
Introducció 


1 . En analitzar el Mataró del segle XVIII Pere Molas (i) descriu una ciutat que 
depèn de l'agricultura, on hi ha una activa burgesia comerciant que especula 
amb productes alimentaris i un sector d'artesans i indústries petites que 
fabriquen per l'autoconsum, trets que defineixen una estructura pròpia de 
l'Antic Règim. Però les darreres dècades del segle hi comença a arrelar un 
sector tèxtil incipient, que anys a venir serà el motor de l'evolució cap a una 
economia industrial, quan el consum local és substituït per un mercat de més 
vastes proporcions. La plenitud d'aquestes innovacions es realitzarà a mitjan 
segle XIX. 

Mataró Liberal , 1820-1856 és l'estudi d'aquests canvis en una ciutat 
concreta i en un període significatiu en tots els ordres: els anys que van de les 
primeres manifestacions de la crisi de l'Antic Règim a la consolidació d'una 
societat de nou tipus. Es tracta de reflectir l'aparició del liberalisme a Mataró 
i el seguit de transformacions que es produeixen, procés que en termes 
econòmics es manifesta en el creixement de la indústria, que situarà 
Catalunya a l'avançada dins una Espanya agrària. 

Situo el treball a partir de l'any 1820, quan es produeix el primer 
embat polític d'envergadura contra l'absolutisme, després del període 
d'excepció de les Corts de Cadis, sota la dominació francesa. Es una època 
que preludia el que serà un fet a la mort de Ferran VII: el final de les formes 
de govern antigues. El 1856 el sistema liberal ja és assentat i l'hegemonia de 
la burgesia moderada una realitat que la constitució i les lleis confirmen. En 
la vessant econòmica són anys decisius, quan es basteix una indústria tèxtil 
cada vegada més important, que a mitjan segle ha transformat la ciutat 
agrícola del segle XVIII en la de les fàbriques de vapor, al pas de l'eufòria 
fabril que es vivia a tot Catalunya. A Mataró hi ha un fet simbòlic que clou 
aquesta primera etapa de creixement i n'assenyala la puixança irresistible: el 
mes de gener de 1857 comencen a ser enderrocades les muralles de la ciutat, 
materialitzant-se una antiga aspiració, perquè es veia en aquelles parets un fre 
al progrés econòmic. 

Aquest volum La ciutat dels burgesos i els proletaris té com a 
objecte referir-se a alguns dels temes assenyalats, els que fan referència a 

l'estructura econòmica i social, amb la consolidació del capitalisme i el pas de 
la societat estamental de l'absolutisme a la societat de classes. En un segon 
volum d'aquest estudi Moderats, Progressistes i Republicans tractem els 
aspectes polítics del naixement del liberalisme, amb el seguit de canvis 
jurídics i institucionals, que a Mataró van ser viscuts d'una manera molt viva. 
La dinàmica entre moderats i progressistes, amb els grupuscles republicans 
apuntant-se a qualsevol insurrecció, i el marc de fons de la guerra carlina, 
basteixen el període 1835-1843, el més ric d'esdeveniments polítics. Quan 
l'any 1843 la burgesia moderada es fa amb el control de la situació, s'assenten 
al llarg de deu anys les bases del nou poder. Aquesta consolidació és la de la 
burgesia fabril i comercial, que monopolitza el control del municipi, i, amb 
prou confiança en les institucions, decideix invertir en nous negocis. 

2. En la Primera Part tractem d'una manera general, però aportant la 
informació que hem pogut localitzar per cada tema, diversos aspectes de la 
infraestructura de la ciutat, per situar la base sobre la qual es desplegaran les 
transformacions de la primera meitat del segle XIX. Elements que 
condicionen la seva evolució i són a la vegada objecte dels mateixos canvis: 
les vies de comunicació, de les quals depenien les relacions comercials; el 
municipi com a administrador d'un pressupost mínim que no permetia la 
inversió pública; el creixement urbanístic, que veurem arrencar amb empenta 
els anys quaranta quan s'han d'edificar cases per als obrers que venen a 
treballar a les fàbriques, creixement humà que constatem en les dades 
demogràfiques; etc. Les epidèmies, el nivell cultural escàs, i limitacions de 
tota mena, ens mostren el contrapunt d'una societat optimista, en la qual la 
gent treballa i es diverteix. 

L'estructura econòmica és el tema de la Segona Part, que hem seguit 
a través de la Contribució d’Indústria i Comerç i altres informacions 
complementàries. Ens ha interessat l’anàlisi de l’evolució que es manifesta en 
el paper puixant de la indústria i el pas d’una economia d’artesans a una de 
capitalistes. També donem algunes indicacions sobre la qüestió dels 
impostos, en què podem detectar el desplaçament del pes impositiu, en xifres 
relatives, de la propietat agrària a la industrial, canvi decisiu en el pes de les 
rendes. Seguim, també, el tema de les subsistències, amb la preocupant 
situació que sovint es produeix en mancar els queviures. 

La Tercera Part té com a interès la indústria tèxtil, element clau en 
les transformacions econòmiques de l’època, amb totes les notícies que ens 
parlen dels subsectors tèxtils a Mataró per caracteritzar una realitat industrial 
que acostuma a passar desapercebuda en els estudis generals. La manca 
d’investigació local que ha patit aquest tema té un fonament important en els 

greus límits de la documentació que es conserva. Tot i així intentem una 
reconstrucció de la realitat fabril en aquells anys quan sota l'ègida dels vapors 
qualla una filatura d'avançada. 

Pel que fa a l'estructura social, a la Quarta Part donem unes 
indicacions del procés de relleu que duu de la societat dels aristòcrates, 
clergues i artesans, a la dels burgesos i proletaris. És el canvi d'hegemonia del 
qual podem oferir uns exemples precisos que mostren el pas de la societat 
tancada estamental cap a la que es regeix per la llei de l'oferta i la demanda: 
l'any 1830 l'ajuntament s'enfronta amb els especuladors acusant-los d'ambició 
i cobdícia, amb un llenguatge i unes maneres pròpies de l’antiga estructura 
social, que ja era viscuda com un anacronisme pels comerciants que demanen 
poder vendre el pa al preu que considerin oportú. La societat capitalista era a 
punt. En la dècada dels anys quaranta, quan els teixidors demanin al 
consistori que els defensi davant la pretensió dels fabricants d’abaixar els 
salaris, aquest es manté al marge afirmant que es tracta d’una convenció entre 
les dues classes socials. El model de relacions social liberal era un fet. 
Seguint aquest procés ens interessarem pels aspectes més destacats de la 
burgesia benestant i per la realitat de l’existència quotidiana del proletariat 
cotoner. 

3. El propòsit de donar una ampla visió dels elements que 
constitueixen la realitat d’una ciutat en procés de creixement, ha xocat amb 
limitacions documentals decisives, en les quals cal insistir. Perquè el 
problema metodològic principal ha estat intentar suplir la manca 
d’informacions de primera ma per altres que ajudessin a la descripció dels 
temes analitzats. Així, a vegades hem hagut de seguir fils prims tenint en 
compte la realitat històrica d’altres localitats. L’estudi és bastit de manera 
substantiva amb els materials que subministren els llibres d’acords de 
l’ajuntament, la contribució de comerç i indústria, el cadastre i els protocols 
notarials. Les altres fonts consultades han servit per tapar algun forat però la 
seva importància és menor. 

Aquest problema de les fonts ha estat greu pel que fa a l’intent de 
formar sèries quantitatives sobre les quals treballar: no tenim dades 
completes ni de preus ni de consums i les mateixes contribucions presenten 
problemes per al seu tractament sistemàtic: manquen les d’alguns anys i, en el 
cas de les d’immobles i consums, no se n’ha conservat gairebé ni una. També 
es fa impossible d’establir dades demogràfiques científiques, seguir l’activitat 
cultural, les formes de vida, les actuacions socials de la burgesia, etc. La vida 
econòmica dels burgesos ha estat més fàcil de seguir en la mesura en què les 
seves operacions comercials i de tot tipus estan enregistrades en els protocols 



notarials. Així hem pogut formar unes biografies mínimes que ens indiquen 
el procés d'enriquiment de comerciants i industrials i els mecanismes 
d'inversió que ho varen fer possible. Pel que fa a l'anàlisi de les formes de 
vida de la classe obrera, prescindim, en general, d'aportar les dades clàssiques 
d'Ildefons Cerdà, prou utilitzades, i ens cenyim als materials localitzats. 

També deixem de banda les notícies generals sobre la indústria tèxtil 
catalana que es poden trobar als diversos estudis que han tractat el tema i són 
relacionats a la biografia utilitzada. Perquè ens ha interessat veure la realitat 
històrica en el seu desplegament en un marc concret: la ciutat de Mataró. 
Així, els elements de context, els reduïm al fil mínim que fa possible de 
seguir l'evolució econòmica de l'època a Catalunya. 

La informació de l'estructura econòmica. Segona Part de l'estudi, es 
basa en una anàlisi comparativa de les contribucions d'indústria i comerç de 
1836, 1842, 1848 i 1854. Abans de la primera d'aquestes dates, els llistats que 
es conserven no donen referències professionals dels contribuents o són molt 
fragmentàries: no poden, doncs, ser utilitzades per a fins estadístics. Amb 
aquest impost coneixem la importància relativa de cada sector productiu en el 
conjunt local, i poca cosa més, perquè les xifres en què es valoraven els 
negocis no tenen una relació directa amb el volum concret de cada activitat. 
El mecanisme de fixació de la quota partia de la imposició per l'intendent de 
la província d'una determinada quantitat a Mataró en concepte d'indústria i 
comerç. Seguidament una comissió feia el repartiment tenint en compte d'una 
manera indicativa la importància de cada establiment i professió. Després 
l'ajuntament atenia les reclamacions i es passava a la liquidació de les 
quantitats. Els problemes es presenten en voler fer l'anàlisi comparativa 
prenent com a base diversos anys, ja que hi ha problemes de manca 
d'homogeneïtat en les qualificacions de les activitats i inexplicables 
desaparicions fiscals d'oficis i indústries que sabem s'exercien i que deuen 
correspondre a altres denominacions. La mateixa cosa passa amb les 
persones, que sovint apareixen i desapareixen dels llistats. Així és fàcil trobar 
un any en què es doblen els contribuents de l’anterior per tornar a disminuir 
l’any següent. Però, com que aquest és l'únic material sistemàtic que tenim de 
l’època, hem intentat d’interrogar-lo per treure’n un màxim de precisions. 

Quant a la indústria tèxtil, apareix una problemàtica específica que 
convé remarcar: hi ha aspectes claus sobre els quals ho continuem 
desconeixent tot perquè la documentació comercial d’aquest període ha 
desaparegut en la seva totalitat, i així ens manca informació sobre la vida 
interna de les fàbriques: matèries produïdes, productivitat, inversió, salaris, 
etc., temes que ens veiem obligats a conèixer per fonts secundàries, quan hi 

són. La manca de llibres comercials no ens permet saber un aspecte molt 
interessant: el dels canals de comercialització del tèxtil, ni el pes dels mercats 
regional, nacional i americà, en els diferents moments de l'evolució de la 
indústria. 

També cal ressaltar els aspectes crítics de les fonts documentals de 
tipus estadístic que tenim per al tèxtil, reduïdes a la contribució de comerç i 
indústria; les de l'any 1848 del pare Rius, dades recollides per indicació de 
Pascual Madoz; i, finalment, les de la Junta de Fàbriques de 1850. Cada font 
ens dóna informacions contradictòries sobre el nombre de màquines, de fusos 
i fabricants, i fa més incerta la investigació. Ho exemplificarem amb el 
contrast de les següents dades: 

1848: 33.410 fusos 1.181 telers (Pare Rius) 

1850: 37.568 fusos 1.826 telers (Junta Fàbriques) 

1853: 26.740 fusos 520 telers (Contribució) 

Les xifres de l'any 1853, tot i que s'està passant dels telers senzills 
als mecànics, no es pot justificar per una davallada industrial que no s'ha 
produït, perquè ens trobem en una conjuntura de creixement, cosa que duu a 
sospitar de les fons fiscals, ja que les altres notícies són producte de la 
investigació particular, i més objectives i lògiques sobre el procés econòmic. 
La conclusió és que la contribució menteix i que la tendència a la 
infravaloració és el resultat del temor a la pressió impositiva ( 2 ). 

4. Pel que fa al tema monetari, els valors més citats a la 
documentació són rals de bilió, però també hi ha lliures catalanes (2'67 Pts.) i 
duros (5 Pts. = 20 ris). Deixem les xifres tal com les citen les fonts 
utilitzades, menys en els apartats 2, 3 i 4 de la Tercera Part: La Indústria 
Tèxtil, on per poder establir comparances reduïm tots els valors a rals, la 
moneda més corrent, tot i que també es fan transaccions en lliures catalanes. 

5. Per a realitzar aquest treball he comptat amb l'ajuda de l'antiga 
arxivera municipal Cristina Ferrés, en l'elaboració dels arbres genealògics, i 
amb la crítica i les idees dels meus companys José Bouzas i Marta Manté. A 
tots ells agraeixo la seva col·laboració, i també a les bibliotecàries de la 
Biblioteca Popular de la Caixa d'Estalvis i al seu director Josep Varela, que 
no han perdut la paciència davant la meva sol·licitud constant de llibres i 
documents poc comuns, amb la saviesa de la pols. De la mateixa manera 
agraeixo a l'actual arxivera municipal Dolors Berdalet la llibertat que he 
rebut, indispensable per a la investigació històrica. 

Mataró, agost 1981 - Argentona, agost 1984. 

Notes 


1. Pere Molas. Societat i poder polític a Mataró, 1718-1808. Mataró, 1973. 

2. Aquest problema, també el podem comprovar a Igualada amb les xifres que dóna Josep M. 
Torras i Ribé. La revolució industrial a la comarca d' Anoia. Barcelona, 1979, pp. 51-55. Són les 
següents: 1850: 63.300 fusos i 1.499 telers. 1853: 27.630 fusos i 762 telers. Sembla difícil una 
crisi d'aquesta envergadura sense raons extraordinàries que ho justifiquin, com és aquest el cas, 
tot i la tendència real de la indústria d'Igualada al decreixement. El problema és una vegada més 
l'origen de les xifres, que per al 1850 corresponen a la Junta de Fàbriques i per al 1853 a la 
contribució. Sobre aquest desajust hi ha l'opinió de E. Moreu-Rey. Una dinastia industrial: els 
Rosal de Berga. Homenaje a Jaime Vicens Vives, vol., II, Barcelona, 1967, p. 454, nota, 24, 
considera que l'estadística de 1850 té en compte els tallers o fàbriques que coexistien dins la 
mateixa empresa i que per això es inflada. Però aquest fet no es produïa a Mataró perquè, al 
contrari, el que constatem és que coexistien en la mateixa fàbrica o edifici empreses diverses i 
que cada una cotitzava de manera independent. I d'aquesta manera tampoc no s'explicaria la crisi 
que les xifres absolutes manifesten: almenys en el cas de Mataró. Una possible explicació seria 
que les xifres de la Junta de Fàbriques corresponen a la capacitat productiva, o sia al nombre 
absolut de màquines i fabricants, a diferència de la contribució on es cotitza per màquines en 
funcionament. De tota manera ens inclinem, com més amunt apuntàvem, pel frau com a 
explicació més lògica. 


Abreviatures 

AMM Arxiu Municipal de Mataró. 

AMM.Ac. Arxiu Municipal de Mataró. Acords de l'Ajuntament. 

AMM.AP. Arxiu Municipal de Mataró. Arxiu de Protocols. 

AMM.D. Arxiu Municipal de Mataró. Diversos (Lligalls). 

AHCB Arxiu Històric de la Ciutat de Barcelona. 

AHPB Arxiu Històric de Protocols de Barcelona. 

ACA.PM. Arxiu de la Corona d'Aragó. Protocols de Mataró. 

ACSA Arxiu Col·legi Santa Anna (Mataró). 

ADB Arxiu de la Diputació de Barcelona. 

AFTN.CdF. Arxiu del Foment del Treball Nacional. Comissió de Fàbriques. 
BC.JC. Biblioteca de Catalunya. Junta de Comerç. 

BPCE Biblioteca Popular de la Caixa d'Estalvis. 

MASM Museu-Arxiu de Santa Maria de Mataró. 

SEBAP Societat Econòmica Barcelonesa d'Amics del País. 

11. lliures. 

ris. rals de bilió. 

dtz. dotzena / dotzenes. 

Primera Part 

La ciutat de Mataró 


1. Comunicacions i serveis. 

En els anys quaranta del segle XIX un viatger anglès, Richard Ford, passa per 
la marina del Maresme de ruta cap a Girona i veu amb complaença que la: 
"línia de la costa és una delícia, una alternança constant de turons i planes, 
amb el blau del mar a un costat i la rica franja marítima a l'altre. La 
laboriosa indústria de l'home extreu el tribut de la terra i de l'aigua per 
igual. Es una escena assolellada, on les tanques d'àloe fan impenetrables les 
masies enjardinades plenes de taronges i llimones. Les cases estan ordenades 
i netes. Hi ha molt pocs exemples de la pobresa i l'oci de Castella. Tothom 
està ocupat, les dones teixint, el comparets cavant, i els pescadors exercint el 
seu art pintoresc. El treball fa a tothom feliç, mentre que la indústria els 
enriqueix" . 

Arriba Ford a la capital de la comarca que, en la seva ploma, mig 
romàntica, és descrita d'aquest manera: " Mataró - Iluro - s'aixeca sobre el 
mar, envoltada per la banda de terra de jardins plens de verdor. Es ciutat des 
de l'any 1701, i conté 15.000 ànimes, els espanyols diuen que són més, i que 
van en augment. L'hostal de la diligència és molt bo. El port és capaç de 
millorar molt, però la gelosia dels barcelonins sempre ho ha frustrat. Mataró 
és deforma irregular, té dues places agradables, un hospital ben administrat, 
una bonica parròquia, en la que hi ha sis quadres de Viladomat, a la Capella 
dels Dolors, cinc representen el Salvador carregant la creu, en diverses fases 
de l'agonia, la Santa Verònica i Verge, de panyo blau i blanc, digne de 
Murillo. L'església més antiga és la de Sant Miquel de Mata, d'on alguns 
deriven el nom de la ciutat, i l'escut és format per quatre barres vermelles i 
una mà que sosté una branca, Mata, amb la paraula Ró. El carrer principal 
és La Riera (el riu, Rambla), i la ciutat està ben proveïda d'aigua". Notem 
també, per la seva significació, la mirada de l'escriptor francès Stendhal, que 
va fer una parada a la ciutat l'any 1837: "Mataró, amb les seves cases 
perfectament emblanquides, tan a l'interior com a l'exterior, està situada a la 

costa, però a quaranta peus sobre el nivell del mar, el que li dóna molta 
perspectiva, i en fa un poble petit i molt agradable" m. 

Per hostatjar els visitants i els viatgers que anaven de pas es 
comptava amb un bon servei de fondes la més antiga de les quals era el 
Mesón de Monserrate , de mitjan segle XVIII. L'any 1816 hi havia també les 
fondes: de la Cruz, de los Tres Reyes, del Pilar, de la Fuente, del Gorrión, de 
la Paloma, de la Cirena, i del Alba a). 

Per enllaçar Mataró amb la capital s'utilitzaven els tradicionals 
sistemes de tartanes, diligències i carros, que feien el recorregut en sis hores. 
L'any 1844, davant l'augment del tràfec entre les dues ciutats, un grup d’onze 
comerciants va formar companyia sota el nom de Sociedad la Union , per: 
"proporcionar a los viajantes o pasajeros todas las comodidades que la 
època actual reclama", projectant "hacer córrer un número de coches o 
diligencias llamados omnibus" a). L'altre mitjà de comunicació i intercanvis 
era el nombrós contingent de vaixells de cabotatge que es dedicaven al 
transport de mercaderies. Mataró també era unida amb Barcelona pel servei 
de correus establert a la Rambla, des d'on es feien quatre viatges per setmana. 
El telègraf òptic, implantat a principis dels anys cinquanta, no tenia cap 
incidència local en ser només el pas d'una cadena destinada a usos oficials ( 4 >. 

La principal via de comunicació era el camiral, la carretera que 
anava de Barcelona a França i que passava per tots els pobles de la costa. El 
seu estat precari i la manca de pont sobre la riera d'Argentona, sovint motiva 
polèmiques entre l'ajuntament i la diputació a causa de la necessitat constant 
de fer-hi reparacions, ja que les pluges la malmetien. Un altre ruta important 
era el camí del Mig, que connectava amb els pobles de la part de muntanya: 
Cabrera, Cabrils, Vilassar, Premià. El consistori tenia gran interès en 
comunicar Mataró amb el Vallès, pel coll de Parpers, per activar els 
intercanvis, i poder portar la fusta del Montseny a les drassanes, que no 
paraven de fer barcos. Hi havia un antic camí reial d’origen medieval, mig 
modificat a finals del segle divuit, apte per persones i cavalls, però de difícil 
accés pels carros i convenia una carretera ben feta. La diputació l’encarrega a 
diversos tècnics, però l’obra, iniciada cap els anys quaranta, per manca de 
pressupost es va fer a trams amb cavis de planificació, fins a finals de segle 

( 5 ). 

La ciutat de Mataró la primera part del segle XIX és per tothom la 
població a la que va arribar el primer tren d'Espanya, quan el 28 d’octubre de 
1848 s'inaugura de manera solemne el carril que l'enllaça amb Barcelona. I és 
cert que l'impulsor era un mataroní, Miquel Biada, però també ho és que les 
forces vives, i l'ajuntament en primer lloc, no veien amb bons ulls aquella 

obra. No hi va haver impediments a la construcció, i, si una vegada 
paralitzaren l'obra de l'estació per qüestions estètiques, el problema es va 
resoldre aviat. Però una vegada el tren en funcionament varen jutjar de 
manera negativa els seus resultats: "el establecimiento del Ferro-Carril ha 
paralizado ciertas industrias, dejando sin recursos a algunas familias" . 



La repercussió del tren en la vida econòmica local va originar una 
intensa polèmica en saber-se que la companyia projectava allargar la via fins 
a Arenys de Mar. L'any 1851 l'ajuntament es dirigeix a la reina per exposar-li 
els inconvenients del tren per a la ciutat, afirmant que, després d'esperar-se 
una època de prosperitat amb la seva inauguració, no havia estat així: 
" Colocada esta ciudad cerca aquella capital, y acortada ahún esta distancia 
por la velocidad del ferrocarril, que la ha como transformado en un arrabal 
de la misma, la inmensa importància y nombradía de tan rica como bella 
capital ha absorvido y absorve en si los reducidos elementos de que constaba 
la presente población, los cuales lejos de acrecentarse con semejante 
acontecimiento, van desapareciendo uno tras otro, pues la nueva vida que 
parecia debía proporcionarle este nuevo vehículo, no solo no lo ha 
alcanzado, sino que va todo convirtiéndose en su ruina, y en puro provecho 
de Barcelona" . I assenyalen que el tràfec marítim s'ha ressentit del pas de les 
mercaderies al tren i que moltes famílies que s'ocupaven de les feines de 

cabotatge han quedat sense treball. 

Però la qüestió clau era el tren a Arenys, al qual s'oposava 
rajuntament i la major part de la ciutadania. S’adduïen problemes de traçat, 
subterfugi davant el fet d’una obra no desitjada, que es temia que perjudiqués 
Mataró en fer més fàcil el comerç amb els pobles veïns. L’any 1855 
l’enfrontament era total i el mes de desembre 300 homes assalten l'estació 
cridant contra la companyia. L’any següent es presentaven 1500 signatures 
contra el projecte i l'ajuntament dimitia per a fer pressió. Tot i així les obres 
anaven endavant i el 19 de gener de 1857 s'inauguren oficialment <6 ). 

El problema del tren es va solucionar per la via dels fets consumats i 
la reestructuració que provoca a diversos sectors va resultar en benefici de la 
modernitat i eficàcia dels sistemes d'intercanvi, de les formes de comerç. I 
això és cabdal perquè a Mataró es fabricava per vendre, i a partir de la fi de la 
guerra de la Independència una multitud d'iniciatives confluïen a arrencar un 
sector tèxtil cotoner diversificat i puixant. També es comerciava exportant 
aiguardent i altres productes elaborats per la indústria local, però els filats i 
els teixits era el que més bona acollida tenia. I el que en un principi era un 
sector primitiu on tothom aportava el seu esforç en el treball domèstic, 
passarà a constituir-se en el centre de la vida econòmica de la mà dels 
capitalistes que eren capaços d'invertir sumes respectables de diner. I el 
comerç darrera les fàbriques, amb un port per on sortien vaixells carregats de 
productes amb destí a molts mercats. Mataró era duana de mar, i per aquest 
motiu hi havia representants consulars de diversos països: Àustria, França, 
Anglaterra, Portugal, Sardenya i E.U.Ap). 

La ciutat, que s'afegia als vents de renovació econòmica de l'època, 
havia de comptar amb una sèrie de serveis municipals adequats a les 
circumstàncies. En la incorporació de prestacions hom pot adonar-se del 
procés de reformes indispensable d'una societat pròspera. Veurem 
l'ajuntament reformar les ordinacions públiques els anys 1822, 1837 i 1850, 
per recollir els nous problemes de tipus urbanístic i diversos aspectes de la 
convivència cívica (8). També tenia cura del manteniment dels elements 
cabdals de la infraestructura: les fonts, els molins, les escoles públiques, 
l'hospital, el mercat, etc. Cal destacar les obres de nova planta: l'escorxador 
de 1834, la peixateria de 1841 d'iniciativa particular i la carnisseria de 1842, 
junt amb l'adquisició d'una bomba d'apagar incendis m i la instal·lació del gas 
per a usos privats en cases i fàbriques i com a il·luminació del carrers, l'any 
1855 (io). 

En aquest mateix sentit hi ha el tema de la presó, que era situada al 
mateix edifici de l'ajuntament, i s'intentava de traslladar en un lloc més idoni. 

Es varen iniciar obres per bastir-la al terreny de l'antic convent de carmelites, 
però es varen suspendre aviat per manca de diners. Posteriorment, i amb ajut 
oficial, es va edificar la que en el seu temps va ser la presó més moderna 
d'Espanya, d'estructura panòptica, dissenyada per Elies Rogent, i inaugurada 
el 1863. 

Hi havia, per qüestions d'ordre, quatre vigilants nocturns dels quatre 
barris en què era dividida la ciutat fins al 1844 ai). Llavors, davant l'increment 
urbanístic i per problemes de tipus polític, l'ajuntament fa una nova divisió en 
sis barris, cada un d'ells amb un alcalde propi encarregat de feines auxiliars: 
llistats de veïns, control d'entrades i sortides de residents, col·locació de 
soldats a les cases, etc. ( 12 ). 

El poder estatal durant l'Antic Règim el representa el corregidor, 
l'home del rei a la ciutat, que tenia encomanades les funcions polítiques, 
militars, judicials i administratives. El darrer va ser el baró De la Barre, que 
va tenir el càrrec fins l'any 1835, quan l'ofici va ser suprimit, tot i que va 
continuar cobrant un any més (i3>. Part de les seves funcions passen a un jutge 
de primera instància quan a partir de 1834 la ciutat es converteix en cap de 
districte judicial 04). De les responsabilitats polítiques i militars se n'encarrega 
el governador de la ciutat, que tenia a les seves ordres la tropa d'exèrcit de la 
caserna ns). 

Com que gran part del període estudiat correspon a un temps de crisi 
política i d'alçament militar de les forces carlistes hi ha també forces armada 
milicianes. A vegades voluntàries i a vegades de lleva, que tenien com a 
finalitat la vigilància a la ciutat i el desplaçament als llocs de conflicte. 
Aquestes unitats, dirigides per l'ajuntament, l'any 1843, van ser dissoltes en 
revoltar-se contra el govern. A partir d'aleshores s'instal· la una comissaria de 
seguretat pública i un petit destacament del cos de la guàrdia civil, acabada 
de fundar. En èpoques anteriors, els anys vint i trenta, hi havia un servei de 
policia que, entre altres funcions, s'encarregava dels passaports necessaris per 
a viatjar entre ciutats. 

En el terreny administratiu de competència estatal hem de notar la 
duana de mar, l'administració de rendes, la subdelegació de béns nacionals, 
que s'encarregava de la desamortització a tot el districte, i la comandància de 
marina (i6). 

2. El municipi: qüestions administratives. 

Tractarem de fajuntament com a gestor de la vida econòmica de la ciutat, 
tenint en compte, però, que els seus continguts polítics, objecte d'un estudi 

posterior, incidien en l'estructura del poder municipal. Així, entre 
l'ajuntament de l'Antic Règim i el liberal hi ha diferències substancials en la 
concepció del poder i en la mateixa funció administrativa, que limiten o 
eixamplen la capacitat decisòria del consistori. De tota manera la realitat 
d'una economia dèbil feia que les possibilitats d'intervenció pressupostària 
fossin molt limitades. 

La legislació liberal atribuïa als alcaldes i ajuntaments la capacitat 
de fer present l'estat davant el ciutadà a través de la recaptació d'impostos, la 
publicació i execució de les disposicions, la protecció de la propietat i la 
seguretat ciutadana, la conservació dels béns del comú, la iniciativa d'obres 
públiques, la direcció dels establiments de sanitat, beneficència, instrucció i 
d'altres. Per tal de realitzar aquestes tasques, els regidors s'organitzaven en 
comissions. L'any 1826 hi havia les de carnisseries, policia urbana, 
contribucions, aigües i molins, enllumenat, despeses menors, obra de la riera, 
composició de la caserna i arrendaments. Deu anys després, el 1836, hi havia 
la d'aigües, allotjaments i bagatges, fortificació, escoles pies, escoles de 
dibuix i nàutica, protecció de les obres Assumpta i Soledat, milícia nacional, 
enllumenat, presons, sanitat, hospital, despeses menors, policia urbana i 
finances. I l'any 1846 s'hi afegien les de carnisseries, contribucions i 
beneficència. A cada comissió s'assignava un nombre determinat de regidors 
que havien de dur a terme el control i l'organització de l'activitat (i7). 

Tota la tasca municipal era subordinada a la formació del 
pressupost, nervi de les possibilitats reals del municipi. Els diners per a fer 
front a les despeses anuals provenien dels béns de propis i els arbitris 
autoritzats. I sovint la manca d'efectiu feia que s'hagués d'utilitzar el recurs 
legal de repartiments veïnals extraordinaris. 

Els Propis eren formats per una sèrie de béns de titularitat municipal 
que es llogaven. D'aquesta manera s'aconseguien els ingressos més 
importants. Aquests eren: la casa de la ciutat, que no produïa cap renda, tres 
molins fariners, la casa fleca, dues cases al carrer de Barcelona, algun cens de 
poca quantia, el dret d'utilitzar les aigües residuals dels molins, unes sitges en 
mal estat que no s'utilitzaven i el dret de vendre carn, en les èpoques que no 
era de comerç lliure, conjuntament amb el dret d'utilitzar els corrals, 
l'escorxador i les taules de la carnisseria pública. A partir de la 
desamortització també eren de la ciutat l'edifici i hort de l'antic convent de 
carmelites, que tampoc no produïa cap renda i s'utilitzava com a casa de 
beneficència us). Aquests ingressos eren gravats en un 20% que s'havia de 
lliurar a l'estat i varen anar minvant amb els anys per diversos motius: la 
introducció de molins de vapor va fer que els municipals, d'aigua, perdessin 


17 



importància; la casa fleca es va destinar a activitats menors, balls i festes, 
arran de les mesures que liberalitzaven el comerç, que també varen afectar el 
dret a la venda de la carn. 



L'altra font d'ingressos eren els Arbitris que gravaven diversos 
productes en la seva introducció per al consum a la ciutat. Alguns d'aquests 
arbitris eren drets de caràcter medieval que tenen plena vigència fins a la 
reforma impositiva de 1845. Els més importants eren el dret de la 'rasera', a 
pesar totes les espècies de grans, que costava l'any 1823, 2 quarts per quartera 
de blat; el dret de la gabella, privativa de vendre oli i sabó de pedra i tou; dret 
sobre els porcs morts, quatre sous per peça l'any 1823; dret de balances, que 
gravava la venda de queviures subjectes a ser pesats amb una tarifa de quatre 
diners per pesada l'any 1830; dret a pesar el cànem, que costava tres diners 
per arrova l'any 1823; i altres drets com la renda de licors i aiguardents al 
detall, la corredoria pública, etc. Els arbitris produïen ingressos considerables 
i eren utilitzats per a cobrir despeses urgents: l'any 1838-1839 varen servir 
per a pagar la manutenció dels pobres, diverses obres de beneficència, la 
milícia nacional i el sou del recaptador <i9). 

En algunes èpoques fajuntament, davant la urgència de diners, 
llogava a un particular la percepció dels arbitris. L'any 1837 Joan B. Saurí va 
pagar 24.390 rals pel dret anual. L'any 1843 aquesta operació va produir 
menys diners, 19.367 rals, a causa de la crisi econòmica i política d'aquells 
moments. La necessitat d'efectiu obligava a sobrecarregar els productes 
alimentaris consumits per fer front a despeses no previstes: el 1826 per al 
manteniment dels voluntaris reialistes; el 1827 per a fortificar la ciutat contra 
els agraviats ; el 1828 per a dotar els escolapis; etc. Això incidia de ple sobre 
el consum en produir una alça de preus que afectava les classes populars, que 
ja patien una fràgil economia de subsistència ( 2 o>. 

Les Despeses per cobrir amb els diners eren fonamentalment d'ordre 

urbanístic i assistencial, a més de les conjunturals de tipus polític i militar. I 
també diversos drets del patrimoni nacional, lloguers de cases, de la caserna, 
cerimònies religioses, censos, 20% de propis a l'estat i el personal: secretari, 
pregoner, tres macers, comptador de propis, rellotger, capità de platja, agents 
a Madrid i Barcelona, etc. Les dades reflecteixen que les despeses fixes es 
mantenien sense increments notables, i que les extraordinàries variaven en 
funció de les necessitats del moment (21). 

El dèficit pressupostari era el mal endèmic que patia l'economia de 
la ciutat, i en totes les èpoques l'ajuntament es queixa davant les instàncies 
superiors d’aquesta realitat. L'any 1824, i és un exemple d'entre tants, es 
dirigeix una exposició al suprem consell de Castella on s'afirma que els 
ingressos no arriben per a les despeses comunes, que eren: " veredas , portes 
de cartas para la Ciudad, papel sellado y común, obras y reparos en las 
Casas del Ayuntamiento, Carcel, Quarteles, Molinos Harineros, minas, 
conductos, y acequia de los mismos y su limpia, y de la mina nombrada de 
Canaletas, en la limpieza de los corrales, y casas de sus carnicerias, con los 
reparos que sean necesarios en los mismos edificios, composición de las 
murallas, cuerpos de guardia, y calles (..) el gasto de carbón para las casas 
de esta Cabildo, los gastos de pleytos, siendo en beneficio común, o la 
Ciudad demanda; el gasto que motiva la entrada de una doncella que elige 
este Ayuntamiento por Religiosa Capuchina; el de las rogativas en tiempo de 
epidemias, de esterilidades y de otros infortunios siendo urgentes (..) (22>. 

La situació, malgrat les queixes, no variava i sovint trobarem 
repetides les demandes d'ajut. Mereix atenció la d'abril de 1833, perquè 
explica que el dèficit es va fent més gros a causa de la desvaloració dels 
propis: "Los arriendos de los propios y arbitrios ecsistentes eran mucho 
mayores que ahora en aquellos tiempos felices en que abundaba el 
numerario, que el considerable producto anual de la panaderia con 
privilegio esclusivo cesó por los efectos (..) del libre panadeo, que el ramo de 
la gabela (..) se ha mutilado estraordinariamente porqué no siendo ya fàcil, 
ni del todo conveniente contener todas las contravenciones que la ofenden en 
una Ciudad grande y populosa, se retraen los licitadores de los arriendos, y 
finalmente que la venta esclusiva de la nieve o hielo que antiguamente 
producia dos o tres mil reales de arriendo, ha desaparecido enteramente y 
aun a pesar de haber quedado libre falta en muchos veranos esta comodidad 
al pueblo" (23). 

Amb el pas dels anys, la crisi de les finances municipals va anar 
seguint el camí de les circumstàncies econòmiques i polítiques, i ens consten 
les queixes dels ajuntaments moderats a causa de les restriccions 

administratives a què es veien sotmesos. L'any 1852 els regidors es dolien del 
fet de tenir "tan limitadas las facultades de los Ayuntamientos, que se les 
niega el abono de toda cantidad que no conste en el presupuesto o que 
esceda de la que en él figura por mas que su inversión haya sido de evidente 
necesidad" . Per intentar cobrir els dèficits, l'ajuntament demanava diners al 
govern per diversos mitjans. Així, l'any 1855, els 36.000 rals que mancaven 
es volien obtenir amb una retenció del 10% sobre la contribució d'immobles i 
d'un 11% sobre la de comerç i indústria (24). 

3. La urbanització. 

Richard Ford ens dóna una visió ajustada de l'aspecte de la ciutat: " Mataró té 
una part antiga i tortuosa, i uns barris nous més uniformes; en aquests hi 
resideixen les classes superiors. Els obrers i els mariners s'estan a l'altre i 
tots porten els vestits tradicionals catalans, pintorescos i originals. En canvi 
els benestants, seguint les maneres modernes i les modes estrangeres, son 
una imitació deslluïda i de segona categoria. Mataró està defensada per un 
castell construït fora ciutat, sobre una muntanya. La ciutat nova és neta, i les 
cases estucades i pintades. El suburbi mariner està connectat amb la part 
alta per las Escaleras. Les entrades principals, des de Barcelona i Girona, 
són elegants" ( 25 ). 

El viatger anglès va visitar la ciutat en uns moments favorables, la 
dècada dels anys quaranta, quan el creixement urbà es manifestava en una 
febril edificació de cases i obertura de nous carrers. Mataró canviava 
ràpidament d'aspecte amb motiu de la dinàmica econòmica, i això era un fet 
nou perquè abans les transformacions eren molt lentes: en el període 1775- 
1824 es varen formar dotze carrers ( 26 ). 

Durant els anys vint i trenta trobarem poques iniciatives d'obertura 
de nous carrers, i les obres públiques que realitzava fajuntament eren 
mínimes a causa de la crisi econòmica i d'un pressupost escàs. Tot i així es va 
tirar endavant la construcció de la sèquia de la riera fins a "el parage 
nombrado vulgarmente 'lo Rech del Molí'" ai). També es va dur a terme una 
important millora davant l'església de Santa Maria, en enderrocar una casa 
que privava d'eixamplar la plaça ( 28 ), i es van fer obres de manteniment: 
arreglar voreres, emblanquinar façanes i reparar els carrers després dels 
aiguats. El consistori es va interessar pel projecte d'un passeig a la Rambla 
l'any 1828 i, quant a aspectes de normativa arquitectònica, va autoritzar 
edificar les finestres "conocidas con el nombre de ventalla, las que no no 
teniendo mas que tres palmos de ancho y cinco de alto, podran edificarse con 

bastimientos de madera" i, si eren més grosses, de pedra picada. També es va 
haver de vigilar els paletes perquè alguns utilitzaven una argamassa que no 


Fragment del plànol de Caballol de 1851 de les illes en procés d’urbanit- 
zació a l’entom de la Plaça de Cuba. 

tenia la qualitat exigida <29). 

En la formació de nous carrers hi ha, l'any 1826, l'ampliació del 
"que dirige la huerta nombrada de los genovesos" 009. Més transcendent, pels 
problemes que va ocasionar, és la iniciativa de Desideri Torras que en els 
terrenys de la seva propietat a continuació del carrer de Sant Bru, a 
l'anomenada baixada de les Fogueres, va començar a construir sense cap 
permís municipal. Després de diversos conflictes, els dos carrers iniciats 

varen rebre els noms de Cristina i Isabel en honor de les reines on. 

A partir de 1840 el creixement urbanístic s'accelera i veurem com en 
deu anys les obres es segueixen les unes a les altres, són bastits una dotzena 
llarga de carrers nous i s'edifica en d'altres que només eren començats. 
Seguint aquesta activitat hi va haver per part de l'ajuntament la voluntat, 
traduïda en mesures concretes, de regular els aspectes tècnics de les obres. En 



aquest sentit investiguen les queixes d’intrusisme professional i falta de 
perícia que fan alguns mestres d’obra; inspeccionen cases que "no se 
construyen con arreglo a las reglas del arte"\ manen que les parets i els 
ciments exteriors es facin amb morter de calç i sorra, i no de calç i fang; 

s'interessen per la formació del plànol geomètric de la ciutat que havia 
ordenat aixecar el cap polític, etc. ( 32 ). També, dins aquest mateix àmbit, 
s'aproven, el febrer de 1846, unes normes complementàries d'edificació per 
adequar-les als nous problemes. El regidor Jaume Baladia va fer la proposta, 
que va ser aprovada, d'adequar les ordenances sobre construccions a les que 
regien a Barcelona (33). 

Quant a obres públiques, es va fer enderrocar l'edifici conegut amb 
el nom de torreta annexe a la rectoria de Santa Maria, i va seguir la mateixa 
sort l'arc de la porta de Feliu (34). De més transcendència és tot allò relatiu a la 
formació de nous carrers. L'any 1840 es treballava al Ravalet, i s'obrien, als 
terrenys de l'hisendat Andreu Llauder, els carrers de Montserrat i Beat Oriol i 
el de Sant Desideri, que començava "a lo ultimo de la calle de la Merced" . El 
mateix Llauder demanava permís per edificar al sector de ponent del carrer 
Sant Joaquim (35). 

L'any 1843 Antoni Viada i l'hisendat barceloní Ramon de Matas, que 
posseïen terres a l'Horta del Lleó, les cedeixen a l'ajuntament perquè hi faci 
una plaça i obtenen el permís d'obertura de l'entorn. En diverses tongades 
neixen els carrers de Cuba, del Molí, Unió i de "San Culgat", es perllonga el 
de Beat Oriol, s'edifica a la part de ponent del de Montserrat i la part de baix 
del de Sant Benet. La plaça que hi havia al mig va rebre el nom de Nova, i no 
va ser fins un temps després que s'anomenà com un dels carrers que hi 
donava: de Cuba ( 36 ). 

L'any 1844 s’obria el carrer d’Iluro i el del Prat, en el qual ja hi havia 
algun edifici fabril. Les obres es succeïen les unes a les altres i l’any 1850 hi 
havia 2130 cases. Dos anys després s’edita el plànol aixecat per l’arquitecte 
Ignasi Caballol, el primer amb tècnica científica, que ens dóna la imatge 
física d’aquella ciutat activa. Cal ressaltar que la iniciativa de les obres de 
nova planta, almenys de les més importants, era presa pels hisendats rics en 
terres, que veien en el lloguer de cases una manera de fer-se amb rendes més 
importants que no amb els cultius d’horta del pla de Mataró (37). 

En uns altres aspectes de la tasca urbanitzadora podríem assenyalar 
la cura que tenia l'ajuntament de les setze fonts públiques que hi havia l'any 
1849, i que sovint en feia de noves. I també ens hem de referir a un tema 
d'importància cabdal: fenllumenat. Els primers passos, els va donar 
l'ajuntament l'any 1816 perquè considerava necessaris els llums de carrer: 
"para la pública seguridad en las horas en que suele turbarse por los 
enemigos de la tranquilidad, a quienes protegen las tinieblas de la noche", 
facilitant els robatoris. El projecte contemplava l'adquisició de 393 fanals 
d'oli que necessitarien onze homes per a tenir-ne cura, i va ser dut a terme ( 38 ). 

Amb la introducció del gas com a substitutiu de l'oli, l'ajuntament 
s'interessa per enllumenar els carrers amb aquell invent revolucionari l'any 
1846, i, des de Madrid, Guillermo Partington va proposar convertir els 400 
fanals d'oli en 200 de gas. Dels 30.000 rals que es gastava la ciutat, es 
passaria a una despesa de 44.000 rals, augment que no és assumit pel 
consistori i la iniciativa queda paralitzada. L'any 1852 Pere Màrtir Golferich 
ofereix il·luminar amb gas la rambla durant les festes de les Santes, i l'efecte 
positiu de l'experiència va fer que poc després s'establís definitivament el 
servei a Mataró. Es va inaugurar el 24 de juliol de 1855 i de seguida els 
membres més destacats de la burgesia el varen fer instal- lar als seus domicilis 
particulars i a les seves fàbriques. En uns casos representava una millora en 
les condicions de producció i en els altres un objecte de luxe que suposava 
més comoditat a les cases. El primer client de la companyia de gas va ser el 
Casino Mataronès del carrer de Palau, i a finals de 1856 ja hi havia 116 
abonats (39). 

4. Situació demogràfica. 

Vicens Vives ha escrit que seria interessant de seguir amb detall la "lluita 
entre la mort i la vida durant la primera meitat del segle XIX i d'enregistrar 
el triomf de la confiança i la vitalitat d'un poble" (40). L'evidència de 
l'arrencada demogràfica és constatable en els Quadres 1 i 2. Aquest darrer ens 
mostra el balanç vegetatiu positiu que es produeix al llarg del període 1820- 
1857, tot i petits problemes de circumstància relacionats amb les guerres i 
conflictes polítics: 1820-1823, i 1833-1840. La incidència de les crisis de 
treball i de subsistència dels anys 1821, 1827, 1837, 1843 i 1847, es resolen 
en una tendència generalitzada a la baixa en la taxa del creixement. L'alça 
excepcional del gra o la manca de feina provoca una disminució de 
naixements, l'augment de les defuncions i el retard dels matrimonis, aspectes 
de la crisi que no es manifesten a Mataró d’una manera aguda (4i>. El cas de 
1854 és especial en produir-se aquell any la greu epidèmia de còlera que tant 
va afectar la ciutat. 

QUADRE 1 

ESTADÍSTICA D’HABITANTS 


Any 

Veïns 

Habitants 

1820 

2.299 

11.813 (1) 

1824 

— 

12.476 (2) 

1830 

2.299 

12.577 (3) 

1835 

2.283 

11.415 (4) 

1837 

2.573 

13.203 (5) 

1842 

2.606 

13.010 (6) 

1850 

— 

13.147 (7) 

1853 

2.700 

13.500 (8) 

1857 

— 

16.595 (9) 


FONTS: 

1. AMM. D-84, document de 25, setembre, 1820. Informa que hi 
havia 8.813 habitants i 3.000 menors, la xifra del Quadre és el resultat 
de la suma. 

2. AMM. Ac., 3, març, 1827, dades del padró de 1824. 

3. Josep Iglesias. La població del Maresme a la llum dels censos ge- 
nerals. Mataró, 1971, pp. 49-51, 101-107. 

4. AMM. Ac., 14, 22, octubre, 14, novembre, 1835. Dóna la xifra 
de veïns, els habitants els calculem multiplicant per cinc, mitjana utilit- 
zada habitualment en aquests càlculs. 

5. AMM. Ac., 9, març, 25, agost, 1842, dades del padró de 1837. 

6. Iglésias. Op. Ct. pp. 49-51, 101-107. 

7. AMM. Ac., 15, febrer, 1850, extracte del padró. 

8. AMM. Contribució Industrial de 1853 cita els veins; els habitants, 
els calculem. 

9. Iglésias. Op. Ct. pp. 113-124. 


El Quadre 1 mostra com Mataró participava en l'augment general de 
la població catalana de començaments de segle fins a la dècada dels anys 
seixanta, quan arriben a l'edat de procrear les generacions buides de 1832- 
1841. Si tenim en compte les xifres de Galobardes, Mataró era, l'any 1830, la 
quarta ciutat catalana després de Barcelona, Reus i Tortosa, i havia guanyat 
2.634 habitants des de 1787, un 26'49% (42). 

• QUADRE 2 

MOVIMENT NATURAL DE LA POBLACIÓ DE MATARÓ, 1820-1857 


Any 

Baptismes 

Òbits 

Balanç vegetatiu 

1820 

459 

191 

+268 

1821 

503 

268 

+235 

1822 

485 

277 

+208 

1823 

543 

626 

— 83 

1824 

322 

266 

+ 56 

1825 

585 

252 

+333 

1826 

543 

316 

+227 

1827 

494 

257 

+237 

1828 

555 

355 

+200 

1829 

485 

299 

+ 186 

1830 

478 

305 

+ 173 

1831 

460 

346 

+ 114 

1832 

443 

293 

+ 150 

1833 

383 

350 

+ 33 

1834 

470 

345 

+ 125 

1835 

397 

254 

+ 143 

1836 

489 

262 

+227 

1837 

486 

277 

+209 

1838 

379 

302 

+ 77 

1839 

507 

275 

+232 

1840 

291 

314 

— 23 

1841 

496 

387 

+ 109 

1842 

512 

426 

+ 86 

1843 

538 

432 

+ 106 

1844 

471 

390 

+ 81 

1845 

492 

339 

+ 153 

1846 

505 

310 

+ 195 

1847 

475 

363 

+ 112 

1848 

496 

316 

+ 180 

1849 

529 

420 

+ 109 

1850 

516 

253 

+263 

1851 

459 

274 

+ 185 

1852 

468 

345 

+ 123 

1853 

499 

368 

+ 131 

1854 

550 

1.202 

—652 

1855 

463 

348 

+ 115 

1856 

618 

296 

+322 

1857 

546 

349 

+ 197 


FONT: MASM. Llibres de baptismes i òbits. 


Josep Iglesias considera que les estadístiques, fins al cens de 1857, 
el primer realitzat amb procediments moderns, són incertes i de difícil 
avaluació. I sosté que el fort increment que assenyala l'any 1857 només es 
produeix sobre el paper, a causa de les tècniques de confecció del cens, 
perquè d'altra manera ens trobaríem, de 1842 a 1857, amb un increment de 
població del 4573%, absolutament desorbitat, i afirma que res no sembla 
justificar una puixança de població semblant (43). 

Els seus criteris sobre la fiabilitat de les estadístiques no són 
objectables, i les noves dades que proporcionem relatives a padrons i 
recomptes diversos tampoc no tenen les garanties d'objectivitat desitjables. 
Afers com el de 1835 ho demostren. En aquell any l'ajuntament va haver de 
reclamar davant el governador perquè la xifra de 3205 veïns del cens format 
per la subdelegació de policia era inflat en voler aquest organisme ser 
considerat "de una clase mas elevada havien duplicat el nombre de cases i 
hi incloïen els forasters. De tota manera hi ha raons que podrien justificar en 
part un increment fora del normal en els anys cinquanta, potser no d'una 
manera tan pronunciada com la que mostra l'estadística, més alt si tenim en 
compte els mil morts de còlera de 1854. El fet és l'auge industrial de la ciutat 
en aquells moments, amb l'establiment de noves fàbriques que actuaven com 
un element d'atracció de les onades de pagesos que es dirigien a les ciutats 
industrials a la recerca d'uns salaris més elevats i feina estable. Immigració 
que també es produeix en alguns moments anteriors: durant la Guerra de la 
Independència i amb motiu dels fets bèl·lics del Trienni Liberal (44). 

Mataró, en els anys successius, no va ser afectada per la caiguda de 
la població de mitjan segle i, gràcies a l'increment de tipus immigratori de 
1857 a 1900, veu augmentar la població de 16.595 habitants a 19.704, a 
causa de l'expansió continuada de la indústria local. 

5. La sanitat. 

El centre de l'estructura sanitària era l'hospital, que des de 1803 controlava 
I ' aj untament per sentència judicial. El consistori nomena els administradors i 
un regidor s'encomanava de les relacions amb la casa. Però el problema 
constant de l'hospital durant la primera meitat de segle va ser la de fer-se amb 
recursos econòmics per poder mantenir l'assistència sanitària. Per privilegi, la 
institució heretava els béns de totes les persones que morien sense testar i 
tenia una font de recursos en les donacions i llegats fets amb els anys. En 
l'àmbit dels privilegis podem assenyalar la privativa de representacions 
teatrals, de realitzar balls públics i l'establiment de billars, drets que varen 

anar caducant una vegada establerta la llibertat de comerç i abolits els règims 
especials. Altres formes de fer diners eren la concessió diària d'un moltó, per 
part de l'ajuntament, que servia per a les necessitats de la casa i del qual es 
venien les restes. Les nombroses despeses habituals sovint s'incrementaven 
per les estades de malalts militars, o ferits, que després ningú no pagava. 

Relacionat amb la qüestió assistencial hi ha el tema dels expòsits, 
que es va plantejar l'any 1846. Els nens abandonats eren traslladats a 
Barcelona i, a causa de la manca d'aliments i el tipus de transport, la majoria 
arribaven morts (45). Una vessant d'aquest mateix problema d'assistència als 
desvalguts s'havia plantejat l'any 1836 quan el capità general de Catalunya va 
ordenar a tots els pobles del Principat d'obrir asils. A Mataró això es va 
realitzar d'una manera precària a l'antic convent de carmelites. 

Uns anys després funcionava com a acolliment exclusivament 
femení i l'ajuntament, per donar una forma estable a la beneficència, crea 
l'any 1840 una junta per administrar-la formada per notables mataronins: 
Francesc Font, Melcior Vidal, Pau Gallifa, Josep Bofarull, l'ecònom Joan de 
Palau, Joan Regassol i Narcís Isern, i dóna una subvenció de trenta duros al 
mes. De l'establiment, se'n varen fer càrrec l'any 1847 les monges de Loreto 
que en aquell temps tenien cura de les trenta dones que hi havia a la casa. El 
pressupost es cobria a través de diverses aportacions com, per exemple, un 
recàrrec sobre els grans i llavors consumits a la ciutat, el lloguer de casetes 
públiques de venda i altres arbitris de circumstància (46). 

Completava la infraestructura sanitària un conjunt de petits 
cementiris que s'unifiquen en ser utilitzat l'antic terreny del convent de 
caputxins com a cementiri general. L'any 1847 hi havia un centenar de 
nínxols, sepultures, sala mortuòria, escalinata d'accés, i s'anava construint 
sota la direcció de Miquel Garriga: "cuando todo quede realizado, serà (..) 
uno de los mas hermosos i mas cómodos de Espana y mejor situados para no 
danar a la salud pública" ( 47 ). 

La preocupació sanitària era un dels temes centrals dels consistoris, 
perquè les greus epidèmies de l'època feien que totes les mesures de 
prevenció fossin de la més estricta necessitat. La primera del segle va ser la 
de 1821. L'agost d'aquell any es va declarar el còlera a Barcelona i altres 
ciutats catalanes, i l'ajuntament de Mataró prohibeix l'entrada de forasters a la 
ciutat i habilita el convent de caputxins per a hospital d'observació de les 
persones que venien de Barcelona, les quals s'obligava a fer la quarantena. 
Gràcies a aquestes mesures la ciutat es va mantenir al marge del còlera, que 
tantes vides va costar a Tortosa i la capital. El mes de desembre la situació 
era normalitzada i es va obrir una subscripció popular per a sostenir la classe 

obrera, sense feina arran la crisi fabril i comercial que seguia les epidèmies 

( 48 ). 

El còlera de 1834 va ser més greu i la seva incidència es fa palesa en 
la xifra de 41 morts. S'havia declarat el mes d'agost i va tenir el seu punt 
àlgid el mes d'octubre (49). Una altra malaltia d'estiu es va declarar el juliol de 
1843, quan varen aparèixer "las calenturas catarral-bïliosas con caràcter 
flogístico, propias de la estación estival y tal vez originadas por el continuo 
desarreglo atmosférico que se observa este verano". Febres que es 
concretaven en tifus, del qual varen morir 22 persones i en queden afectades 
més de 400 iso). 


D. PASCUAL {MDOZ. ■ 

^cbtwiotdov cIl i+ta Lw 


~ v^cbtwiOkcUv cul tn.a ( jvcua» ímj / t 

"Nmo a 

. WinVioTOci., Al la misiua i^Ai la cma^uia 

B jvamwnJMa la uadacl aüiadtàda 


Projecte de làpida a Madoz en homenatge a al seva labor. (AMM.) 

Però la crisi epidèmica més greu del segle es va produir l'any 1854 
quan el còlera de Barcelona es va propagar a Mataró, al començament de 
setembre. Els efectes fulminants varen dur la ciutat a un caos total: persones 
al·lucinades es refugiaven a les esglésies a rebre els sagraments, les botigues 
i les fàbriques tancaven, famílies senceres morien abandonades i carros de 
cadàvers anaven pels carrers enmig d'una onada general de pànic. La vinguda 
en persona del governador Madoz va ser decisiva per a la recuperació de la 
tranquil·litat. Aquest va organitzar la distribució de queviures, va formar un 
ajuntament provisional i va constituir una junta de sanitat i beneficència 
presidida per Joaquim Martí i Andreu. A partir d'aquell moment es va 
racionalitzar el servei als colèrics i es va reduir el nombre de defuncions. Els 
dies més greus havien estat els 5, 6 i 7 de setembre, quan els metges no 
donaven l'abast i es registraven 337 morts. A mitjans d'octubre es dóna per 
acabada l'epidèmia i es recompten 1077 defuncions, que si tenim en compte 
la xifra d'habitants del padró de 1850, suposaven un 8'20% de la població csi). 

6. L'educació i l'activitat cultural. 


L'eix fonamental de l'educació al llarg d'aquest període és l'escola de Santa 
Anna, dels pares escolapis, que tenia el suport municipal, i on es va formar la 
major part dels estudiants. Però que eren una gran minoria dels joves de la 
ciutat. La seva tasca, la compartia amb alguns centres públics i privats que de 
manera circumstancial s'establien i amb algunes escoles especialitzades. 

A partir dels anys vint comencem a trobar alguns professors que 
s’estableixen pel seu compte per donar matèries concretes, que d’alguna 
manera complementaven l’ensenyament dels escolapis. També es van posant 
escoles de primària per aixoplugar el nombrós estol de canalla. L'ajuntament 
mantenia aules de dibuix, música i, amb l'ajut de la junta de comerç, una 
escola de nàutica, totes de caràcter més o menys gratuït; i, a partir de 1846, 
una de nenes pobres. 

Pascual Madoz al seu Diccionario publica l'estadística formada els 
anys 1841-1842 per Laureà Figuerola sobre l'estat de la instrucció primària i 
ofereix els següents detalls relatius al districte judicial de Mataró, que era 
compost per 17 ajuntaments i 34.125 habitants: hi havia 12 escoles públiques 
i 15 de privades, 23 mestres amb títol i 3 sense, els nens escolaritzats eren 
2037, 1210 dels quals ho eren a les escoles públiques i 827 a les privades. 
Quant a l'edat, 1600 es situaven en la franja 3/10 anys i 437 a partir de 10 
anys. 

Aquestes dades demostren una escolarització escassa, i el fet que el 
80% dels nens abandonessin els estudis abans dels 10 anys s'explica perquè 
la menestralia pobra i la classe obrera necessitava que els seus fills, després 
de passar la infància, anessin a treballar per dur diners a casa. Totes les xifres 
mostren mancances: falten escoles a molts municipis, hi ha pocs mestres i, 
per altres dades, sabem que l'ensenyament era en general d'una gran 
ineficàcia i el nivell d'alfabetització mínim. 

A la dècada dels anys cinquanta, la situació anava canviant en obrir- 
se nous establiments: el 1854 s'inicien les classes a l'escola de l'Ateneu i a la 
de més envergadura i estructura professional de Joan B. Viza, a la Riera, i 
l'any següent és inaugurat el col·legi de Catalunya (Valldemia), que en aquell 
temps va resultar modèlic i de renom fins i tot fora de les fronteres d'Espanya 
( 52 ). De tota manera, dades de l’any 1862 ens indiquen que, sobre una població 
de 16.603 habitants, hi havia 12.265 analfabets, un 73%. 

La ciutadania era catalanoparlant en la seva pràctica totalitat. En 
diversos documents de l’època s'assenyala un personatge de parla castellana 

per la seva singularitat. Així, i és un exemple qualsevol, als acords de 
íaj u ntament consta l'any 1841 l'existència a la milícia nacional d'una persona 
que només parlava castellà com una cosa rara (53). Parlar el català era la norma 
i, deixant de banda els membres de la burgesia i l'aristocràcia, aquesta era 
Túnica llengua entesa pel comú de la gent. Per això el secretari de 
l'ajuntament diu el mes d'agost de 1831, en formar-se la lleva, que la relació 
de quintos ha de ser en català, per a fer-ho comprensible (54). 

Gairebé ningú no llegia i els que ho feien utilitzaven llibres en 
castellà, llengua de cultura, a diferència de la catalana que tenia un ús 
familiar. Però no hem d'oblidar que hi havia un àmbit legal on el català era la 
llengua més utilitzada: els protocols notarials, que fins a meitat de segle eren 
escrits en l'idioma propi dels que feien testament o volien enregistrar les 
seves operacions econòmiques. 

Hi ha notícies curioses en relació al català. El 1843, dmant les 
revoltes polítiques d'aquell any a Vilassar, per excitar els ànims populars, es 
feien lectures públiques del periòdic progressista El Constitucional , escrit en 
castellà, que a les places d'aquell poble traduïen en veu alta agitadors 
radicals. El castellà va lligat als àmbits burgesos, en utilitzar-lo com un 
element diversificador davant un proletariat català i inculte, imposant-lo com 
a norma de bon gust i de cultura. De tota manera també hi havia algun nucli 
intel·lectual burgès, com l'Ateneu, que en aquelles mateixes dates 
s'interessava per la llengua lemosina. 

Es fa difícil parlar de l'activitat cultural abans de la meitat de segle 
per una manca gairebé absoluta de dades. Fóra interessant de reconstruir 
l'ambient i la recepció de les estètiques del moment: neoclassicisme, 
romanticisme i renaixença, però això no és possible en el terreny literari 
perquè no hi ha publicacions periòdiques ni cap llibre de temàtica cultural, 
manca que indica l'absència d'estructura organitzativa en els anys de la 
transició de règim. 

La consolidació en el poder de la burgesia fa possible l'establiment 
del primer nucli cultural de la ciutat: l'Ateneu, que obra l'any 1854. El 3 de 
novembre es presenten a l'ajuntament Narcís Carbó, Joan B. Viza, Jeroni 
Boada i Josep Garcia Oliver manifestant la seva intenció d'establir una 
Acadèmia de Bellas Arles, per la qual cosa demanen la protecció oficial. Dies 
després donen els estatuts de la Sociedad de Amigos de la Instrucción, que 
aviat seria coneguda com Ateneo Mataronés, i el consistori acorda comprar 
els mobles que necessitaven per a instal·lar-se. D'aquesta manera modesta 
naixia l'entitat cultural més important del segle XIX a la ciutat, que es va 
centrar, per especial interès de Garcia Oliver, en la instrucció dels obrers en 

q jAteroo y ca todaa parles reinaran laa idgriïnna v la 
j^jiicaperaciou aiectoa del aluia que ae calrellan con- 
tí»’ an óbst aculo ioseiisible llamado ley- 
J- Quisieramosí ó la verdad;- que laa puebloa hubie- 
oà llegado al grado de cultura necesario paraijue cl 
qlerro matador Tpudiera convertirse aolo en instru- 
|:3eotos dlilcs k . las arle^..,Hàí > que una paz universal 
[beraiana'ra à todóa Iós cilidadanos desapareciendo has- 
ts esos ‘limites ‘arburarios que hacen que los pucblos 
té miren unos é òtros con odio. Una es la ley do la na- 
jtgpdeza , una es la patris del hombre, hnya pues una 
qjljuia ley para Is espccie humana y sta la tierra cn- 
Lera la patria comun , la humauidad una' fuinilia y 
ÇiÓs.tSflo Dius cl.padre de loda ella. 

S^Mas ya que se consideran como deliries dol alina 
las que, siempre nos ennoblccen por cl 
y.qpe, solo; puedea albergar corazoncs sensibles, 
mbatidos por olinsa melalixàuas por el mas refina- 
^genibo , reclamamos én uombre de la bumnnid id 
hcusuto aotes se inudifique esa ley dc recmplazo, 
lO.lo desea.lodu cl inundo .que este cn armouip con 
Sfesitdralrsti , y. como lo desca el Kscino. Sr. Duqnc 
"» Victoria conforme lo nianifestd ú nuestro parti- 
k'Tr·nr go el ScJ Figueras diputado dc las Constitu- 

.. . i ' ' I • 

| ^.'.Àübtetia llègue «ste tan anhelado dia sprovechase 
Jeie béifcficio que ofreee lu Sociedad maturancsa dc so- 


enrros rntUuos para el reemplazo del ejercito la que 
redimc do una cuutribuciuii tan odiosa cou Ij -j duros 
:i los jiíccucs do i 8 aiíos , ül» y medio a los dc i y y 
7° : ‘ los .lo so, y que .«uscribieiniosc lí la primera edad 
es tan iitsiguiOcautc cl tlcscmliolso, que los de mas po- 
l·ie b·r·.uir· puedep redimirse del Servicio dc las arma» 
siu liaccr hacrilicio algunu. 

NoSotros partidarios del espiritu de asociacion no 
noilemos inciioi de elogiar tul pensa m ien to usi couio 
los arliculos que coutiene cl reglamento de la Socie- 
dad i·prob.·ido compctentvmentc por lu primera auto- 
ridüd civil deia província. 

Rcro .-isaltanoa una idea y es que por el pronto 
l.i cl.isc ineiieslerosa no puede haccr rl Jesembolio do 
íiingiin i Zl I-is l antid jJcs citaJ:ia-y ijue el corazoii del 
pobre es l·iu sensible conio cl del rieu , y pur euya 
ra/.ou mi debemos olvidarle. 

Cuinpreudeiiioa iiiuy bien (jue cl M. I. Avunta- 
iniento no tendra fondos para llenar cl cupo con di- 
u oro , pero tampoco dudamos que hay padres dc fa- 
inilia cu cl . uerpo.consejil y que los que no lo son se 
liallan tauibicn ilotados de filant rupicus sentiiuientos. 

Los reverendos sacerflutcs (jue componen la comu- 
niílatl parroquial por naturaleza y por su iniqisterio 
cooperarfur siu disputa alguna a uu rasgolan criat iano 
como es estimular à toddÇ loj corazones puraque cou- 
tiibuyan sí endulzar fa suerte de lus’que puedan caer 
à la desgracia de soldado ; di vidicndoac en comisiones 
asociados do los Sres. Coiiecjiles y suplicar de los ve- 
cinos de tsta filantròpica riudad un douaiivo vuluutario. 

Tainbien espera inos del Sr. einprc.»ario del teatro 
coino de los Sres. aclores que contrihuira'ti daudo un 
hciiefieio ú un tan uoble objeto , del misino inodo qne 
el Sr. Vilu liara’ otro tanlo ofrecirudo una diversiou 
púldiea en el Gran salon principal. ■ > 

Pruebas teneinos tambieu dc fodos esos scilobCs 
para dccir que participaii del dolor que aqueja al ih- 
fclijí y quo saben sentir los dcsgnrros de una inadre 
ctiuudo se le nrrebata un hijó para seguir la suerte 
de soldado. 

Kl domingo ultimo tuvo ejerciclo la conl^iifïliii^dé 
boinberos de esta ciudyd liabiendo ; rrsuelto teneule to- 


Primera publicació periòdica vuitcentista de què coneixem exemplars. 

(B.P.C.E.) 

classes nocturnes i en el cultiu de les belles arts, fonamentalment la literatura 
i l'oratòria, en sessions dominicals on els membres de l'entitat recitaven 
poemes i llegien tota mena de discursos sobre temes actuals. L'objectiu 
declarat era "la ilustración y ensenanza mútua de todos sus socios, y el 
procurar difundir en todas las clases de la sociedad, las nociones útiles de 
ciencias y artes, despertando el amor a las mismas" (55). 

Una altra fita, encara que d’existència fràgil i voluntarista, va ser la 
Revista Mataronesa de 1856, que va durar cinc mesos i que escrivia una sola 
persona: Joan Amich i Alsina. L’edició anterior d'un únic exemplar de la 
publicació erudita Almacén Patriótico, de 1820, no deixa de ser una raresa 
sense cap influència social. Més significativa és l'aparició de la que 
cronològicament és la primera publicació periòdica de la ciutat: El 
Mataronés , de l'any 1847, de la qual no han pervingut exemplars. Sembla ser 
un òrgan relacionat amb els progressistes o amb una fracció dels moderats 
que no era d'acord amb l'ajuntament(56). 

Hi havia també la important impremta dels Abadal, a la Riera. Del 
seu obrador varen sortir gran quantitat d'impresos de tota mena que, en 
general, eren oficials: bans, ordinacions, avisos públics, fulls administratius, 
etc. Pel que fa a llibres, imprimien volums de temàtica religiosa d'autors 
locals i clàssics. Es tracta de llibres de teologia, sermons, comentaris als 
evangelis, hagiografia, patrística, etc, que configuraven una activitat editora 
molt d'Antic Règim. El canvi de sistema polític no va afectar massa l'edició, 
ja que no es comptava amb cap base material per a mantenir una producció 
local al marge del consum religiós. De tota manera, en l'aspecte 'civil 1 de 
l’editorial hi ha fulls solts de caràcter publicitari, poemes d’homenatge, llibres 
d’escola i literatura de circumstància. 

Es significativa l’edició, per impressors transeünts, de dos llibres de 
literatura l’any 1812, els únics no religiosos que coneixem en moltes dècades. 
I és que, en aquell any, Mataró era ocupada per les tropes franceses i cal 
suposar que sota el seu control es varen afeblir les rígides normes de censura 
de l’absolutisme. Es tracta de les Novelas, por M. de Floriàn , imprès per 
Silverio Lleyxà, que incloïa dues narracions amoroses, i del tractat de 
costums Amenidades filosóficas, imprès per Agustí Roca (57). 

Hi ha diversos inventaris de biblioteques privades que ens fan veure 
una mica els gustos literaris dels mataronins de l’època. A grans trets podem 
afirmar que en general les cases hi havia llibres religiosos i professionals, i 
que els seus posseïdors eren membres de la clerecia, la petita noblesa, 
advocats, metges, etc, com és el cas del notari Francesc Fins que tenia una 
notable biblioteca en la qual eren significats els llibres de l’ofici i altres 

d'història. El corredor de canvis i antic pilot Nicolau Guanyabens i Julià tenia 
l'any 1834 alguns diccionaris de llatí, castellà i anglès. Menys freqüents eren 
els volums de literatura. De tota manera, en alguna biblioteca, hi trobem 
llibres de Cervantes, Graciàn, Ciceró, Lesage, Pellico, Trueba, Moratín, 
Jovellanos, Dumas, Hugo, etc, que fan evident que el moviment romàntic era 
seguit per una minoria selecta (58). 


AMENIDADES 

FILOSÓFICAS 

Mataró. 

A.\0 DE 1012. 


NOVELAS 

POR 


) M. DE FLOllIAN. 



Mataró: Por Sjlvf.riu Li.iíyx.i. 
aSo i 8 i a . 



Publicacions mataronines del segle xix. 

Quant a l'oferta de llibres, sabem per la Revista Mataronesa que 
l'any 1856 els mataronins compraven en fascicles setmanals obres de 
Wenceslao de Izco, Pedro de Mata, Chateaubriand, dels historiadors Cantú i 
Pirala i novel- les de títols tan vistosos com Palacio de los crímenes, historia 
contemporànea, o Los verdugos de la humanidad , etc. 

En una altra vessant de l'activitat cultural, la música, hi havia a 
Mataró una mena de cenacle al voltant de Jaume Isern (59) i la creació de la 
seva escola va contribuir a mantenir el caliu d'aquesta activitat. Manuel 
Blanch i Nicolau Guanyabens són altres personalitats destacades en el cultiu 
de l'art musical < 60 ). 

Si la vida cultural era molt migrada, en canvi hi va haver distingides 
personalitats de la intel·lectualitat i la política d'aquells anys que havien 
nascut aquí, i s'havien educat als escolapis, i altres que hi residien. Els més 
destacats són l'eclesiàstic i guerriller antifrancès Joan Pau Constanç, el bisbe 
Jaume Creus, el liberal Antoni Puigblanch, l'escultor Damià Campeny, 
l'escriptor carií Josep M. Riera i Comas, el capità general de Catalunya 
Manuel Llauder, l'inventor Antoni Regàs, l'orador Ermenegildo Coll de 
Valldemia, el poeta Melcior de Palau, el predicador d'Isabel 2 a Francesc Puig 
i Esteve i l'historiador escolapi Josep Rius <6i). 

7. La festa. 

En la societat de l'Antic Règim la festa, el temps que trenca la rutina del 
treball i la vida de família, té un component plenament religiós. La 
sociabilitat es manifesta en la trobada a missa cada diumenge a l'església i en 
les celebracions pròpies del cicle catòlic: nadal, la candelera, la pasqua, el 
corpus..., moments adequats per una missa cantada per la capella de música 
de Santa Maria. Però el moment més important de l'any és festa major de Les 
Santes, centrada en els actes religiosos i de gran ressò. Ho explica el baró de 
Maldà, Rafael Amat i de Cortada, que relata el viatge que va fer a Mataró 
l'any 1799 per assistir a aquesta celebració local d'enorme popularitat arreu. 
Amat ens parla dels actes religiosos i de la seva magnificència i solemnitat. 
Religiositat i gresca popular que el baró també explica els saraus profans, 
amb passejada de gegants i de l'àliga, balls nocturns i rues de músics "ciegos, 
semiciegos, y ab vista" que anaven pels carrers tocant amb violins clarinets i 
bombos cançons, marxes, i la contradansa ( 62 ). 

Altres notícies ens parlen de parades de tir amb escopeta, passejades 
amb cavalls i equilibristes. I també es ballava en una casa al carrer d'en 
Molas nomenada la casa de Gota. El músic Ignasi Gota era una mena 
d'industrial de l'esbarjo, ja que també regentava botigues de billars, i 
organitzava balls amenitzats per ell i una colla de músics. Al Camí Fondo hi 
havia un lloc on tocaven els mutxaxos de Paran. I al carrer Montserrat hi 
havia un local on assistia "el llano de la población" . Es notable el paper del 
músic Joan Griber, que el 1814 fa balls a la casa d'en Gota, i l'any 1817 obra 
una sala de ball pròpia al carrer Santa Marta, on fins els anys quaranta hi 
actua la Sociedad de músicos de Griber , grup d'instrumentistes que varen 
arribar a un acord amb l'hospital per tocar en les diversions que es feien a la 
ciutat. L'any 1842 alguns músics varen demanar permís per fer balls públics a 
l'edifici municipal de la fleca. I dos anys després un col·lectiu d'onze 

instrumentistes, sota la direcció de Joan Iglesias Barbeito, s'organitza per 
tocar en balls, festes civils i religioses i a la festa popular d'estiu, que es feia 
pels carrers, el llevant de taula. L'any 1856 tocava a les places de Mataró la 
cobla empordanesa de Manuel Vidal, interpretant sardanes, valsos, el 
contrapàs i cançons patriòtiques (63). 

De balls i gresques, n'hi havia sovint i l'autoritat acostumava a 
vigilar-los perquè tota concentració de gent era motiu de desordres, com va 
passar el setembre de 1840, quan un dia, després de les " músicas y 
diversiones nocturnas" , grups de persones varen anar a tirar pedres a diverses 
cases, fet d'intencionalitat política que cal relacionar amb la conflictivitat del 
moment (64). Notem que a vegades pel carnestoltes, gran moment de la 
disbauxa, sovint es prohibien les músiques al carrer. 

Els canvis polítics i econòmics que duen a la societat liberal també 
es noten en l'àmbit de la festa. Ara l'església ha de compartir l'espai públic 
amb manifestacions de caràcter cívic i polític al voltant dels esdeveniments 
importants del nou règim. I neix una estil de festa, plena de retòrica i aparell 
escenogràfic, que es produeix en la jura de les constitucions i altres 
commemoracions oficials. Però la religió encara és central per sancionar el 
règim i tots els seus actes. 

Notem que amb el naixement de la burgesia comercial i industrial i 
la formació del proletariat fabril neixen formes culturals pròpies de cada 
classe. Ara hi haurà la festa dels senyors i la dels treballadors amb els casinos 
de cada sector fent de centre social. Més endavant ho tractarem amb extensió. 

Un esplai molt seguit eren les representacions de teatre. Les 
primeres que coneixem són d'inicis de segle. L'any 1800 la junta de caritat, 
que es preocupava de buscar diners per mantenir els nombrosos pobres de 
l'època, va fer construir un petit teatre al local de la fleca. En aquest lloc es 
varen escenificar la Vida de Josef, la Historia de Judit, y Acto de la Creación 
del Mundo , uns Pastorets en català, i una Tragèdia de las Santas Patricias 
Juliana y Semproniana, que va ser programada "ya que un apasionado havia 
franqueado a la Junta componer dicha Pieza" . El director de les obres era 
Joan Cruxent i, en dissoldre's la junta l'any 1803, els estris de fer teatre varen 
ser oferts a l'hospital pel valor de cost (65). 

Amb aquests objectes, una vegada acabada la guerra del francès, 
l'hospital va organitzar un teatre en "una pieza del edificio del mismo " i 
realitzaven les representacions un grup d'afeccionats. Es va establir el 1815, 
amb el vist-i-plau del corregidor i el suport econòmic de 50 accions de 16 
duros subscrites per veïns acabalats. L'any següent es va demanar el privilegi 
d'exclusivitat, de la mateixa manera que el tenia a Barcelona el Teatre de la 

PARA EL 21 DE KNEBO DE 1847, 

A BENEFICIO DEL HOSPITAL DE POBRES ENFERiíOS DE 

eOi CwuW. 


Ki noble Srflor D. Jaotf d« CimML Tallri Gum>*, bermano dfJ Rxmn. Sr. Doqoe 
de A tirànic». que Un repelidat prurba» lieoe dadu dc »u gcnc rooo dcopccndimicnlo, no 

Cartell publicitari del Teatre Principal, del 1847. 


Santa Creu, que també depenia de l’hospital del mateix nom. Com que això 
del teatre era vist amb molta prevenció per les autoritats, els administradors 
de la casa varen fer saber que a Mataró ja feia temps que hi havia 



representacions "sin haver se experimentado alguna inquietud (..) sin que 
haya sido menester mucha prevención por ser este pueblo muy pacifico, y 
sumiso al govierno". El privilegi va ser concedit i sabem que l'any 1817: 
"Hasta el Carnabal se presentaron (..) varias funciones de las aprovadas (..) 
por una Companía de cómicos con despacho Real" , i afeccionats locals (66). 

A partir d'aleshores al Teatre de l'Hospital s'hi varen representar 
obres de manera continuada, de les quals no tenim cap notícia. L'any 1826 hi 
devia haver problemes d'ordre, perquè l'autoritat municipal va designar una 
persona encarregada de vetllar per la tranquil·litat del local. L'any 1830, 
l'autor Lrancesc Molinas, de la Companía Còmica , en va demanar l'ús per a 
la seva colla (67). 

A la dècada dels trenta es produeix un canvi d'estatge a 
conseqüència d'haver-se d'enderrocar la part de l'hospital que servia per a 
aquests menesters. Per a la nova edificació l'ajuntament va nomenar una 
comissió encarregada de formar un local al carrer Nou apte per a mil 
persones. Aquest "nuevo Coliseo" es va inaugurar l'any 1832 en un terreny 
cedit sota condicions, una de les quals era no establir-hi mai "café, botellería, 
ni otra cosa de venta pública " (68). Al nou Teatre Principal, s'hi varen 
representar contínuament obres dramàtiques i era lloc de reunions socials, 
polítiques, balls i tota mena d'activitats públiques. Els regidors s'alternaven 
per presidir les sessions i es nomenava un censor de les obres. En aquest 
aspecte hi va haver algun problema l'any 1836 i el governador de la ciutat va 
suspendre els actes de tota mena. El mateix any, pel desembre, es va fer 
públic un ban on es prohibia "el estar con la cabeza descubierta durant e las 
representaciones, el fumar, silvar, gritar ni hacer otras acciones impropias, el 
introducirse en las tablas" , etc. L'actuació del censor era criticada el 1842 per 
la premsa de Barcelona, que comentava que a Mataró: "se prohiben comedias 
por inmorales [mentre que] en el mismo teatro la oscuridad permite que se 
ponga en acción la inmoralidad sin necesidad de que el publico tome 
ejemplo en las tablas" ( 69 ). 

Gràcies a la Revista Mataronesa podem seguir la programació que 
es va realitzar durant els primers mesos de 1856. Es tracta d'un seguit d'obres 
d'autors de segon ordre, com Calvo Asensio, de tema dramàtic, comèdies, 
sainets, etc. Les representacions es feien habitualment els dijous i diumenges 
i s'alternaven les obres transcendents amb les còmiques. Hi tenien un lloc 
d'honor, dinant el Bienni Progressista, les obres d'intenció política, títols 
importants en aquest sentit varen ser El pacto del hambre, o l'obra escrita per 
commemorar les gestes dels herois que varen fer caure el govern moderat; 
Blas el armero o un veterana de júlio, l'argument de la qual "consiste en 

demostrar la inmoralidad del gobierno caido el cual no respetaba ni lo mas 
sagrado como es la honra de las famïlias" . L'any 1859 al teatre del carrer 
Nou s'hi fa la primera representació de l'opera Arnaldo de Erill del mataroní 
Nicolau Guanyabens, amb text de Joan Cortada, que l'any abans havia tingut 
gran èxit al Liceu. 

Notes 


1. Richard Ford. Manual de viajeros por Cataluna y lectores en casa. Madrid, 1983, pp. 102- 
103. Henri-Marie Beyle (Stendhal). Memòries d'un turista. Paris, 1837. 

2. Sobre les fondes vegeu: AMM. Ac, 7, 19, octubre, 1803; 24, gener, 1816 Juan Amich. Viage a 
Mataró con el Ferro-Carril. Barcelona, 1849, pp. 11, 12, 42. Les fondes eren situades al camí 
ral, en la seva majoria, i eren dividides en categories: hi havia les de les persones benestants, les 
dels traginers i viatjants i d'altres de més modestes. 

3. AMM. AP. Gaspar Poy, 17, maig, 1844, f. 91. La societat tenia un capital de 10.000 rals i es va 
formar per un període de cinc anys. 

4. AMM. Ac, 10, febrer, 1840. AMM. AP. Miquel Torner, 27, setembre, 1827, f. 185. Pere F. 
Portí. Les torretes de Calella. Calella, 1984 

5. Per a seguir el tema de la carretera del Vallès: AMM. Ac, 31, març, 16, novembre, 1835; 26, 
novembre, 1839; 1, abril, 1840; 23, setembre, 1841; 20, abril, 24, maig, 1842; 14, 27, març, 
1843; 23, març, 1846; 22, març, 1848; 26, abril, 1849; 3, 6, octubre, 1851. J. Carrera Pujal. La 
Economia de Cataluna en el siglo XIX. Barcelona, 1961, 4 vols., vol. IV, pp. 265, 303. Francesc 
Costa Oller. Camins del Rei. Mataró, 2012. 

6. Per a la qüestió del tren fins a Arenys hi ha una extensa documentació: AMM. Ac, 20, gener, 

Segona Part 

L'estructura econòmica 


1. L'activitat econòmica durant la primera meitat del segle XIX. 

1.1. Aspectes generals de la dinàmica econòmica. 

És a mitjan segle XVIII quan l'economia de Mataró comença a experimentar 
petits canvis preludi d'importants transformacions. S'inicia el pas de 
l'estructura tancada pròpia de l'Antic Règim, on el comerç i la indústria es 
dediquen a produir i vendre pel mercat local, a una activitat fabril i comercial 
de més volada. Les possibilitats que oferia el mercat americà a les persones 
emprenedores varen ser aprofitades per una colla d'homes que inverteixen 
plantejant fàbriques d'estampats d'indiana, amb l'exclusiu fi de vendre a les 
colònies americanes. Aquesta activitat, juntament amb especulacions de 
diversa natura, són els primers símptomes de l'arrencada econòmica que 
incorpora el factor nou de l'exportació. Quan el principat és autoritzat a 
comerciar directament amb el continent americà, les darreres dècades del 
segle, s'aferma el creixement u). 

Però la dependència de la nova economia d'exportació tenia un punt 
crític: els anglesos i el seu domini dels mars. Perquè hi ha moments que 
Espanya i Anglaterra estan en guerra i els barcos enemics bloquegen les rutes 
comercials marítimes, i les indústries que vivien d'aquests intercanvis han 
d'aturar la producció. Això passa l'any 1796 i el col·lapse a Catalunya és 
general perquè era gran el sector de la vida econòmica que es dedicava a la 
producció de mercaderies i al seu comerç exterior. A Mataró l'any 1799 molts 
establiments fabrils havien tancat i les autoritats formen una junta de caritat 
dedicada a tasques d'assistència als obrers en atur perquè sense treball passen 
tota mena de necessitats. 

La situació canvia l'any 1802, quan es produeix "la resurección de 
las fàbricas" (z>. I és que amb la pau comença de seguida a notar-se els efectes 
de la represa dels intercanvis atlàntics, i bona prova d'això és la contínua 

formació de companyies mercantils que es produeix a la ciutat entre el 1802 i 
1803. Els comerciants s'associen davant la perspectiva de guanys i tenen al 
darrera nombroses fàbriques de mitges, mocadors, puntes i teixits. En aquells 
moments Mataró "era como un emporio donde se proveía una numerosa 
parte de la provincià, singularmente de la montana" . S'exportava vi, es 
construïen vaixells a les drassanes per fer la carrera d' Amèrica i progressaven 
les indústries tèxtils. El reclam de la feina va fer que molta gent d'altres 
localitats i de l'interior es traslladés a la ciutat, i tot presentava "un aspecto de 
opulència” o). 

A finals de 1803 tornen els problemes. El mes de juny, el comerciant 
Francesc Marxuach escriu al seu corresponsal a Veracruz que el rumor de 
guerra amb els anglesos "nos ase estar parados", però que tot i així prepara 
assortiments de pintats de la casa Bosch: "tanto en guerra como en paz estoy 
trabajando para que se cargue todo" . El conflicte bèl·lic s'inicia aviat i el 
comerç torna a experimentar dificultats fins a l'any 1808 quan la pau amb 
Anglaterra i la guerra amb França obra una situació de nou tipus. El comerç 
americà toma a ser possible perquè els mars són lliures pels barcos espanyols, 
però la guerra fa que la indústria, faltada de mà d'obra i de la tranquil·litat 
necessària, treballés amb intermitències i produccions curtes. Però malgrat 
els enfrontaments es va organitzar un comerç sostingut amb els mateixos 
francesos i, en les zones menys afectades per l'ocupació, també amb Amèrica. 

A Mataró, l'activitat es va anar mantenint parcialment i fins i tot es 
pot parlar d'èxit econòmic l’any 1810, quan Marxuach envia encaixos a 
Amèrica explicant que les dificultats feien apujar els preus. Alguns dels 
comerciants, el ja citat Marxuach, Josep Salvet, Pau Vila, Francesc Ramon, 
Salvador Isart i Josep Ignasi Jonullà, eren mitgers, fabricants de blondes i 
indianes, que havien abandonat provisionalment aquella activitat davant els 
negocis precaris. Els anys 1812-1814, amb l’ocupació directa de Mataró pels 
francesos, tots els negocis queden reduïts al mínim, fins a l'acabament del 
conflicte, quan, escriu Marxuach, " tenemos todo el Principado libre del 
usurpador" ( 4 ). 

Acabada la guerra l'aparell productiu del país era desballestat i el 
comerç, la indústria i l'agricultura es ressentien de la manca de mà d'obra, 
perquè els homes que no havien mort eren a l'exèrcit i només el treball 
femení mantenia el sector tèxtil. A Mataró el problema cabdal era la falta del 
comerç americà, el mercat tradicional, fet que agreujava l'augment de drets a 
la duana, que feia desviar el tràfic marítim cap a Barcelona i contribuïa a les 
dificultats econòmiques de la ciutat. De tota manera es reprèn la iniciativa al 
tèxtil gràcies al treball domèstic i a petites fàbriques que, malgrat la debilitat 

estructural del sector, van mantenint el caliu a l'espera de temps millors (5). 

El sector cotoner inicia una greu crisi l'any 1821 i a Mataró la 
indústria, "abalida y moribunda de tanto tiempo" , toca fons arran l'augment 
del contraban produït a conseqüència de la guerra entre liberals i absolutistes 
durant el Trienni Liberal i per la pèrdua dels mercats americans a causa dels 
processos d'independència (6). En aquests anys comença el debat públic d'un 
tema recurrent al llarg del segle, la qüestió de protecció o lliure canvi, que 
dividirà el país en grups d'interessos econòmics enfrontats. Així la reforma de 
duanes per tal de deixar lliure la importació de productes manufacturats va 
ser motiu de gran controvèrsia. 

L'any 1822, enmig de la guerra civil, la paràlisi és general amb la 
"decadència en todos los ramos de propietarios, industriales, comerciantes, 
artesanos, y demàs clases cuya falta de haberes ha minorado excesivamente 
el consumo". La situació d'atur va anar continuant i l'any 1826 l'ajuntament 
descriu una panoràmica desesperada: "Como ella [Mataró] depende del 
comercio marítimo (..) se habían establecido cuando aquél estaba floreciente 
varias fàbricas de hilaturas, texidos, pintados y otros muchos ramos de 
elaboración, habiendo llamado muchísimas familias de menestrales que se 
domiciliaron en ella y aplicados en sus labores lucian a decencia y 
aumentaron notabilisimamente el número de habitantes dando un competente 
inquilinato, mas poco de esto en el dia puede contarse, porque los inquilinos 
o las desocupa n o se transfieren a otras poblaciones con grande descubierto 

0 los duenos los obligan a desocuparlas por insolventes motivando de la 
citada variación de las circunstancias, por las cuales acontece igual 
infortunio a los artesanos, a los fabricantes y ramificación de la indústria, 
estando cerradas varias fàbricas, otras disminuido el número de operarios, y 
en breve quedaran en absoluta inactividad, presentando todo un deplorable 
aspecto de miserabilidad " ( 7 ). 

Aquesta activitat econòmica de supervivència, amb petits alts i 
baixos, serà present molt de temps. El 1827 es produeix a Catalunya la crisi 
més greu dins el cicle depressiu del període 1821-1830. I a Mataró s'agreuja 
la paralització de tota mena de comerç i indústria. Hi ha crisi de subsistències 

1 la ciutat es dirigeix al rei demanant ajuda pels negocis. Hi havia tant poca 
activitat que l'any 1828 es va necessitar la intervenció de l'exèrcit per a 
recaptar els impostos (8). Un cas que ho mostra be és el final de la notable 
societat Cabanyes, Cortecans, Pasqual i C a , que l'any 1819 ja havia tingut 
problemes econòmics que l'obliguen a reformar-se. La nova empresa va 
ensopegar amb els problemes de manca de mercats agreujats per les crisis 
polítiques del continent americà revoltat contra Espanya, i es va dissoldre 

l'any 1826, argumentant que "siendo muchos los quebrantos que últimamente 
sufría por la general decadència del comercio con motivo de las ocurrencias 
políticas de aquellos reynos, de modo que a continuar por mas tiempo sin 
duda habría llegado a consumir todos los capitales" . S'havia acabat una 
època (9). 

Dinant el període 1830-1843, encara depressiu, es produeix l'inici de 
la revolució industrial a l'economia catalana i es nota una millora relativa 
dins la situació precària que s'anava arrossegant. A Mataró va ser en aquests 
anys quan assistim al primer procés d'inversió de capitals d'una certa 
importància en el tèxtil, que es tradueix en la mecanització de la filatura i el 
tissatge a través dels motors a vapor i la progressiva liquidació d'aquestes 
activitats en la seva versió preindustrial. El suport sostingut de la demanda 
interior ho va fer possible, tot i les circumstàncies polítiques desfavorables. 

Creixement i crisi van entrellaçats, i en la dècada dels anys trenta hi 
ha diversos moments de manca de feina. El 1830 es va haver de fer una 
recapta per a socórrer "tantas desgraciadas famílias que se hallan en el 
estado mas precario" , i l'any 1837 es tornen a produir moments crítics d'atur 
no). En aquest període la crisi política permanent condiciona la vida 
econòmica: la guerra civil carlina i la lluita constant entre moderats i 
progressistes duen a mobilitzacions de gent que treballava a les fàbriques. De 
1841 a 1843 la crisi tèxtil es fa sentir de nou a Catalunya per manca de 
comandes i els problemes del contraban. Notem un fet nou, el protagonisme 
de les reivindicacions de la classe obrera organitzada els anys 1835-1843 en 
lluita contra els salaris baixos i la precarietat laboral. 

La inestabilitat del sistema polític acaba quan, sota la dominació 
moderada, i aconseguida la pacificació del país, els burgesos recobren la 
confiança inversora i es decideixen a passar a l'acció bastint establiments 
fabrils. Es llavors que a Mataró arrenca la revolució industrial iniciada 
tímidament l'any 1839 i els vapors comencen a envair la ciutat. Ho explica 
Vicens Vives: "L'activitat de la nostra gent contribuí a l'eufòria dels afers de 
1845-1846, seguida al cap de pocs mesos d'una ensulsiada gairebé 
inevitable, a causa de la marxa de la conjuntura" (ii>. Les iniciatives es 
multipliquen a Mataró a partir de 1844. Tothom planeja negocis industrials i 
mercantils, el comerç es diversifica, s'obren noves botigues i l'optimisme és 
general. La premsa es fa ressò d'aquest ambient: "por doquier pospera la 
fabricación, las artes se fomentan, todo renace, todo cobra nueva vida y 
color" ( 12 ). 

La crisi conjuntural de 1847, a la que es referia en el text anterior 
Vicens Vives, va ser profunda a Espanya, i a Mataró, com a ciutat 

definitivament industrial, va afectar tota l'estructura econòmica, deixant sense 
feina el nombrós contingent de classe obrera. L'ajuntament obra menjadors 
públics per preservar la pau social alterada per una vaga de solidaritat amb 
els obrers acomiadats organitzada pels teixidors. Però, passats aquells 
moments d'incertesa, el tèxtil viurà la millor època. El cicle de perspectives 
indecises de 1843-1854 arrenca definitivament un cop superada la crisi 
econòmica i social del bienni progressista. Llavors assistim a un gran boom 
industrial: " Des d'aquell moment i fins la crisi de 1886 (..) els afers de la 
terra marxaren vent en popa" (13). 

1.2. Els impostos. 

La recaptació d'impostos és central en uns anys en què les crisis econòmiques 
eren contínues. Una de les funcions decisives del consistori era recollir 
informació sobre els bens dels contribuents i repartir i cobrar les quotes 
adjudicades. La realitat d’una sobrecàrrega d'impostos va dur que sovint els 
subjectes passius de la recaptació, fonamentalment els menestrals i sectors 
mitjans, intentessin de fer-se escàpols de la contribució per diversos mitjans i 
que a vegades la força militar hi hagués d'intervenir. 

Per a descriure el tema impositiu a Mataró la primera part del segle 
XIX, hem de tenir en compte dues èpoques ben definides per la reforma Mon 
de 1845, que va imposar el model fiscal liberal en tota la seva extensió. Fins 
en aquell moment ens trobem amb la vigència dels impostos i contribucions 
pròpies de l'Antic Règim, que amb poques variacions subsisteixen a la mort 
de Ferran VIL 

La columna vertebral del sistema fiscal tradicional és el cadastre, en 
les seves tres parts: 

El Cadastre Reial, que gravava les propietats immobles i els 
ingressos de censos, censals i altres. En èpoques crítiques no es podia fer 
efectiu i fajuntament demana rebaixes de la quota, que, si en alguns moments 
són ateses - el 1834 i 1835-, en general no les obtenia. 

El Ganancial, o subsidi de comerç i indústria, gravava les activitats 
professionals. Es la contribució que experimenta una reforma més acusada, 
en adonar-se el govern de l'auge comercial i fabril i veure les possibilitats 
d’aquesta font d’ingressos. L’any 1835 es va formar sobre noves bases i sovint 
s’anaven augmentant les quotes <i4). 

Cadastre de 1823 (AMM.) 

El 



Personal, gravava els fruits del treball de tots els ciutadans, que eren dividits 
en cinc categories. Era un impost molt odiat pel poble, ja que es veia com un 
càstig imposat l'any 1714, i era de difícil recaptació. L'any 1840 diu 
l'ajuntament "que su percibo tiene alguna ociosidad, y que es muy difícil su 
recaudación porqué generalmente pesa sobre la clase jornalera" , i es varen 
fer intents de suprimir-lo (is). 



Hi havia contribucions de menor importància, llevat del delme, que tractem a 
part, que s'imposaven per capitalitzar una hisenda sempre exhausta. Són els 

impostos de les Esquadres de Valls, de veredes, d'allotjaments i bagatges, de 
les Reials Presons de Barcelona, de Palla i Utensilis, d'atzembles, extres de 
guerra, de defensa, etc. A això, hi hem de sumar les contribucions municipals, 
a les quals ja ens hem referit, que gravaven els productes de consum. La 
panoràmica fiscal de l'Antic Règim queda exposada en aquesta allau de 
reclams monetaris per part de fadministració. 

Una de les polèmiques plantejades aquests anys fa referència al pes 
que havien de tenir els impostos directes i els indirectes. Els darrers 
duplicaven la recaptació dels directes, ja que l'administració hi veia menys 
possibilitats de frau per part dels contribuents. Fet que evidencien les 
contínues resistències dels propietaris, comerciants i industrials a pagar les 
quotes. 

El dret de portes, que gravava els articles de menjar, beure i cremar, 
va ser el més important dels indirectes, i la seva recaptació va donar peu a 
nombrosos incidents, en provocar en alguns articles augments d'un 50% 
sobre el seu valor primer, i la seva implantació era sovint anul·lada. Un 
impost que l'acompanyava era el de fruïts civils, que tampoc no va tenir èxit 
quan fracassa l'intent de reforma fiscal de 1824 (ió). 

Aquesta modificació d'una fiscalitat directa per una d'indirecta va 
recollir les protestes de l'ajuntament, que uns mesos després de la implantació 
explica els perjudicis que havia suposat per a la recaptació i l’economia de 
Mataró: "El producto ha sido notablemente inferior al que rendia el Tributo 
Catastral el cual precipitadamente minorarà en un mayor dèficit si 
subsiste el impuesto por la espatriación que ya comenzada seguirà con 
rapidez. Causo tan grande sensación dicha novedad en sus principies como 
que cesó luego el trafico y la importación de articulos así de viveres como de 
manufacturas y todos los ramos de indústria particularmente en el de 
hilatura de algodón y maquinaria (..) porque los derechos de entrada les 
hacen en aumento de precio para dar salida a las manufacturas que en otras 
poblaciones no muy distantes pueden sus dueiios expedirlas en minoria de 
precio". L'augment dels costos en el tèxtil no feia competitives les indústries 
davant la producció dels poblets de la comarca que no eren afectats per 
l'impost de portes, i les fàbriques tancaven, deixant més de 500 treballadors 
sense feina. Els propietaris també es resistien a pagar els fruïts civils 
declarant les seves propietats, i esborraven els números de les cases del 
carrer. L'any 1826 es suprimeix la reforma i es torna al sistema del cadastre 

( 17 ). 

QUADRE 1 


Any 

Cadastre (2) 

1822 

129.150 

1823 

127.150 

1824 

128.540 

1825 

— 

1826 

61.127 

1827 

124.301 

1828 

122.617 

1829 

130.082 

1830 

129.900 

1831 

192.894 

1832 

191.219 

1833 

216.719 

1834 

46.313 

1835 

45.499 

1836 

179.337 

1837 

175.820 

1838 

173.344 

1840 

182.822 

1841 

178.598 

1842 

190.358 

1846 

— 

1848 

260.073 

1849 

406.830 

1850 

391.386 

1851 

411.127 

1852 

300.879 

1853 

284.314 

1854 

219.096 (8) 

1855 

219.240 

1856 

— 

1860 

352.490 

1861 

350.796 

1862 

343.366 


IMPOSTOS 1822-1862 (1) 


% (3) 

Indústria 

— 

15.763 

81’34 

14.022 

89’53 

14.524 

89’63 

14.183 

9175 

17.340 

92’00 

18.816 

67’90 

21.890 

6671 

23.320 

80’63 

43.069 

78’95 

46.851 

75’91 

54.987 

77’92 

51.800 (4) 

77’40 

52.134 

78’29 

52.761 

— 

124.426 

75’88 

82.644 

79’26 

106.395 

80’00 

97.378 (6) 

75’00 

136.367 

69’45 

132.346 (7) 

59’55 

193.065 

53’48 

190.577 

55’88 

173.098 

— 

189.627 

60’01 

232.807 

58’90 

239.517 


% 

Total 

18’66 

75.149 

10’47 

138.825 

10’37 

136.800 

8’25 

210.234 

8’00 

235.535 

3270 

68.203 

33’89 

68.819 

19'37 

222.406 

21’05 

222.671 

24’09 

228.331 

22’08 

234.622 

22’59 

230.732 

2170 

243.119 

2472 

342.717 

2074 

513.225 (5) 

20’00 

488.764 

25’00 

547.494 

30’55 

433.225 

40’45 

477.379 

46’51 

409.673 

4472 

392.338 

39’89 

583.603 

41’09 

582.883 


1. La Contribució de Consums no es té en compte en faltarnos la 
pràctica totalitat de les quotes. 

2. De 1822 a 1829 la xifra corerspon a ris d’ardit, i a partir d’alesho- 
res a ris de bilió. 

3. Percentatge sobre el total de les dues contribucions. 

4. Els llistats que es conserven presenten alguns problemes que, a 
vegades, fan sospitar de la seva adequació a la realitat, tractar-se de pro- 
postes, etc. L’any 1840 hi ha dos repartiments de Comerç i Indústria, l’un 
suma 149.121 ris i l’altre 51.800 ris, seguim la xifra darrera per ser més 
lògica dins l’avolució de l’impost. L’altra deuria correspondre a la pro- 
posta primera abans de les modificacions, tot i que sembla desorbitant la 
diferència. 



( Continuació ) 

5. Sumem a ambdós impostos els recàrrecs addcionals de l’any. 

6. Incomplet, manca el darrer full, però és força aproximat. 

7. Les xifres de les tarifes 2.° i 3. a són parcials, cosa que fa que el 
total sigui per dessota de la realitat. 

8. Calculat proporcionalment sobre la base d’un trimestre. 

FONTS: 

AMM. Contribucions de Comerç i Indústria dels anys respectius. A 
partir de 1848 el Cadastre és substituït per la Contribució d’Immobles. 
Any 1822: Contribució general establerta durant el Trienni Liberal | Ca- 
dastre 1854: AMM. Ac., 5, 13, octubre, 1854 | Cadastre 1855: AMM. Ac., 
28, gener, 1855 | Comerç i Indústria 1831: AMM. Ac., 17, gener, 1831. 


L'any 1845 es produeix el canvi de les contribucions que va dur a 
terme el ministre de finances Alexandre Mon. S'unifiquen els impostos de 
l'Estat, amb l'establiment del sistema fiscal liberal, que té, com a línia mestra, 
la d'extreure les rendes gravant la producció i el consum en el seu origen, i 
que va comportar immediatament un augment de la pressió impositiva. 
S'establien tres impostos, la contribució de Consums, la Territorial i la 
d'Indústria i Comerç, que a vegades es complementaven amb recaptacions de 
circumstància. A tall d'exemple, Mataró va haver de pagar, l'any 1848, una 
contribució especial de 240.500 rals, xifra molt elevada (is). 

La Contribució de Consums gravava el vi, licors, carn i oli, i 
l'ajuntament tenia facultats per a recarregar-la per despeses públiques, fins 
que aquesta disponibilitat va ser limitada l'any 1848. Aquest impost indirecte 
va despertar de seguida l'enemiga popular, ja que es veia com l'origen de 
l'alça dels productes al mercat. El 1846 s'assignen a Mataró 212.741 rals. Per 
manca de dades de la Contribució d'Immobles d'aquest any, no podem 
calcular el volum relatiu de l'impost en el conjunt de les contribucions, però 
si prenem com a referència els anys més acostats, l'import dels Consums 
anava pel 40/59% del total imposat a la ciutat, un percentatge alt que mostra 
el pes de la recaptació indirecta en aquella època. L'impost es repartia 
d'aquesta manera: vi 126.112 rals, licors 8.250 rals, oli d'oliva 33.726 rals, 
carn morta 35.053 rals, carn viva 9.600 rals. 

L'ajuntament no es va veure capaç de cobrar aquestes quantitats i, 
tal com havia fet l'any abans, va aplicar quotes inferiors, repartint el que 
mancava als comerciants afectats: taverners, corredors d'oli, majoristes, etc. 
Aquests varen protestar manifestant que només ho acceptarien en el cas que 
se'ls permetés de recarregar proporcionalment els productes. Es va demanar a 

l'administració una rebaixa de l'impost, ja que la majoria del veïnat era de 
classe proletària, "que por sus escasos medios hace consumos muy 
limitados". I, com que no es pagava, el mes de juliol l'Intendent envia uns 
comissionats executius davant l'ajuntament. No coneixem el detall de la seva 
gestió, el que és segur és que l'impost es va pagar <19). 

L'any 1847, amb les fàbriques tancades i el comerç paralitzat, el 
govern intentava cobrar 330.089 rals de consums, i després de les protestes es 
va concedir una rebaixa que ho deixava en 270.000 rals. Ultra la crisi, es 
varen adduir raons estructurals, ja que l’impost es recaptava fonamentalment 
sobre el consum de vi, activitat que era en decadència, segons l'ajuntament, i 
no suposava el volum de negocis d'èpoques anteriors (20). 

El règim progressista de 1854-1856 suprimeix els consums, per 
motius polítics. Una part de la recaptació es va aconseguir llavors a través 
d'un repartiment general sobre els pobles del 50% de l'antiga contribució. 
L'any 1854 els venedors de vi afirmen que el seu comerç és en crisi i volen 
que en comptes de l'encapçalament es faci pagar a la introducció dels 
productes a la ciutat, cosa que hisenda va desestimar perquè "habrian de 
restablecerse los fielatos, con toda la correspondiente vigilància, cuya 
singular novedad habría de ser recibida con la mas alta reprobación de estos 
vecinos". En caure l'any 1856 els progressistes, es torna a la Contribució de 
Consums, que tantes crítiques despertava nv>. Martínez Alcubilla, temps 
després, ressaltava "los inconvenientes que ofrece un impuesto que pesa 
exclusivamente sobre los artículos de primera necesidad, y que afecta a las 
familias, no por razón de su riqueza y bienestar, sino por razón del número 
de indivíduos de que se componen, viniendo a resultar que contribuye mas 
una família pobre o regularmente acomodada si es numerosa, que la que es 
rica, si consta de pocos indivíduos" <22). 

La Contribució Territorial era sobre els béns immobles, del cultiu i 
la ramaderia. Poc després de la seva implantació el diputat provincial pel 
districte i antic alcalde de la ciutat. Bru Martí, es queixava de manca de 
proporcionalitat entre el que es pagava a Mataró i a Barcelona, perquè 
l'administrador de rendes assignava les xifres d'una manera aproximada (23). 

La Contribució d'Indústria i Comerç gravava aquest tipus de rendes i 
establia diferents categories de pobles i indústries. Les bases de la cotització 
sovint s'augmentaven, com en els anys 1851 i 1853, esperonat el govern amb 
el bon moment econòmic que es vivia. L'impost es repartia a les localitats per 
agremiació, i els afectats s'ajuntaven per a posar-se d'acord, amb la direcció 
de comissions repartidores. 

El Quadre 1 dóna les xifres de les contribucions del cadastre / 

territorial i la d'indústria i comerç de 1822 a 1862. Pel que fa a les xifres de la 
de consums, només coneixem les dades abans esmentades, que pertanyen a 
dos anys, i no ens permeten fer cap sèrie significativa. 

De l'evolució, se'n poden extreure elements indicatius dels canvis 
que vivia la ciutat. Les rendes de la terra, que és el que exemplifica el 
cadastre, juntament amb l'especulació immobiliària, perden progressivament 
l'antiga preeminència dels anys vint, quan es situaven al voltant del 90% de la 
xifra absoluta d'impostos. L'anàlisi de la contribució d'indústria i comerç, en 
canvi, ens mostra la vessant dinàmica de l'economia, quan a partir de la 
dècada dels anys trenta va prenent un increment notable que la situarà, a 
mitjan segle, en uns percentatges dins la banda del 40/50% del total 
d'impostos. L'evolució d'una societat agrícola cap a una d'industrial i 
comercial s'anava produint sota la direcció dels inversors capitalistes. La 
transformació és més accentuada si tenim en compte que comerciants i 
fabricants també pagaven el cadastre / immobles com a propietaris de cases i 
terrenys dedicats a la indústria. Així, la C a Busqueta i Sala, de teixits i filats, 
pagava el 1851 un total de 6117 rals, repartits d'aquesta manera: 3324 rals 
d'indústria i 2793 d'immobles. L'aportació de la burgesia industrial en aquest 
impost va fer que les rendes de la terra perdessin encara més la seva 
importància dins la contribució. Una anàlisi detallada de l'evolució del 
cadastre / immobles a mitjan segle XIX ens mostraria, en tenim prou indicis, 
la desvaloració relativa de la producció agrícola i l'increment de l'especulació 
immobiliària per part dels hisendats tradicionals. 

2. El mercat de subsistències. 

2.1. El mercat. 

El centre de la vida econòmica local, en quant a les subsistències, és el 
mercat. La seva anàlisi ens mostra la panoràmica dels problemes alimentaris 
dels ciutadans i de l'estructura dels intercanvis dels articles de menjar i beure. 
Es en aquest lloc on es reflecteix la crisi fonamental de l'època: la manca de 
cereals i els augments del preu de pa, que incideix en la fràgil dieta proletària. 

Mataró no era autosuficient en molts productes bàsics, que s'havien 
d'importar. L'any 1823 eren: arròs, garrofes, oli, ametlles, avellanes, sucre 
trencat, sucre blanc, bacallà, peixopalo, vi, farina de diverses classes, figues, 
panses, blat i altres grans. En un llistat de 1829, en aquests productes, s'hi 
afegeix: faves, pèsols, mongetes, porc i formatge. Cada circumstància tenia 
carències específiques, però sempre era necessària la importació de blat, del 

QUADRE 2 


ARTICLES DESEMBARCATS A MATARÓ (Juny, 1838-febrer, 1839) 


Blat 

21.117 quarteres 

Mongetes 

Faves 

7.198 

Farina 

Sègol 

5.112 

Garrofes 

Blat mestall 

3.744 

Arròs 

Cigrons 

944 

Oli 


Font: AMM. D-173, document de 1, març, 1839. 


406 quarteres 
14.927 quintars 


8.948 

5.671 


129.417 quartans 


.QUADRE 3 

PREU MIG D’ALGUNS PRODUCTES ALIMENTARIS 1831-1840 


Porró de vi 
Càrrega de vi 
Blat 

Blat mestall 


3 quarts i mig 
48 ris 

60 ris quartera 
32 ris quartera 


Civada 

Gallines 

Sègol 


36 ris quartera 
14 ris la peça 
31 ris quartera 


Fonts: AMM. D-189, document de 29, gener, 1846 | AMM. Ac., 15, abril, 

1840. 


qual tan poc es recollia a la ciutat. Exemple indicador d'aquestes 
importacions i del seu volum, ho és el Quadre 2 (24). 

La inestabilitat econòmica tenia el seu ressò en els mercats i fires 
anuals, quan s'ajuntaven pagesos dels pobles veïns amb "sus azémilas de toda 
espècie, y ganado de pelo, cerda y lana (..) poniéndolo a la vista del publico 
en el parage nombrado Plazuela de Santa Ana y Muralla de San Lorenzo" . 
L'activitat d'aquestes fires va anar decreixent i l'any 1835 l'ajuntament fa 
saber al Governador que: "nada producian las ferias que se celebran en la 
misma, por la ninguna concurrència que hay en ellas y por ser del todo 
insignificantes" . Cinc anys després ja no es celebraven: "la falta de 
concurrència ha ocasionado se haya renunciado a ellas (..) pudiendose decir 
otro tanto con respecto a mercados diferenciandose muy poco en la presente 
los dias de la s emana" . De tota manera, aquesta manca d'activitat de les fires 
i mercats d'ocasió l'hem de relacionar amb el creixement comercial i 
l'obertura de tota mena de botigues d'assortiments diversos, cosa que feia 
menys necessària l'existència de mercats (25). 

Dins la penúria estadística, les dades del Quadre 3 ens mostren els 
preus d’alguns productes de consum quotidià; però, llevat d’aquestes dades no 

en tenim cap més, cosa que impossibilita l'anàlisi comparativa. 

Al mercat es manifestaven una sèrie de tensions entre venedors i 
compradors que sovint es queixaven del mal estat d'alguns productes: la sal 
que al 'alfolf venien mesclada amb sorra, la llet adulterada, la xocolata "tan 
malo que podia resultar en perjuicio de la salud pública”, etc. Es produïen 
fraus en el pes i, davant les reclamacions, es va establir l'any 1839 una caseta 
de control a la mateixa plaça, que era oberta a les hores de mercat: de 5 a 10 
del matí els mesos d'abril a setembre, i de 7 a 1 1 d'octubre a març ( 26 ). 

QUADRE 4 

EL CONSUM D'ALGUNS PRODUCTES ALIMENTARIS L’ANY 1848 

Carn 309.426 lliures 

Porc 580 unitats 

Oli 7.920 càrregues 

Aiguardent (fins a 20 graus) 700 càrregues 

Aiguardent (de 20 a 27 graus) 200 càrregues 

Licors 50 càrregues 

Font: AMM. D-173, document de 12, juliol, 1848, que dóna el càlcul es- 
timatiu del consum anual. 


L'ajuntament havia d'estar alerta a altres qüestions de més 
envergadura, com l'especulació abusiva. L'any 1824, pels voltants de Nadal, 
hi havia una mena de monopoli establert per a fer pujar artificialment els 
preus dels "pavos, pollas, capones y gallinas" . L'any següent l'ajuntament va 
haver de recordar als revenedors la seva obligació de comprar els productes 
de peix o verdura a tres hores de distància de la ciutat, ja que "algunas 
mugeres movidas del sórdido interès (27) no dudan aviertamente y con todo 
descaro, comprar en la misma pecaderia y algunos a la orilla del mar de esta 
ciudad varias porciones del pescado vendiéndolo inmediatamente en el 
mismo parage siguiéndose de aquí un aumento de precio en perjuicio de los 
moradores de esta Ciudad y lo mismo acontece con las verduras en ambas 
Plazas". Es va fer un ban manant que, el peix, el vengués directament el seu 
propietari i que els revenedors el compressin lluny de la ciutat. També 
prohibeixen als traginers "que hacen comercio en las verduras y frutas el 
comprarlas en las Plazas de esta Ciudad para evitar de este modo el subir el 
precio que causa aquella operación; pero les serà permitido el comprarlas 
en las huertas de esta Ciudad” ( 28 ). 

En els anys quaranta i cinquanta la situació de les subsistències, a 

part d'alguna crisi d'ocasió, era normalitzada i l'abastament es feia amb 
regularitat i sense massa problemes. El Quadre 4 ens indica algunes xifres del 
consum de la ciutat, que ens mostren la importància del nucli urbà en aquest 
aspecte. 

L'any 1851 alguns regidors varen fer la proposta de reformar els 
mercats de les places de la Constitució i de Sant Cristòfor per la gran 
quantitat de gent que hi havia. 1 demanen que s'habiliti la plaça de Santa 
Anna "porqué habiéndose aumentado (..) el vecindario en los barrios de 
poniente, es pesado que este haya de concurrir para proveerse de 
comestibles al antiguo mer cada" . També hi volien fer un mercat de flors, 
idees que varen quedar en projecte (29). 

2.2. L'agricultura, la ramaderia, la pesca. 

La importància de l'agricultura la podien observar totes les persones que 
passaven per la comarca o visitaven la ciutat, que als ulls dels forasters 
apareixia d'aquesta manera: "A larga distancia de Mataró està la rambla o 
riera de Argentona; y todo aquel espacio, que contiene de largo tres cuartos 
de legua, està cuidadosamente cultivado, formando una inmensa huerta, que 
provee en gran parte los mercados de Barcelona; sirviéndose para el riego 
de abundantes canos de agua mineral y de copiosas norias. (..) Todo el 
termino de Mataró, que ocupa la colina, es plantado de vina" ( 30 ). 

L'any 1851 la superfície del territori era de 1887 Hc, de les quals la 
major part era dedicada al cultiu de la vinya: 1019 Hc. El regadiu d'horta, 
amb 153 Hc, abastava el consum local i el comerç, i cada matí eren 
nombrosos els carros de pagesos que feien la ruta de Barcelona per a vendre 
els seus productes als mercats. Altres excedents agrícoles, les taronges i les 
llimones, s'exportaven a França. Però el blat, que formava part dels elements 
indispensables, era de collita escassa, 245 Hc l'any 1857, cosa que es resolia 
amb les importacions. El Quadre 5 ens dóna alguns detalls fragmentaris de 
l'estructura agrària a mitjan segle oi). Així ho explica un document: "Elfruto 
que producen los terrenos (..) es el vino, pues la calidad de ellos no lo facilita 
en las demàs espècies de modo que los trigos y granos en anos rara vez 
apenas sufragan para el abasto de un trimestre" ( 32 ). 

La vinya, doncs, com a eix de l'agricultura d'ençà del segle XVIII, 
quan el comerç de vi amb Amèrica enriquia els propietaris i els cultivadors. 
Els anys que varen seguir l'ocupació francesa la crisi d'aquest comerç era 
general, en desaparèixer els mercats tradicionals: "En las épocas precedentes 
en que era activo el comercio ultramarino, era muchísima la extracción; y su 

precio no solo daba utilidad a los propietarios, sino también a los 
cultivadores, estimulados unos y otros con tan bello aspecto en la mejora de 
las fortunas, rompieron terrenos àridos y en breves anos se presento hermosa 
y frugal la campina, tanto en las llanuras como y mas espaciosamente en los 
terrenos montuosos ( 33 ). (..) Hace ya algunos anos que paralizado el comercio 
marítimo ha ido decayendo, y ahora totalmente han desaparecido las 
notadas ventajas por no tener salida alguna el referido fruto que ha de 
tenerse existente en las bodegas cuyo valor no llega a un tercio del que 
entonces regularmente se vendia" ( 34 ). 

QUADRE 5 

ESTAT AGRÍCOLA DE MATARÓ ELS ANYS 1851 I 1857 


Vinya 

1851 

1.019 Hc 

regadiu 

1857 

secà 

Bosc 

371 Hc 

— 

— 

Camp 

271 Hc 

— 

— 

Erms 

45 Hc 

— 

— 

Horta 

153 Hc 

78 Hc 

— 

Blat 

— 

72 Hc 

173 Hc 

Garrofers 

25 Hc 

— 

39 Hc 

Mongetes 

— 

9 Hc 

4 Hc 

Faves 

4 Hc 

2 Hc 

— 

Patates 

4 Hc 

5 Hc 

— 

Cànem 

5 Hc 

— 



Civada 

3 Hc 

— 

— 

Cigrons 

— 

2 Hc 

— 


Fonts: AMM. D-224, document de 30, setembre, 1857. J. Llovet. La ciutat 
de Mataró. II. p. 26. 


La crisi, també l'agreujaven els impostos, i l'augment de tarifes de 
1833 feia que els agricultors consideressin que no valia la pena dedicar 
esforços a un treball que donava uns rendiments tan curts, després de 
descomptar totes les despeses. L'ajuntament descriu la situació en un 
document que mostra una interessant panoràmica del negoci del vi: "La 
ecsorbitancia de las contribuciones es tal, que en esta costa marítima 
después de un riguroso diezmo se paga sobre un cinquenta por ciento sobre 
los réditos anuales; no puede dudarse de este acerto. Aquí no hay 
comunmente otra cosecha que la del vino. La cuartera de tierra plantada de 
vina de primera calidad pagaba antiguamente diez reales de ardites por el 
Real Catastro, y ahora con los recargos recientemente hechos se le ha 
aumentado un cinquenta por ciento, a mas de la contribución de fusile ros y 

veredero. El impuesto y el recargo suman diez y seis reales de vellón. Cada 
cuartera de vino de primera calidad producirà anualmente unas cinco cargas 
de vino un tiempo con otro. De ella quedan las dos terceras partes a favor 
del colono, según la pràctica de esta comarca, quedando solo una carga, y 
dos terceros de otra para el propietario, el cual, aun para recogerla ha de 
pagar la tercera parte del gasto del acarreo del total de la vendimia, y de la 
fabricación y custodia del vino, y como la parte dominical de este a razón de 
treinta reales de vellón la carga que es el precio corriente en el dia, valdrà 
solo cinquenta reales, detraidos de esta suma quince reales impendidos en la 
colecta, fabricación y custodia de dicha tercera parte restan treinta y cinco, y 
descontando de estos diez y seis para la contribución catastral, y sus 
recargos, quedan solo diez y nueve a favor del propietario, de los cuales 
rebajado el importe de la contribución de fusileros y verederos resultarà que 
paga, como se ha dicho un cinquenta por ciento después de haber pagado el 
diezmo y los cànones o censos territoriales, y aun sin mermas, que sufren los 
vinos, ya agriàndose, ya por otros motivos". 

L'any 1833 les protestes de les persones relacionades amb el negoci 
del vi eren més acusades perquè la bona collita havia fet baixar els preus en 
el mercat i, a més de la manca d’exportació, calia combatre la importació 
il·legal de vins francesos (35). L’ajuntament, per resoldre el problema, va 
proposar l’anulació de l’estanc de l’aiguardent, en la seva venda al detall, que 
perjudicava molt els productors, ja que "no fabricàndose aguardiente para el 
estrangero y ultramar los abastecedores son los únicos que consumen, 
disminuyen la espedición del licor con la ecsorbitancia del precio en la 
venta" . La llibertat de venda faria redreçar l’economia de "una infinidad de 
propietarios y agricultores, que puede decirse, estan sumergidos en la 
misèria" ( 36 ). 

En la renda de l’aiguardent tenia la hisenda una font d’ingressos que, 
com tots els impostos indirectes, era de fàcil recaptació. Però els continuats 
augments de tarifes enfurismaven els venedors i els fabricants, que a vegades 
responien hostilment. L’any 1837 les botigues de licors varen fer vaga, creant 
malestar a la ciutat a causa del consum general que es feia dels seus 
productes. Com que l’any següent el problema continuava de la mateixa 
manera, varen amenaçar de dur a terme accions semblants (37). Crisi del sector, 
doncs, a causa dels impostos i, fonamentalment, de la davallada del comerç 
americà, amb problemes afegits com el de l’escassa qualitat del producte, 
abans de reconeguda solvència. Per aquest motiu la Junta de Comerç va fer 
saber a fajuntament que "se generaliza en el Brasil la opinión de que los 
vinos catalanes que se llevan para el consumo de aquel país tienen mezclas y 
composiciones nocivas a la salud" . L’autoritat municipal va fer un ban sobre 

el tema, anunciant que prendrà mesures per vigilar la qualitat del vi (38). 

Les dades dels anys quaranta ens indiquen la permanència de la 
crisi. L'any 1841 el crescut Dret de Portes de Barcelona feia augmentar el vi i 
l'aiguardent en un 120% del seu valor primer, desaconsellant-ne el consum. 
En l’època 1847-1848 la crisi fabril fa que el comerç del vi pateixi una 
davallada important. Amb aquest motiu i a causa d’una nova collita 
excel·lent, el vi no troba mercats i s’havia de consumir a la ciutat "y como en 
ella son bastantes los propietarios cosecheros, y surten a mas a las tabernas 
de la pròpia los pueblos comarcanos, del vino propio con el aumento que 
acarrea para su respectiva venta, cede en baja del precio, y en conocida 
disminución del valor de los vinedos" . L’ajuntament demana que es rebaixi la 
contribució, ja que d’altra manera hi ha el perill que "decayga el deseo de 
dedicarse al laboreo y cultivo de las vinas, esperimentando la agricultura las 
tristes consecuencias del abandono de uno de los principales ramos de la 
riqueza pública" (39). 

Anotem que la climatològica incidia notablement en l’estabilitat de 
la collita. Les secades eren un dels problemes que sovint es plantejaven i, en 
alguns casos, la situació irreversible duia a la desesperança de fer rogatives al 
"Divino Ser". Una altra de les inclemències de la naturalesa eren les 
pedregades. Va ser molt greu la del 15 d’agost de 1845, quan es va perdre 
bona part de la collita de raïm. Per aquest motiu es va demanar i aconseguir 
una rebaixa en la Contribució Territorial de les persones perjudicades <40). 

Però la crisi més greu de la vinya va venir a conseqüència de la 
plaga del oidium tuckeri l’any 1853. A partir del mes d’agost les destrosses 
foren generals a la comarca, i a Mataró es va perdre la pràctica totalitat de la 
collita. El dia 5 d’octubre els agrònoms Josep Casanovas i Salvador Comas 
varen fer un recorregut pels camps, dividint el territori en onze districtes: "7° 
Casa Dorda i Jorba, 2° Llano de San Simón y Tapias, 3° Vallvaldesa y 
Vallgiró, 4° Castillo, 5° Mata, Vallverich y Sta. Cetlia, 6° Masriera, Pedra de 
Llop y Mas Comaduran, 7° Capuchinas, Creu de pedra, Figuera Major y 
Piea, 8° Batlleix, Cirera, Lluscà, Font de la Vila, y Creu d'en Serra, 9° Riera 
de Cirera, Mirà, Las Valls, Camí de la Llantia, Cerdanola y Molí de Boet, 
10° Gatassa y Cau de la Guineu, 11° Penas, Ribalta, Remonera, Pla de Boet, 
Moret y Pla de la Monja, en todos los cuales se ha desarrollado 
extraordinariamente la enfermedad Oidium Tucheri, de modo que solo podrà 
salvarse una dècima parte de las uvas, quedando perdida la cosecha de las 
nueve restantes". La catàstrofe era total i les mesures de devolució d’impostos 
només varen servir per a no agreujar més el problema (4i>. 

QUADRE 6 


ESTADÍSTICA PECUÀRIA DE 1858 


Bestiar boví 

Mules 

Cavalls 1 

Ases 

Bens 

Cabres 

Porcs 


100 

caps 

(360 ris preu de venda d’un bou. 

i 800 ris el d’una 



vaca) 


58 

caps 

(1.300 ris) 


136 

caps 

(1.300 ris els cavalls, i 1.200 les 

eugues) 

16 

caps 

(160 ris) 


200 

caps 

(90 ris) 


80 

caps 

(70 ris) 


400 

caps 

(480 ris) 



Font: AMM. D-224, estadística fiscal de 18, gener, 1858. 


En anys consecutius la malura, amb menor intensitat, continua 
present: el 1854 i 1855 els camps es tornen a ressentir de la plaga (42). De tota 
manera en anys posteriors les collites varen millorar, fins a la plaga de la 
fil- loxera, que va fer que els pagesos es dediquessin al cultiu de la patata per 
exportar a Anglaterra, que s'havia començat a sembrar durant la dècada dels 
setanta, i no patia els greus inconvenients de la vinya. 

L'activitat pecuària era menor, però alimentava un comerç dirigit a 
abastar la ciutat i els pobles veïns, i també els mercats de Barcelona. L'any 
1846 el tràfic amb la capital es xifrava en 30.000 gallines al mes, 8.000 porcs 
l'any, 2.000 bous i vedelles, i 500 cavalls i eugues l'any (43). 

El Quadre 6 recull una estadística fiscal de l'any 1858 i mostra una 
panoràmica molt diferent de la riquesa pecuària, ja que l'avalua en un volum 
mínim i és un exponent del frau sistemàtic que reflecteixen els llistats oficials 
de les contribucions, perquè de cap altra manera no es justifica la davallada 
de caps de bestiar que suposa, comparant-ho amb les dades ja citades del 
comerç amb Barcelona l'any 1846. 

La pesca també tenia importància com a activitat comercial, però hi 
ha poques dades sobre les persones que s'hi dedicaven. Sabem que l'any 
1837, segons consta al padró, hi treballaven 286 persones i que la peixateria 
de la ciutat sovint necessitava reparacions, fins que l'any 1841 es va fer l'obra 
que promoguda per Martí i Andreu, i Peredejordi, i dirigida per Miquel 
Garriga, ha arribat als nostres dies. Madoz, utilitzant dades del padró de 
1842, dóna la següent imatge del districte marítim: 65 pilots, 2 oficials, 7 
fusters, 2 calafats, 226 mariners, 22 mariners inhàbils i 85 patrons. Hi havia 

Peixateria realitzada per l’arquitecte Miquel Garriga l’any 1841. 
115 barques de vela llatina i 5 de creu (44). 


2.3. Els cereals: el pa (45). 

Els cereals que es recollien a l'entorn de la ciutat, en el millor dels casos, 
arribaven a servir per al consum d'un trimestre, fet que duia a la necessitat de 
comprar-ne la quantitat que mancava. Al voltant del comerç de cereals es 
manifesta un dels aspectes més dramàtics del tema de les subsistències, 
perquè els augments de preus en anys crítics feien que la immensa majoria 
dels ciutadans limités el seu consum per sota els nivells mínims acostumats 
(46). I més si tenim en compte que les crisis alimentàries anaven sovint 
acompanyades d'atur a les fàbriques, amb acomiadament d'obrers i rebaixes 
dels salaris. Situació ben diversa de les darreres dècades del segle XVIII, 
quan es feia un intens comerç amb el blat de Rússia i Itàlia, els magatzems 
dels especuladors eren plens i els cereals anaven molt barats ( 47 ). 

A Espanya partir de 1835 es posen en cultiu enormes extensions 
desamortitzades i el govern duu a terme una política de preus protegits de 
cara a estimular el mercat nacional de cereals, no permetent la importació de 
grans de l'estranger, que eren més econòmics. Catalunya, que era deficitària 
en aquesta producció, havia de comprar a les grans regions cerealistes als 
preus del mercat interior. Aquest estímul als cultius va fer que la producció 
augmentés i que la gran fam europea de 1847 no es presentés d'una manera 
tan dramàtica, tot i que les protestes varen prendre en alguns llocs extremada 
violència. 

Les xifres locals que tenim d'importacions i preus són molt 
fragmentàries i no permeten una anàlisi detallada, però de tota manera donen 
una imatge d'aquest comerç. En el període de juny 1838 - febrer 1839 varen 
entrar 21.117 quarteres de blat i 14.927 quintars de farina. Segons les dades 
de Madoz, en els anys 1844-1845 foren 169.597 arroves de farina, 167.239 

faneques de blat de moro i 5.826 faneques de blat. Durant els mesos de 
gener-maig de 1856 les quantitats són de 4.240 sacs de farina i 9.000 
faneques de blat (48). 

QUADRE 7 

PREUS DEL BLAT A MATARÓ 1836-1845 



1836 

37 

38 

39 

40 

41 

42 

43 

44 

45 

Blat “xexal” 

64 

60 

68 

60 

56 

56 

52 

52 

52 

52 

Blat mesclat 

48 

44 

50 

42 

42 

42 

40 

40 

40 

40 


Nota: Els preus són en rals per quartera. 

Font: AMM. D-189, document de 29, gener, 1846. 


El Quadre 7 mostra la progressiva rebaixa dels preus del blat a 
Mataró després del sostre de 1838. Problemes d'abastament i augment del 
preu del pa eren la mateixa cosa. L'any 1825 faltaven cereals i el capità 
general diu que n'enviarà de l'Empordà, on la collita havia estat bona, per 
aturar l'augment dels preus m. El consistori va haver d'intervenir l'any 1828 
per controlar el preu del pa, que es mantenia alt tot i haver passat els temps 
de penúria. Els forners deien que no podien abaixar-lo perquè, a la farina 
barata, n'hi havien d'ajuntar una de més preu per donar un producte de 
qualitat cso). 

Un cas notable es produeix l'any 1832. Puja el preu del pa i 
l'ajuntament intervé de seguida intentant que les existències de cereals en 
mans dels especuladors no marxin de la ciutat i agreugin la situació, com 
havia passat altres cops, que venien forasters i el compraven a preus més alts. 
Davant les pressions dels forners, que pagaven la farina més cara, es va 
autoritzar l'augment d'un quart per peça. L'ajuntament aleshores permet la 
venda de pa foraster de bona qualitat perquè, de la competència, en resultés 
un benefici per als compradors. A finals d'any toma a pujar el preu del blat a 
causa de les grans pluges, que feien difícil el subministrament. A 
començaments de 1833 els ciutadans protesten perquè no hi ha manca de 
cereals però els preus continuen alts, i l'ajuntament mana la rebaixa. Els 
forners varen fer un recurs al governador per tal que "no se les impida el 
venderlo al precio que les acomode", i l'ajuntament afirma que no tenen cap 
raó, ja que el preu baixa contínuament i no es pot permetre l'especulació 
abusiva (5i>. 

L'any 1837 torna a faltar blat i el consistori demana la introducció 
de farina estrangera (52), però va ser l'any següent quan va esclatar un 

espectacular afer relacionat amb el contraban dels cereals que es venien a 
Mataró. 

Si donem una ullada al llistat de preus del blat del Quadre 7, veurem 
que l'any que anava més car és el 1838, i com que el blat de l'estranger anava 
més barat que el del mercat nacional, en aquella conjuntura d'excepció, 
comprar de contraban era fer un negoci rodó que els especuladors més 
agosarats varen aprofitar. 

El mes de maig, els comerciants Guanyabens, Mora, Monner i 
Artigas tenien setze barcos immobilitzats al port, perquè s'havien iniciat les 
operacions contra el contraban. I els patrons dels llaüts i barcos de tota mena 
retinguts amb la seva càrrega varen haver de comprometre's a retornar a 
l'estranger. La documentació notarial ens conserva moltes declaracions de 
patrons que, com Jaume Roig del llaüt Sant Antoni, de Barcelona, afirma que 
està decidit a reembarcar els 175 sacs de farina de 336 quintars cada un d'ells 
que té al vaixell i que, "de procedència desconocida" , havia dut a Mataró (53). 

Davant l'envergadura d'aquest comerç il- lícit, la Junta de Comerç va 
destacar a Mataró una comissió investigadora que realitza tasques d'inspecció 
del dia 3 al 7 de juliol, duent l'encàrrec del capità general de reconèixer els 
grans emmagatzemats a la ciutat i dictaminar si eren de contraban. El 
problema havia pres una naturalesa tal, amb implicació de la mateixa 
autoritat de duanes, que es va decidir d'actuar exemplarment. 

Abans de presentar-se a Mataró, la comissió va fer precintar tots els 
magatzems i llocs on hi havia gra o farina, per impossibilitar que els seus 
propietaris amaguessin el gènere de contraban. En un intent d'aturar la 
investigació, l'ajuntament va informar al governador de la ciutat que el 
comerç de cereals tenia poca importància, cosa que no era certa, afirmant que 
només hi havia el que es necessitava per al consum local, ja que "las diez y 
nueve vigésimas partes de lo desembarcado se estrajo fuera de esta ciudad, 
por medio de ventas hechas por los corredores, a cuenta de los patrones o 
duenos de los cargos, de los cuales ninguno era de la presente ciudad" (54). 

La comissió va revisar quatre magatzems de majoristes i vint-i-vuit 
botigues al detall. Els especuladors eren Manuel B. Guanyabens, Francesc 
Mora, Jaume Monner i Pau Tosquellas. Aquest darrer només posseïa farina i 
gra del país. Mora tenia 200 quintars de farina de contraban i Monner 300 
quarteres de blat i 256 quintars de farina de la mateixa procedència. Les 
botigues que s'assortien d'aquests majoristes tenien gènere nacional, i 
d'estranger en poca quantia. Però el cas més destacat és el de Guanyabens, 
l'especulador més important del ram. La comissió li va trobar 1190 quarteres 
de blat i 25 quintars de farina de contraban i procedí a aixecar acta del 

registre. En una escena una mica novel·lesca, quan el seu magatzem ja havia 
estat registrat, el governador Montero va rebre de nit una confidència 
informant-lo que Guanyabens tenia compartiments secrets que no havien 
estat escorcollats. La comissió es va presentar l'endemà al mateix lloc, on "se 
procedia a la apertura de dos silos o almacenes subterràneos, cuyas puertas 
se hallàban cubiertas por medio de los trigos reconocidos en el dia de ayer" . 
Hi havia amagades grosses quantitats de gènere de contraban, estava "hasta 
el tope lleno de trigo": 423 sacs de farina d'un total de 760 quintars i 600 
quarteres de gra. 

L'escandall final dels productes il- legals trobats a Mataró va ser: blat 
nacional 1657 quarteres; farina nacional: 1067 quintars; blat estranger: 2090 
quarteres; farina estrangera: 2519 quintars. Cosa que demostra que els 
comerciants eren consumidors habituals del tràfic de contraban i que gairebé 
aquest comerç clandestí s'havia convertit en la norma d'adquisició del 
producte. 

La comissió, en document de 16 de juliol, assenyala l'aspecte 
fonamental del problema quan afirma que s'havia d'investigar l'actuació de 
les autoritats de l'estat als pobles de marina, perquè col·laboraven en el 
contraban. Acusaven els oficials de duanes i expliquen, com un cas de tants: 
"el convenio de los carabineros con un barco de contrabando desembarcado 
en aquella playa [Vilassar] en la noche del 22 del pasado junio. Los 
carabineros, segun expresa el comandante de armas después que habían 
contratado el desembarco se apoderaran del género, y de los 
contrabandistas, y entraron en un segundo trato todavía, recibiendo catorce 
onzas, y media por presentar tan solo una pequena parte de lo aprendido y 
dejar las personas en libertad" . Però no calia fer operacions massa estranyes 
per desembarcar el contraban, ja que a la platja de Mataró es feia a la vista de 
tothom: "en presencia del cabo del resguardo, del administrador e 
interventor de la aduana de Mataró. Tal es el modo con que logran los 
especuladores defraudar la ley" . L'ajuntament s’havia queixat d’aquests 
desembarcaments públics. 

Arran d’aquests fets es va establir un control ferreny i els vaixells 
eren escorcollats a consciència, cosa que va motivar una protesta del 
consistori. El capità general va extremar les mesures de control i en un ban de 
26 de setembre ordenava que tots els carregaments de blat, civada, sègol, 
faves, blat de moro, farina, mongetes i veces destinats al principat havien de 
ser reconeguts de manera obligatòria als ports de Tarragona i Barcelona. El 
mes d’agost de 1839 l'ajuntament de Mataró demanava que es derogués 
aquella mesura pels perjudicis que ocasionava al comerç (55). 

L'any 1847 es va produir a tot Europa una greu crisi de 
subsistències, que va provocar autèntica fam. Espanya va poder anar superant 
les circumstàncies crítiques, com abans hem referit. A Mataró, la crisi va anar 
de la mà de l’atur de les indústries tèxtils de la localitat, de les quals vivien la 
major part dels assalariats de la ciutat. Amb fàbriques tancades i salaris 
disminuïts, els dels que encara trobaven feina, només faltava el problema dels 
cereals per a agreujar la situació (56). El mes de març l’ajuntament es fa ressò 
del considerable augment del preu del pa en els últims dies i, davant les 
conseqüències desagradables que es podien produir, crida als forners que 
garanteixin el subministrament de març i abril sense augments. El 20 d'abril, 
davant la situació que empitjorava, es produeix una vaga d'obrers del tèxtil. 
El problema del pa va començar a tenir solució quan el cap polític permet la 
importació, a través del port de Barcelona, de 50.000 faneques de blat 
estranger. L'ajuntament, empès pels forners, que acabaven la matèria prima, 
demana d'importar directament blat per a les pròpies necessitats i el cap 
polític diu que s'haurà d'anar a Barcelona a comprar-lo. Cosa que augmentava 
el cost del producte en sumar-hi les despeses de transport (57). 

En aquests dies el preu ja era per sobre l'habitual en un 50%, i el 12 
de juny es torna a apujar: "lo que había hecho cundir un descontento y 
producido algunos grupos de mugeres que espresaban sus quejas con calor" . 
L'ajuntament fa un ban perquè es torni al preu habitual, afirmant que: "en 
todo evento nunca serà aumentado el precio del pati moreno que es de que se 
surten las clases menesterosas" . El comissari de protecció i seguretat informa 
que els grups de dones cridaven contra determinades persones, però que la 
situació s’havia calmat ràpidament (58). L’any següent la crisi de feina 
continuava, però el tema dels cereals havia perdut l’aspecte crític i les 150 
quarteres que es necessitaven per al consum diari no presentaven problemes 
d'abastament ni de preu. En els anys posteriors la situació va continuar 
estable i la collita local mínima de 1853 es va poder superar important blat de 
Màlaga, Alacant i Santander (59). 

La ciutat comptava amb tres molins fariners municipals situats al 
costat del convent dels caputxins i els dos de l'hisendat Llauder. Hi eren 
obligats d'anar tots els ciutadans que volien moldre gra, però els dels pobles 
veïns eren més econòmics i l'ajuntament havia de vigilar perquè la farina de 
consum a la ciutat fos procedent dels molins d'aquí. 

Els tres molins municipals eren llogats, en períodes de tres anys, a 
les persones que en pública subhasta feien la millor oferta. Aquesta era la 
font d'ingressos més important de la ciutat procedent dels béns de propis. 
Així, per exemple, l'any 1838 el pintaire Antoni Espiell els va llogar per la 

xifra de 49.173 rals. La introducció de molins que anaven amb força de vapor 
va anar malmetent el lloguer dels antics i devaluant aquella font d'ingressos. 
L'any 1840 l'ajuntament es veu obligat a baixar el preu de l'arrendament i 
l'any 1847 ningú no els volia llogar. Només es va aconseguir trobar una 
persona interessada després de rebaixar molt el preu. D'aquesta manera els va 
llogar Francesc Blanchart l'any 1849 per 26.400 rals, la meitat que deu anys 
abans. 



Molins fariners del comú segons un plànol de 1816 (AMM). 

Dels molins de vapor, en parlarem en tractar de les fàbriques de 
filats a vapor, ja que eren un annexe a aquests establiments, però cal 
assenyalar un aspecte singular. A Mataró, el primer motor de vapor va ser 
instal·lat pels socis Gordils i Dalmau l'any 1838 amb la intenció de moure 

una filatura, però va tenir com a primera utilització fer anar un molí fariner. 
L'any següent Manuel B. Guanyabens, l'especulador de cereals al qual ja ens 
hem referit, juntament amb altres socis construeix un altre molí fariner amb 
força de vapor. Fet que hem de relacionar amb el moment àlgid que es vivia 
en el comerç de cereals a Mataró en aquella època, que va motivar aquelles 
iniciatives inversores poc comunes («». 

2.4. La carn. 

La venda de carn era un dels abastaments que l'ajuntament controlava amb 
més interès, ja que representava uns bons ingressos. L'envergadura d'aquest 
comerç va anar amb consonància amb el ritme alimentari de la ciutat. Tenim 
la xifra del consum anual dels anys 1847-1848, que suma un total de 309.426 
lliures de carn de tota mena, i 580 porcs a l'any, que representa, tenint en 
compte els 13.000 habitants de l'època, una mitjana de 9 quilos i mig per 
habitant i any. De tota manera aquesta dada no ens ha d'amagar que en la 
dieta del proletariat no hi tenia lloc aquest aliment de massa preu. 

El consistori llogava com a dret municipal la venda de carn per 
períodes anuals. L'arrendatari s'obligava a tenir sempre l'assortiment 
necessari per a la població, amb garanties de sanitat i qualitat, i a vendre al 
preu pactat (6i>. Tot i així l'ajuntament havia de mantenir la vigilància, perquè 
a vegades es venia carn podrida o amb malalties, a causa dels pocs escrúpols 
dels encarregats. L’any 1826, el bestiar patia la verola i fajuntament es fa 
ressò que "en el dia se vende en las camicerias la carne tan flaca que ha 
pesar de haber subido el precio de ella la rehusa el publico temeroso que con 
dicha carne no mezclen de aquel ganado enfermizo" . En aquestes 
circumstàncies es multava els responsables ( 62 ). 

Per veure la importància d’aquest comerç, farem un llistat dels 
arrendataris del dret i les quantitats que pagaven. Cal fer notar que tots, llevat 
d’un, són comerciants de fora de Mataró: 

1826: Narcís Saladrigas (St. Andreu del Palomar) 2.708 lliures. 

1827: Josep Argila i Mora (Vilamajor) 5.110 lliures. 

1828: Llorenç Coca (Barcelona) 5.125 lliures. 

1829: Tomàs Sanmartí (Barcelona) 8.812 lliures. 

1830: Joan Pla (Canet) 5.105 lliures. 

1831: Pau Comas i Arenas (Veí del Cros) 5.109 llimes. 

Pau Comas també va llogar el dret l’any 1832, però amb la condició 
que el contracte fos per cinc anys, pels quals pagaria una xifra al voltant de 
les 7.100 lliures l’any (63). 

A Mataró hi va haver una autèntica qüestió de la carn entre 
l'ajuntament, que defensava el monopoli a les seves mans, i els comerciants 
que demanaven la llibertat de comerç. Com a mostra de la polèmica, repetida 
en diverses èpoques, seguirem la dels anys 1820-1821, que és a l'origen de la 
problemàtica. 

Sota el govern constitucional, de propòsits liberalitzadors, es vol 
acabar amb aquest vell privilegi municipal i s'autoritza la venda lliure. Mesos 
després l'ajuntament de Mataró es queixa a la diputació informant que d'ençà 
que la venda és lliure s'han produït molts fraus: " vendiendo obejas por 
carnero, cabras por macho, y no de la mejor calidad" . També es queixa que 
no es pot controlar el bestiar que entra a la ciutat per fer-li pagar el dret 
municipal compensatori i que, com a qüestió clau, la llibertat de comerç 
havia produït una pràctica monopolista que afectava els ciutadans, i parla de 
"la arbitrariedad en que se mancomunaban los traficantes en el aumento del 
precio". A aquests arguments oposava Jaume Rifà, un dels carnissers, els seus 
drets particulars i la seva filosofia del negoci, parlant "del mejor de sus 
derechos, o sea la facultad de buscar legitimamente la subsistència. (..) El 
Hombre para ser tal, es preciso que tenga un derecho imprescriptible al goce 
de todo cuanto pueda contribuir a su felicidad, sin danar la agena; de lo 
contrario su derecho a la vida es nulo y por esto cree el suplicante justas sus 
súplicas" , que dirigia a la diputació. 

L'any 1820 fajuntament va fer un referèndum entre els veïns, que 
varen estar d'acord majoritàriament en la proposta del consistori de 
considerar com un bé de propis la venda de carn, per acabar el que un regidor 
definia com el "monopolio a favor de unos pocos" . Però l'any següent la 
diputació liberal donava la raó als venedors, més en sintonia amb la seva 
filosofia econòmica. Aquesta mesura, com d'altres, va ser revocada per 
fajuntament absolutista de 1823, que argumentava que la venda lliure encaria 
el producte m). 

La polèmica es va mantenir viva arran del real decret 30 d'agost de 
1824, que autoritza la venda lliure de carn, i de nou fajuntament s'hi oposa i 
convoca referèndums populars els anys 1825 i 1826. També es queixava el 
consistori de la competència il·lícita que feien els llocs de venda forans, 
sobretot el de la Bordeta, carnisseria prop de Mataró però dins el terme 
d'Argentona, que venia la carn més barata i la gent hi anava a comprar tot i 
que estava prohibit (65). 

Escorxador al lloc dels Corrals, obra de Miquel Umbert, de Fany 1834. 

(AMM.) 

L'ajuntament es va tornar a fer càrrec de la venda de carn fins que 
les disposicions liberals de la dècada dels anys trenta varen posar fi al 
sistema. De tota manera encara hi va haver resistències i noves votacions a 
favor de Fajuntament els anys 1837 i 1838, que al cap i a la fi foren inútils. El 
dia 16 de maig del 1838 el consistori fa públic que la diputació mana 
"establecerse en la ciudad de Mataró la libre venta de cames". A partir 
d'aleshores es va introduir un dret municipal substitutori: cobrar un tant per 
cada cap de bestiar mort a l'escorxador públic, lloc al qual era obligatori 
d'anar. Aquest dret va suposar l'any 1839 uns ingressos de 150.416 rals, en 
subhastar-se al millor postor, el pagès Tomàs Prat (66). 

Els ingressos del municipi augmentaven perquè el consum 
s'incrementava. Així, l'any 1854 es consumiren 6.230 moltons, 728 bocs, 104 
bous i vaques, 434 vedells i 100 bens. A la carnisseria pública es llogaven 
taules de vendre, que en aquest mateix any varen produir 26.000 rals (67). 

Una iniciativa que l'ajuntament va protegir de bon començament va 
ser la Sociedad Econòmica Popular de Abastos de Carne, formada el 
setembre de 1841. Els membres de la societat pertanyien al sector més 
benestant del comerç i la indústria: Manuel B. Guanyabens, Ignasi Sala i 
Basany, Josep Antoni Simon, Francesc Recoder, Joan B. Rodon, Jaume 
Monner i Francesc Cabanellas, que es varen unir com a capitalistes d'una 
operació comercial que, segons els estatuts, no havia de tenir cap benefici ni 

afany de lucre. Les expectatives posades en la societat varen quedar 
decebudes, ja que va ser liquidada el darrer dia de l'any 1842 (68). 

L'any 1850 es va produir un conflicte significatiu al voltant del tema 
de la carn que va dividir el consistori. Es tractava de la iniciativa d'una part 
dels regidors que volien implantar més carnisseries per tal de fer baixar els 
preus i acabar amb el monopoli de fet que hi havia. Quatre regidors, un d'ells 
era cunyat de Gaspar Cusachs, l'abastador de carn, es varen oposar a la 
proposta (69). L'any 1852 hi havia una nova Sociedad Econòmica que 
intentava, sota la direcció de Miquel Duran, de fer baixar els preus del 
producte davant el control monopolista que s'exercia als mercats. Pràctica 
que es va intentar combatre instal·lant llocs de venda públics per persones no 
compromeses en el tracte ( 70 ). 



Projecte de carnisseria pública de l’arquitecte Miquel Garriga. Obra feta 
l’any 1842 a la plaça de Sant Cristòfor. (AMM.) 

L'escorxador i les carnisseries públiques eren situades a la part baixa 
de la plaça de Sant Cristòfor, edifici que per qüestions d'insalubritat es va 
haver de reformar. La carnisseria va continuar al mateix lloc fins que l'any 
1828 la varen traslladar al local de la fleca. L'escorxador es va construir de 
nova planta al terreny dels Corrals, dirigit per Miquel Umbert, que l’acabava 
l’any 1834 (7i). 

3. El comerç i la indústria. 

Es fa difícil extreure conclusions utilitzant la sèrie documental que 
proporciona els llistats de contribucions, a causa de les diferències de 
concepte que hi apareixen. De tota manera els Quadres 8 i 9 ens indiquen, a 
manca d’altres dades, les grans línies de l’evolució de l’estructura econòmica 
local, que altres fonts confirmen de manera clara. El límit als anys 1836-1854 
ve determinat pel fet que les contribucions que es conserven d'abans de 1836 

LA INDÚSTRIA I EL COMERÇ 1836-1854 

QUADRE 9 


LA INDÚSTRIA I EL COMERÇ 1836-1854 



1836 

1842 

1848 

El comerç: l’alimentació 

Comerciants 

932 (3) 

5650 (5) 


Comerciants de 2." classe 

964 (6) 

400 (2) 


Contractistes de provisions 

— 

350 (1) 

— 

Especuladors de grans 

880 (8) 

1300 (5) 

5265 (8) 

Especuladors 

— 

898 (14) 

— 

Magatzemistes de vi 

— 

— 

— 

Tractants en peix fresc 

— 

— 

— 

Revenedors de grans 

543 (13) 

1320 (20) 

— 

Revenedors de queviures 

96 (6) 

39 (4) 

— 

Venedors de licors 

260 (5) 

350 (4) 

748 (17) 

Tractants en bestiar 

220 (4) 

600 (14) 

644 (2) 

Venedors de pesca salada 

436 (10) 

900 (10) 

1327 (16) 

Venedors de gallines 

98 (3) 

200 (9) 

220 (8) 

Venedors de cansalada 

189 (7) 

200 (7) 

266 (2) 

Venedors ambulants 

130 (4) 

90 (2) 

— 

Botigues de licors 

— 

— 

1108(4) 

Venda de gelats 

— 

— 

133 (1) 

Botigues d’oli i vinagre 

— 

— 

549 (9) 

Venedors de carbó i llenya 

108 (5) 

100 (6) 

844 (2) 

Forn i botiga de pa 

665 (20) 

1390 (24) 

2832 (21) 

Herbolaris 

34(2) 

24(2) 

88 (2) 

Botiga de neules i hòsties 


— 

88 (2) 

Botiga de porc fresc 

— 

— 

— 

Botiga de peix fresc 

— 

— 

— 

Confiters i cerers 

538 (14) 

— 

— 

Confiters i adroguers 

2429 (22) 

3760 (34) 

3720 (28) 

Pastissers 

99 (3) 

266 (2) 

— 

Bunyolers 

— 

— 

— 

Nevaters 

— 

— 

16(1) 

Carnissers 

320 (10) 

— 

594 (9) 

Ultramarins i xocolata 

— 

— 

— 

El comerç: d’altres 

Llogaters béns municipals 

166 (1) 

570 (2) 

— 

Comerciants naviers 

— 

435 (7) 

236 (3) 

Comerciants d’espart 

— 

136 (1) 

— 

Especuladors de cànem 

334 (1) 

600 (5) 

888 (2) 

Capitalistes 

3034 (26) 

— 

— 

Vaixells de cabotatge 

— 

— 

— 

Comerciants de ferro i coure 

496 (3) 

1100 (3) 

266 (2) 

Venedors de vidre 

— 

— 

132 (2) 

Tractants en quincalla 

— 

— 

1385 (5) 


1854 


5031 (3) 


171 (1) 
531 (1) 

4802 (29) 
4865 (33) 
10089 (19) 
4231 (12) 


55 (1) 
65(1) 

171 (1) 
3351 (3) 
4975 (31) 
55(1) 
110 ( 2 ) 
349 (1) 
83(1) 

3563 (10) 
688 (4) 
55 (1) 

1047 (13) 
3560 (10) 


548 (6) 

1675 (3) 

2091 (6) 
531 (1) 
83 (1) 
2122 (4) 

( Continuació ) 


Botigues de paper — 

Botiga de ganivets — 

Botiga de joguines — 

Botiga de llumins — 

Venedors de palla i civada — 
Botiga de raspalls — 

Tractants en cavalls — 

Xalans-Ramblers — 

Botiga de pisa — 

Botiga estris de pescar — 

Botiga de pots — 

Botiga de terrissa — 

El comerç: tèxtil 

Botigues de panys 1155 (7) 

Botigues de seda i quincalla 219 (5) 
Mercaders de seda — 

Mercaders de llana — 

Botigues de roba usada — 

Botigues de barrets — 

Botigues d’encaixos — 

Botigues de mitges de llana — 
Mercaders de gerga — 

Robers i sastres 674 

Sastres de roba feta — 

Sastres a mida — 

Els professionals: 


Advocats 550 (10) 

Agents de negocis | corredors 549 (5) 

Arquitectes | mestres d’obra — 

Administradors d’interessos — 

Arrendataris rentes 275 (1) 

Agrimensors — 

Cirugià romancista (8) 

Corredors de finques — 

Escrivans — 

Menescals 81 (5) 

Metges | cirurgians 709 (13) 

Notaris 352 (8) 

Notaris de diligèngies — 

Procuradors 220 (5) 

Procuradors de cobraments 92 (4) 

Registradors d’hipoteques — 

Farmacèutics 309 (7) 

Llevadores 65 (3) 


— 

555 (2) 

264 (2) 

— 

262 (4) 

334 (2) 

— 

88 (2) 

— 

— 

88 (2) 

— 

— 

786 (19) 

1093 (13) 

— 

198 (9) 

— 

— 

— 

978 (2) 

— 

352 (8) 

249 (3) 

— 

— 

334 (2) 

— 

— 

235 (3) 

— 

— 

249 (3) 

— 

— 

1443 (13) 


1994 (8) 

— 

7920 (9) 

315 (12) 

1108 (4) 

— 

— 

— 

2792 (8) 

— 

3890 (5) 

249 (3) 

— 

1509 (4) 

— 

— 

133 (1) 

166 (2) 

— 

66 (1) 

— 

— 

66 (1) 

— 

— 

— 

835 (5) 

400 (6) 

— 

— 

430 (26) 

927 (14) 

835 (5) 

— 

— 

581 (7) 


700 

(12) 

1599 

(14) 

3488 

(12) 

350 

(2) 

198 

(3) 

223 

(1) 

80 

(1) 

133 

(1) 

334 

(2) 

262 

(3) 

219 

(7) 

212 

(5) 

— 


111 

(1) 

334 

(2) 

30 

(4) 

66 

(9) 

332 

(11) 

— 


66 

(1) 

334 

(2) 

— 


133 

(1) 

1295 

(9) 

249 

(5) 

308 

(7) 

415 

(5) 

684 

(9) 

1198 

(9) 

3839 

(11) 

750 

(10) 

928 

(8) 

— 

— 


66 

(1) 

— 


450 

(5) 

666 

(6) 

1168 

(8) 

186 

(9) 

— 



— 


— 


349 

(1) 

450 

(7) 

1942 

(7) 

2242 

(7) 

150 

(5) 

198 

(3) 

166 

(2) 


(33) 

( Continuació ) 
Serveis, diversos: 


Establiments de banys 

16 (1) 

— 

— 

— 

Empresa del Teatre 

— 

— 

— 

508 (1) 

Sales de billar 

— 

— 

— 

1127 (7) 

Mestres de postes 

— 

— 

53 (1) 

167 (1) 

Cabrers 

— 

— 

131 (3) 

— 

Traginers i arriers 

61 (4) 

72 (2) 

331 (5) 

2720 (23) 

Tartaners i carreters 

899 (24) 

174 (12) 

663 (21) 

— 

Galeres i missatgeria 

— 

— 

213 (2) 

— 

Paradors de carruatges 

— 

— 

1111 (4) 

— 

Cafeters 

131 (3) 

500 (4) 

4354 (8) 

1369 (8) 

Fondistes 

440 (8) 

573 (11) 

333 (5) 

167 (1) 

Fondes amb hostes 

— 

— 

— 

220 (1) 

Taverners 

1609 (51) 

1915 (56) 

3189 (24) 

4342 (26) 

“Mesoneros” 

— 

— 

— 

1504 (9) 

Indústria: tèxtil 

Blanquejadors de mitges 

66 (3) 

120 (4) 

531 (3) 

3045 (7) 

Torcedors de seda 

88 (2) 

20 (1) 

— 

— 

Velluters 

33 (1) 

10(1) 

— 

— 

Teixidors de vels 

2271 (31) 

1359 (22) 

— 

— 

Fàbrica i comerç de mitges 

4590 (28) 

— 

— 

— 

Fàbriques de mitges 

— 

655 (36) 

315 (11) 

1267 (14) 

Fàbriques de seda i blondes 2218 (14) 

2970 (12) 

2284 (10) 

6160 (7) 

Fàbriques de filats i teixits 

— 

3497 (55) 

— 

— 

Fàbriques de filats 

327 (6) 

— 

2167 (11) 20050 (9) 

Fàbriques de teixits 

987 (20) 

— 

1821 (18) 

15489 (19) 

Fàbriques de pintats 

— 

— 

244 (9) 

2722 (14) 

Loners 

— 

— 

— 

Torcedors de cotó 

— 

— 

— 

12 (1) 

Tints per a teixits nous 

— 

— 

— 

1509 (3) 

Encaixos 

— 

— 

— 

668 (4) 

Blanquejadors de seda 

— 

— 

— 

167 (1) 

Fàbriques de gorres 

— 

70 (11) 

— 

167 (1) 

Barretaires 

88 (2) 

16 (2) 

— 

— 

Tintorers 

108 (6) 

150 (9) 

— 

249 (3) 

Galoners 

— 

— 

44 (1) 

— 

Indústria: diversos 

Fàbriques d’aiguardent 



— 

465 (3) 

1674 (6) 

Fàbriques de terrissa 

390 (18) 

500 (11) 

837 (13) 

1162 (14) 

Cerers 

— 

200 (1) 

133 (1) 

1781 (5) 

Fàbriques d’espelmes de seu 88 (2) 

80 (2) 

177 (1) 

223 (1) 

Assaonadors 

2026 (15) 

2700 (14) 

1999 (6) 

3089 (19) 

Fàbriques de vidre 

— 

250 (1) 

453 (1) 

1118 (1) 

( Continuació ) 


Fàbriques de maons 

167 (6) 

520 (6) 

777 (7) 

498 

(6) 

Fàbriques de sabó 

1450 (5) 

850 (3) 

782 (3) 

1396 

(3) 

Fàbriques de veels de vaixell 22 (1) 

50 (1) 

66 (1) 

167 

(1) 

Fundicions 

— 

— 

689 (1) 

2236 

(2) 

Fàbriques de cola 

— 

— 

— 

32 

(2) 

Fàbriques de pasta de sopa 

346 (10) 

850 (11) 

1867 (14) 

1728 

(11) 

Fàbriques de calderes 

— 

— 

— 

166 

(2) 

Fàbriques de carros 

— 

— 

— 

332 

(4) 

Reparadors de màquines 

— 

— 

— 

104 

(1) 

Fàbrica de verdet 

— 

— 

— 

139 

(1) 

Artesania: 

Hamer 

108 (5) 

94 (4) 

200 (3) 




Baster 

85 (5) 

120 (6) 

241 (5) 

166 

(3) 

Agulleter 

— 

69 (4) 

66 (1) 



Espardenyer 

354 (28) 

100 (25) 

880 (20) 

1484 

(18) 

Bescuiters 

— 

40 (1) 

66 (1) 

83 

(1) 

Paletes 

403 (26) 

570 (49) 

901 (20) 

996 

(12) 

Galledaires | boters 

162 (12) 

100 (10) 

595 (9) 

583 

(7) 

Cistellers 

120 (8) 

49 (6) 

132 (3) 

165 

(3) 

Manyans 

239 (13) 

312 (13) 

1120 (17) 

— 

Cordoners 

34 (2) 

30 (3) 

198 (3) 

668 

(4) 

Fusters 

824 (44) 

610 (45) 

1981 (30) 

1891 

(24) 

Perolaires 

44 (2) 

40 (1) 

264 (4) 

— 

Sedassers 

128 (9) 

33 (3) 

132 (3) 

165 

(3) 

Daguers | navallers 

70 (5) 

120 (6) 

176 (4) 

220 

(4) 

Esparters 

97 (6) 

71 (5) 

219 (5) 

276 

(5) 

Ferrers 

165 (7) 

184 (9) 

— 

1494 

(18) 

Courers 

92 (6) 

90 (5) 

329 (5) 

1002 

(6) 

Llauners 

121 (6) 

200 (6) 

329 (6) 

500 

(6) 

Pintors i decoradors 

129 (6) 

130 (6) 

220 (5) 

385 

(7) 

Argenters 

178 (7) 

495 (9) 

555 (2) 

1745 

(5) 

Pintaires 

87 (4) 

100 (3) 

199 (3) 

669 

(4) 

Quincallers 

306 (7) 

700 (8) 

— 



Rellotgers 

22 (1) 

60 (2) 

133 (2) 

334 

(2) 

Barbers i sagnadors 

160 (10) 

93 (18) 

753 (17) 

1041 

(17) 

Corders 

248 (17) 

183 (20) 

396 (9) 

440 

(8) 

Torners 

66 (3) 

28 (4) 

177 (4) 

276 

(5) 

Vidriers 

108 (4) 

100 (3) 





Impressors 

44 (1) 

73 (1) 

555 (2) 

1594 

(2) 

Sabaters 

844 (57) 

501 (53) 

1782 (27) 

2407 

(29) 

Perruquers 

17 (1) 

— 

44 (1) 



Esquiladors 

97 (1) 

— 




Serradors 

132 (6) 







Armers 

49 (3) 







Bagulaires | cadiraires 

131 (3) 

290 (14) 

484 (9) 

415 

(5) 

Xocolaters 

104 (12) 

39 (7) 

88 (2) 

838 

(1) 

( Continuació ) 


Moledors de sal 

— 

50 (2) 

— 

— 

Mestres de carro 

481 (10) 

788 (26) 

— 

— 

Matadors de porcs 

— 

— 

66(1) 

— 

Encastadors de pedres 

— 

— 

396 (6) 

— 

Matalassers 

— 

— 

22 (1) 

— 

Fabricants de pues 

— 

40 (4) 


— 

Blanquejadors de cera 

— 

— 

66(1) 

— 

Xarolistes 

— 

— 

66 (1) 

— 

Hortícoles 

— 

— 

66(1) 

— 

Xaponers 

130 (7) 

— 

264 (4) 

— 

Ebenistes 

— 

— 

— 

1401 (4) 

Carboners 

— 

— 

— 

83 (1) 

Cofrers | guarnicioners 

— 

— 

— 

333 (3) 

Cotillaires 

— 

— 

220 (3) 

664 (8) 

Molins d’escorça 

— 

— 

— 

610 (10) 

Molins de represa 

— 

— 

55 (1) 

— 


Nota: Xifra en rals. Entre parèntesi nombre d’industrials. 

Font: AMM. Contribució de Comerç i Indústria dels anys corresponents. 


no contenen prou dades per a poder-les utilitzar sistemàticament. 

La indústria és l'activitat central des del punt de vista impositiu, la 
que, segons els que feien el repartiment de la quantitat assignada a Mataró, 
proporcionava més ingressos. De 1836 a 1854 passa d'un 50'2% a un 47'3%, 
diferència poc significativa que perd a costa del comerç. La davallada dels 
anys 1842 i 1848 és deguda a les crisis econòmiques que envolten aquests 
anys i que es manifesten en la disminució relativa del que paga el tèxtil i en 
l'augment de l'artesania. La indústria apareix com el sector més important 
quant a recursos humans (72) i l’evolució dels índex de 1836-1854 mostra una 
pèrdua relativa del 10'4%, que es justifica per la davallada de les persones 
ocupades en l'artesania i per la concentració que resulta en el tèxtil arran de la 
revolució industrial. D'alguna manera aquí queda reflectit el pas d'una 
economia preindustrial, que acull moltes persones autònomes amb pocs 
recursos, a una de capitalista. L'estructura impositiva de 1845 i els augments 
tarifaris varen comportar la desaparició com a contribuents de moltes 
persones mig proletaritzades. 

Les xifres relatives del comerç, a les quals cal sumar la dels 'serveis 
diversos', activitats assimilables, pugen i baixen en pocs anys, moviment que 
respon a una realitat econòmica. Els augments de 1842/1848, els hem de 
relacionar amb les circumstàncies que afavorien el comerç a partir de les 

darreries dels anys trenta, quan hi ha un augment notable de l'especulació. 
Dins aquest sector les activitats principals són les relacionades amb 
l’alimentació, en els seus aspectes de comerç majorista i en les petites 
botigues de carrer que subministraven al detall. En els anys extrems del 
període analitzat, el percentatge de les persones que practicaven tota mena 
d'activitats comercials passa del 347% al 43'5%, creixement relatiu molt 
accentuat, que pot indicar un desplaçament d'una part d'artesans desocupats 
cap al comerç minorista. De tota manera aquest transvasaments, del qual 
tenim alguna constància, va ser mínim, per la poca disponibilitat de capital 
d'aquesta gent. 

Quant als professionals, mantenen el seu pes al si d'una economia 
que necessitava les seves especialitzacions cada vegada d'una manera més 
notable. 

3.1. El comerç. 

El comerç és l'activitat a través de la qual es formen al segle XVIII els 
primers nuclis de la burgesia local, quan el vi, l'aiguardent, les indianes, les 
mitges i blondes de seda, les cintes i els barrets fan el camí cap a Amèrica, on 
tenien un mercat segur. Aquest circuit comercial havia produït molta riquesa 
econòmica i, en fer fallida, l'estructura fabril se'n va ressentir. L'any 1835 
fajuntament de Mataró va demanar a la reina que per intentar revitalitzar 
l'antic comerç es dugués a terme oficialment "la emancipacion de las 
posesiones de America que de hecho y de muchos aiïos acà estan 
pronunciadas independientes de la Corona de Espana" çii). 

Durant la primera meitat del segle XIX, amb el mercat americà 
perdut en gran part, el comerç va haver de trobar en el propi país les 
possibilitats de vendre els productes manufacturats que la indústria fabricava. 
A Mataró l'èxit comercial a partir dels anys quaranta es produeix al redós del 
creixement industrial, que va anar seguit d’una notable concentració 
d’habitants que necessitaven ser alimentats i vestits. 

Les importacions eren subordinades a les exigències d’aquest mercat 
i a les seves disponibilitats econòmiques. Així veurem com, darrera la 
industrialització, productes que abans s'importaven com, per exemple, el 
sabó, els passaran a fabricar indústries locals que veien la possibilitat de 
realitzar negoci. Importacions i exportacions manifesten en la seva evolució 
els canvis que es van vivint. L’any 1845, per abastar les necessitats noves de 
caràcter industrial, s’havia d'assortir la ciutat cada dia amb 44 carros de carbó 
i llenya per a les fàbriques de vapor, 250 quintars setmanals de cotó en rama i 

grosses quantitats de ferro en barra, espart, cànem, alcohol, sosa, barrella i 
altres (74). 

509 

932 

4et 



Diuero 

Rs. vil. 

3107003 

980000 

4088203 

2044101 



12290 

6145 

Em-aje 

Vara*. 

3206 

2253 

5519 

27i« 



4510 

2755 

Fideus 

Arrob. 

80» 

» 

8U9 

• 



I390UO 

09500 

Ilalocuclai 

hnneg. 

383 

2337 


■ 





llierro 

Quint. 

157 


170 



8430 

*218 

I.adrillos 

Núm. 

37850 

3000 

*0850 

2011, 

73311 

96285 

169597 

84798 

I.oua 

Varas. 

5138 

1709 

11907 

59& ' 




5253 

Madura para 



4*3 

737 




3097 

1848 

carros 

Car pas. 

294 

3CI 




1 124 

Obra debarru. 

id. 





3i:u 



l’apcl 

Resiuas 

230 

350 

586 

29J 

*339 

5823 

2913 

Palalas 

Quint. 

1700 

35 

1735 

v.: 

994 3 

*235 

. 77 ‘ 

1*108 

708 i 
956 

l’ioil quimico* 
y farmaréul.* 

Libra*. 

13408 

6*90 

19898 

994* 


1*95 

Sucla 

Arrob. 

4*59 

877 

2330 



2790 


2031 

Tfjitlo de algo 

Varas. 


586 

2958 

i*;» 


785 



2372 




Trieu 

Faneg. 

180 

2953 

3133 

15(1 




5290 

\Tdrio rotnuu. 

Arrob. 

2414 

1000 

3414 

1707 



107339 

83619 

Viito 

id. 

922! 

26091 

37312 

186 jt 

«705 

49 2 

10197 

5098 

Zuinaipit* 

id. 

508 

• 







Kfi'Clu* vario*, 





37110 

67138 

37123 

105381 

a2t40 

(valor) 

Its. vn 

*7753 

2 6 * 8 i 

74237 

77 120.» 2 

0930017 

1 i 493509 


Valor total ür 
estos ari 

Its. vn 

3741330 

1732853 

547*183 

2737091 


Font: P. Madoz. Op. Ct. Vol. XI, p. 304. 

L'estadística que publica Madoz relativa als productes entrats i 
sortits per la duana els anys 1845-1846 — Quadre 10 — és un bon indicatiu 
del tràfic comercial de la ciutat. Deixant de banda els productes agrícoles, als 
quals ja ens hem referit, s'exportaven diversos productes industrials cap al 
mercat nacional i a diversos països (75). A Catalunya es venien claus, jaquetes 
de cotó, samarretes i altres productes tèxtils. Al mercat espanyol: claus 
(València, Cartagena), blondes (València, Andalusia, Madrid), cola i pasta de 
sopa (Cartagena, València), fusta (Galícia), terrissa, cuiro, teixits (Cartagena, 
Oriola, València, Castella), rajoles quadrades (València), etc. I al mercat 
americà, en els anys quaranta, pells adobades, cola i pasta de sopa (76). 

El comerç presentava alguns problemes. Així, l'ajuntament 
considerava que el tràfic amb Barcelona donava més benefici a la capital, 
perquè els gèneres desembarcats, per a ser transformats a les indústries 
locals, ho eren "a cuenta de comerciantes de Barcelona y otros puntos", ja 
que a Mataró només es produïa la seva elaboració, sense cap mena de 
magatzem, i es remetien immediatament als seus llocs d'origen. D'aquesta 
manera la participació en el benefici comercial era mínima, però la xifra del 
tràfec de productes introduïts a la ciutat ho amagava. Argument que va ser 
utilitzat l'any 1838 per a fer veure a l'intendent que la xifra de l'impost 
d'indústria i comerç era excessiva (77). 

Un aspecte que preocupa fajuntament, interessat en l'expansió 
econòmica, era l'existència de muralles, les portes de les quals es tancaven 
cada nit per impedir sorpreses per part dels carlins, i en temps de pau com a 
precaució contra els bandolers. El comerç, la indústria i l'agricultura restaven 
molt perjudicats per una mesura que impedia el tràfic lliure béns i persones. 
Així, en acabar la guerra l'any 1840 es va sol·licitar al capità general permís 
per enderrocar les portes, ja que produïen "trabas a la libre circulación y 
acarreo de generós y efectos al mismo tiempo que sujetando a los 
trabaiadores de la tierra a las horas de abrir y cerrar dichas puertas para 
empezary concluir sus jornales les perjudica notablemente" ( 78 ). 

A la ciutat l'activitat comercial era dividida en dos sectors 
principals: els especuladors i majoristes, i els botiguers. La necessitat dels 
primers venia determinada per l'existència d'un mercat que calia abastar de 
manera contínua de matèries que no es produïen a la ciutat, productes que 
eren distribuïts pels petits comerços intermediaris. 

El sector del gran comerç era format per un conjunt d'especuladors 
acabalats que tenien en l'abastament una manera rendible i no gens exposada 
de fer negocis. La importància d'aquestes activitats queda reflectida en les 
xifres de la contribució que pagaven, les més elevades de la ciutat, fins que 
als anys cinquanta són superats pels industrials del tèxtil. Ultra els articles de 
menjar, comerciaven amb ferro, espart, cànem, fusta i totes les matèries que 
la ciutat reclamava. Més endavant seguirem la biografia econòmica d'alguns 
d'aquests comerciants de punta per mostrar la seva estratègia inversora. De 
tota manera no tots els majoristes formaven part del grup privilegiat de 
capitalistes i hi havia importadors i magatzemistes modestos que pagaven 
quantitats no massa elevades d'impost. Dins el comerç capdavanter, una de 
les activitats que va tenir un espectacular creixement va ser les botigues de 
venda de panys, teles i tota mena de productes tèxtils, que dinant la dècada 
dels cinquanta eren als primers llocs en les llistes d'impostos. 

QUADRE 11 

LA BOTIGA: COMPANYIES COMERCIALS 

(1823) Companyia de Marià Serra, comerciant de Barcelona establert 
a Mataró, i Pau Llobera, adroguer. Es tractava de dur a terme qualsevol 
especulació mercantil i comercial amb un capital de 6.225 11. Serra apor- 
tava 5.625 11 i Llobera 600 11. (AMM. AP. Gaspar Poy, 22, agost, 1823, 
2.“ part, f. 6.) 

(1825) Simon, Bras i C.", formada per Daniel Simon, adroguer, i An- 
ton Bras, comerciant. El primer aportava el treball i el segon la botiga 
d’adrogueria, confiteria i cereria, a la plaça de Sant Cristòfor, que a partir 
d’aleshores farien anar junts. (AMM. AP. Gaspar Poy, 27, gener, 1825, 
f. 19.) 

(1826) Matas, Gibert i C.“, botiga d’adrogueria a la Rambla, que comp- 
tava amb una inversió de 800 11. per part de Salvador Gibert, de la ma- 
trícula de mar, i Josep A. Matas i Català, adroguer, que hi participava amb 
25 11. i el treball. Els beneficis se’ls repartien a raó d’un 75/25 %. (AMM. 
AP. Gaspar Poy, 3, març, 1826, f. 39.) 

(1828) Botiga de grans i queviures formada per Genis Rossell, de 
Llinars, tinent de l’exèrcit, i Vicenç Carbonell. El primer com a capitalista 
es quedava els beneficis i Carbonell, que duia el negoci, tenia un salari 
de 120 ris al mes. (AMM. AP. Miquel Torner, 21, març, 1828, f. 114v.) 

(1830) Companyia formada per comprar i vendre porcs, queviures, 
llenya i carbó, situada en un establiment del Portal de “Batlleix”, amb 
taula de venda a la plaça de Sant Cristòfor. Era de Joan Romeu, clavetaire, 
que hi posava 400 11. i en treia el 50 % dels beneficis, i M. Rosa Cabot, 
que hi treballava. (AMM. AP. Jacint Boter, 17, desembre, 1830, f. 221v.) 

(1836) Teresa Costa i Colomer forma companyia per vendre teles i 
altres articles del ram amb un capital de 8.000 11., a parts iguals amb el 
comerciant de teixits Gaspar Colomer. (AMM. AP. Ramon Cavlà, 5, febrer, 
1836, f. 23v.) 

(1836) Cinc comerciants ajunten els seus capitals per fer compres de 
blat, llegums i tota mena de grans, etc. (AMM. AP. Miquel Torner, 27, no- 
vembre, 1836, f. 173.) 

(1838) Set adroguers i comerciants s’uneixen per fer compres conjuntes 
d’oli i aconseguir millors preus. (AMM. AP. Jacint Boter, 14, novembre, 
1838, f. 247.) 

(1838) Botiga de robes formada per Maria Roldós i Pons, que hi po- 
sava el treball, i Jaume Serra i Vives, pagès ric de Sant Genis de Vilassar, 
capitalista, amb una aportació de 1.000 11. Ella era vídua d’un teixidor 
pobre i havia vingut a Mataró per “g uafíar més fàcilment nostres aliments”. 
(AMM. AP. Desideri Torras, 5, desembre, 1838, f. 225.) 

( Continuació ) 


(1841) Companyia per obrir un cafè a la Riera formada per Pere Bar- 
bosa i Roca, pastisser, i Josep Ribas. El capital, a parts iguals, era de 
26.800 ris i el període d’explotació de quatre anys. (AMM. AP. Antoni 
Simon, 12, maig, 1841, f. 122v.) 

(1842) Vuit botiguers de pesca salada s’uneixen en companyia durant 
un any per comprar arengades. Cinc anys després renoven la societat per 
comprar sardines, peixopalo i bacallà. (AMM. AP. Desideri Torras, 13, 
agost, 1842, f. 142v. Antoni Boter, 29, abril, 1847, f. 131.) 

(1847) Companyia de l’hisendat Salvador Prat i Rosell, que hi par- 
ticipava com a capitalista, i el sabater Narcís Canellas, que feia sabates i 
les venia al carer Nou. (AMM. AP. Joaquim Segarra, 27, març, 1847, f. 86.) 

(1852) Jaume Roca i C.*, de venda de vànoves, flassades, teixits de 
cotó i indianes al carrer de Sant Josep. Era formada per tres teixidors: Jau- 
me Roca i Areny, d’Igualada, Josep Roca i Areny, de Barcelona, i Ramon 
Filvà i Collet, de Mataró. (AMM. AP. Miquel Torner, 1, abril, 1852, f. 271.) 

(1854) Cafè al carrer de Sant Francesc establert pel saboner Antoni 
Moreu i el paperer de Barcelona Ferran Botifoll. El capital, a parts iguals, 
era de 9.520 ris. (AMM. AP. Joaquim Segarra, 26, agost, 1854, f. 547.) 


El comerç al detall era format per un sector majoritari de botigues 
que distribuïen productes del sector primari: carn, peix, vi, gallines, grans, 
etc. i, en menor quantia, comerciants del tèxtil mig artesans, com robers, 
sastres, venedors de llana i roba usada, etc. Aquests negocis en general són 
d'una envergadura mínima, reduint-se en molts casos a oficis de subsistència 
per a les persones que els regentaven. El creixement econòmic obliga el 
sector a diversificar-se perquè hi ha demanda de productes i serveis que no 
són els de primera necessitat: paper, vidre, raspalls, joguines, pisa, etc. També 
es diversifiquen les botigues d'alimentació i de les acostumades abacerias, on 
es venia tota mena de productes de menjar, beure i cremar, es passa 
gradualment a una major especialització, fonamentalment arran de la llei de 
llibertat de comerç de 1834. Cal assenyalar com a activitat comercial, aquesta 
mena de sector de serveis que representen les fondes, els cafès, la gran 
quantitat de tavernes, els traginers i altres transports. 

Un aspecte interessant és la formació de companyies comercials 
amb la intenció de tirar endavant un negoci. En el Quadre 11 en descrivim 
algunes, que es caracteritzen per ser l'associació, en diferents combinacions, 
de capital i treball, amb el propòsit de fer compres especulatives a l’engròs o 
formar establiments de tota mena: cafès, sabateries, adrogueries, 
cansaladeries, botigues de queviures, de teles i roba, etc. Negocis que amb els 

anys cada vegada apareixeran amb més vitalitat. 

Els botiguers sovint es queixaven que "algunos mercaderes 
ambulantes situando de continuo sus tiendas en las calles y plazas de esta 
ciudad, atraen a sí a los compradores en grave perjuício de aquellos, que 
tienen que pagar crecidas cantidades de alquileres y de contribuciones" (79). 
Entre els minoristes també hi ha notables desnivells d'ingressos entre els 
venedors de grans, adroguers, pastissers, forners i algunes altres activitats que 
produïen elevades rendes, i els venedors de pocs recursos, la gran majoria, 
que tractaven amb productes de poc preu. Uns d'aquests, que venia roba, es 
nega a pagar l'impost "en razón a lo mezquino de su oficio (..) habido merito 
de que los articulos sobre los cuales especulan (..) los mas groseros y bastos 
que se conocen (..) solo sirven para la gente del campo" cso>. 

3.2. Indústria (no tèxtil) i artesania. 

Mataró tenia fama d'emprenedora i industriosa, un viatger hi veu, l'any 1847, 
"innumerables talleres, en los que se fabrican toda especie de articulos para 
el abasto y comodidad de los naturales y de los pueblos circunvecinos" (8n. 
Els Quadres 8 i 9 assenyalen com en el període 1836-1854 es produeix 
l'evolució pròpia d'una ciutat en procés d'industrialització que, tot i tenint en 
el tèxtil el sector més dinàmic, veu aparèixer un conjunt notable 
d'establiments fabrils de certa envergadura. Eren especialitzats i deixaven 
enrere la concentració de funcions pròpia de l'activitat artesanal, abastant una 
major productivitat. D'un sector dominat l'any 1836 per la terrissa, sabó, 
espelmes, maons i pasta de sopa, es passa al cap de pocs anys a implantar 
fàbriques de cola, calderes, productes químics, foneries, etc., i es doblen els 
recursos humans que hi són dedicats, quant a empresaris. Seguirem algunes 
d'aquestes indústries. 

L'any 1826 hi havia cinc fàbriques de totxanes que varen 
protagonitzar una qüestió interessant relacionada amb pràctiques 
monopolistes. El mes d'abril s'havien mancomunat per fixar preu únic als 
seus productes i obligar els compradors a dirigir-se al forn de torn, on s'havia 
de pagar "el precio de los ladrillos a su antojo". L'ajuntament hi intervé 
afirmant que el monopoli és contrari al bon govern de la ciutat i que aplicarà 
sancions si no es permet la venda lliure. El mes següent la qüestió continuava 
plantejada de la mateixa manera i s'accentua la mala qualitat acostumada dels 
productes, en no esperar-se a vendre les rajoles els vint dies necessaris per a 
refredar-se: "la obra después de cocida la dejan en el mismo horno mas 
tiempo de lo que es regular para resfriarse esperando el que està de turno 

para la venta acabe de verificaria y entonces es cuando la sacan del horno 
para empexar su venta". El mes de juny hi va haver noves queixes i 
l'ajuntament va multar els terrissaires responsables. Aquesta activitat va 
mantenir la seva implantació en ser fonamental per a edificar habitatges, en 
uns anys en què sovint es planejaven noves cases i carrers ( 82 ). 

Una indústria tradicional que experimenta una revifalla és la del 
vidre. Lluís Oms i Miralpeix havia posat un forn al carrer Sant Bonaventura 
en els primers anys del segle i cap a la dècada dels anys deu fa societat amb 
Pau Tarragó, mestre de cases, que aportava capital per tirar endavant el 
negoci, que a partir d'aleshores funciona amb el nom de Lluís Oms i C a . 
L'any 1816 Oms hi tenia invertides 6050 lliures i Tarragó 2250 i la fàbrica la 
regentava Lluís i el seu fill del mateix nom que també tenien un forn a Sant 



Localització del Forn del Vidre l’any 1851, segons el plànol de Caballol, al 
mateix lloc del que ha arribat fins avui. 






Andreu del Far, llogat al pagès Andreu Arenas. El 1817 la vídua Tarragó 
retira el capital i Oms segueix amb el negoci. En morir el seu pare l'any 1835 
s'encarrega de la indústria Lluís Oms i Vallcorba. Els anys quaranta tenia una 
trentena d'obrers fixos que fabricaven porrons, vasos, ampolles, pots, 
garrafes, càntirs, etc. (83). 

El negoci del vidre, també el va intentar el francès Joan Boizet, que 
l'any 1841 construïa un forn per fer botelles. De tota manera no devia 
dedicar-s'hi massa temps, ja que uns anys després li coneixem altres 
activitats. Més important va ser la iniciativa que l'any 1859 va unir en una 
mena de cooperativa de producció dotze socis sota la raó Lluís Poch i C a . El 
propòsit era muntar una fàbrica de vidre al Rec del Molí, amb un capital de 
2100 duros, que corresponia a l'aportació igualitària de cada soci amb 175 
duros, alguns dels quals capitalitzaven a través del treball. Poch era el 
director i els socis cobraven cada setmana: sis duros el director, i els altres 
unes quantitats que anaven dels tres als sis duros, que s'havien fixat tenint en 
compte "la mayor o menor inteligencia y espedición que cada uno tiene en el 
ramo" ( 84 ). 

També hem de referir-nos als assaonadors, que els anys vint eren un 
sector productiu molt dinàmic que produïa 4000 pells a l'any: " Sus fàbricas 
estan tan adelantadas, y es tal su curso, y por consiguiente tanta la multitud 
de brazos que se ocupan en ellas, que estraen sus curtidos no solo para los 
pueblos del Principado, Reyno de València, Múrcia, La Mancha, y otras del 
resto de Espaha, si también para el estrangero, y particularmente para 
Nàpoles, Malta y Trieste" ( 85 ). 

Durant els anys quaranta, les blanqueries ocuparen trenta obrers que 
treballaven cuiro i pells de guants i feien cola. Els mestres xaponers tenien 
una gran producció de claus que abastaven tot Catalunya i fins i tot arribaven 
a Amèrica. Els treballs de ferro també experimentaven èxit: manyans com 
Sebastià Masriera i Gaietà Pla formaven companyia reunint els seus tallers 
per poder aconseguir una producció més alta. Hi ha fàbriques de productes 
químics, cerussa, etc. Altres iniciatives quedaven en projectes per manca de 
capital que les fessin possibles, com la fàbrica inèdita de tubs de plom que es 
volia dur a terme el 1849 m. 

En el camp de la foneria, una de les indústries de més èxit, hi va 
haver diferents realitzacions. L'any 1847 es forma Vives, Soler i C a , per 
explotar durant quatre anys una foneria al carrer Montserrat. Es tractava 
d'una operació de capitalització donat que la fàbrica ja existia i era de Serafí 
Vives i Josep Soler que en material, útils i crèdits hi tenien invertits 17.000 
rals. Ara hi entren els capitalistes Melcior Vidal i Gaspar Cusachs amb 

34.000 rals a parts iguals per poder augmentar la producció de ferro colat. El 
mateix 1847 se n'estableix una altra pactada per deu anys entre els fonedors 
Antoni Prats, de Barcelona, i el mataroní Antoni Miró. Durant els anys 
cinquanta, a la marina de ponent sabem que hi havia un nou establiment 
d'aquesta mena ( 87 ). 

Una indústria que va passar una bona època, després d'anys d'atur, 
va ser la fabricació de vaixells a les drassanes locals. Francesc Segarra reprèn 
el negoci l'any 1850 i de les seves mans varen sortir unes quantes 
embarcacions de gran envergadura. Els actes de botar eren moments de gran 
relleu i hi acudia gent de tota la comarca i fins i tot les autoritats de la 
província (88). 

De l'any 1848 posseïm una descripció del Pare Rius que explica que 
a la ciutat hi havia les següents indústries: una fàbrica de perdigons, dues de 
salats, una foneria, tres de sabó, nou de rajoles, nou d'ebenisteria, cinc d'àcid 
clorós per a blanquejar, una de perfumeria, dues de seu, set d'aiguardent, una 
de vidre, tres de cola, tretze de pisa, una de productes químics, una de colors 
a l'oli, una de blau merí, una de groc reial, una de cremor tàrtar, una de verdet 
i una de blanc d'Espanya. La diversificació mostra de manera prou evident els 
canvis que s'anaven produint des de l'economia migrada dels anys vint, quan 
l'artesanat era el centre de tota l'activitat industrial. 

L'artesania, mode de producció típic de l’Antic Règim, es 
caracteritza per la concentració de funcions productives davant el model més 
fragmentari i especialitzat de la divisió del treball que imposa la revolució 
industrial. Els artesans complien una funció essencial: l’abastament local i, en 
el cas de Mataró, de les localitats veïnes, assortien les demandes de productes 
alimentaris, de roba de casa, d’eines de treball i domèstiques i d’útils per a 
altres artesans. I donaven a la ciutat un toc tradicional, cosa que es manifesta 
en la prohibició de l'ajuntament, l'any 1824, de treballar enmig dels carrers a 
"los Carpinteros, Cuberos, Arrieros, Sastres, Zapateros y otros [que no 
dubtaven d'ocupar les vies públiques] con los artefactos de su respectivo 
oficio, saliendo unos y otros fuera del umbral de sus respectivas casas" (89). 

L'artesania abasta pràcticament tota activitat productiva fins a la 
dècada dels anys quaranta i planteja la dificultat d'establir la diferència amb 
la 'indústria'. Considerem a part aquelles activitats de la més diversa tipologia 
que varen anar evolucionant cap a formes més complexes i que participen en 
l'expansió econòmica a través de la inversió de capitals, cosa a la qual els 
humils oficis artesanals no podien aspirar, ancorats en les formes antigues de 
producció. 

Les xifres dels Quadres 8 i 9 ens indiquen la disminució progressiva 

del nombre de persones que es dediquen a aquestes activitats en el període 
1836-1854, que passen de 344 a 225, pèrdua d'importància que també 
registren els valors relatius. Assistim a un abandó d'oficis que en aquells 
moments ja no eren capaços de mantenir ocupada massa mà d'obra per 
estrictes raons de mercat: corders, cistellers, boters, basters, cadiraires, etc. 
Com passa a l'espardenyer Francesc Cabot l'any 1840, quan demana que 
l'exonerin de l'impost " en la razón a la falta de trabajo de su oficio que 
esperimenta" . Moltes d'aquestes persones, sense la possibilitat de resistir les 
crisis de feina, varen haver de proletaritzar-se (90). 

De tota manera no és certa una realitat que sembla demostrar el 
llistat de contribucions: la pèrdua d'importància numèrica de sectors clau en 
el desenvolupament de la ciutat, com és el cas dels fusters, paletes i sabaters, 
que indica el desplaçament de la cotització cap als empresaris, com ja hem 
assenyalat abans. Així, el pas de 49 paletes l'any 1842 a 12 el 1854, mostra la 
transformació del model artesà en model capitalista en el mode de producció. 
L'aparició de nous oficis més especialitzats, que abastaven les exigències 
d'una demanada més selectiva: cotillaires, ebenistes, hortícoles, xarolistes, 
matalassers, etc., és una mostra més dels canvis que es produïen. 

Notes 


1 . El comerç era practicat per tota mena de gent amb un capital mínim i per aquelles persones 
que afrontaven els perills del mar perquè veien en el continent americà una font de guanys. És el 
comerç de l'aventura i la recerca de mercats: el que feia el mariner i comerciant Gaietà 
Guanyabens, que el juliol de 1778 va emprendre viatge a Buenos Aires a fer negocis. Diverses 
rutes al llarg dels anys també el varen dur el novembre de 1800 a la regió francesa de Lorena. 
Després d'una vida de comprar i vendre i deixar diners a crèdit va llegar una fortuna notable, que 
el convertia en un membre d'aquella burgesia puixant que es forma el segle XVIII. AMM, AP. 
Nicolau Vergés, 12, febrer, 1802, f. 26. 

2. Joaquim Llovet. Cartes a Veracruz. Mataró, 1974, pp. 19-20. AMM. Ac, 12, maig, 1803. 
AMM. D-52/53, "Libro de las limosnas de la Junta de Caridad" . 

3. J. Llovet. Op. Ct. pp. 21-26. Joaquim Llovet. La ciutat de Mataró (2 vol.), Barcelona, 1961, 
Vol I, p. 125. AMM. Ac, 5, juliol, 1802; 17, novembre, 1815. Llovet ressenya l'existència de 
moltes companyies comercials iniciades aquests anys i segueix les activitats de Cabanyes, 
Cortecans, Pasqual i C a . que comercia amb Veracruz, on venien estampats, vi, mitges, licors, 
paper, etc. 

4. AHCB. Fons comercial. Francesc Marxuach i Julià: B-400, copiador de cartes, 1802-1825. B- 
401, llibre major de la casa, 1805-1821. B-402, factures 1811-1822. Marxuach era un comerciant 
de blondes de Mataró que inicia la seva activitat atlàntica l'any 1802. El seu copiador de cartes 
ens mostra una interessant correspondència comercial on s'intercalen notes relatives als 
esdeveniments de l'època. Les enviava a Barcelona, Càdiz, Tarragona, Guaiana, L'Havana i 
Veracruz, llocs on comerciava amb blondes, encaixos, mitges, vetes i mocadors de seda, rebent a 
canvi cacau i diners en efectiu. Marxuach va liquidar el negoci l'any 1 824 arran de la fallida de la 


88 



casa Gaspar Isern i C a de Veracruz, en perdre els capitals que hi tenia invertits. Al text hem 
utilitzat les cartes de: 18, juny, 1803; 29, febrer, 1804; 10, setembre, 1808; 1, juny, 1814; 25, 
gener, 1817; 6, novembre, 1824. 

171, document de 21, maig, 1822 D-205. Subdelegació de policia. AMM. Ac, 17, febrer, 1826. 

8. AAM. Ac, 26, juliol, 1827; 13, febrer, 1828. AMM. AP. Gaspar Poy, 12, novembre, 1827, f. 
159v. 

9. AHPB Manuel Rafart, 22, desembre, 1819. AMM. AP. Antoni Simon, 25, maig, 1826, f. 179. 

Tercera Part 

La indústria tèxtil 

1. Origen de la indústria tèxtil, 1746-1814. 

És a mitjan segle XVIII quan el benefici industrial comença a rellevar les 
rendes de la terra i l'economia catalana inicia un nou camí. Seguint l'expansió 
comercial atlàntica, neix una indústria que ja no té com a finalitat el consum 
local, sinó que dedica la seva producció a un mercat més ample. Son les 
fàbriques d'indianes les pioneres en aquest camí, les primeres de les quals 
s'estableixen a Barcelona els anys trenta i incorporen des dels seus inicis el 
tissatge i l'estampat en la mateixa unitat de producció. Quant a la filatura, 
depenien de les importacions i no serà fins uns anys després que es durà a 
terme d'una forma continuada a Catalunya. 

Pel que fa a Mataró, podem distingir dos períodes en l'activitat dels 
fabricants d'indianes del segle XVIII: els anys quaranta i cinquanta, quan es 
registren les primeres iniciatives en aquest sentit, i un segon període arran de 
la llibertat catalana de negociar directament amb les colònies i el consegüent 
auge fabril de les darreres dècades de segle. Aquests establiments tenen una 
vida molt inestable en ser víctimes dels conflictes militars que impossibiliten 
els intercanvis comercials. I també a causa de la descapitalització dels 
negocis, ja que sovint es tracta d'iniciatives originades en una conjuntura 
favorable i que, passades aquelles circumstàncies, no resistien massa temps. 
En tots els casos comprovarem aquesta realitat: Campllonch tanca l'any 1818 
i Xicola el 1822 per la manca de comerç amb Amèrica, i Riera l'any 1812 
pels problemes de la guerra de la Independència. 

La primera fàbrica d'indianes de Mataró, i la segona de Catalunya 
amb privilegis i franquícies, és la de Jaume Campins i C a , que va funcionar 
de 1846 a 1849. La formaven el comerciant Jaume Campins, soci majoritari 
que residia a Càdiz; els mataronins Galceran de Vilallonga, cavaller, Lrancesc 
Leliu de la Penya, ciutadà honrat, Antoni Llauder i Matas, també ciutadà 
honrat, el comerciant Salvador Janer i el barceloní Joan Corominas, dedicat 

al comerç. La fàbrica comptava amb 36 telers, 17 taules de pintar, 2 torns 
d'ordir, 39 toms de debanar i altres utensilis, i s'hi realitzava el tissatge, 
l'estampat i la filatura del cotó americà, activitat en la qual Campins va ser 
precursor, malgrat la poca durada de l'intent. Els productes es 
comercialitzaven al mercat americà i al nacional, però l'experiència només va 
durar tres anys a causa de problemes administratius, mala gestió, manca de 
capitals i qüestions amb el tècnic suec Joan Lund (i). 

La fàbrica de Rafael Peramàs, també establerta durant els anys 
quaranta, potser abans que la de Campins, va rebre privilegis el 1750 i el 
1754. D'aquesta indústria ho ignorem tot. Ens consta, però, que Peramàs, que 
era descendent d'una família de comerciants, va anar a residir a Barcelona per 
dedicar-se a tràfics mercantils i que l'any 1778 l'establiment no funcionava ( 2 ). 

L'any 1769 hi havia sota el convent de caputxines la fàbrica 
d'indianes de Marxuach i Cot, el qual alternava l'activitat productiva amb el 
comerç d'importació, compren a França: barrets, teixits, arròs, matalassos, 
etc., que venia al mercat interior «). Però la indústria de més relleu d’aquesta 
època és la que va fundar el comerciant Josep Cantallops i Pellicer a l’antic 
edifici utilitzat per Campins. I és important per haver continuat la producció 
fins als primers anys del segle XIX; son setanta anys de vida, cosa poc 
habitual en aquestes indústries. 

Cantallops va fundar la seva fàbrica d’indianes cap a 1750 amb la 
col·laboració com a soci de Francesc Dorda i amb quatre telers, que l’any 
1768 ja n’eren 30. Amb el mateix soci va fundar cap a 1760 una fàbrica "de 
diferentes telares de seda en que se fabrican velos de todas muestras y 
colores, y panuelos de seda de diversos colores y muestras". En ambdues 
indústries hi tenien treballant cap aquesta època més de 150 famílies: homes, 
dones i nens. La fàbrica de seda es va convertir el 1768 en la "Sociedad de 
Puntas Blondinas" , amb nous socis, els germans apotecaris Joan i Cristòfol 
Camín. 

Cantallops no va limitar les seves inversions a Mataró: sabem que 
tenia fàbriques d’indianes a diferents indrets de Catalunya i singularment a 
Barcelona. Aquesta actitud emprenedora el va dur a interessar-se l’any 1772 
per la Reial C a de Filats de Cotó d’Amèrica, que funden els propietaris de 
fàbriques d’indianes de Barcelona, i entre ells Cantallops. La C a que havia fet 
fallida ressorgeix l’any 1783, en aquesta època la seva inversió en el negoci 
era de 1500 11. 

Les seves indústries comerciaven amb moltes localitats: Càdiz, 
Sevilla, Valladolid, Múrcia, Salamanca, Madrid, Barbastro, Castelló de la 
Plana, Mora d’Ebre, Vic, Copons, Barcelona, Figueres, Mataró, Calella, 

Arenys, Cabrils, etc. A la seva mort, l'any 1776, hi havia un balanç mercantil 
en les companyies de 47.536 11., de les quals 16.200 eren capital del difunt. 

L'any 1774 Fèlix Campllonch (1752-1831) es casa amb la pubilla 
Cantallops, Maria Josep, i passa a administrar els béns de la família de la 
seva dona, en morir el sogre. Els Campllonch eren una família de rics 
comerciants que duien a terme moltes iniciatives econòmiques. A tall 
d'exemple, amb Rafael Peramàs, un altre comerciant que posteriorment es 
dedica a les indianes, varen mantenir en el període 1727-1744 societat 
mercantil amb mercaders de Barcelona i Mataró, entre ells Jaume Campins, 
per fer anar una barca de comerç a Amèrica. Al llibre de la Bolla dels anys 
1774-1775 s'hi reflexa l'intens tràfic comercial dels Campllonch: compraven i 
venien de tot, gairebé sempre productes d'origen francès que ells, com a 
intermediaris, enviaven a Manresa, Lleida, Valladolid, Toledo, Madrid, etc. 
Es tracta de teixits, barrets, productes químics, joies, medicines, cacau, 
aliments, etc. Iniciatives d'aquest tipus els varen proporcionar una fortuna 
considerable. 

La seva administració de la fàbrica d'indianes, que llogava a la 
vídua, va fer prosperar el negoci i aviat tenen funcionant 42 telers. Però els 
problemes de totes les fàbriques a finals de segle varen afectar també a 
Campllonch, sobretot quan en acabar l'any 1814 la guerra amb els francesos 
el comerç americà és mínim. Llavors veurem Fèlix actuar de manera molt 
diferent a l'actitud decidida i emprenedora d'anys abans. Lloga l'any 1818 la 
fàbrica al comerciant Pau Gallifa, la seva dona Eulàlia Ros i el seu cunyat 
Anton, que volien fer córrer en l'edifici una fàbrica de blanquejar mitges, 
roba i fil. Però l'any següent fan cessió de la propietat a Francesc Ramon, que 
comprava l'establiment perquè Campllonch necessitava diners per a diversos 
deutes (4). 

De la mà d'aquesta indústria ens introduïm en el segon període 
important de les fàbriques d'indianes, el que s'inicia l'any 1778 amb 
l'autorització als catalans de negociar directament amb Amèrica. En aquell 
moment només ni havia la fàbrica de Campllonch, però aviat se'n bastiran de 
noves. Així, quan Zamora passa per Mataró l'any 1786 hi havia també la de 
Xicola i la de Riera i C a . 

Francesc Xicola i Vicenç, fill del pagès Miquel, del Figueró, era un 
ric comerciant que vivia a la Riera, casat amb Teresa Vilardebò, i havia fet 
molts diners venent al mercat interior productes francesos: teixits, joguines, 
joies, etc. Va muntar una fàbrica a la Sínia del Lleó que inicia la producció 
cap al 1785, teixint mocadors de platilla, puntes de fil i estampant indianes. 
Tenia 12 telers i ens consta que comerciava amb Olot, Barcelona, Tarragona, 

Mataró, Canet, Arenys, Calella, Casp, Valladolid, Xàtiva, Alzira, Castelló de 
la Plana, Écija i altres localitats. Tenia també un tràfic decisiu amb Buenos 
Aires i Cartagena d'índies, però no hi ha documents per a poder quantificar la 
importància relativa d'ambdós mercats. No tenim dades sobre l'evolució del 
negoci, però a la seva mort l'any 1803 va continuar funcionant, ja que sembla 
que era en actiu el 1822, i durant pocs anys més ( 5 >. 

El febrer de 1780 es forma, per vuit anys, la societat Josep Riera i 
C a , per fer indianes i teixits. Els socis eren Josep Riera, ric comerciant, fill 
d'un mestre veler i net d'un sabater, Jaume Basart, comerciant de Calella, 
Gaietà Cortina, de Mataró, i Pau Sagristà i C a , de Manresa. Cada un d'ells hi 
participava amb 4000 11. A la fàbrica, bastida a les Figueretes, també s'hi va 
realitzar la filatura del cotó en diferents anys. La crisi del comerç americà va 
fer que els propietaris venguessin el prat d'estendre les indianes, situat als 
afores de la ciutat, i la fàbrica tanca l'any 1812 i es dissol la companyia. De 
tota manera, sembla que l'establiment va continuar, sota la responsabilitat de 
Riera i Basart, dedicant-se a la filatura, però no arriba als anys vint (6>. 

Hi ha noticies esparses d'altres establiments d'indianes. El 1792 es 
constitueix la societat Ausich i C a amb un capital de 4500 11. i un període 
d'explotació de quatre anys. L'administració era a Barcelona i la fàbrica a 
Mataró. L'any 1801 hi havia a la ciutat un fabricant d'indianes de nom Gaietà 
Ribas i dos anys després sabem que el comerciant Marxuach venia a Amèrica 
pintats de la mataronina casa Bosch, raó social de la qual només tenim 
aquesta referència ( 7 ). 

Hem volgut ressaltar totes les notícies que coneixem de la indústria 
d'indianes per reflectir la seva importància en l'arrencada industrial de mitjan 
segle XVIII. Aquesta activitat, però, no tenia futur, i després de la guerra de 
la Independència perd la seva implantació en pocs anys. A més de la manca 
de comerç, hi ha el factor de la caiguda de preus dels anys trenta del segle 
XIX, al voltant d'un 50%, que va fer que només s'hi dediquessin artesans de 
segona fila. La contribució d'indústria i comerç recull nou estampadors l'any 
1850, que el 1856 eren només un, tots ells amb xifres d'impostos ínfimes. 

A part de les indianes, cap a finals del segle XVIII comencen a 
aparèixer indústries tèxtils de la més diversa especialització. Així, quan 
Francisco Zamora, membre de la Reial Audiència de Barcelona, passa per 
Mataró l'any 1786, s'adona de seguida de la importància fabril i comercial 
d'una ciutat en la qual entraven cada any 800 embarcacions per fer-hi tota 
mena de tràfic. I dóna la següent relació de l'activitat tèxtil: 3 fàbriques 
d'indianes, 25 telers d'estofa, 80 telers de mitges de seda i 20 de cotó i d'altres 
en gran quantitat que treballaven les vetes. També explica que les dones i les 

criatures feien encaixos i blondes, una de les activitats de més comerç (8). 

Hi ha moltes dades que ens indiquen aquest creixement. L'any 1790, 
per exemple, els passadissos de les muralles eren ocupats pels filadors de 
cànem que hi treballaven; també el mateix any Pau Gallifa inventa una 
màquina de filar, retòrcer i cabdellar seda, cotó, estam, cànem i altres fibres; i 
els mitgers de cotó es volien separar dels de seda, que convivien en un mateix 
gremi, a causa de la gran quantitat d'uns i altres. En el període 1791-1795 
Francesc Fargas fabricava capells de copa i barrets de soldat, que sovint li 
eren demanats per al mercat americà. De tot aquest brogit d'iniciatives, en 
volem destacar una, la dels mitgers, que era la més important (9i. 

Les poques dades que coneixem sobre l'inici d'aquesta activitat ens 
situen a mitjan segle XVIII, quan varen ser introduïts a diferents poblacions 
de la costa telers quadrats que servien per a fabricar teixits de punt, i amb els 
quals els mitgers varen obtenir resultats molt apreciables, cosa que els va dur 
a treballar-hi la seda. Els intercanvis amb Amèrica varen tenir en les mitges 
un dels productes de més sortida i, com a conseqüència, va augmentar la 
dedicació professional a aquesta activitat, que en les darreres dècades del 
segle aplegava el sector més dinàmic i nombrós de la indústria mataronina, 
que comptava des de 1782 amb gremi propi. 

L'establiment més antic de mitgeria d'una certa envergadura, el va 
fundar Ignasi Jonullà el 1780, que l'any 1805 tenia 40 telers i donava feina a 
25 dones que cosien i brodaven. Venia a Amèrica i a Espanya, concretament 
un fill seu comerciava a Madrid els productes de la fàbrica: 6000 parells de 
mitges l'any. Una altra fàbrica important era la de Gaspar Isern, i la de Pere 
Cortina, amb 15 telers l'any 1783. Però també hi havia un grapat d'indústries 
menors que cap a finals de segle donaven feina a més de 500 persones. Molts 
d'aquests fabricants, en patir la crisi del comerç, deixaran la producció i es 
dedicaran a especular amb altres productes i a vendre mitges d'altres 
procedències no). 

El comerç atlàntic va ser decisiu en l'èxit d'aquestes primeres 
indústries, bastides comptant amb aquella font d'ingressos que semblava 
segura. S'hi enviava des de Mataró: mocadors, mitges, vetes, barrets, 
indianes, fil, blondes, sarges i altres matèries. La subordinació de la indústria 
a aquest comerç va suposar, com hem anat veient, la seva fragilitat, en 
dependre fonamentalment d'aquells intercanvis. I és que sovint el tràfic 
s'interrompia per qüestions polítiques. Així, l'any 1792 va ser el darrer d'una 
activitat normal, abans de les guerres de fi de segle, en les quals Anglaterra 
bloqueja els camins marítims fent impossible, o molt difícil, els viatges 
atlàntics. Guerra contra França de 1792/95, contra Anglaterra, amb França 

QUADRE 1 

LA INDÜSTRIA TÈXTIL A MATARÓ L’ANY 1805 

SEDA: 12 fàbriques de mitges (52 telers) 

12 fàbriques de cintes i galó (89 telers) 

17 fàbriques de blondes 
9 fàbriques de teixits (48 telers) 

COTÓ: 2 fàbriques de teixits 

9 fàbriques de mitges (116 telers) 

20 telers de muletó 
5 fàbriques de teixits de Maó 

ALTRES: 4 fàbriques d’indianes 

5 fàbriques de lones per a veles 
7 fàbriques de puntes de fil 

FONT: Almanak Mercantil o Guia de Comerciants para el ano 1805. Ma- 
drid s/d. Citat per J. Llovet. La Ciutat de Mataró. Vol. II. pp. 69/70. P. 
Molas. Op. Ct. p. 29, publica les dades de l’any 1807, que són pràcticament 
les mateixes. 


d'aliada, de 1796/1801, etc. 

Aquesta greu realitat va fer que el tèxtil es paralitzés per manca de 
comandes i que en continuar les crisis hom pensés a buscar un mercat al 
mateix país, dedicant-se a la producció d'articles de cotó, que, pel seu baix 
preu, eren competitius al mercat interior. Així, gràcies al cotó es va fer 
possible el creixement en una època difícil, que duraria fins a 1801. 

Llavors tot va canviar. Anys després la Comissió de Fàbriques 
recordava aquest temps afortunat quan a moltes ciutats, i entre elles 
explícitament Mataró, s'aixecaven "grandiosos edificios, para establecerse 
en ellos nuevas màquinas para los hilados, y talleres para los tejidos" (in. 

Dos fets varen contribuir a aquesta puixança industrial: la pau 
d'Amiens l'any 1802 que desbloqueja el comerç marítim, i la disposició del 
20 de setembre del mateix any que prohibia rigorosament la introducció de 
filats estrangers, que va ser un gran suport. Per aquests motius va haver-hi un 
moviment d'inversió al mon industrial, i veurem a Mataró aparèixer 
nombroses companyies mercantils que davant la perspectiva de negoci 
cuitaven a negociar amb Amèrica. Moltes famílies varen passar a residir a la 

ciutat ja que s'hi trobava fàcilment el treball que en altres zones faltava. 

El Quadre 1 ens indica la importància del sector tèxtil l'any 1805. Si 
comparem aquesta estadística amb les dades que oferia Zamora dinou anys 
abans, veurem de seguida l'augment absolut, i certament espectacular, que els 
negocis tèxtils havien experimentat a Mataró. La importància de la seda, 
típicament d'exportació, era encara al centre de l'economia local, però la crisi 
de comandes l'havia afectat ( 12 ). Així trobem ara menys telers dedicats a fer 
mitges de seda que l'any 1786, i en sentit invers creixen els mitgers que 
treballaven el cotó, els telers dels quals en el mateix període passen de 20 a 
116. La seda havia viscut uns bons moments a partir de la represa d'activitats 
el 1802, però el cotó ja preparava el relleu. Curiosament el Quadre 1 no 
assenyala cap filador de cotó, i això ens duu a sospitar sobre la rigorositat de 
les dades del Almanak Mercantil , perquè és fora de dubte la seva existència 
en aquests anys <i3). 

De 1808 a 1814 la guerra amb els francesos paralitza els treballs i 
arruïna la indústria, a causa de la confrontació bèl·lica i el continuat 
contraban de productes tèxtils, que la manca de control a les fronteres 
estimulava. Però tot i així no varen ser abandonades les activitats fabrils, i si 
l'atur és generalitzat al principat, en algunes localitats s'anava treballant a 
temporades, com és el cas de Mataró, que l'any 1810 va tenir vuit mesos de 
pau en els quals la ciutat "s'havia lliurat a l'especulació mercantil i al tràfic, 
fent progressar les fàbriques de mitges de seda, adobs, puntes, etc" . Moltes 
d'aquestes activitats, sembla que les realitzaven forasters de Barcelona i altres 
localitats més afectades per les lluites, que s'havien refugiat a Mataró <i4i. 

La producció es manté durant els sis anys de guerra gràcies al 
consum local i a una certa política d'intercanvis amb els francesos, que varen 
dur a terme els comerciants amb més iniciativa, aprofitant-se de la seva 
presència. També hi havia una part de mercaderies que s'exportava, com 
indica l'existència d'alguna companyia comercial mataronina, que va anar 
mantenint el caliu mercantil a l'espera de temps millors, ajudada per la 
intermitent normalitat. 

Tot això es va estroncar l'any 1812, en fortificar-se els francesos a 
Mataró. Llavors s'acaba el comerç més o menys regular i se n'improvisa un 
de molt precari i poca envergadura. La realitat és que el sector cotoner va 
anar mantenint més malament que bé la seva indústria de filar i teixir davant 
tota mena de contrarietats i gràcies a la seva funció de cobrir les demandes 
del consum domèstic indispensable; i quan l'any 1814 s'acaba la guerra, de 
seguida trobarem un conjunt de filadors i teixidors en actiu considerable <i5). 

2. Evolució del sector cotoner i activitats tèxtils menors, 1814-1856. 


2.1. Crisi i creixement. 

En acabar la guerra l'any 1814 el retorn de la pau no suposa la revifada de la 
prosperitat en la indústria tèxtil, hi havia problemes de fons que s'hi 
oposaven: la dificultat comercial, la manca de capitals, l'utillatge antic i la 
desfeta de l'economia: "Els mercats colonials americans eren de fet perduts, i 
el mercat interior d'aquella Espanya pobra de les darreries de l'Antic Règim 
no podia absorbir els productes industrials que abans consumien les 
colònies" <i6). 

A partir d'ara, i amb més intensitat els anys vint, arran de les 
sublevacions nacionalistes americanes, els fabricants hauran de treballar per 
al consum nacional i regional. 1 ho varen fer aconseguint bastir a Catalunya 
un sector cotoner cada vegada amb més pes en l'economia del país. A Mataró 
els teixidors i els filadors que treballaven el cotó aniran prenent el relleu de 
les activitats tèxtils més acreditades. Concretament el sector dels mitgers, 
abans hegemònic i dinàmic, i l'art de la seda deixaran pas a la nova 
fabricació, en no poder competir ni en preus ni en productivitat, i molts 
d'aquests artesans es passaran al cotó. Els protocols notarials ens han 
conservat el formigueig d'activitats de tota mena al voltant del tèxtil, amb la 
voluntat d'afegir-se a la nova indústria. Hi havia filadors i teixidors arreu, i 
qualsevol persona amb una capacitat inversora mínima — no es necessitava 
massa diner en aquells moments per a fer-se amb els estris indispensables — 
organitzava una minúscula indústria domèstica de teixir en la qual treballava 
tota la família, convertint la ciutat en una gran fàbrica. 

Aquesta indústria que acaba de sortir d'una guerra molt dura, havia 
de patir un problema greu: el contraban. Els Pirineus eren el lloc per on 
entraven a Espanya els productes tèxtils francesos i anglesos, que feien la 
competència als nacionals a causa del preu més barat i de la qualitat superior. 
Els fabricants el combatran de seguida, demanant el proteccionisme, 
reivindicació clau d'una indústria naixent que necessitava l'auxili dels poders 
públics en no poder competir en capitals invertits i, conseqüentment, en 
l’aplicació dels nous avenços en màquines, amb una indústria estrangera amb 
anys d’experiència. 

El mateix 1814 uns comissionats del tèxtil de diverses localitats 
catalanes, entre elles Mataró, demanen una decidida protecció davant els 
productes anglesos. L’any següent son 14 els fabricants de filats de la ciutat 

que ho tomen a reclamar. I l'any 1816 els filadors, teixidors i fabricants 
d'indianes es reuneixen en nombre de divuit i nomenen tres comissionats 
perquè es presentin davant el rei i defensin els seus interessos: la conservació 
de franquícies, privilegis i prerrogatives que els havien estat concedides (i7>. 

L'organització dels fabricants es va anar consolidant a mesura que 
els problemes del sector ho reclamaven. Així, l’any 1817 alguns d’ells es 
queixen que a les seves fàbriques es produeixen robatoris de cotó per part 
dels obrers, que el revenien a altres fabricants. Es varen dictar normes per 
impedir-ho i de passada es va crear una comissió permanent per tenir cura de 
tot allò relatiu al sector. Els fabricants hi contribuïen amb una quota 
proporcional a la seva capacitat productiva ns). 

Els anys vint comencen amb la revolució política que instaura el 
sistema constitucional, i que per al tèxtil va suposar un agreujament de les 
condicions de fabricació per l’augment extraordinari del contraban els anys 
1822 i 1823, ja que els absolutistes emparaven la introducció de productes 
francesos pel Pirineu. La pèrdua definitiva del comerç americà aquests 
mateixos anys va fer que el mercat nacional fos l’únic on es podien vendre les 
manufactures tèxtils. I durant uns anys es produirà una situació 
d’estancament, en paralitzar-se les inversions. Llavors, el caliu del sector 
cotoner, el mantindran aquell grapat nombrós de persones que tenien en la 
seva activitat l’única forma de vida. Les paraules de Pau Andreu, mestre veler 
del segle XVIII, reflecteixen la situació de l’artesanat: "Lo ofici és ma 
hizienda y sens esta no puch viurer" . Era la necessitat que feia resistir la 
fabricació fins a èpoques més bones, però quan aquestes arribaran els 
artesans i membres de la indústria antiga hauran de deixar pas als capitalistes 

(19). 

Contra el contraban es va reunir el mes d’abril de 1820, a la casa de 
Lluís Achard, el grup d’industrials del cotó. I varen acordar que els obrers de 
les seves fàbriques no compressin teixits estrangers, sota amenaça 
d’acomiadament. També decideixen marcar els gèneres i demanen una 
estricta vigilància a la ciutat del comerç de teixits. Posteriorment es 
dirigeixen a la Junta de Comerç exposant els seus problemes i, a més de les 
mesures ja citades, demanen que comissionats seus puguin fer registres a les 
cases de persones sospitoses de contraban, cosa que se’ls va autoritzar, sota la 
vigilància judicial. També demanaven que les matèries requisades es 
cremessin públicament davant les autoritats ( 20 ). 

Però totes aquestes mesures eren inútils perquè els vaixells 
francesos descarregaven sense cap problema a les platges del Maresme. I és 
que, com escrivia a 'El Mataronense', un col- laborador anònim de la premsa 


101 



de Barcelona, "mientras los consumidores encuentren géneros extrangeros 
màs perfectos o màs baratos que los del país, siempre daran a aquellos la 
preferencia (..) entretanto nuestros fabricantes no pueden vender sus 
artefactos, han tenido que despedir sus jomaleros, y estos claman por 
trabajo con que acudir al sustento de sus familias. La causa de estos males 
serà porqué los géneros de nuestras fàbricas no podran competir con los 
estrangeros es perfección y baratura" . I proposava una solució intel·ligent: 
imitar els productes de fora. Però l'estancament de la producció era de tal 
envergadura que el novembre de 1821 es va crear una comissió de 
beneficència "para dar trabajo a los operarios en la elavoración de hilados y 
medias de telar”, que organitza recaptes de diner i insisteix als fabricants 
perquè no tanquin les indústries (21). 

Durant el Trienni Liberal apareix com a representació del sector 
cotoner la Comisión de Fàbricas de hilados, tejidos y estampados de toda la 
provincià de Cataluna, i de seguida compta amb una Comisión Subalterna de 
Mataró , que en una de les seves primeres actuacions demana i obté del cap 
polític un augment de la cavalleria que vigilava la costa ( 22 ). 

Amb la tornada de l'absolutisme no va millorar la situació del tèxtil, 
sinó que, en certa manera, va empitjorar-la, ja que ara, a més del contraban, 
s'havia de témer la introducció legal de productes tèxtils de l'estranger. Com, 
per exemple, i n'hi ha molts casos, l'any 1825 quan per recaptar diners per a 
la marina reial es varen donar privilegis i franquícies a diverses persones per 
importar, i sota aquells permisos entraven quantitats ingents de manufactures. 
La incertesa de la situació va anar perllongant la baixa rendibilitat del sector 
cotoner i els capitalistes no invertien en un negoci sense perspectives clares. 
El testimoni de Frigola de 1824 és clar; diu, parlant de la indústria cotonera 
catalana; "a pesar de la inteligencia, esmero y economia con que se ocupan 
en esta importante manufacturación, la falta de capitales a que han quedado 
reducidos los propietarios de las fàbricas, no les permiten adquirir otras 
màquinas ni trabajar en grande, que es el modo de lograr economías y 
ventajas" (23). 

L'any 1824 el tancament de les fàbriques tenia, a part dels 
problemes tradicionals, un d'afegit: la qüestió del dret de portes, que ja havia 
suscitat polèmica durant el període 1820-1823. En aquell any els fabricants 
de filats de Mataró argumentaven els inconvenients de pagar a la ciutat 
aquest impost en el cotó en rama que venia de Barcelona, ja que en fabricar 
ells per a exportar a altres localitats els successius augments afegits als 
productes, al voltant d'un 12/20%, els situaven en desavantatge en el mercat. 
L'ajuntament se’n fa ressò en un memorial de gran interès, que citem 

extensament: "Causó tan grande sensación dicha novedad en sus principios 
como que cesó luego el trafico y la importación de artículos así de víveres 
como de manufacturas y todos ramos de indústria particularmente en el de 
hilatura de algodón y maquinaria, de cual estaban activas varias fàbricas 
dando ocupación a un crecidísimo número de mugeres jóvenes, casadas y 
solteras porqué los derechos de entrada les hacen en aumento de precio para 
dar salida a las manufacturas que en otras poblaciones no muy distantes 
pueden sus duenos expedirlas en minoria de precio. (..) De ahí ha dimanado 
la paralización en las artes porqué los materiales y artículos no se importan 
y en las otras Poblaciones se consiguen con mas ventaja. Las fàbricas de 
hilatura y oficinas de maquinaria y de medias de telar y los artesanos de esta 
profesión que con Gremio legítimamente aprobado son también 
numerosísimos, estan ya en el último grado de decadència. Los artesanos 
escasos de labor, algunos fabricantes han despedido operarios y han 
transferido a otra población su residència, los demàs a su exemplo van a 
executar lo mismo precisados de la obstrucción y aniquilamiento. (..) La 
mayor parte de su Población se integra de artistas [artesans], industriantes y 
jornaleros. Todos viven y dan sustento a sus familias con lo que sus Padres 
ganan con el sudor de su rostro, las mugeres e hijas contribuyen a la 
subsistència ocupadas con la labor pròpia de su sexo que les proporcionan 
las Fàbricas de hilatura y maquinaria. Faltando estàs, los padres, los 
maridos y las familias reuniràn un numerosísimo conjunto de infelices y 
desgraciados, y lo màs digno de lamentarse que la mayor parte son mugeres 
jóbenes metidas en la ociosidad sin haber quien las ocupe” ( 24 ). 

L'informe és de febrer de 1825, el mes de juliol el problema no era 
resolt i la crisi s'agreujava: "va introduciéndose ràpidamente (..), el silencio 
en las fàbricas de artefactos de esta Ciudad, la paràlisis en el Comercio, el 
desmayo en la misma agricultura, el entorpecimiento en la circulación, la 
desconfianza" . Més de 600 persones ocupades al tèxtil havien marxat de 
Mataró i les poques fàbriques actives pensaven tancar (25). Problemàtica que, 
en definitiva, va resultar de circumstància, i es resol en ser anul- lat l'impost. 

Dels textos de l'ajuntament cal destacar la importància que l'any 
1825 tenia la indústria tèxtil a la ciutat tot i la situació econòmica general 
d'estancament. També és significatiu que la crisi afectes més la filatura que el 
tissatge, i això s’explica perquè aquelles fàbriques necessitaven una 
concentració de mà d’obra i tenien uns costos de producció superiors a l’altra 
activitat, que es realitzava de manera domèstica fonamentalment i podia 
superar més fàcilment les conjuntures desfavorables. 

La dècada dels anys trenta suposa un període contradictori de 


103 



creixement en la indústria cotonera, que haurà de fer front als problemes 
tradicionals i a altres d'afegits, el més important dels quals és la guerra civil 
carlista. Però el balanç és favorable, com demostra l'augment continu del cotó 
en floca importat, i de cara als quaranta s'ha produït una primera etapa 
inversora, que es concreta en un enfortiment del tèxtil preindustrial 
mitjançant la mecanització que resulta de substituir les bergadanes per nutle- 
gennies i per una concentració de la producció en els establiments de més 
envergadura. El ritme econòmic creixent es fonamenta en la demanda 
interior: els augments de la productivitat i la disminució de preus hi eren al 
darrere. 

Els documents ens mostren una gran quantitat d'iniciatives per part 
dels fabricants que construeixen nous edificis, i eixamplen la producció a 
base de préstecs de capital o la formació de companyies, començant a 
substituir la clàssica estructura artesanal del sector per una de capitalista, en 
la qual el diner és l'element clau. D'altra banda es registra el primer pas de la 
revolució industrial a la ciutat, que hem de situar a l'any 1839, quan inicia 
l'activitat la primera fàbrica de vapor. Som, però, encara en el marc 
preindustrial que hem descrit, i la inversió de capitals d'una manera massiva 
es farà esperar uns quants anys. 

Continuava amb la mateixa virulència el problema del contraban. 
L'any 1831 s'agreuja la introducció fraudulenta de teixits, i han de tancar 
algunes fàbriques que no poden resistir la competència il·legal La legislació 
repressiva es succeïa: llei de maig de 1830 i reial decret proteccionista d'abril 
de 1832, que va servir per aconseguir alguns èxits com, per posar uns 
exemples del Maresme: la detenció l'any 1832 d'un comerciant del Masnou 
sota l'acusació de falsificar les marques dels teixits per fer-los passar per 
nacionals i el decomís per l'ajuntament d'Alella de mocadors de contraban, 
que es varen cremar a la plaça del poble ( 26 ). 

Aquesta realitat, amb els augments fiscals i la introducció de teixits 
de manera legal pel port franc de Càdiz, varen dur a la greu crisi fabril de 
1834. Aquest any a Catalunya hi havia 412 fàbriques de filar, dues de les 
quals eren mogudes a vapor, i 1578 de teixir, que es varen veure afectades per 
l'atur de la indústria. El mes de març, la Comissió de Fàbriques envia a 
Mataró un escrit on demana que facin tot allò que puguin per sostenir el 
treball, perquè no manqui el jornal a la classe obrera: "Los pueblos mas 
fabriles de Cataluna se ven todavía en mayores apuros, por que no 
poseyendo la mayor parte de ellos capitales propios y siendo unos 
dependientes de las grandes fàbricas, y de otros capitalistas, no pueden 
alimentar sus operarios desde el momento en que sus principales, o dejen de 

compraries sus artefactos, o no les remitan materias primas para su 
elaboración. Las noticias que diariamente llegan a esta comisión de Berga, 
Manresa, Olot, Mataró, Reus (..) no dejan a esperanzas de sostener por mas 
tiempo esta fabricación" ( 27 ). 

El 1835 la crisi continuava i es despatxaven obrers a Mataró i altres 
localitats. En aquest any les circumstàncies polítiques agreugen la situació 
del tèxtil. Concretament es produeix l'incendi de la fàbrica Bonaplata, Rull, 
Vilaregut i C a , la primera de vapor, establerta a Barcelona l'any 1832, fet que 
va paralitzar altres iniciatives d'implantar vapors i va dur alguns capitals a 
desplaçar-se cap a localitats perifèriques de la capital, menys conflictives ( 28 ). 
També en aquest any la Sociedad Econòmica va demanar a la delegació de 
Mataró una estadística de la situació de la indústria, cosa que no es va dur a 
terme per la temença que servís per a augmentar els impostos (29). 

L'any 1837 comença a tenir relleu la qüestió obrera. Sovint passava 
que els amos allargaven la mida de les peces dels teixidors sense augmentar 
els salaris, abús que va obligar a intervenir-hi en més d'una ocasió l'autoritat, 
que fixava la mida de les peces, amb el desacord dels fabricants. Aquests 
professaven les teories liberals més estrictes, són paraules de la Comissió de 
Fàbriques: "Es un principio innegable que todo dueno o director de alguna 
indústria tiene la libertad de trabajar, suspender el trabajo, activarle mas o 
menos según sus miras y voluntad, y de contractar con sus dependientes 
acerca el salario que estos hayan de devengar" . Cap a finals de dècada el 
sindicalisme pren auge amb el desvetllament que suposen crisis industrials 
com la de 1837, quan el consistori de Mataró es fa ressó preocupat de "la 
baja del precio del jornal a los operarios de las fàbricas" i de l'atur en 
algunes d'elles, que coincidia amb l'augment del preu del pa i la carestia 
general de les subsistències oo). 

Els anys quaranta inauguren una problemàtica específica 
determinada per la situació política del país. El govern progressista legalitza, 
d'una manera precària, l’Associació de Teixidors, que a partir d’aquell 
moment aconseguiria un protagonisme notable. A Mataró el sindicat dels 
teixidors en el període 1840-1843 duu a terme moltes vagues en defensa dels 
jornals amenaçats, i sovint hi havia fàbriques tancades per aquest motiu. 

Els fabricants es varen organitzar per fer front d’una manera comuna 
al repte proletari, i després d’uns anys d’intentar-ho veuen autoritzat pel 
Govern, l’any 1840, el reglament de la Comissió de Fàbriques, el text del qual 
indica la dura pugna de l’època. En l'article 13 es prohibia als fabricants 
llogar cap treballador sense un paper de sortida de l'establiment en què havia 
estat col·locat anteriorment, una manera de defensar-se dels elements 

INDUSTRIALS 


Lluís Achard 

Ramon Alsina i C.* 
Joan Pau Arenas 
Arenas i Carreras 
Josep Alsina 
Joaquim Agustí 
Jaume Annexy 
Pau Agustí 
Salvador Aulet 
Jaume Baladia 
Francesc Biada 
Francesc Costas 
Joan Castells 
Josep Comas 
Bonaventura Collet 
Pau Codina 
Francesc Codina 
Francesc Fradera 
Joan Flamarich 
Miquel Gironès 
Vda. Gironès i fill 
Godils i Dalmau 
Bonaventura Gasau 
Gaspar Maspons 
Carles Manent 

Esteve Margenat 
Marfà i Surià 

Rosa Pou i fills 

Jaume Presas 
Antoni Rosal 
Josep Rabell 
Josep Rovira 

Felicià Regàs 
Julià Serra 
Bru Segur 
Teresa Surià 
Elias Sala 
Julià Serra 
Ramon Sala 
Miquel Surià 
C." Vehil i Ollé 


QUADRE 2 

MATARONINS A L’EXPOSICIÓ DE 1844 
A BARCELONA 

Samarretes apelfades, jaquetes, pantalons, i mitges 
d’estam i cotó. 

Teixits en cru. 

Mitges, jaquetes elàstiques i filats del n.° 40. 

Filas del n.° 30. 

Jaquetes. 

Jaquetes. 

Jaquetes. 

Camisetes i jaquetes. 

Mitges blanques i jaquetes elàstiques. 

Filats de diversos números. 

Jaquetes. 

Mitges i mitjons de diferents colors. 

Mitges blanques de diverses qualitats. 
Samarretes. 

Mitges i jaquetes elàstiques. 

Teixits en cru. 

Elàstics. 

Jaquetes. 

Teixits “empesa”. 

Filats dels n.° 27 al 40. 

Fil pur i de mescla. 

Teixits llistats i fils dels n.° 29 i 30. 

Mitges. 

Jaquetes i samarretes elàstiques de colors. 
Jaquetes elàstiques, camisetes apelfades i samar- 
retes. 

Filats del n.° 40. 

Samarretes amb mescla i apelfades, i jaquetes 
elàstiques. 

Samarretes apelfades, jaquetes elàstiques de llana 
fina, mitjons i mitges llises i calades. 

Lones, lonetes, cotonies i brinets. 

Teixits en cru. 

Mitges i mitjons blancs. 

Jaquetes elàstiques de cotó i llana, i apelfades, mit- 
ges de diferents colors, calades i brodades. 
Jaquetes elàstiques i filats. 

Teixits en blanc. 

Lona de lli. 

Mitges de diversos colors. 

Teixits en cru. 

Teixits “elefant”. 

Teixits en cru. 

Mitges de varis colors i mitjons. 

Teixits en cru. 

( Continuació ) 


Joan Volart 
C." Vila i Salvat 
Melcior Valdé 
Josep. M. Xarau 


Teixits “elefant”. 

Teixits “elefant”. 

Samarretes de llana i cotó, i pantalons. 
Camisetes i filats. 


NOTA: Tots els productes són de cotó, si no s’indica el contrari. 

FONT : “Exposición pública de productos de la Indústria Espanola,. verifi- 
cada en obsequio de SS. MM. Y. A. durante su permanència en esta capi- 
tal”. Barcelona, 1844. 


agitadors. El punt 14 ordena no admetre "ninguna reclamación o demanda de 
sus respectivos operarios, sino es producida, por el mismo interesado, o por 
la persona que legítimamente le represente" , oposant-se a la negociació 
col·lectiva de les reivindicacions socials oi). L'any 1841 ja funcionava un 
grup de Comisionados de Mataró dins la Junta de Fàbriques. L'època 
conflictiva, que s'havia iniciat amb el 'boom' fabril de 1840, s'acaba amb la 
crisi de 1843, quan varen tancar alguns establiments i s'aparta als 
progressistes del govern. La victòria moderada va contribuir decisivament al 
canvi de les relacions laborals, en ser prohibits els sindicats i aconseguir-se 
l'estabilitat política. 

L'any clau és el 1844. L'hegemonia de la burgesia fabril i comercial 
es manifesta plenament i la seva confiança en el sistema es tradueix en un 
augment notable de la inversió. Mataró és un exemple dels canvis que es 
produeixen en l'aparell productiu, i ja el mateix 1844 s'edifiquen dues 
fàbriques de filats al vapor, que dos anys més tard seran sis, de nova planta 
02 ). A partir d'aleshores el creixement va ser sostingut, malgrat la crisi de 
1847. Una part majoritària del capital que va fer possible que Mataró s'afegís 
a la revolució industrial va ser aportat per capitalistes forasters, especialment 
de residents a Barcelona, que venien a instal·lar-se aquí buscant una 
economia en el terreny i en els impostos. L'èxit tèxtil és manifest en la 
participació de molts fabricants en l’exposició industrial d’agost de 1844, una 
mostra dels productes que es fabricaven a la ciutat, com indica el Quadre 2. 

Un altre element que manifesta l’estabilitat de la burgesia és la 
constitució definitiva de la comissió auxiliar dins la Junta de Fàbriques, que 
l’any 1844 era encapçalada per Joan Gordils. La instal·lació oficial es va 
produir el 8 de març de 1846, llavors la presidia l’alcalde i eren vocals els 
fabricants Jaume Baladia, Ramon Alsina, Ferran Dalmau, Joan Campos i Pau 
Gallifa. Una de les primeres mesures que es va veure en l'obligació de 

realitzar és la conducció de la greu crisi industrial de 1847, per fer-la més 
suportable a la classe obrera ( 33 ). 

En aquest any l'optimisme inversor va patir un greu sotrac, en 
experimentar-se a Espanya, i a tot Europa, una crisi general de subsistències 
que va produir una caiguda en la demanda de manufactures. A Mataró la 
fabricació s'atura del mes de juny fins a l'any següent. Per fer-hi front, a part 
de demanar importacions de blat, es volia una rebaixa en la contribució, ja 
que els que l'havien de pagar no tenien mitjans per a fer-ho, i el consistori va 
demanar a l'empresa que construïa el ferrocarril que ocupes mà d'obra local. 
A Barcelona, en el mateix període, varen fer fallida més de quaranta 
indústries, que, a més de patir la crisi conjuntural, se les havien d'heure amb 
el problema endèmic del contraban. Un mataroní, el Pare Rius, explicava en 
aquests anys: "La alarma en que estan los fabricantes es contínua, porqué no 
pueden contar con nada filo y estable. La introducción fraudulenta y poco 
zelada en algunos puntos, como el Aragón, es causa de esta decadència, que 
sume en la misèria una multitud de familias" ( 34 ). 

En el tèxtil local la crisi va tenir conseqüències d'ordre estructural, 
perquè va representar un cop de mort per a la filatura preindustrial, aquella 
que a causa de la seva debilitat en capitals no havia pogut invertir en vapors i 
encara feia anar les màquines amb cavalls. La baixa productivitat i el cost 
relativament superior de la mà d'obra, com tindrem ocasió de comprovar, 
varen fer que l'atur dels darrers anys de la dècada dels quaranta actués com 
l'element motriu de la reconversió del sector, i els pocs fabricants de filats 
modestos que resistien la competència varen haver de plegar. 

Passada la crisi, el període 1849-1859 és una altra època d'activitat 
puixant dins el creixement que s'experimentava d’ençà de 1844. Els anys 
1854-1856 l’economia afluixa per raons conjunturals: el còlera i l’agitació 
social del Bienni Progressista. El còlera, que tanta incidència va tenir a 
Mataró, no afecta la indústria local que comptava amb prou mà d’obra per a 
fer anar les fàbriques amb la immigració d’altres ciutats. En canvi, l’agitació 
renovada per la legalització dels sindicats de teixidors, va tenir una gran 
repercussió, ja que sovint organitzaven vagues per qüestions salarials. Per la 
seva banda els empresaris varen contraatacar abaixant el preu de la feina i 
duent a terme algun locaut (35). 

Aquests problemes es varen ajuntar amb la reforma que augmentava 
els impostos i la crisi fabril de 1856, fets que, de tota manera, no varen posar 
en perill el creixement de l’activitat tèxtil que es vivia a Catalunya i que a 
Mataró és evident amb la instal·lació de tres noves fàbriques de vapor els 
anys 1854-56, quan feia uns deu anys que no se’n construïa cap. El progrés 

industrial continua molts anys, amb problemes de circumstància com la 'fam 
de cotó' dels seixanta, però aquests fets marxen del període que tractem, el 
dels inicis de la industrialització. 

2.2. La filatura preindustrial. 

En el filat preindustrial tal com es practicava a Mataró, hi podem distingir 
dos períodes, que marquen la transició entre la filatura artesanal i les 
fàbriques de vapor dels anys quaranta. 

Un primer període va de la implantació de la filatura fins a 
l'acabament de la dècada dels vint, quan es caracteritza per ser una activitat 
artesana, gairebé de subsistència en alguns casos, amb una capacitat 
productiva molt reduïda a causa de la tecnologia endarrerida i la manca de 
capitals. Dinant els anys vint s'utilitzaven a Mataró màquines de filar 
franceses, les més apreciades, que eren una variació de la jenny anglesa, les 
bergadanes, una adaptació catalana d'aquelles, i les simples, que no eren molt 
més que el clàssic torn de mà antic ( 36 ). La part més important de la fabricació 
descansava en les bergadanes, que costava una de 120 fusos 2.136 ris. El preu 
d'una metxera de 24 fusos era de 1.068 ris, i el d'un diable de 213 ris. No 
sabem el cost de cardes, batan, manuars i altres complements, (37) però una 
inversió al voltant de 4.000 ris sembla suficient pera muntar un petit negoci 
de filatura en aquesta primera època. 

Cal assenyalar que molts filadors tenien com a activitat originària la 
de fusters: els dos germans Xarau, Mundet, Arenas, Roca, Regàs, etc., feina 
que havien deixat en la perspectiva de nous guanys en el treball del cotó. I 
que en ser de fusta les màquines de filar i els altres instruments, potser es 
varen construir ells mateixos amb una inversió menor l'utillatge fabril ( 38 ). 

Les primeres fàbriques de filats d'aquesta època són de tipus 
familiar, tots els membres de la casa treballaven en la maquinària instal·lada 
al menjador, com coneixem per algun inventari. En altres casos es tracta de 
l'associació de dos o més filadors que s'ajudaven mútuament aportant una 
part de l'utillatge per a fer possible una productivitat més elevada. Aquestes 
indústries, lluny de ser companyies formalitzades de cara a treure'n una certa 
rendibilitat, responen més a la capitalització a través de l'esforç personal i a 
base de petits crèdits. La manca de resistència a les crisi confirma aquesta 
precarietat. Es el cas de Joan Blanch i Jaume Dachs, que a la fàbrica del 
carrer Sant Ramon tenien dues màquines de filar, o Joan Castells i Costa que 
a la plaça de Sant Cristòfor tenien un establiment una mica més gran amb 
dues màquines de filar de 120 fusos i quatre de 144. Francesc Castells i 

Regàs tenia una indústria al carrer d'en Molas amb cinc màquines de filar, 
una carda, tres de fer metxa, un diable, un torn, aspi, etc., i l'explotava l'any 
1828 amb dos socis: Francesc Ramon i Felicià Regàs. També feien treballs de 
mitgeria en tres telers adequats: una manera de diversificar la producció ( 39 ). 
Alguna fàbrica sembla de més envergadura: la d'Arenas i la d'Achard, que 
devien consistir en una agrupació més gran de màquines de filar sota un 
mateix sostre. 



Les crisi produïdes pel contraban i els esdeveniments polítics, amb 
la contracció de la demanda que en resultava van ser definitives per al filat 
preindustrial més precari i artesanal. L'anàlisi de les xifres del Quadre 3 ens 
ho indica: de 1815 a 1829 gairebé la meitat dels fabricants de filats han 
abandonat el negoci, tot i que es produeix l'entrada d'altres persones al 
subsector, segurament amb una capacitat inversora superior. Durant els anys 
trenta les coses canviaran. D'aleshores fins a l'inci dels quaranta es situa el 
segon període. És un moment d'empenta i creixement, quan els fabricants de 
filats de Mataró amplien els negocis i procedeixen a la mecanització, 
substituint les velles bergadanes per les mule-gennies, molt més costoses: 
10.680 ris. Entre altres característiques, les encaria el fet de ser construïdes 
amb ferro mi». L'any 1848 la transformació era total al subsector i ja no hi 
havia cap bergadana en actiu mi» 

La captació de capitals es va fer necessària en ser superior la 
inversió que suposava muntar una indústria. Diners que, per les notícies que 
hem localitzat, provenien de persones del sector, de comerciants i algun 
pagès ric. Un exemple, el pot representar la formació de Tarrés i C a l'any 

ESTADÍSTICA DELS FABRICANTS DE FILATS 1815-1856 

1840, que era la reunió de tres socis per aportar la quantitat de 245.640 ris. O 
altres operacions que coneixem que van en el mateix sentit d'ampliació: a 
Melcior Valdé li deixen 40.000 ris "al efecte de donar major realse a la 
fàbrica", a Gras l'any 1835 li deixen 10.680 ris pels mateixos motius, etc. (42). 

El creixement dels anys trenta és evident en el seguit d'activitats i 
iniciatives de tota mena: Jaume Mundet engrandeix el negoci. Pau Gallifa 
compra una casa per muntar una fàbrica més grossa l'any 1838, Marià Xarau 
compra cases, lloga edificis i deixa diners, Achard forma companyia l'any 
1837 per ampliar la indústria. Com a negocis de nova formació hi ha els de 
Jaume Baladia, Joaquim Castells, Josep M. Xarau, Francesc Trias i la C a 
Busqueta i Sala. Els primers anys dels quaranta dins la mateixa lògica de 
creixement s'estableixen Esteve Margenat, Agustí Planell, Miquel Biada, 
Joaquim Esquerra, Joan Blanch i Ramon Alsina, que passa del tissatge a la 
filatura. Són els moments de màxima concurrència en el filat preindustrial, 
quan des de 1839 ja hi havia a Mataró una fàbrica de vapor i els temps 
anaven contra la pervivència de les antigues formes de producció. 

Durant la dècada dels quaranta es produeix la resistència de les 
indústries que s'havien anat modernitzant però que no comptaven amb 
capitals per a fer front al repte del vapor. Resistència sense futur, i en el terme 
de 1842-1850 veurem com els establiments fabrils queden reduïts a la meitat: 
passen de 20 a 10. Les crisis de 1843 i 1847 varen accelerar la concentració. 

Joan Castells ven la fàbrica per 63.012 ris i es fa mitger. Josep 
Molera també es dedica a la mitgeria, antic ofici del seu pare; Maria Xarau, 
Jaume Mundet, Felicià Regàs, l'altre Joan Castells, Melcior Valdé i, d'una 
manera circumstancial Lluís Achard, també es varen dedicar a l'ofici de 
mitgers, que necessitava menys inversió. Joaquim Castells passa al tissatge. 
Tanca per manca de recursos Joan Blanch. I Pelegrí Ferrer, que hereta la 
filatura de Jaume Dachs l'any 1849, la clausura de seguida (43). 

Uns altres veren intentar resistir incorporant-se provisionalment a la 
indústria de vapor llogant una part d'alguna fàbrica amb aquesta energia. Es 
el cas de Josep M. Xarau, que ho combinava amb la fabricació de punt, i 
Ramon Alsina i Josep Molera, però la manca de capitals també els va dur, en 
un curt terme, a tancar el negoci. La lògica productiva fa que el filat 
preindustrial s'acabi i que els seus propietaris passin a altres dedicacions, tal 
com hem vist. I que en alguns casos es mig proletaritzin, com Joan Mundet, 
que varen llogar com a tècnic encarregat en un establiment a vapor de 
Barcelona (44). 

A Mataró només hi ha dos filadors de llarga tradició que 
s'incorporen de ple a la revolució industrial: els Arenas i els Gironès. En els 

Fàbrica de Pau Gallifa a Les Escaletes. Projecte d’ampliació de juny de 
1844, fet per l’arquitecte Miquel Garriga. (AMM.) 
altres casos ens trobarem amb indústries noves, formades tenint en compte 
els avenços tècnics. Fontana ha assenyalat que "La 'fàbrica' serà una entitat 
econòmica nova, de caràcter distint al petit taller de l'artesà, muntada 
inicialment amb un capital i una capacitat productiva molt més important. El 
fabricant' no acostuma a sortir dels rengles dels petits teixidors agremiats, 
sinó que és sovint un comerciant que aporta a la indústria un capital que ha 
guanyat en activitats mercantils” (45). Cosa que també podem aplicar a la 
filatura i que reflecteix exactament el que passarà a Mataró, on la revolució 
industrial és la resultant de destinar un capital d'origen comercial a la 
formació de companyies que tenien com a motiu la creació de factories. 

2.3. El tissatge. 

La fàbrica preindustrial del tissatge és el resultat d'unir sota un mateix sostre 
un grup d'artesans i màquines. No hi havia la diferenciació productiva i 
especialització pròpia de la indústria avançada i la gran extensió del treball 
domèstic feia que tota la ciutat semblés una gran factoria. El treball domèstic, 

114 



putting out system, era utilitzat pels fabricants com a mà d'obra molt barata, 
deixant o llogant telers a canvi d'una certa producció a tota mena de persones. 
Molts pagesos tenien d'aquesta manera un sobresou en èpoques de poc treball 
(46), com és el cas de Josep Riera i Vinals, que tenia una peça de terra amb 
vinya a Mata i treballava també al tissatge (47). 

El treball domèstic era molt útil als fabricants per aconseguir bons 
preus en la dura competència a què es veien sotmesos i per a resistir les 
fluctuacions del mercat. Així, quan la demanda creixia hom llogava més 
treball a domicili, i se'n prescindia quan les coses no anaven bé. Els teixidors 
i les fàbriques petites, moltes de les quals eren subsidiàries de les més grans, 
en realitzar una part d'un procés productiu, eren qui rebia de manera més 
intensa les crisi de comandes. 

El tissatge es caracteritzarà fins als anys cinquanta per les petites 
factories i les de tipus mitjà. La industrialització d'aleshores acabarà amb els 
sistemes de producció antics, sobretot arran de la mecanització del subsector. 
Apareixerà llavors una forma d'organitzar el treball més adequada a la 
productivitat i la nova tecnologia. Es el moment de les noves empreses que 
movien grans capitals. De tota manera, i és característic del tissatge, fins i tot 
en els moments en què la renovació industrial és un fet, trobarem un 
important sector domèstic que en connexió amb les grans fàbriques realitza 
de manera artesanal feines a molt baix preu. 

El Quadre 4 ens mostra les grans línies de comportament del tissatge 
mataroní en el període 1836-1856. Hi ha un creixement de l'activitat 
preindustrial fins als primers anys de la dècada dels cinquanta, quant a xifra 
absoluta de fabricants, però, si ens fixem en els detalls, les dades mostren una 
realitat més complexa: dels industrials que treballaven l'any 1836, deu anys 
després només en quedaven cinc, i l'any 1856 un de sol. L'evidència del 
recanvi en les empreses mostra la manca de resistència d'uns negocis amb 
una capitalització escassa, la poca durada dels quals sembla ser una norma 
durant els anys descrits. Una altra evidència és que el 1856 només quedaven 
4 fabricants dels 32 d'actius deu anys abans. L'estadística indica que és en el 
període 1853-1856 quan es produeix la concentració d'empreses, quan només 
queden les d'una envergadura considerable. A aquest fet, hi va contribuir 
l'augment espectacular de l'impost de comerç i indústria, que de 1851 a 1853 
és d'un 262%. 

La indústria de teixir es va anar complicant per a tots aquells que no 
disposaven d'un capital per a adquirir les noves màquines que feien baixar els 
costos de producció. Moltes fàbriques petites no ho varen poder resistir, com 
és el cas de Pau Puig, que va veure la seva fàbrica subhastada. O el de Josep 

FABRICANTS DE TEIXITS 1836-1856 

QUADRE 5 

MECANITZACIÓ DEL TISSATGE (telers), 1848-1856 



Senzills 

Compostos 

Mecànics 

Jacquard 

Total 

1848 

948 

223 



10 

1181 

1850 

1638 

51 

130 

7 

1826 

1851 

? 

? 

80 

V 

662 

1853 

? 

? 

120 

? 

520 

1854 

— 

— 

135 

424 

559 

1856 

— 

— 

135 

216 

351 

NOTA: 

El P. Rius indica 

que els 223 

telers compostos de 1848 

eren desti- 


nats a terliços, cotons i patents. I els 10 de jacquard treballaven seda, mes- 
cla de seda i cotó, i cotó pur, a èpoques. 

FONTS: 1848: ACSA. P. Rius | 1850: AFTN: CdF. Estadística de 1850 | 
1851-1856: AMM. Contribucions d’Indústria i Comerç. 

Vila i Fontanillas, que, amb un establiment de 22 telers al torrent d'en Boba, 
va haver de plegar l'any 1841 i obté 24.147 ris per la maquinària. De seguida 
es fa amb la fàbrica de 25 telers del seu pare, que va resistir fins als anys 
cinquanta. Uns altres també intentaran inútilment la capitalització, com els 
socis Francesc Padró, Vicenç Català, Felip Tauler i Bonaventura Rivalta, però 
els nous útils costaven molts diners (48). 

La mecanització del tissatge es va produir d'una forma més tardana 
que no la del fdat, tot i que, al teler tradicional, li va sortir un competidor en 
el revolucionen model jacquard, que el 1826 comença a funcionar a 
Barcelona per teixir seda. Els anys trenta es generalitzaria el seu ús a tot 
l'àmbit català. 

El Quadre 5 ens dóna algunes indicacions sobre com es va produir la 
mecanització a Mataró. Les dades de 1848 i 1850, tan diferents i 
contradictòries, ens mostren un sector que depèn fonamentalment dels telers 
tradicionals. L’any 1856 els mecànics eren una part considerable del total, 
junt amb els jacquard, i els senzills havien desaparegut. Alhora veiem que 
s’havia produït una caiguda brutal en el nombre absolut de telers, que de 1850 
a 1856 passen de 1826 a 351, dada segurament exagerada, que indica, però, 
una major concentració de la indústria. Quant al nombre de fàbriques, durant 
els mateixos anys es passa de 26 a 12. Dins la lògica de concentració i 
creixement de la capacitat productiva cal situar l’augment del proletariat 
adscrit al tissatge, que passa de 1848 a 1850 de 1350 a 2567 persones. 
Augment que també sembla massa gran en un espai curt de temps, tot i 
l’època d’auge que segueix l’any 1847, però que hem de retenir com a 

manifestació, en darrer terme, de la realitat de la puixança del tèxtil. 

Les dades del Pare Rius ja ens indiquen que no tot era alegria i que 
sotragades com la de 1847 varen ferir greument el tissatge, quan a causa de la 
crisi només treballaven la meitat dels telers. Sembla que ens trobem en un 
moment clau en la formació de l'estructura productiva del subsector, el punt 
d'equilibri entre l'antiga i la nova indústria. Una anàlisi de la inversió ho fa 
evident. El 1848 el total de capitals era de 2.900.500 ris, que es divideixen 
així: 900.000 en edificis, 400.500 en màquines i 1.600.000 en circulació (49). 
Si tenim en compte que en el mateix any la fàbrica de filats Busqueta i Sala 
tenia invertits en els mateixos conceptes un total de 2.699.000 ris, gairebé els 
mateixos que tota la indústria de teixir, i que la filatura en la seva totalitat 
comptava amb una inversió de 10.348.400 ris en deu fàbriques, contra les 
vint, més o menys, que hi havia al tissatge, es fa evident la debilitat relativa 
d'aquesta activitat. 



Fàbrica d’AIeix Baulenas als darrers Iluro/ Unió/Plaça de Cuba, edificada 
l’any 1850 per Gaspar Collet. (AMM.) 


L'any 1850 la producció s'havia recuperat i dels 1638 telers només 
n'hi havia de parats 339, com ens indica el Quadre 6, que reflecteix l'estat del 
tissatge en aquell any. Però l'empenta definitiva es manifesta a mitjans de 

QUADRE 6 


ELS FABRICANTS DE TEIXITS L’ANY 1850 
telers senzills 


en 

marxa 

parats 

altres telers 

operaris 

Josep Alsina 

70 

31 


150 

Josep Alsina 

80 

19 

— 

130 

Ignasi Babra 

17 

— 

— 

22 

Aleix Baulenas 

50 

— 

40 compostos 

140 

Joan Bolart 

30 

30 

— 

90 

Busqueta i Sala 

— 

— 

130 mecànics 

164 

Jaume Cabrafiga 

— 

12 

— 

18 

Joan Campos 

40 

74 

— 

170 

Joan Casanovas 

20 

4 

— 

34 

Enric Casòliva 

40 

— 

— 

54 

Joaquim Castells 

10 

— 

— 

15 

Pau Codina 

32 

— 

— 

46 

Josep Cortina 

15 

— 

— 

22 

Joan Flamarich 

15 

15 

— 

44 

Bonaventura Font 

— 

— 

6 jacquard 

10 

Jaume Garragan 

12 

— 

— 

18 

Josep Masana 

18 

— 

— 

26 

Mateu Marimon 

19 

— 

— 

26 

Mateu Marimon 

15 

— 

9 compostos 

34 

Joaquim Perajoan 

9 

10 

— 

28 

Salvador Puig 

14 

6 

— 

30 

Pere Ramis 

18 

— 

— 

26 

Sebastià Rodon 

80 

15 

— 

140 

Ramon Rosal 

18 

2 

— 

27 

Antoni Rosal 

66 

— 

— 

94 

Bonaventura Suné 

24 

2 

— 

32 

Josep Serapinana 

12 

12 

— 

32 

Elias Sala 

9 

10 

— 

28 

Joan Saborit 

8 

— 

— 

12 

Francesc Sadó 

104 

— 

— 

160 

aume Solà 

8 

— 

2 compostos 

12 

aume Solà 

6 

— 

— 

12 

oan Surí 

8 

— 

— 

12 

osep Sastre 

8 

— 

— 

11 

' osep Torrella 

13 

— 

1 jacquard 

22 

Francesc Umbert 

15 

— 

— 

22 

Genis Vehil 

12 

— 

— 

17 

Genis Vehil 

12 

— 

— 

18 

Joan Volan 

71 

— 

— 

80 

Dionís Valls 

6 

3 

— 

14 

Emetri Vilaplana 

8 

— 

— 

12 

Josep Vila 

12 

— 

— 

17 

(Continuació ) 


Joan B. Vila 

— 

14 

— 

21 

Telers solts 

125 

80 

— 

280 

Telers solts lones 

150 

— 

— 

195 

TOTAL 

1298 

339 

130 mecànics 

2657 


51 compostos 
7 jacquard 


FONT: Junta de Fàbriques de Catalunya. Estadística de 1850. 


dècada quan s'instal·len noves fàbriques de més envergadura, com les de 
Francesc Sadó, la de Martorell, Batlle i C a , etc. D'altres establiments formats 
els anys trenta gràcies al crèdit fan ampliacions: Pau Codina, Sebastià Rodon, 
Joan Campos, o la fàbrica d' Aleix Baulenes, que comptava amb 79 telers de 
jacquard l'any 1857, després d'haver fet construir un nou edifici <50). 

Però el líder del subsector era Busqueta i Sala, que, a la seva 
producció de fil, hi va afegir l'any 1851 la de teixits, i dos anys després 
comptava amb 120 telers mecànics, els únics que hi havia a la ciutat. La seva 
importància queda reflectida per l'impost que pagava l’any 1856, el 59% del 
total de les fàbriques de teixits. Altres fabricants de filats també es dedicaran 
al tissatge amb telers mecànics: Antoni Roldós i la C a Gordils i Dalmau, que 
tenia 21 jacquard i teixien des de 1844. 

Ja hem assenyalat la manca de dades sobre els circuits comercials i 
l’organització del treball, però un document de la Junta de Fàbriques ens 
permet d’esbrinar un petit detall. Es tracta de la protesta del fabricant de 
teixits Jaume Roca, que es queixa, l’any 1843, del dret de portes que li volien 
cobrar per introduir peces no acabades a Barcelona. Diu que "liene 
establecida en la Ciudad de Mataró una fàbrica de tejidos de algodón 
llamados Cutis, Terlises, Bombasís y otros de esta clase, però con la 
condición de que las primeras materias que se emplean en dichos tejidos 
salen de esta ciudad [Barcelona], en donde se prepara también el urdido, y el 
trabajador no hace mas que tejer la pieza; tal como sale del telar el 
artefacto, y antes de recibir ningún adobo, viene a esta Ciudad para 
continuarse en él las demàs operaciones que son necesarias liasta dejarlo 
acabado y en disposición de pasar a su venta que se verifica en esta Ciudad" 

( 51 ). 

2.4. Els mitgers i el gènere de punt. 


L'any 1815 el gremi de mitgers manifesta la seva puixança en la reunió de 95 
afiliats per tractar diversos afers que els concernien. També en aquesta època 
el mataroní Gaspar Comas marxa a França per aprendre les tècniques 
modernes de teixir mitges, i amb molts perills va poder dur una màquina de 
nou tipus que li permetia d'elaborar mitges trafalgar: en feia dos parells cada 
dia, i de diferents dibuixos, mentre els altres, amb telers, normals en feien 
com a màxim un parell i mig cada setmana. L'ocupació francesa dels anys 
vint també va motivar, amb l’entrada de gent d’aquell país, la difusió de 
màquines avançades que varen estendre la tècnica del país i, entre altres llocs, 
a Mataró, com consta documentalment (52). 

La renovació tecnològica es manifesta amb moltes iniciatives. 
Dinant els anys trenta Lluís Achard posa a punt una manera d’elaborar 
camisetes de pelfa d’una gran qualitat. L'any 1853 atorguen privilegi per cinc 
anys a Antoni Roldós i Francesc Fradera per una màquina de fabricar punt 
mecànic de diverses mides amb seda i cotó que havien dut de l’estranger. 
L’any 1854 Melcior i Josep Alsina obtenen privilegi per uns telers circulars 
de fabricar gènere de punt de nou tipus que facilitaven l’increment en la 
producció, i les camisetes elaborades amb el nou aparell eren molt 
apreciades. Un altre fabricant va introduir el color en el gènere de punt i obté 
premis a diversos certàmens industrials. La millora que incorporaven les 
bateries, de ple ús els anys setanta a Mataró, varen tenir un antecedent els 
anys cinquanta a la fàbrica Rovira i Garí. L’evolució tècnica era, doncs, 
constant, i el telers quadrats tradicionals s’anaven substituint a mesura que les 
escasses possibilitats d’inversió ho permetien (53). 

El Quadre 7 ens dona el contrapunt a la visió optimista de la 
innovació tècnica. Si agafem els extrems del període documentat, veurem 
com de 1815 a 1856 els fabricants de mitges passen de 95 a 11, dada que 
amaga el fet de la renovació pràcticament total de l’especialitat durant els 
anys trenta-quaranta. Així, d’aquells 95 mitgers, el 1841 només en quedaven 
7 en actiu dels 40 que exercien l’ofici en aquells moments. Llavors hi ha un 
recanvi de l’artesania a la fàbrica, evolució que s’accentua amb el temps i, 
dels 40 fabricants de 1841, l’any 1856 només en quedaran 5. Les fàbriques 
més importants d’aleshores son establiments iniciats pocs anys abans i que 
segurament comptaven amb una tecnologia més adequada a les exigències de 
la productivitat. 

La caiguda de la mitgeria artesana, que també ens indica la 
inassistència dels agremiats a les reunions, va produir un corrent de 

ELS MITGERS 1815-1856 

1826, f. 2v. AMM. Contribucions d’Indústria i Comerç dels anys corresponents. 



proletarització del nombrós grup de persones que tenien en aquella activitat 
la seva subsistència, que passen a treballar a les fàbriques (54). 

Hi ha casos significatius com el de Pau Gallifa, un dels fabricants 
més forts, que dels 742 ris que pagava l'any 1836 passarà en deu anys a 
cotitzar 12 ris. Però no es tracta d'un cas aïllat, perquè tots els mitgers que no 
desapareixen veuen reduïda substancialment la seva contribució. Indici de la 
realitat d'una indústria marginal dins el tèxtil mataroní en creixement, que 
patia una disminució important de la capacitat productiva. 

Dinant els anys quaranta trobarem dues maneres de dedicar-se a la 
mitgeria i gènere de punt: el treball domèstic i la petita factoria. El treball 
domèstic, el practicaven mitgers que tenien un o dos telers i que depenien 
d'un comerciant o un fabricant que els subministrava la matèria primera, com 
és el cas de Jaume Font, Josep Arquer, Joan Xirau i molts altres, que 
treballaven per compte de comerciants de Barcelona que els enviaven seda i 
els pagaven el preu del treball. Josep Serra (55) treballava en una explotació 
familiar de dos telers i l'inventari dels seus béns ens mostra com aquest 
col·lectiu artesanal subsistia amb un nivell de benestar lleugerament superior 
als proletaris del teixit (56). 

El grup capdavanter el formaven unes quantes fàbriques petites que 
eren el resultat d'agregar en un edifici uns quants telers i donar feina a tercers. 
Totes tenien poques màquines i, en alguns casos, hi ha exemples de fabricants 
que no posseïen directament els telers sinó que els havien llogat i es 
dedicaven a la comercialització del producte. Així, Josep Vilardebò tenia les 
seves eines en mans d'artesans que li teixien mitges de seda, calces i 
pantalons de cotó. Altres persones es dedicaven directament a l'especulació, 
com Josep Bruguera, que adquiria "medias ya hechas en grande cantidad" i 
les revenia, fent d'aquesta manera, com consta, molts diners (57). 

La realitat estructural del subsector no permetia en general negocis 
de massa volada, tot i que el punt mataroní tenia molt d'èxit. L'any 1841 Rosa 
Pou i fills varen participar en l’exposició que hi va haver a Madrid de 
productes de la indústria nacional, amb una dotzena de mitges de seda de 
diversos colors. I l’any 1844, en l’exposició de Barcelona, s’hi mostra una 
amplia col·lecció de gènere de punt mataroní: jaquetes, mitges, samarretes, 
etc. Els productes de seda, però, hi eren absents (58). 

Els anys 1845-1846, treballaven en el punt 182 homes i 295 dones, 
que feien anar 182 telers. Cada teixidor produïa diàriament 36 pams de teixit 
i el total mensual era de 250 dtz de jaquetes elàstiques de cotó, 96 dtz de 
samarretes apelfades de llana i cotó, 18 dtz de calçotets i samarretes de pelfa 
interiors, 49 dtz de camisetes i calçotets de llana, 14 dtz de mitges de seda. 

llises i calades, i 50 dtz de mitges de cotó. Es tracta d'una productivitat molt 
baixa. El Pare Rius dóna un resum dels problemes que afecta ven el punt: 
"Esta fabricación tiene unos vaivenes extraordinarios de un ano a otro; y 
tiene en alarma continua a los fabricantes por no poder contar con salidas 
fijas y regulares. Las causas son sabidas, la introducción [de contraban] de 
medias de seda y algodón y de los artículos lisos de algodón" (59). 

La crisi impedia la capitalització i cap als anys cinquanta els 
fabricants tenien una mitja de 3/4 telers. Les xifres de la contribució son 
clares: el 1853 hi havia 79 telers dedicats al punt, que tres anys després 
s'havien reduït a 44. Haurem d'esperar als anys setanta, quan la confluència 
de màquines més productives i la inversió de capitals consolidarà a Mataró 
un poderós subsector del punt. 

Assenyalem que durant els cinquanta el punt va servir de refugi a 
molts fabricants de teixits i filats que no es poden afegir a la renovació 
tecnològica: Achard, Regàs, Castells, etc., els quals refan el camí que altres 
mitgers havien fet els anys vint i trenta. 

2.5. Indústries tèxtils menors. 

Durant els anys de la postguerra, la indústria de la seda havia perdut la 
importància d'èpoques passades, quan s'enviaven a Amèrica grans quantitats 
de blondes, encaixos, vels, etc. De tota manera, en mantenir un bon nivell de 
competència amb França, durant les dècades dels anys deu i vint va anar 
continuant la seva producció i comerç sense massa entrebancs. Hi havia 
llavors a Mataró sis fàbriques que consumien 66 lliures de matèria primera a 
la setmana. També en aquest temps s'ha de situar la iniciativa d'Antoni 
Borràs, inventor d'un avançat torn de filar seda que es va utilitzar a València i 
Gandia m. 

El Quadre 8 ens mostra la pèrdua d'importància de la seda a mesura 
que es profunditza en la industrialització: els teixidors de vels i els torcedors 
desapareixen de seguida. Els fabricants de seda protagonitzaran una 
concentració durant els anys quaranta, en veure's afectats per la reforma 
aranzelària de 1841, que va causar la paralització d'un 70% dels telers de 
Catalunya. Cap als anys cinquanta, els fabricants que continuaven feien 
xifres notables de negoci, com indica l'elevada contribució que pagaven. 

La crisi del subsector va dur algunes persones que s'hi dedicaven a 
canviar d'activitat i buscar inversions més productives. I les varen trobar en 
l'especulació de cereals, cas de la vídua de Genis Artigas i Miquel Aurich. 
Ambdós tornen al negoci de la seda quan, els cinquanta, hi ha menys 

QUADRE 8 

INDÚSTRIES DE LA SEDA 1836-1856 



Texidors de vels 

Fabricants de seda 

i blondes 


Teixidors 

Contribució 


Fabricants 

Contribució 

1836 

31 

2271 ris 

1836 

14 

2218 ris 

1837 

26 

2184 ris 

1837 

9 

1485 ris 

1840 

38 

3027 ris 

1840 

10 

1985 ris 

1841 

29 

1681 ris 

1841 

15 

3090 ris 

1842 

22 

1396 ris 

1842 

12 

2970 ris 




1846 

7 

1125 ris 


Torcecíors de seda 

1848 

8 

2218 ris 


Torcedors 

Contribució 

1849 

5 

1321 ris 




1850 

7 

1854 ris 

1836 

2 

88 ris 

1851 

7 

2304 ris 

1837 

2 

88 ris 

1853 

6 

5160 ris 

1840 

1 

50 ris 

1854 

7 

6160 ris 

1841 

1 

20 ris 

1856 

7 

6494 ris 


FONT: AMM. Contribució d’Indústria i Comerç dels anys coresponents. 


fabricants i el creixement econòmic provoca una gran demanda d'aquests 
productes, en tenir un mercat de qualitat garantit. 

Un aspecte de la fabricació de la seda és, com en d'altres activitats 
tèxtils, el treball a domicili, que ja va sorprendre diversos viatgers al segle 
XVIII. Segons el Pare Rius, l'any 1848 hi havia més de 500 dones dedicades 
a aquests mesters, i als poblets de comarca molta gent combinava el treball a 
la terra amb aquesta dedicació, pagada a preus molt baixos. En aquest sentit 
els fabricants de Mataró varen ser pressionats fiscalment a limitar "sus 
operaciones a sola esta Ciudad, sin mandar hacer blondas o comprarlas a 
operarias de fuera de ella". Era l'any 1854 i l'ajuntament els excusa perquè 
"aun cuando alguno de ellos intentara estender sus operaciones fuera de la 
población, debería abstenerse de hacerlo, porque el aumento de beneficiós 
no compensaria la diferencia de la contribución" , en ser la quota molt 
desproporcionada: 3.000 ris en comptes dels 630 que pagaven. Però el tràfic 
existia perquè els productes de la comarca anaven a preus molt baixos i no 
era declarada la seva adquisició (6i). 

QUADRE 9 

TEIXIDORS DE LLI 1815-1849 



Teixidors 

Contribució 



1815 

36 

— 1829 

33 



1819 

26 

— 1846 

4 

188 ris 

1825 

33 

— 1848 

2 

66 ris 

1828 

30 

— 1849 

1 

38 ris 


FONTS: Les xifres de 1815-1829: AMM. AP. Francesc Fins, 17, juliol, 
1815, f. 363; 8, agost, 1819, f. 297; 13, juny, 1825, f. 155. Antoni Simon, 
6, agost, 1828, f. 315; 5, octubre, 1829, f. 354v. Les altres xifres correspo- 
nen a les Contribucions dels anys corresponents. 


Una altra activitat menor, que a mitjan segle veurem desaparèixer, és 
el tissatge del lli. Les xifres del Quadre 9 es comenten per elles mateixes i la 
pèrdua progressiva d'implantació d’aquesta activitat duu a la seva desaparició. 
A les Contribucions de 1846-1849 consten com a teixidors de lli i seda, i 
sabem que aquesta indústria s'havia convertit en molt rutinària i que sobretot 
produïa cordes i cordills. 

Una iniciativa que no va donar massa de si és la d'Antoni Cuyàs el 
1841, que inventa una màquina de filar lli i cànem. Tenia el suport de la 
Diputació, que li va donar 6.000 ris i es va encarregar de sol·licitar el 
privilegi reial de fabricació. Els que l'havien vist treballar cànem i lli 
comentaven " el modo de hilar dichos géneros, los primorosos encajes, fina 
tela y calceta que producía" (62). 

QUADRE 10 

ELS FABRICANTS DE LONES 1848-1856 



fàbriques 

telers 

Contribució 

1848 

23 

201 

_ 

1850 

— 

150 



1854 

14 

— 

2568 ris 

1856 

12 

76 

1813 ris 


FONTS: 1848: ACSA. Lligalls P. Rius | 1850: AFTN. CdF. Estadística de 
1850 | 1854-1856: AMM. Contribucions dTndústria i Comerç. 

La fabricació de lones per a veles de naus i tendes de campanya era 
en actiu des de començaments de segle. De tota manera tenim molt poques 
dades d'una indústria que als llistats de contribucions sovint apareix integrada 
dins els teixidors. Les dades del Quadre 10 ens indiquen el nombre 
d'establiments que hi havia a Mataró de 1848 a 1856. Pel que fa a aquest 
primer any s'ha de tenir en compte que la indústria era concentrada, quant a 
producció, en sis fàbriques que tenien 146 telers i 206 treballadors. Els 
fabricants, per fer competitiva la seva activitat, treballaven amb beneficis 
mínims, d'un 2/3%, com informa Madoz. Això deuria contribuir a la 
davallada d'aquesta indústria. El fabricant de lones més important era 
Francesc Oliver, que també produïa mànegues sense costura amb un sistema 
de la seva invenció, únic a Espanya. 

3. La revolució industrial: els vapors. 

Mataró es va incorporar de seguida a la revolució industrial, que es manifesta 
en la instal·lació de màquines de vapor per a fer anar les filatures. I va ser, 
després de Barcelona i Terrassa, la tercera ciutat catalana en disposar de la 
nova tecnologia. La facilitat per arribar-hi carbó, un relatiu estalvi en els 
preus del terreny i en les contribucions, en relació a la capital, i el mateix 
passat tèxtil de la ciutat, que aplegava un nombrós contingent de mà d'obra 
especialitzada, deurien actuar d'estímuls per als capitalistes forans. 

La inversió més important es produeix a partir de 1843, per motius 
polítics, tot i que des de 1839 ja hi havia una fàbrica a vapor funcionant. Els 
burgesos es varen decidir a bastir companyies d'una certa envergadura quan 
la situació política era estabilitzada, després de l'agitada etapa 1840-1843, 
quan les bullangues i les vagues feien més difícils les relacions productives. 
Amb la pau moderada, els capitals sortiran dels calaixos per ser invertits 
fonamentalment en fàbriques de filats a vapor. 

La importància dels capitals com a factor productiu en el procés 
industrialitzador és clar, en adonar-nos que gairebé totes les indústries de 
nova planificació necessitaran la inversió col·lectiva que representen les 
companyies. Precisament la impossibilitat d'accedir a capital és el que farà 
que fàbriques preindustrials de petita envergadura es vegin apartades del 
procés de creixement i tanquin per manca de competitivitat. Perquè es 
necessitaven grosses sumes de diner per a fer anar fàbriques amb tots els 
avanços tècnics: màquina de vapor, filadores de ferro mule-genny, selfactines 
i tot l'utillatge de l'ofici. Les dades que tenim de preus ho mostren prou: una 
mule-genny li costa, a Gironès, l'any 1843 una xifra que oscil·la entre 

LA FILATURA L’ANY 1848 

Homes (ris) 18.000 S.610 2.500 1.280 2.400 2.400 10.500 2.000 2.000 2.000 

Dones (ris) 10.000 2.448 7.344 5.304 10.030 10.030 11.016 3.264 V692 5.712 

Nens (ris) 2.800 3.264 1.020 612 3.366 2.244 5.100 255 1 122 816 

Els fusos de la fàbrica Achard corresponen a 8 màquines mull-genny. 



3.000/4.000 ris, i l'any 1852 valien 5.000/6.000 ris. Pel que fa a les màquines 
de vapor, en coneixem el preu d'algunes: la de Gironès, de 8cv, l'any 1846 
costa 66.000 ris; la de Planell i Bonet, de 12cv, l'any 1854 costa 88.100 ris; i 
la de Jacint Arenas, de 40cv, l'any 1856 la xifra rècord de 216.000 ris. 

A la inversió en maquinària s'hi ha d'afegir la del terreny i edifici 
fabril i els diners necessaris per finançar el funcionament comercial. Per 
veure un cas pràctic, ens fixarem en les dues indústries capdavanteres l'any 
1848: Busqueta i Sala, i Gordils i Dalmau, i prendrem les xifres que consten 
al Quadre 11. En ambdós casos ens adonem que la part més important dels 
diners invertits, un 53'3/50'4%, van a parar a la compra de maquinària, que es 
convertia en la preocupació central de qualsevol intent de bastir una indústria. 
En segon grau d'importància hi ha l'edifici, un 25'9/29'7%, inversió immoble 
relativament econòmica que devia ser un factor avaluat pels comerciants 
barcelonins que varen col·locar els seus capitals a Mataró, perquè el terreny a 
la capital era car. El finançament de l'activitat comercial era el tercer 
concepte en importància, girant en un 20'7/19'8%. 



Grup de fàbriques de filar amb vapor al carrer Sant Agustí. Es tracta de 
Gordils i Dalmau, Busqueta i Sala, i Joaquim Esquerra. Detall d’un quadre 
dels anys setanta del segle xix. (Museu Comarcal del Maresme.) 


Coneixem d'una manera fragmentària algunes xifres d'inversió: la C a 
Gordils i Dalmau tenia el 1848 una xifra, que es manté estable en anys 

posteriors, de 1.515.000 ris; la C a Roldós i Planell el 1845 tenia invertits 
267.560 ris que tres anys després es situaven en 916.000 ris; Josep Mataró 
inverteix el 1839 la xifra de 689.880 ris; la C a Planell i Bonet 279.506 ris el 
1854; Joaquim Esquerra al voltant de 200.000 ris l'any 1848; Jaume Ros i C a 
320.400 ris l'any 1853; la vídua Gironès 230.216 ris el 1844. Ens queden els 
dos casos més notables quant a creixement progressiu de la inversió: la C a 
Busqueta i Sala passa de 600.000 ris l'any 1840 a 3.578.000 ris l'any 1857 i la 
fàbrica Arenas de 578.000 ris l'any 1848 a 1.200.000 ris el 1853, situant-se en 
un tercer lloc en les indústries del filat locals. 

D'aquestes inversions importants, se n'esperaven beneficis 
substanciosos. En aquest punt, però, no hi podem entrar per manca de 
documentació comercial. Es sabut, com indiquen les anàlisis dutes a terme en 
fàbriques d'altres localitats, que les companyies sovint sacrificaven la 
rendibilitat financera a curt termini a la continuïtat i creixement de l'empresa. 
L'evolució de Busqueta i Sala sembla denotar-ho, amb increments continus 
de capital i la clàusula de reinversió automàtica d'un 50% dels beneficis. 
Capitalització necessària si es volia mantenir el nivell de competitivitat 
davant la disminució dels preus dels productes tèxtils a conseqüència de 
l'impacte de la nova tecnologia ( 63 ). 

QUADRE 12 

LA INVERSIÓ (estadística comparativa 1846-1848) 


Ramió i C.* (Salt) (1) 

De la Rambla (Vilanova) (2) 
Espana Industrial (Barcelona) (2) 
Busqueta i Sala (Mataró) (3) 
Josep Mataró (Mataró) (3) 

Gordils i Dalmau (Mataró (3) 
Total vapors de Mataró (3) 


600.000 ris 
4.096.480 ris 
30.000.000 ris 

2.699.000 ris 
2.237.200 ris 

1.515.000 ris 
9.586.400 ris 


FONTS: 1. Joaquim Nadal. La industrialització al Gironès: l’exemple de 
Salt. Dins l’obra col·lectiva “Girona al segle xix”. Girona, 1978, p. 183, 
xifra de l’any 1846. 2. Jordi Nadal i Enric Ribas. Una empresa cotonera ca- 
talana: la fàbrica “de la Rambla”, de Vilanova, 1841-1861. Recerques, n.° 3, 
pp. 47-81, Barcelona 1974, sumem els actius fixos i circulants, que són les 
xifres que tenim per Mataró, i ho convertim en rals. Pel que fa a l’Espana 
Industrial es tracta del capital escripturat el 1847. 3. ACSA. Dades aplega- 
des pel P. Rius l’any 1848. 


Si comparem la indústria de filats a vapor mataronina amb la d'altres 
localitats. Quadre 12, en el període 1846-1848, úniques dades en qué hem 

pogut aplegar xifres d'inversió completes, veurem que Mataró es situava en 
un terme mitjà entre les zones de tardana industrialització i àmbit rural i el 
centre fabril de Barcelona i ciutats com Vilanova. Aquesta debilitat relativa la 
podem relacionar amb la no col·laboració de la burgesia local en el procés 
d'inversió industrial. Els burgesos de Mataró eren més interessats en 
l'especulació immobiliària i de subsistències, que a curt termini deixava uns 
beneficis molt grans m). 


Fàbriques del sector Ravalet/L’Havana. Detall d’un quadre dels anys se- 
tanta del segle xix. (Museu Comarcal del Maresme.) 

L'anàlisi de la propietat dels establiments fabrils ens mostra que la 
major part dels capitals invertits tenien un origen comercial i que no eren de 
la pròpia localitat: 

— Joan Gordils i Ferran Dalmau eren comerciants establerts a 
Barcelona i originaris de Tossa. Sobre els seus capitals no tenim cap dada 
segura, de tota manera, en no constar cap patrimoni important, cal suposar 
que va ser l'activitat comercial l'origen dels diners amb els quals munten 
l'empresa. Tampoc no coneixem crèdits dedicats a aquest propòsit. 

— La C a Roldós i Planell era formada per Antoni Roldós, 
comerciant, especulador de grans i fabricant de pasta de sopa, que malgrat la 
seva intensa vida comercial va haver de demanar préstecs per participar en el 
negoci de la filatura. Agustí Planell, el seu soci, d'origen barceloní, ja hi era 

introduït i participa en la societat amb l'aportació de la maquinària. 

— Josep Mataró era un altre comerciant de Barcelona que inverteix 
en una fàbrica de vapor que després llogarà a diversos industrials, cosa que, 
com a exemple, li va suposar l'any 1848 una renda de 72.000 ris. Un dels 
llogaters era Miquel Biada, el propulsor del tren, que hi va invertir capitals 
aconseguits en el comerç cubà. Un altre comerciant barceloní, Antoni 
Bruguera, procedirà de la mateixa manera, fent construir una fàbrica de vapor 
que llogava. 

— A la C a Planell i Bonet, els va ser possible la inversió a través del 
crèdit, igual com als Gironès, que reconverteixen una indústria tradicional en 
una de moderna gràcies als préstecs. 

— Els Arenas, junt amb els Gironès, son els únics exemples 
d'ampliació progressiva d'un negoci de factura preindustrial. La fàbrica 
Arenas, a través de la reinversió de capitals aconseguits en la filatura i 
mitgeria artesanal i també gràcies al crèdit, varen aconseguir d'afegir-se al 
corrent de la revolució industrial. 

— Joaquim Esquerra, que de jove comercia a Amèrica, munta la seva 
factoria a base dels diners que li va deixar l'oncle, aconseguits també 
mitjançant el tràfic colonial. 

— La C a de Jaume Miquel Ros presenta un dels pocs casos en què 
trobem un burgès de Mataró, un advocat, que inverteix en una societat fabril. 
De tota manera la part majoritària pertanyia a Ros, industrial del filat 
provinent de Sant Pol. 

— La C a Busqueta i Sala, la més important de la localitat, era la 
confluència de capitals comercials de Barcelona, d'altres de Manresa d'origen 
fabril i de la petita aportació d'un advocat de Mataró. 

La conclusió és clara: la inversió industrial, la protagonitzen 
capitalistes forans relacionats amb el món del comerç i, en alguns casos, 
elements dinàmics d'una burgesia nova que provenien de l'artesanat, de les 
velles formes de producció, que, ajudats pels crèdits i l'aportació d'algun 
capitalista, s'introdueixen en la renovació tecnològica. En aquests moments, 
quan es forma l'aparell productiu, encara és normal el fabricant inserit en el 
treball de la fàbrica, a diferència dels fabricants posteriors, que dirigeixen des 
d'un consell d'administració (65). 

Com a índex de la realitat de la filatura tenim les estadístiques de 
1848 i 1850, Quadres 11 i 13, que malauradament són d'anys massa acostats 
per a poder establir conclusions evolutives, i la primera encara respon a una 
època de crisi, a més dels problemes d'ordre sistemàtic apuntats a la 
introducció, que fan difícil la comparació. Més significatiu és el Quadre 14, 

LA FILATURA L’ANY 1850 

FONT: AFTN. Estadística de la Junta de Fàbriques, 1850. 



LES FABRIQUES DE VAPOR (cronologia de la seva implantació) 


+ + + + + + + 


+ + + + + + + t 


+ + + + + + S 


+ + + + + 


+ + + + + 


5 + + + + 


+ S + + + 


+ + + + + 
+ + + + + 


+ + + + + 


_L _L > > > 
T T o O O 


.5 2 - 
42 c U 
< < , m 


I « ! ? I I 3 I i -8 

0 — < « S S s í « < 

7 í 3 J 5 « - S~< 

1 In g. ! ! -| i ! JS 


137 


La fàbrica Achard era Hogada a Jaume Miquel Ros 



QUADRE 15 

MECANITZACIÓ DE LA FILATURA (fusos) 



Mule-gennies 

Selfactines 

Total 

1848 

21.560 

11.850 

33.410 

1850 

30.520 

7.048 

37.568 

1851 

? 

? 

24.713 

1853 

? 

? 

26.740 

1854 

? 

? 

25.980 

1856 

? 

? 

25.680 

1857 

13.620 

20.940 

34.560 


FONTS: 1848: ACSA. Lligalls P. Rius |1850: AFTN. JdF. Estadística de 
1850 | 1851-1856: AMM. Contribucions de Comerç i Indústria dels anys 
corresponents | 1857: Alberto Columbrí. Una víctima. Barcelona, 1864, 
p. 471, cita l’estadística elaborada per Francesc Amorós, que correspon a 
90 “mule-gennies” i 50 selfactines. 


amb la cronologia d'implantació de les fàbriques de vapor, que ens indica 
com el període fonamental d'inversió és al voltant de 1844-1846, quan obren 
les factories de més envergadura. L'altre moment bo són els anys 1854-1856, 
quan, malgrat els problemes polítics i socials del Bienni Progressista, hi ha 
una gran eufòria industrial (66). 

Una nova manifestació de la puixança de la filatura, la indica el 
Quadre 15, amb el pas de les màquines de filar mule-gennies a les selfactines, 
que, tot i la relativa estabilització dels fusos en els anys 1848-1857, fan 
augmentar la capacitat productiva a base de la nova tecnologia. Les 
selfactines, implantades a Mataró el 1844, l’any 1857 eren el 60% del sector, 
una mica més de la mitjana catalana, que es situa va en aquells moments en 
el 50%. De tota manera aquestes xifres són només indicatives i les 
diferències que hi ha entre les d’origen fiscal i les particulars responen, com 
hem assenyalat, a l’acord entre els interessats en donar una imatge global 
disminuïda de l’activitat industrial, que malgrat la impressió documental era 
dins una dinàmica de creixement (67). 

Com aclaríem a la introducció, hi ha temes fonamentals sobre els 
quals no podem entrar per manca de dades suficients. Un d’aquests és el 
volum de les vendes, la distribució i els mercats. Certs indicis ens duen a 
pensar que per a les fàbriques de filats era molt important el mercat local, ja 
que subministraven a les fàbriques de teixits. Així, veurem com, de les 
vagues a la filatura, en resulta la paralització de tota la indústria tèxtil. Altres 

fonts fragmentàries duen a pensar que el mercat regional absorbia la 
producció de fil. 

Els fabricants sovint es resistien a pagar les contribucions, i l'any 
1847 es va moure una greu qüestió per aquest motiu. El més d'abril 
l'ajuntament va fer una exposició a l'intendent informant que s'havia decidit 
incloure en l'impost d'immobles una part relativa a les màquines de vapor que 
hi havia a les propietats. Es basava en l'afirmació constitucional que cada 
persona havia de contribuir segons els seus béns "y como la parte de 
maquinaria (..) forma sin disputa parte del edificio en que està fijada y 
aumenta por lo tanto el precio o valor del mismo, debe este aumento de 
precio o de valor y de renta positiva tomarse en consideración para la 
estimación del mismo". Així es procedia d'una manera més justa perquè 
sovint "es persona distinta la que es dueno y propietària del edificio y de la 
maquinaria unida al mismo a la del que ejerce la indústria en aquella 
localidad, por haberle el primero concedido en arriendo o por otro cenvenio 
lafuerza motriz necesaria para el trabajo". 

La contribució no distingia entre l'industrial i el propietari dels 
mitjans de producció, només separava la fabricació impulsada per mitjans 
humans o mecànics, i la nova base va tenir en contra els afectats. Les seves 
protestes varen tenir èxit, ja que l'ajuntament els va rebaixar l'impost aquell 
any (68). 

4. Les fabriques. 

A través del seguiment de les fonts notarials i fiscals hem pogut establir una 
mena de petites biografies dels fabricants i les fàbriques més importants 
d'aquest període. Ens ha interessat especialment la formació dels establiments 
i les companyies que hi havia darrere, i caracteritzar-ne l'evolució interna a 
base de les dades que tenim, totes indirectes, que no poden substituir la 
manca de documentació comercial però que ens han permès dibuixar la 
realitat tèxtil de Mataró i el seu procés de creixement. 

4.1. Fàbriques de filats. 

La fàbrica de Lluís Achard 

L'origen l’hem de situar a finals del segle XVIII quan Lluís Achard, natural 
de Toulon, treballava la filatura a casa amb la seva dona Josefa Gras, "no 
tenín ella ni jo cosa alguna més que la nostra indústria, habent de alimentar- 

nos de la mateixa" . Aquesta fabricació mínima va anar arrelant durant les 
dues primeres dècades dels segle XIX, cosa que va fer que Achard es situés 
en un lloc capdavanter entre els fabricants de filats i en presidís les reunions. 
També va ser nomenat per aquesta època cònsol de França a Mataró. La seva 
procedència li va dur algun problema quan es varen posar controls estrictes a 
les matèries tèxtils importades, perquè la perfecció del seu treball en 
l'especialitat de mitgeria, que també realitzava, el feien comparable als 
francesos. Va sol·licitar a la Junta de Comerç una inspecció perquè es 
comprovés que filava, torçava i feia totes les tasques a casa seva. 

Durant els anys trenta, sota la direcció del fill Lluís Achard i Gras el 
negoci va anar endavant i, sota el clima favorable de l'època, el progrés de la 
indústria és evident, ja que trobem sovint Achard comprant cases i deixant 
diners a préstec. 

Pare i fill eren inventors o, més segurament, propagadors d'una 
manera nova de fer samarretes apelfades. Els anys trenta fan contractes 
d'explotació de la seva màquina amb alguns mitgers, als quals ensenyen la 
tècnica a canvi de treballar per a ells. Aquests s'havien de comprometre a 
utilitzar "el propio gènero y escondidamente, sens que persona alguna puga 
vèurer com ni de que modo se fabrica" . D'aquestes màquines també en varen 
vendre alguna per 1 .602 ris, condicionant-ho a què el comprador treballés dos 
anys per a la seva empresa amortitzant finstrument de treball amb el 50% del 
valor de la producció. 

Els Achard fabricaven fil i gènere de punt: samarretes, jaquetes, 
pantalons i mitges d'estam i de cotó. I cap a les darreries dels anys trenta 
s'associen amb Vicenç Tarrés, mestre de cases, amb qui acorden establir una 
fàbrica de filats i teixits de nova construcció al Mas Fogueres. La companyia 
arrencava amb la perspectiva dels bons negocis de l'època, però, passats els 
anys contractuals, no es renova l'acord i cada soci continua al ram amb 
factoria pròpia. Achard va patir alguns problemes de finançament i els anys 
1841 i 1842 el fabricant Ignasi Sala li deixa 10.680 ris sobre la hipoteca de 
dues cases al Ravalet. 

El 1848 a la fàbrica hi havia vuit maquines mule-genny amb 960 
fusos, 33 obrers i una producció de 1.900 lliures de fil al mes. Si ho 
comparem amb les altres fàbriques més avançades, ressalta la baixíssima 
productivitat d'aquest establiment preindustrial. La manca de resistència als 
vapors va fer que aviat Achard tanqués i es dediqués a la fabricació de punt a 
petita escala. 

Un temps després. Lluís i el seu germà Joan Baptista varen fer 
construir el nou edifici al carrer Sant Pelegrí. No coneixem els detalls de la 

inversió, però cal pensar que fou possible amb préstecs com el de 
Bonaventura Subirà, de la població d'Alp, que els va deixar 12.000 ris per 
fer-los córrer en el negoci, i altres aportacions d'aquesta mena. La fàbrica 
entrava en funcionament el 1853 i tenia un motor de 12 cv. La documentació 
examinada dóna la impressió que els Achard només es varen limitar a una 
part de la inversió, segurament la de l'edifici, ja que els llogaters varen anar a 
Anglaterra per fer la compra de la maquinària. Eren Jaume Miquel Ros i C a , 
societat formada per l'advocat Josep Manen, per Pau Furest, de Sant Pol, i per 
Josep M. Ros, fabricant de filats de Sant Pol. Aquest darrer era l'encarregat 
de la fàbrica i cobrava 160 ris a la setmana i un 10% dels beneficis. El 
contracte era per a deu anys amb un capital de 320.400 ris, inversió mitjana 
d'un establiment que amb 2.000/2.200 fusos i es situava entre els vapors més 
petits de Mataró. El capital es repartia d'aquesta manera: Ros: 180.225 ris. 
Manen: 80.100 ris, i Furest, 60.075 ris. 

Pel que fa a les qüestions fiscals, a la contribució, hi apareix el nom 
d'Achard, tot i que no explotava directament la fàbrica. Amb posterioritat 
l'edifici va acollir els següents empresaris: la C a Roldós i Rafart (1859), 
Oliver i Fonrodona (?), Fonrodona i C a (1884), Joan C. Fonrodona (1899). 
Sabem també que l'any 1881 dos fills de Joan Baptista Achard s'establien a 
Montevideo ''con el objeto de dar a conocer (..) los productos de la indústria 
espanola " (69). 

La fàbrica de Joan Mundet 

Tenim constància d'aquesta indústria de filats a partir de 1815, quan la 
regentava el seu iniciador Joan Mundet, que havia estat fuster i tenia la 
fàbrica al carrer de Sant Joaquim. En morir l'any 1833, deixa el negoci al seu 
fill Joan Mundet i Guanyabens, que en una de les seves primeres iniciatives 
engrandeix la factoria l'any 1834 llogant la maquinària del filador Felip Martí 
i Massoni, que havia mort. La indústria de què es feia càrrec constava de 4 
màquines de filar de 120 fusos amb els estris complementaris, era al carrer 
Santa Teresa i havia de pagar als hereus 80 ris a la setmana. Quatre anys 
després, a causa de la manca de capital, fa conveni amb el pagès d'Argentona 
Tomàs Bramona, que li aporta 7.476 ris procedents de la venda d'unes terres, 
i acorden repartir beneficis a parts iguals. 

Però aquests ingressos no varen arribar i l'any 1840 Mundet es veu 
incapaç de tornar diversos crèdits, produint-se la fallida del negoci, que va 
deixar un bon nombre d'afectats. Aquests, amb l'aprovació de Mundet i la 
supervisió judicial, es varen fer càrrec de la fàbrica i nomenen Jaume Ferrer 
encarregat. El mes de novembre de 1843, tres anys després, es tornen a reunir 

els creditors per repartir-se els productes elaborats en aquell període, però en 
aquells moments, a causa de la crisi les pèrdues s'acumulaven i decideixen 
tancar la fàbrica i repartir-se els béns: sis màquines de filar i altres 
instruments de producció. Després de la fallida, Joan Mundet va anar a viure 
a Barcelona i l'any 1852 el trobem fent de majordom a la fàbrica de filats que 
el sastre de Mataró Pere Borrell va establir llogant l'edifici i el vapor de 
Valentí Navarro, al carrer del Ciol <70). 

Les fàbriques Xarau 

I. Jaume Xarau, fuster de professió, tenia una fàbrica de filats que l'any 1815 
sabem que era en funcionament, i que va patir la greu crisi dels anys vint. El 
1824 anava a liquidar el negoci argumentant les turbulències polítiques 
passades i la greu malaltia que patia. Els creditors, per no deixar en la misèria 
la família apoderant-se dels seus béns, fan un conveni amb el fill Marià per 
continuar la producció i es comprometen a liquidar de manera fraccionada el 
deute. 

La fàbrica era al carrer Sant Llorenç i durant els anys trenta va poder 
superar la crisi antiga, com indica el fet de les inversions immobiliàries de 
Marià i altres operacions econòmiques: compra per 3.000 11. una casa de tres 
cossos al carrer de Sant Llorenç i deixa al filador Joan Castells i Regàs 500 

II. , valor d'una partida de cotó en rama, ja que Xarau comprava aquest 
producte a l'engròs i el revenia a altres filadors més modestos. El 1840 també 
lloga una casa al carrer Sant Ramon. 

Durant els anys quaranta la fàbrica era en regressió en no utilitzar la 
nova tecnologia i fer anar encara les màquines amb cavalls. El 1848 tenia 40 
obrers i 1 .200 fusos i era una de les més petites de Mataró. Dos anys després 
disminuïen els fusos i els treballadors, que passen a ser 18, i no deuria tardar 
massa a tancar, perquè en perdem el rastre. Marià Xarau va tenir una actuació 
política destacada dins el liberalisme: l'any 1842 era regidor progressista, 
dins el sector menys radical ai). 

2. Un altre membre de la família Xarau, Josep M a , germà de Marià, 
que com el pare era fuster, va decidir el juny de 1834 de plantar una fàbrica 
de filats de cotó motivat pel creixement d'aquesta activitat en aquells anys. 
Per fer-ho possible va demanar al seu cunyat, el comerciant Josep Bassó, 
10.680 ris, diners amb els quals es va establir d'una manera modesta. 

La manca de capital va dur-lo l'any 1841 a formar companyia amb 
Melcior Vidal Vilardebò, ric comerciant que havia fet el patrimoni amb el 
comerç colonial, i Josep Fornells. La participació era: Xarau: 122.820 ris, 
Vidal: 80.100 ris, i Fornells: 42.720 ris. Els diners de Xarau corresponien al 

valor de la maquinària i els utensilis que tenia a la fàbrica, cosa que indica 
que es va tractar d'una operació de capitalització amb el propòsit de fer 
possible un augment de la productivitat. En aquells moments hi havia a la 
fàbrica 16 màquines de filar i altres instruments, i era situada al carrer del 
Prat. La companyia no va donar bons resultats, segurament per la manca de 
renovació de l'utillatge i la no adopció del vapor, i l'any 1846 és dissolta i 
Xarau es compromet a pagar a terminis els diners als altres socis, perquè no 
té efectiu. 

La fàbrica de filats, en la qual sembla que també es realitzava gènere 
de punt, no va poder resistir la competència de les indústries més avançades, 
tot i que Xarau va intentar una operació de rellançament llogant una part de la 
fàbrica de vapor de Josep Mataró, on l'any 1848 el trobem amb 1.920 fusos i 
37 obrers. Però no va poder mantenir el ritme gaire temps, ja que, als 
problemes de descapitalització, s'hi varen afegir els de la crisi industrial del 
moment, obligant-lo a fer fallida. Aleshores lloga el seu edifici-fàbrica a la C a 
Busqueta i Sala per un període de quatre anys a rao de 3.738 ris l'any, diners 
que havien de servir per a pagar els creditors. Tot i així, en adonar-se que el 
valor dels seus deutes excedia el dels seus béns immobles, autoritza la venda 
per fer front a les reclamacions. Ell es va quedar amb la maquinària, que ven 
a Jacint Arenas per 36.400 ris l'any 1852, quan marxar a viure a Barcelona. 
Arenas havia de lliurar els diners a Melcior Vidal per cobrir una part del 
deute (72). 

La fàbrica Tarrés i C a 

El mes de març de 1840 es va formar aquesta companyia amb la intenció 
d'establir una fàbrica de filats. Els membres de la societat eren Joan Mas, 
Ramon Alom i Vicenç Tarrés. Aquest darrer es dedicava al tissatge en un 
establiment del carrer d'Argentona fora muralles, local que va llogar la C a per 
1.922 ris anuals. El pacte establia una durada de tres anys i l'aportació a parts 
iguals dels tres socis que es feien càrrec mancomunadament de pèrdues i 
beneficis. La caixa era en mans de Ramon Alom i s'havien de passar comptes 
generals cada sis mesos. Entre altres pactes acorden nomenar un majordom 
que tingui cura dels treballs de la fabricació "relativament a les clases de fil 
que se elaboran, y per lo pago dels semanals dels treballadors" . Un soci 
quedava encarregat de vetllar-lo i portar els llibres de càrrecs i data "com és 
de costum en totas las fàbricas de societats, espressant ben clar y 
terminantment los paquets de fil, los paquets de fil de cotó que rebrà y liaura 
rebut del majordom, las vendas que haurà fet, a quinas personas las farà, y a 
quin o quins preus haurà fet las vendas" . Dos dels socis havien de fer 

conjuntament les compres de cotó en floca tenint en compte de no excedir la 
quantitat de 3.240 ris, i les de més envergadura necessitarien el vist-i-plau de 
tots tres. L'experiència va durar els tres anys pactats, tal com indiquen les 
contribucions, i no sabem què es va fer dels protagonistes (73). 

La fàbrica Gras i Trias 

Francesc Gras consta com a fabricant de filats des de l'any 1829 al carrer de 
l'Hospital. Sovint patia de manca de recursos financers i s'endeutava: en el 
període 1836-1847 coneixem diversos ingressos de capital al seu negoci per 
un total de 23.100 ris aportats per persones del ram. Francesc Trias i Lalvi, de 
tradició mitgera, es va establir com a filador cap a 1833 i li servia de fàbrica 
una casa llogada a la plaça Beat Salvador. Havia fet construir les filadores 
amb 6.408 ris que havia obtingut mitjançant préstec. El 1850 l’estadística de 
la junta de fàbriques es refereix a la C a Gras i Trias, que amb 720 fusos i 22 
operaris era l’establiment de filatura més petit de Mataró i anaven resistint la 
competència de les grans indústries. A partir d’aleshores li perdem el rastre en 
la documentació (74). 

La fàbrica d’Esteve Margenat 

Esteve Margenat i Font era fill d’un fuster de molta nomenada que havia fet 
els diners treballant en l’edificació, com a prestador i en activitats diverses. 
Una de les més notables va ser la invenció, junt amb Antoni Cuyàs, l’any 
1819, d’una màquina de fabricar fideus i tota mena de pasta de sopa, que 
pastava farina i estalviava molta mà d’obra. El seu pare és qui amb aquest 
tipus d’operacions va aixecar un patrimoni notable, ja que l’avi era un pagès 
amb pocs recursos. 

Esteve va treballar de fuster gran part de la seva vida, dedicant-se 
també a l’especulació immobiliària, fins que als anys quaranta decideix 
muntar una fàbrica de filar i teixir a la seva casa del carrer d’Argentona, dins 
les muralles. El 1848 era una de les dues fàbriques més petites del subsector 
amb 960 fusos i 33 obrers i deuria tancar aviat perquè en perdem el rastre 
fiscal i constatem en els protocols que patia problemes econòmics que 
l’obliguen a vendre’s dues cases que tenia al carrer d’Amàlia per 15.486 ris 
cada una, que li varen servir per a fer front a diversos pagaments. 

L'any 1846 Margenat va fer un intent d’afegir-se a la revolució 
industrial plantificant un vapor de 8 cv a la seva fàbrica. Va rebre el permís 
corresponent del consistori i ja tenia el plànol de la nova edificació quan va 
renunciar al seu projecte. Havia passat que era veí del comerciant més ric de 
Mataró, Josep Bofarull, i aquest, davant les molèsties que li havia de produir 

Projecte de Gaspar Collet de setembre de 1846, per e la fjàbrica de Mar- 

genat. (AMM.) 

la instal·lació del vapor: fums, pudor, sorolls i volves, li va oferir 21.360 ris 
si renunciava al projecte, i Margenat els va acceptar (75). 


La fàbrica de la C a Gordils i Dalmau 

El mes de maig de 1835 Salvi Dalmau i Joan Gordils pacten la formació 
d’una companyia per a l’establiment i explotació d’un molí fariner de quatre 
moles accionat per la força de vapor. Salvi era un comerciant de Tossa, fill de 
Francesc, comerciant del mateix poble, casat amb Maria Axandri, filla d’un 
notari, que en aquells moments tenien la seva residència fixada a Barcelona. 
Joan Gordils i Vivas, també de Tossa, era fill de Benet, que havia estat 
comerciant en aquella localitat, a Palafolls i a Malgrat, i Tecla Vivas, i també 
residia a Barcelona, on s’havia casat l’any 1821 amb Francisca, filia de Salvi, 
i es dedicava al comerç. 

Gordils tenia alguns béns de poca consideració a Malgrat: dues 

cases, uns trossos de terra sembrats de vinya i algun petit cens. Els Dalmau 
posseïen tres cases i censos a Tossa, i disposaven també de diner en efectiu 
que deixaven a crèdit. Ambdues famílies, lligades pel matrimoni, varen 
contraure una més estreta relació en formar la societat. Aquesta es va pactar 
l'any 1835, i "en son principi consistia únicament en lo terreno (..) y en 
varios edificis y uns fonaments de consideració, sobre los que estaban y estan 
plantificadas las molas de un molí fariner, mogudas per força de vapor", 
situat al carrer Sant Agustí a l'antiga horta de Les Illes, pertanyia per meitats 
als dos socis. El molí de vapor va començar a funcionar cap al 1838, el motor 
de 20 cv que el feia anar era un dels quinze que hi havia a Catalunya en 
aquella època i potser l'únic que va tenir aquella primera utilització de 
moldre. 



Els capitals que varen fer possible la seva adquisició devien provenir 
de l'activitat mercantil dels dos socis, però no en coneixem cap detall. Gordils 
havia rebut, en casar-se, un dot de 16.020 ris i, l'any 1836, la legítima de la 
seva muller de 32.040 ris, capitals que, com consta notarialment, va invertir 
en la indústria. També coneixem alguna operació menor de cessió de terrenys 
en emfiteusi, que devia ajudar a aquella capitalització necessària, però en no 
trobar cap document de liquidació de crèdits cal suposar que els diners 
provenien dels mateixos socis. La inversió en terreny, edifici i màquina de 
vapor va ser, segons declaració dels interessats, de 480.000 ris. 

El vapor era previst per fer anar una fàbrica de filats, cosa que es va 
produir de seguida, ja que una inversió d'aquella envergadura havia de ser 
rendible al màxim. Cal assenyalar, però, que moldre gra era un bon negoci i 

que aquest molí va treure molta clientela als que hi havia a la ciutat moguts 
per aigua; les xifres de l'impost de 1843 ens ho indiquen. En uns moments en 
què la fàbrica de filar era en ple rendiment, pagaven 320 ris pel molí, 264 ris 
per les màquines de filar i 94 ris per la productivitat més elevada en 
comparació a les fàbriques que no anaven amb vapor. 

La fàbrica de filats, la varen determinar d'aixecar Joan Gordils i el 
seu cunyat Ferran Dalmau, i aquest darrer va avançar els diners per construir 
l'edifici i comprar la maquinària. Dues terceres parts de la C a van quedar en 
mans dels Dalmau i l'altra part va ser per a Gordils. L'obra va durar uns anys 
però una part de la mateixa va començar les tasques productives des del 
primer moment, i l'any 1839 la filatura a vapor era en actiu. 

Les xifres que tenim de la mecanització de l'establiment no 
coincideixen massa en els detalls, però es pot afirmar que el nombre de fusos 
sempre es va mantenir al voltant d'una quantitat de 4.000/5.000. L'any 1841 
hi havia 20 maquines de filar de 240 fusos, que feien un total de 4.800. L'any 
1848 els 4.050 fusos que hi ha documentals pertanyien exclusivament a 
màquines selfactines. Ells van ser els primers de Mataró a utilitzar-les. 
L'estadística de 1850, en canvi, diu que els 4.048 fusos eren 1648 de 
selfactines i 2400 de mule-gennies. I en l'inventari de la fallida de la fàbrica, 
fet l'any 1867, consten 4 'mule-gennies amb un total de 960 fusos i 10 
selfactines amb 3088 fusos, que donen una xifra global de 4048, juntament 
amb 12 cardes angleses, metxeres, etc. L'any 1850 hi treballaven 66 obrers i 
es produïen mensualment 15.406 lliures de fil, i era la segona fàbrica en 
importància de la ciutat. 

La indústria sembla estabilitzada en aquest nivell des del 
començament i només hi podem constatar la transformació, cap a 1844, que 
resulta d’incorporar màquines de teixir al procés productiu. L'any 1852 tenien 
52 telers jacquard i utilitzaven els serveis d'un taller de recomposició de 
màquines adjunt a l'establiment. El 1867 comptaven, per al tissatge, amb 8 
telers mecànics. 

Tenim informació de molts casos de protestes de Gordils per la 
quantitat de l'impost d'indústria i comerç, que a vegades se li tenien en 
compte, com, per exemple, quan va adduir que l'any 1840 havia tingut la 
fàbrica tancada. Però més sovint havia de pagar la quota. Així, l'any 1841 no 
li va ser acceptat el recurs per l'ajuntament, que argumenta les utilitats que li 
donava la fàbrica de vapor, molt crescudes en comparació als altres 
establiments. L'any 1844 va tornar a protestar i en la discussió amb els 
regidors "se notaron algunas expresiones fuertes e indecorosas" , cosa que va 
dur a una querella que va ser resolta amb una multa per a Gordils. Noves 

reclamacions l'any 1847 en no voler donar dades referents a la seva 
producció, i després es queixa de la xifra imposada. Va intervenir-hi, fins i 
tot, el cap polític per calmar els ànims, ja que Gordils era regidor i algun 
company de consistori li donava suport. 

La vida pública dels socis va ser notable. Ferran Dalmau és regidor 
els anys 1850 i 1852, i comptador de la primera junta de la Caixa d'Estalvis 
l’any 1862. Gordils també va ser regidor els anys 1846 i 1848, i en morir el 
1852 deixa tot el seu capital invertit a la fàbrica, que va heretar la vídua. 
Aquesta i el seu germà continuen el negoci fins a la fallida de l’any 1864. Els 
motius que varen dur a aquesta situació, els hem de relacionar amb la greu 
crisi industrial que es patia en aquella època. Gordils i Dalmau entra en una 
dinàmica que precipitarà la crisi: la pèrdua de més de 150.000 ris l’any 1864, 
junt amb d’altres pèrdues anteriors, es va intentar superar amb una 
progressiva captació de capitals a crèdit. Endeutament que, en fer-se en un 
marc d’estancament econòmic, no va poder donar els resultats de 
rellançament esperats, i al final s’optà per la fallida que, segons diversos 
documents no massa precisos, podem situar per sobre 1.600.000 ris. El plet a 
conseqüència d’aquest fet es va perllongar més de deu anys, entre els 
diferents interessos afectats, produint una voluminosa documentació legal, 
que encara es conserva. 

En l’operació de liquidació es va formar un inventari de l'actiu de la 
companyia, valorant-se l'edifici de la fàbrica en 680.000 ris i les existències 
de materials i màquines en 400.000 ris, xifra que en una segona valoració és 
reduïda a 360.000 ris, ja que les màquines de filar i de preparar el teixit "son 
bastante atrasadas y (..) ofrecen pocas garantías de provecho " , fet que dóna 
una explicació de la fallida. Tenien màquines antigues i no varen poder 
mantenir la competència pel cantó de la productivitat. 

Va comprar l'establiment en pública subhasta Rosa Pous, vídua de 
Julià Vinas, que hi era establerta el 1869. Cap a finals de segle la raó social 
s'havia convertit en Vinas i Sanglas (76). 

La fàbrica Arenas 

Els Arenas són un exemple d'artesans de la mitja que varen tenir la sort al seu 
costat i, afegint-se a la filatura, participen en l'arrencada dels anys trenta. 
Invertint capitals propis i d'altres de manllevats, es situen entre les fàbriques 
d'avançada i apleguen un patrimoni considerable. 

Provenien de Sant Esteve de Palautordera, on al segle XVII 
coneixem un Pere Arenas que hi feia de bracer. Els seus successors es 
traslladen a Mataró i durant dues generacions es dedicaran a la fusteria. Va 

Família Arenas-Cabot. Sota la creu el fabricant Josep Arenes i Maynou. (Arxiu de la família) 


GENEALOGIA DE LA FAMÍLIA ARENAS 

Pere Arenas 

S. Esteve de Palautordera 
bracer 


Magdalena Masmiquel 

Joan Arenas Masmiquel 

n: S. Esteve de Palautordera 

ò: Mataró 

fuster 

1750 ... 

Anna M. Clivillat i Riera 

Joan Arenas Clivillat 

Mataró, 1752-1811 
fuster, mitger 

1777 ... 

Josepa Pla Cornellà 

Joan Pau Arenas Pla 

Mataró, 1778-1852 
mitger, fab. filats 

1809 ... 

Salvadora Maynou i Carbonell 
filla d’un comerciant 

Jacint Dídac 

Mataró P-1864 Mataró P-1870 
f. filats manescal 

f. filats 

Josep Joaquima Baptista 

Mataró P-1886 Mataró Mataró 

f. filats 


ser Joan Arenas i Clivillat, fuster, que va iniciar el treball de mitgeria, 
activitat que realitzava amb el seu fill Joan Pau, que va obtenir la mestria cap 
a 1794, en una petita indústria de caràcter familiar. Fèlix, un dels seus fills, 
residia a Cartagena d'índies on comerciava els productes que rebia de 
Mataró. 

La crisi del comerç americà va fer que es dediquessin a la filatura, 
en la qual tenim constància que hi treballaven a partir de 1814 en una fàbrica 
sota muralla entre el Camí Ral i el carrer Hospital. En aquells moments la 
dirigia Joan Pau Arenas i Pla, que transforma aquell establiment mínim en 
una indústria d'envergadura en pocs anys. Dinant la dècada dels vint les coses 
no anaven massa bé i l'any 1827 Arenas es va haver de vendre una casa per 
fer diners, tot i que el seu sogre li havia donat, dos anys abans, a ell i als 
altres gendres, el benefici de tots els crèdits que tenia concedits. L'any 1829 
tenim indicis d'una certa reactivació, com indica el fet que compri una casa al 
carrer de l'Havana per 4.400 ris. Durant els anys trenta els indicis d'activitat 
sostinguda són continus, ja que sovint va engrandint el patrimoni, 
singularment el 1839 quan fa diverses inversions. 

L'any 1844 instal·len una màquina de vapor, incorporant-se a la 
revolució industrial. Preludiant aquesta transformació, tenim constància d'una 

serie de moviments econòmics: l'any 1840 ven un manuar i una metxera al 
teixidor Josep Vila per 3.577 ris; l'any 1844 compra una casa al carrer Pou 
d'Avall, en emfiteusi, per 1 .056 ris; i el mateix any l'advocat Marià Màrgens 
li deixa 22.641 ris per al negoci, que torna dos anys després, i el mateix 
moment deixa 33.962 ris al mitger Carles Manent. 


CAPITALS I MECANITZACIÓ DE LA FÀBRICA ARENAS 


Màquines 

1848 

1850 

1851 

1860 

mule-gennies 

selfactines 

2640 fusos 

2760 f 

3200 f 

3216 f 
4700 f 

Total 

2640 fusos 

2760 f 

3200 f 

7916 f 

Capitals 

1848 


1853 


edificis 

260.000 ris 




màquines 

158.000 ris 

— 


circulació 

160.000 ris 

— 


Total 

578.000 ris 

1.200.000 ris 


El vapor de 8 cv feia anar una fàbrica en la qual treballaven 56 
persones i que l'any 1848 produïa 5.610 lliures de fil al mes. L'estadística de 
la mecanització ens mostra el creixement de la fàbrica en pocs anys, a causa 
d’una bona gestió. Així veurem augmentar la capacitat productiva fins que 
dinant la dècada dels cinquanta hi ha un salt qualitatiu en incorporar 
màquines selfactines. Sempre dedicant-se també, d’una manera marginal, a la 
fabricació de mitges, ofici que Joan Pau Arenas mai no va deixar. 

El progrés de la fàbrica té una relació directa amb el creixement del 
patrimoni dels Arenas. Així, quan Joan mor l’any 1811 només llega alguns 
telers i diners en metàl·lic i propietats de reduïda importància. En morir el 
seu fill Joan Pau l’any 1852, deixava una herència més substanciosa: deu 
cases, la fàbrica amb tota la maquinària, els béns de la casa, diversos censals i 
una quantitat de 200.000 ris en crèdits, capital circulant i gènere elaborat. Va 
deixar la titularitat dels béns al seu fill Jacint, tot i que el seu germà Josep 
sempre va figurar com a partícip a les fàbriques. 

La indústria del Camí Ral passa a un segon lloc quan decideixen 
bastir una nova factoria de grans dimensions: El Vapor Nou, que inicien els 
germans Jacint i Josep Arenas amb els també germans Antoni, Agustí i 
Ramon Rosal, dels quals parlarem extensament en tractar del tissatge. Era 
situada al carrer de la Mercè cantonada amb el Rec del Molí (ara carrer 
Lepanto), a l’edifici que després va utilitzar la paperera Can Fàbregas. La C a 

es denominava Arenas i Rosal, i es forma per escriptura privada el 22 de 
novembre de 1853, amb la intenció de dur endavant la fabricació de filats i 
teixits. 


¥ 



Fàbrica de vapor de Joan Pau Arenas a la part interior de la ïlla c/Hospi- 
tal-Camí Ral, llindant amb la muralla. Projecte de Gaspar Collet d’octu- 
bre de 1844. (AMM.) 

Els socis compren en emfiteusi un terreny de 3.575 canes quadrades, 
que els costa 12.000 ris i pel qual havien de pagar un cens redimible al 3% de 
2.800 ris anuals. El pacte era per a vint anys i el capital el representaven sis 
accions: tres els Arenes per 600.000 ris, dues els Rosal per 400.000 ris, i una 
Rosa Llibre per 200.000 ris. Entre els Arenas i els Rosal, de bon 
començament es varen manifestar problemes de caràcter administratiu que 
van dur fins i tot a una demanda judicial, situació que es resol liquidant la C a , 
que passa a mans dels Arenas. Varen tornar als Rosal i a Rosa Llibre els 
capitals que havien fet efectius i 12.000 ris en concepte de perjudicis. 

La nova factoria comença la producció l'any 1856 i tenim un detallat 
inventari dels estris que la componien. Hi havia un vapor de 40 cv que els 
germans Alexander d'Edimburg, establerts a Barcelona, havien construït per 
216.000 ris. Era del sistema de mitjana pressió amb dos cilindres i l'instal·len 
l'any 1856. En el tissatge hi havia 160 telers mecànics i a la filatura 4 batans 
de ferro, 23 cardes, 7 metxeres, una màquina d'esmerilar, 2 d'ordir, 2 de 
bobinar, una de parar, 11 selfactines amb un total de 4.700 fusos i 22 mule- 
gennies amb 3.216 fusos. Setze d'aquestes darreres les havia comprades a 
Josep M. Xarau l'any 1852 per 36.400 ris. D'aquesta manera, quant a 
capacitat productiva i inversió de capitals, es situava en el segon lloc de la 
ciutat. L'antiga fàbrica del Camí Ral continua l'activitat sota la direcció d'un 
encarregat, dedicant-se al vellut. 

Jacint Arenas va morir l'any 1864 i la premsa el presentava com a 
" descendiente de la casa industrial mas antigua de esta ciudad, y 
actualmente el gefe probo y entendido de uno de los establecimientos que la 
misma posee mas grandiosos y acreditados" . En aquell moment era primer 
tinent d'alcalde i ja havia estat regidor l'any 1854, amb l'ajuntament moderat. 
Jacint va deixar una herència valorada en 1.200.000 ris que consistia en la 
fàbrica, dues cases a Mataró, una a Llavaneres, tres peces de terra, diversos 
crèdits i un important patrimoni a Sant Iscle de Vallalta: dos masos i 35 
censos emfitèutics. En aquells moments la fàbrica va passar a córrer sota el 
nom de Josep Arenas i Maynou i en morir, l'any 1886, se'n va fer càrrec la 
vídua (77). 

La fàbrica Busqueta i Sala 

1 . La fàbrica de Can Massot. L'origen de la factoria més important de Mataró 
l'hem de situar l'any 1837 quan Ignasi Sala i Jaume Busqueta estableixen una 
companyia per realitzar la filatura, el tissatge i el blanqueig d'articles de cotó. 
Sala era de Manresa i fill d'una família relacionada amb el tèxtil que es 
trasllada a viure a Mataró per dirigir com a tècnic la nova fàbrica (78). 
Busqueta, natural de Sant Llorenç Savall, residia a Barcelona i es dedicava al 
comerç i a la filatura. Durant la dècada dels anys trenta el trobem dirigint el 
ram de filats dins la Comissió de Fàbriques. 

Els socis varen arrendar per cinc anys la casa propietat de Desideri 
Torras dita Mas Fogueres del Torrent, i de renom Can Massot, situada vora 
els que aviat serien els carrers de Cristina i Isabel. Els costava 34.218 ris 
l'any i també varen llogar a Pau Gallifa un grup de cases veïnes per 3.951 ris. 

Fàbrica de Busqueta i Sala al carrer Sant Agustí, segons un projecte de 
Gaspar Collet s/d (1842-4). (AMM.) 

La fàbrica sota la direcció tècnica de Sala, i la comercial de 
Busqueta des de Barcelona, va passar de seguida a convertir-se en 
l'establiment de més envergadura de la ciutat. La inversió d'una notable 
quantitat de capitals, que desconeixem, però que cal situar al voltant de 
300.000 ris, va fer possible l'adquisició d'una maquinària moderna que no era 
a l'abast de la majoria de filatures de la ciutat (79). 

Quan l'any 1841 s'acaba el període contractual ja era establerta la 
societat per construir una fàbrica més avançada i gran. Tot i així Sala va 
llogar de nou l'edifici de Can Massot i forma la societat en comandita 
Sanpera, Torras i C a , el mes d'agost del mateix any, per realitzar el tissatge. 
Els socis eren Ignasi Sanpere, Francesc Torras, Ignasi Sala i Jaume Busqueta, 
que participaven a parts iguals en els 53.400 ris de capital. La C a es dissolia 
quatre mesos després perquè els socis consideraven que la seva continuació 
no era rendible. De tota manera la fàbrica va anar funcionant un temps fins 
que a Sala se li varen presentar problemes per manca de pagament d'alguna 
anualitat de lloguer (8o>. 

2. El vapor del carrer Sant Agustí. El dia 5 de juny de 1840 es va 
formar davant el notari de Barcelona Ramon Torras i Golorons la C a 
Busqueta i Sala amb el propòsit de tirar endavant la fabricació de filats, 
teixits i blanqueig de cotó. No es tractava d'una ampliació de l'antiga societat 
que corria sota el mateix nom, ja que era tota una altra idea empresarial la 
que hi havia al darrere: formar una fàbrica amb tots els avenços tècnics del 
moment, de manera particular la força de vapor i màquines selfactines, per la 
qual cosa es pactava la construcció d'un edifici adequat al nou negoci, que es 
concertava per a cinc anys i un capital de 600.000 ris. 

Els socis eren Antoni Sala i Basany, comerciant, veí de Barcelona, 
que hi posava 100.000 ris; Pere Rius, de Canyamars, comerciant i veí de 
Barcelona, amb 100.000 ris; Silvestre Dalmau, de Canet, amb 100.000 ris; 
Jaume Busqueta i Ignasi Sala hi posaven els altres 300.000 ris, en forma de 
màquines. Busqueta tenia la signatura comercial i s'encarregava de les 
compres de cotó, per la qual cosa cobrava un salari setmanal de 120 ris. 





t.. t. t -*r* 

També anava al seu càrrec dirigir la casa comercial que tenia la C a a 
Barcelona, a la Rambla dels Estudis n° 6, el mateix domicili de Busqueta, on 
es venien i negociaven els gèneres produïts a la fàbrica de Mataró, que per 
contracte dirigia Ignasi Sala. També es pacte que els socis puguin retirar cada 
any la meitat dels seus interessos i la reinversió de la resta. 



Fàbrica de Busque.a i Sala. Ampliació cap el carrer Campeny, el juliol 

de 1859. (AMM.) 

La C a es va anar renovant cada quinquenni, moment quan davant 
notari es produïen els nous pactes, les ampliacions oficials de capital i 
l'entrada de nous socis. El desembre de 1846 el capital era dividit en sis 
accions i 3/4 d'acció, que es repartien d'aquesta manera: Jaume Busqueta 1 i 
1/2, Silvestre Dalmau 1, Pere Rius 1, Antoni Sala 1/2. Les altres eren en 
mans dels nous components de la societat: el fabricant de filats de Mataró 
Jaume Baladia, amb 1/2 acció; Ignasi Sanpere, cunyat dels Sala, amb 3/8 
d'acció; Josep Matheu i Ribera, en representació del seu gendre l'advocat 
Josep de Caralt, amb 1 acció; i Isidre Sala i Basany amb 7/8. Ignasi Sala no 
renova la seva participació i la C a quedava a deure-li 296.402 ris, que havia 
de cobrar en tres anys, cosa que no es va fer efectiva ja que en el següent 
quinquenni torna a constar com a membre de la companyia. L'any 1844 
Jaume Baladia es fa càrrec de la responsabilitat de comptable i direcció de la 
factoria, substituint a Ignasi Sala (8i>. 

CAPITALS DE BUSQUETA I SALA 


Any 1840 

Any 1846 

Any 1848 

600.000 ris 
1.179.360 ris 
2.699.000 ris 

Any 1851 

Any 1857 

2.717.920 ris 
3.578.900 ris 


L'any 1851 es toma a renovar el pacte, que aquesta vegada 
incorporava amb mitja acció Pau Vilaregut, el conegut fabricant barceloní. 
Continuava Baladia com a gerent però s'anomena una junta directiva amb 
Vilaregut, Caralt, Ignasi Sala i el mateix Baladia. La renovació de 1857 va 
consistir en una ampliació de capital i en el traspàs de la gerència a Antoni 
Sala. 

La nova fàbrica s’havia començat a constmir l’any 1840 al carrer de 
Sant Agustí, sense cap permís de l'ajuntament, cosa que va motivar conflictes 
entre Ignasi Sala i el consistori, que demanava la legalització de les obres. Es 
va arribar a embargar l'edifici, cosa que va provocar les ires de Sala, que 
" contesto de un modo brusco y altanero que no presentaria el plano y haría 
el edificio" . Va acabar, però, demanant permís, que li va ser concedit. L'obra 
del gran edifici va durar molt de temps i, en els accessos, anys després encara 
s’hi treballava. 

La producció s'inicia el 1844, després que en aquell any es rebessin 
les màquines noves, segurament selfactines, i s’instal·lés un vapor de 15 cv. 
Poc després d’iniciar la producció, l’any 1845, es trenquen els bullidors i es 
paralitza la fàbrica. La reparació va anar a càrrec del tècnic Roberto Arrison. 
El mateix any, i en presència de José Moore, representant de la casa Hich & 
Bottom, i de José White, maquinista, es varen fer proves del consum de 
carbó: cada cinc hores gastava 12 quintars a la pressió de 36 lliures. Els 
problemes es varen resoldre aviat i la fàbrica va continuar sense entrebancs. 

Referent a la producció, tenim el detall de 1848, que era de 30.000 
lliures de fil al mes, dels números 20 a 30. Pel que fa al tissatge, dades de 
1851 informen que es treballaven peces de sis pams d’ample de cotó blanc de 
2501 a 2899 fils i, també en aquest any, fil dels números 4 a 21. La marca de 
la casa era un sol radiante i en algun moment es varen haver de fer gestions 
per perseguir falsificadors de l’emblema. 

Els gèneres s’enviaven a Barcelona per a la seva comercialització. 
Viatge que abans del tren es feia amb un carro llogat a 72 ris el trajecte. 
Aquest trasllat havia provocat més d’un incident amb les autoritats per 
qüestions fiscals. L’any 1846, a Busqueta i Sala i al fabricant de teixits Aleix 
Baulenas, els volien fer pagar la contribució barcelonina com a 

magatzemistes de gèneres de cotó, cosa a la que es va oposar la Junta de 
Fàbriques i els interessats afirmant que a la capital no hi feien cap mena de 
negoci i que només els servia de trànsit. Manifestaven: "que sin tener 
comercio de ninguna clase en esta capital, ni otra indústria que la de sus 
establecimientos en dicha ciudad [Mataró], forman sin embargo en 
Barcelona el depósito de los productos de aquellos, ya para daries la última 
mano, ya por ser el mercado general desde donde se espenden para varios 
puntos del Reyno sin tener aquí consumo de ninguna clase" . 

Quant a les formes de producció, a més del treball a la factoria, la C a 
feia contractes a diverses persones perquè treballessin per a ells. L'any 1845 
deixen al teixidor d'Argentona Miquel Suari divuit telers complets per fer 
peces de cinc quarts. Suari es comprometia a pagar pels estris un total de 
4.180 ris i la C a li subministraria el fil i li pagaria 5 ris per cada peça teixida. 
El mateix acord s'estableix amb el teixidor de Mataró Josep Alsina, a qui 
deixen quinze telers. L’any 1846, el conveni, el fan amb dos teixidors de Sant 
Genis de Vilassar que tenien una petita fàbrica dedicada a fer empeses. L’any 
següent ho acorden amb les mateixes condicions, però amb la durada d’un 
any, amb el teixidor de Cabrera Joan Valls. 

La preeminència de la fàbrica Busqueta i Sala ve determinada per la 
important aportació de capitals que es va produir en la seva fundació i anys 
posteriors, i la progressiva inversió en el negoci per part dels socis que, 
recordem-ho, havien pactat la reinversió automàtica de la meitat dels 
beneficis anuals. La xifra de 1848 pot sorprendre, però hem de tenir en 
compte que és subministrada per una font diversa de les altres, que són els 
protocols notarials. Es tracta de les dades del Pare Rius i la gran diferència 
que mostren amb les de 1846 es justifica perquè en aquest cas es tracta dels 
diners invertits en edificis, màquines i circulació, i no de l’exclusiva inversió 
dels socis. Perquè la C a tenia altres formes de capitalització, com ho eren els 
préstecs. El mateix Josep de Caralt, soci de la C a , tenia l’any 1847 deixats 
50.057 ris. 


Amb aquests diners la mecanització es va anar afermant i el 1848 ja 

comptaven amb 7.000 fusos: 3.400 de mule-gennies i 3.600 de selfactines. A 
la filatura, hi treballaven 134 persones i a tota la indústria, si hem de fer cas 
de la xifra que dóna el mateix Sala a l'ajuntament, unes 800 persones, 
quantitat important. L'any 1851 en el tissatge tenien 80 telers mecànics, que 
dos anys després eren 120. En el blanqueig, que tenia un vapor de 3 cv, hi 
treballaven l'any 1848 divuit homes que blanquejaven cada més 3.200 peces 
de 25 canes i cobraven un salari de 10 ris al dia. Busqueta i Sala també tenien 
llogat el blanqueig de la raó social Vilaregut i Sala situat vora els molins d'en 
Llauder, fins que el 1851 l'adquireixen. Sense detalls sabem que l'any 1858 
funcionava la C a Sala, Baladia i Coll a l'antic edifici d'Aleix Baulenes al 
carrer Unió. 

En la dècada dels cinquanta la fàbrica va anar augmentant la seva 
capacitat productiva amb la implantació d'un vapor de 30 cv, tot i els greus 
conflictes que sovint s'hi plantejaven, en ser el centre de la problemàtica 
obrera reivindicativa. Potser per prevenir-ho la C a ajudava econòmicament en 
temps d'atur industrial. L'any 1847 donen 2.000 ris per a assistència pública i 
durant el còlera de 1854 avancen 20.000 ris sobre la contribució per atendre 
les necessitats. 

En períodes que marxen del nostre estudi es varen produir els fets 
més greus de la vida de la factoria. El 6 d'abril de 1860 un incendi, del qual 
no es va poder determinar l'origen, va destruir gran part de l'edifici i la 
maquinària, i la reconstrucció va costar 1.567.640 ris.: "Los pitos de los 
bomberos anunciaron el siniestro. Acudieron muchos: el fuego habia tornado 
tanto incremento que hubiera sido temeridad detenerse en ahogarlo, así que 
solo se trabajó para que no comunicarà con los edificios contiguos (..) y las 
fàbricas de Esquerra y Gordils cuyas ventanas y tejados besaron mas de dos 
veces las llamas del edificio incendiado (..)■ Era aquel espectàculo, 
sorprendente, horroroso y triste. Se dice que se salvó de la fàbrica la caja 
que contenia algunos miles de duros, algunos papeles, etc." 

L'any 1870 es va produir un intent d’incendi, repetit l’any 1872 
enmig d’una vaga. En aquesta època els treballadors designaven la fàbrica 
amb el nom de la Rússia petita per la intransigència dels amos ( 82 ). 

La fàbrica de Josep Mataró 

L’any 1839 es va formar la raó social Guanyabens i C a que aplegava el 
comerciant barceloní Josep Mataró, el comerciant de Mataró Manuel B. 
Guanyabens i el matrimoni d’hisendats Fortuny-Senromà. Tenia com a motiu 
la instal·lació d’un molí fariner mogut per vapor, per la qual cosa es va 
construir un edifici adequat entre els carrers Sant Joan, Sant Pere i Sant 

Onofre, en un terreny dels Fortuny. La participació en la C a era d'aquest 
ordre: Mataró hi tenia la part fonamental de la inversió: 552.400 ris, 
Guanyabens 48.600 ris i els Fortuny 88.880 ris, en representació del capital 
del cens del terreny. 

El molí va funcionar del 1841 al setembre de 1843 i els socis es 
varen repartir els següents beneficis: Mataró 12.520 ris, Guanyabens 1.100 
ris i els Fortuny 2.000 ris. Els beneficis migrats van fer que es dissolgués la 
C a , i immediatament se'n va formar una de nova per explotar més 
intensament la força de 20 cv del motor de vapor. Sobre aquesta societat no 
tenim massa dades, però és segur que Guanyabens es va desentendre del 
negoci i Mataró en va quedar com a únic propietari dedicant-se a llogar 
l'edifici per a fàbrica de filats a diversos industrials que no disposaven d'un 
capital suficient per a fer front als costos d'establir-se. 

El vapor de Josep Mataró va ser utilitzat, en diferents èpoques, per 
molts fabricants que coexistien en aquell edifici de grosses dimensions: Josep 
M. Xarau (1847-1850), Melcior Alsina i C a (1857), Joaquim Esquerra (1847- 
1853), Miquel Biada (1847-1869?), Mas Germans (1869), Vídua de Josep 
Mas Esteve (1885), etc. Aquesta fàbrica, que a l'any 1848 hi treballaven 150 
persones, sembla que va tancar les portes l'any 1917 (83). 

La fàbrica Biada 

Es tracta de l'establiment de filatura que Miquel Biada, el propulsor del 
primer tren d'Espanya, tenia dins la fàbrica de Josep Mataró. Consistia el 
1847 en vuit maquines de filar mule-gennies de 120 fusos, sis selfactines de 
300 fusos, que feien un total de 2.760 fusos, deu cardes i altres estris de 
l’ofici accionats per 50 obrers. L’estadística de 1850 ens indica que la 
capacitat productiva era estable. Dos anys abans havia mort Miquel Biada i el 
negoci passa als tres germans Biada i Prats sota la raó social Germans Biada i 
C a . Dos d’ells eren comerciants a Barcelona i l’altre a L’Havana. L'any 1855, a 
més de la filatura, es dedicaven al gènere de punt amb quatre telers circulars. 
La fi de la indústria cal situar-lo cap a 1869 en ser traspassada (84). 

La fàbrica Gironès 

Josep Gironès i Pujolà, de Barcelona, es trasllada a Mataró els primers anys 
del segle XIX, on es casa i inicia un negoci de teixit de cotó. Tenim poques 
notícies però sabem que durant els anys vint a la seva fàbrica es realitzava la 
filatura i el tissatge i devia de ser de les més importants, ja que dóna al seu 
propietari beneficis suficients per anar-se fent un patrimoni immoble. En 
aquests anys es produeix un primer creixement finançat a través del crèdit, 

Gironès estableix censals sobre diverses finques, rep el 1821, un préstec per 
fer obres de 4.700 ris i tres anys després li deixen 20.000 ris per fer-los 
negociar a la fàbrica a canvi d'una quantitat anyal en concepte de beneficis, 
etc. Josep Gironès en aquests anys devia ser una persona d'una certa 
consideració dins el món industrial de Mataró, perquè els anys 1824 i 1831 
va ser nomenat diputat del comú. 



Fàbrica Gironès, segons el projecte de Gaspar Collet, de setembre de 

1844. )AMM.) 

La fàbrica era situada al Ravalet entre aquest carrer i el de Sant 
Pelegrí i a l'entrada hi havia una botiga de roba on es venien peces de teixits 
de diversos estils, mocadors, gecs, indianes, etc. L'any 1843 comptaven amb 
nou màquines de filar mule-gennies de 120 fusos que havien costat de 3.204 
a 4.613 ris. Una metxera francesa que era l'estri més car havia costat 20.025 
ris. Tot finstrumental importava un total de 79.160 ris. La inversió en el 
tissatge era més modesta situant-se en 10.263 ris, cost dels telers de fusta de 
fer pelfa i samarretes, que per unitat anaven de 1.516 a 2.563 ris. 

Per al tissatge tenia 17 telers, però Gironès utilitzava habitualment el 
treball domèstic i el 1843 tenia llogats 27 telers a diverses persones: a 
Francesc Culla dos de comuns, a Pere Puig dos de comuns, a Antoni Marquès 
un de samarretes, a Joan Pla dos de samarretes, a Antoni Delies un de 
samarretes, a Joan Forest un de fer gecs de pelfa de cotí i llana i a Josep Puig 

onze de quadrats. A la factoria hi havia un tint de reduïdes dimensions per als 
acabats. 

CAPITALS INVERTITS 



1843 

1848 


Edificis 

Maquinària 

Circulació 

89.423 ris 

140.793 ris 

170.000 ris 

220.000 ris 

150.000 ris 



230.216 ris 

540.000 ris 


FUSOS EN ACTIU 

1843 1848 

1850 

1854 

mule-gennies 

970 1680 

1900 

1680 


De la importància de l'establiment en la seva etapa preindustrial ens 
en parla el fet que l'any 1843 hi hagués un total de 36.824 ris de vendes no 
liquidades i que els clients s'estenguessin per tot l'àmbit català: Arenys de 
Mar, Santa Coloma, Sant Celoni, Barcelona, Breda, Malgrat, Granollers, 
Pineda, Girona, Calella, Hostalric, Lloret i Mataró. Aquesta llista parcial de 
clients és un indicador del circuit comercial del tèxtil, que, en aquest cas, 
sembla abocat al mercat regional. 

Gironès, per fer possible el creixement de la fàbrica, havia hagut 
d'endeutar-se els anys trenta, però com que mai no va tenir problemes amb 
els creditors hem de suposar que les obligacions anaven complint-se a mesura 
que caducaven. Molts diners els havia aconseguit en forma de censals i 
alguna aportació del seu germà Miquel, que treballava en el negoci. També 
coneixem alguna operació de préstec que fa Gironès, però son irrellevants, ja 
que les seves necessitats de capital eren contínues. 

Josep Gironès i Pujolà va morir l'any 1843 deixant als seus filis 
5.340 ris a cada un d'ells. A l'hereu, Domènec, li dóna també 10 telers i el dret 
de quedar-se a la fàbrica, la propietat de la qual era de la vídua Gertrudis 
Albanell i el germà Miquel, que ja dirigia l'establiment i tenia una petita 
fàbrica al mateix edifici. En fer inventari de la seva fortuna es té una visió de 
la seva riquesa: tenia quatre cases al Ravalet, una de les quals era l'habitatge 
familiar, bastida amb tota mena d'estris. A un actiu de 230.216 ris, la inversió 
en la factoria, li correspon un passiu de 201.147, format per les obligacions 
sobre els seus béns causades pels censals, deutes de matèries primeres, 
màquines i diversos crèdits. 

A la mort del pare, Gertrudis i el seu fill Domènec Gironès i 
Albanell (Mataró, 1811-1855) estableixen relacions de companyia l'any 1845 
per a un període de cinc anys amb el nom de Vídua Gironès i Fill per tirar 
endavant el negoci propi i el de l'oncle Miquel. I, per fer-ho realitat, es 
plantegen la necessària introducció d'una màquina de vapor, davant els 
continus perjudicis que patien per no poder competir amb les indústries que 
havien adoptat la nova tecnologia. 

Fins aquell moment tenien com a element motriu “ un bòxit rodat per 
tres animals, tenint-ne altres de descans ”, I després de meditar-ho decideixen 
que "no tenen altre recurs, que la plantificació d'un vapor per fer anar las 
dos fàbricas ab un temps (..) que per posarse al nivell dels altras fabricants 
los és indispensable'" . La inversió era productiva "en rahó del progrés que ha 
tingut lo art de fabricació per medi de las màquinas de vapor per lo que se 
reporta una notòria utilitat ia per lo major número de cotó que se trevalla, ja 
per lo ahorro de operaris, y ja per la compra d'animals, son manteniment y 
desgràcies dels mateixos". La màquina de 8 cv va entrar en funcionament el 
1846 i per poder-la comprar varen rebre un préstec per valor de 42.720 ris del 
comerciant de Barcelona Bonaventura Creus, préstec que tornaven al cap de 
dos anys. 

Sota la direcció de Domènec la fàbrica viu una nova expansió, la 
xifra de capitals invertits i fusos en funcionament ens ho indica. La diferència 
entre l'any 1843 i 1848 rau en el vapor, ja que la circulació es manté estable i 
la xifra de capitals en edifici devia ser de la mateixa magnitud, en estar 
instal·lats al mateix lloc. El progrés quant a capacitat productiva sí que 
experimenta un creixement notable, que devia fer més competitiva la fàbrica, 
que l'any 1848 tenia 90 obrers ocupats en la filatura, tissatge i tint. 

L'any 1852 varen construir una nau al costat de la fàbrica que 
lloguen a Mateu Serra, de Sant Genis de Vilassar, que hi va posar una fàbrica 
de filats llogant també la força del vapor. Pagava 50 ris al dia pel vapor i 4 
per l'ús de l'edifici. El mateix any moria l'oncle Miquel i la seva part de la 
fàbrica, sis maquines de filar valorades en 32.000 ris i una tercera part del 
vapor, que importava 22.000 ris, va quedar integrat al patrimoni de la vídua i 
el fill Domènec, tot i els problemes que hi va haver amb la dona de Miquel. 
Aviat moria Domènec, l'any 1855, a l'edat de quaranta-quatre anys, fet que va 
produir un trasbals a la família. Gertrudis i els altres fills es fan càrrec com a 
tutors dels nets i, en no tenir experiència, lloguen la fàbrica als germans 
Melcior i Josep Alsina i Torras per 28.000 ris a l'any: 6.000 per l'edifici i 
22.000 pe vapor i les màquines. Els Alsina també treballaven el tissatge i 
tenien telers rodons de punt. 

En acabar el terme del lloguer els Gironès tornaven al camp de la 
producció directa, aquesta vegada en societat: Gironès, Estol i Carrau, que es 
pactava per a quatre anys. Gertrudis Albanell i els seus fills Miquel i Jordi hi 
participaven amb 144.600 ris, valor de la maquinària. Pelegrí Carrau i Matriz 
amb 40.000 ris i Joaquim Estol, encarregat de la fàbrica, amb 20.000 ris. Els 
Gironès varen fer fallida a principis de la dècada dels setanta i la casa-fàbrica 
del Ravalet va ser subhastada. El 1870 corria a nom de la C a Alsina i Ferrer i 
a principis del segle XIX a nom de la C a Jordana i Espiell (85). 

La fàbrica d' Antoni Bruguera 

El comerciant de Barcelona Antoni Bruguera i Martí va fer construir una 
fàbrica de filats a vapor Fany 1845, després d'una sèrie d’entrebancs 
urbanístics amb l'ajuntament. Era situada al carrer de Massot, a la cantonada 
amb el Rierot, i tenia un motor de 12 cv. Bruguera havia bastit l'edifici com a 
inversió i no l'explotava ell mateix. L'any 1847 els llogaters eren Josep 
Molera i Ramon Alsina que aviat acomiaden els 106 treballadors que hi 
tenien per la crisi industrial i durant tres anys la producció s'atura. En aquests 
moments va morí el propietari i la vídua Amèlia Vilanova va encarregar la 
gestió dels seus béns a Francesc Burgués. 

Tenim poques noticies d'aquest establiment, però ens consta que 
l'any 1850 Molera hi treballava amb 37 operaris i 1.920 fusos. De tota 
manera la crisi que en aquell període va afectar els fabricants amb menys 
capitals duu Molera a tancar el negoci i a dedicar-se a les mitges, que ja 
compaginava amb la filatura. 

La fàbrica la va llogar l'any 1851 la C a Arenas i Caparà, formada per 
Dídac Arenas i Maynou, germà dels industrials que ja hem tractat, i el seu 
cunyat Isidre Caparà, d'ofici esparter. Sembla que ambdós es varen plantar 
amb els diners que els va deixar Joan Pau Arenas, perquè ni Dídac, que era 
manescal, ni Isidre, mai no havien tingut cap relació amb el sector tèxtil. 
Aquesta inversió, que endevinem mínima, els va dur a errar la provatura, ja 
que l'any 1857 consten com a llogaters els socis Rafart i Roldós (86). 

La fàbrica Roldós i Planell 

Antoni Roldós i Tauran era fill del sastre Jacint, i a ell es deu la formació del 
patrimoni familiar. Durant els anys vint tenia dues botigues de queviures i es 
dedicava a l'especulació com a majorista de cereals i altres negocis: arrenda 
la forneria municipal, compra cases que després lloga, deixa diners a crèdit, 
etc. El seu ofici era la fabricació de pastes de sopa i tenia una fàbrica on es 
produïa sèmola, fideus, etc. Aquest conjunt d'iniciatives li va permetre de 

disposar d'un capital mínim i, sobretot, de comptar amb una base material de 
crèdit. 

Fàbrica d’ Antoni Roldós al carrer de l'Hospital, segons el projecte de Gas- 
par Collet, de juny de 1844. (AMM.) 

L'ocasió d'emprendre negocis de més volada se li va oferir arran de 
l'estabilització política de 1844, quan s'inicien diversos projectes d’inversió 
fabril. Roldós va demanar el mes de maig d’aquest any permís per edificar 
una fàbrica de vapor amb un motor de 8 cv, obra que va dirigir l’arquitecte 
Miquel Garriga, al carrer de l’Hospital. La factoria, la instal·lava la C a Roldós 
i Planell, formada l’abril de 1845 per dedicar-se a la filatura durant cinc anys. 

L'altre soci era Agustí Planell i Navarro, comerciant barceloní que un temps 
abans tenia un establiment de filats de poca envergadura a les Escaletes, era 
fuster, fill d'Agustí, un carreter d'Horta. 

Planell i Roldós inverteixen 267.560 ris repartits d'aquesta manera: 
211.560 ris corresponen a Planell per set màquines de filar i altres estris que 
aporta a la C a i a Roldós els 56.000 ris restants, que havia dipositat en 
metàl·lic i eren el producte de diversos préstecs obtinguts al 6%, endeutant-se 
ell i el seu fill Anton Roldós i Mas. 

Dirigien la fàbrica Antoni Bonet i Bonaventura Roldós, un altre fill 
d'Antoni, i comença a funcionar l'any 1846, ocupant 75 operaris que produïen 
15.420 lliures de fil al mes. Les màquines eren mule-gennies amb un total de 
3.600 fusos. El negoci va anar bé i Roldós torna en dos anys els crèdits que li 
havien concedit. L'any 1850 es dissol la C a tal com havia estat pactat i Roldós 
rep de Planell 90.120 ris en concepte de liquidació final. En aquests moments 
treballaven a la factoria els quatre germans Roldós, que juntament amb el 
pare es fan càrrec del negoci. 

La fàbrica va anar endavant sense cap augment de la capacitat 
productiva, però dedicant-se també al gènere de punt, indústria en la qual 
eren precursors, ja que amb el fabricant de teixits Francesc Fradera varen 
introduir de l’estranger una màquina de punt mecànic i blondes de diverses 
dimensions, de seda i cotó, la propietat de la qual els fou atorgada per a cinc 
anys. 

Roldós va continuar al marge de la fàbrica amb els seus negocis 
immobiliaris i amb el préstec de diners, i l’any 1854 es va introduir en una 
activitat de molt èxit aleshores: l’especulació en valors de mineria, comprant 
una participació en un grup de mines situades a Sant Pere de Vilamajor i al 
Brull per un total de 6/14 parts. Roldós era el president i director de la 
companyia minera i a la seva mort els fills varen tirar endavant tots els seus 
negocis. 

En l’àmbit polític sabem que Antoni Roldós va ser regidor l’any 
1836 i membre del Partit Moderat. De la mateixa manera que ens consta la 
militància moderada del seu antic soci Agustí Planell (87). 

La fàbrica de Joaquim Esquerra 

Joaquim Esquerra i Serra (Mataró, 1817-188?) era fill de Salvador Esquerra, 
que havia estat comerciant, entre altres llocs, a la vila de Güines, a Cuba, i 
que va morir l’any 1836 a Mataró. Aleshores Joaquim, menor d’edat, dóna 
poders a Joaquim Andreu, de L’Havana, perquè intervingui en la partició de 
béns amb els seus germans Salvador i Bonaventura, també residents a 

Güines, ja que el testament indicava parts iguals entre tots els fills. Salvador, 
el pare, va morir a la seva casa al carrer Sant Agustí, on vivia amb la muller 
Mariana Serra, i va deixar a Mataró els següents béns: una casa al carrer Sant 
Francesc, algunes dotzenes de mitges amb què comerciava i 300 duros de 
plata. Es va fer càrrec de Joaquim, durant la minoria d'edat, el seu oncle Joan 
B. Coll i Massoni, un acabalat comerciant de la ciutat, que havia estat pilot. 
Notem que l'any 1837 es va inaugurar el primer tram de tren de La Havana a 
Güines, el primer en territori espanyol. 




Façana de la fàbrica de Joaquim Esquerra al carrer Sant Agustí, segons 
plànol d’Ignasi Caballol, de juny de 1853. (AMM.j 

Joaquim va marxar a Amèrica l'any 1837, com ell deia "a probar 
fortuna", però no hi va residir massa temps perquè el 1841 ja el trobem 
establert com a fabricant de filats i teixits a la casa del carrer Sant Francesc 
de Paula. En aquest mateix any li havien deixat diners per ampliar la filatura. 

concretament ens consta una aportació de 33.962 ris. La col·laboració de 
l'oncle va ser decisiva per al futur del negoci, ja que va suposar una gran 
aportació de capitals, que entre els anys 1842-1847 podem calcular en 
173.966 ris. 

Aquesta capitalització li va permetre d'accedir a muntar la seva 
pròpia fàbrica dins l'establiment de vapor de Josep Mataró i comprar vuit 
màquines mule-genny: una de 300 fusos i 7 de 240, totes de ferro. També una 
de fusta de 120 fusos, nou cardes grans de ferro, dos batans també de ferro i 
tres metxeres del mateix material. 

L'any 1848 era instal·lat dins la fàbrica Mataró i comptava tornar els 
crèdits rebuts de l'oncle al cap d'un any amb els beneficis de la producció, 
cosa que no sabem si es va produir. El cert és que en morir Coll l'any 1856 li 
va deixar tots els seus béns, de gran quantia, perquè durant els anys trenta 
sovint figurava entre els majors contribuents. 

El 1850 la fàbrica Esquerra tenia 2.400 fusos i 50 operaris i animat 
per l'èxit industrial i noves perspectives de guanys, Joaquim va decidir 
construir una factoria pròpia a vapor. Cosa que va dur a terme el 1853 
comprant per 42.720 ris un terreny al carrer Sant Agustí, a la vora de la C a 
Gordils i Dalmau i de la C a Busqueta i Sala. El nou establiment entrava en 
funcionament l'any 1854 i va suposar, per a Joaquim, un endeutament de 
82.983 ris. 

L'any 1886 regentava la fàbrica la seva vídua i deu anys després 
consta a nom de Fills d'Esquerra. De Joaquim no en coneixem cap actuació 
de signe polític, sabem, però, l'important lloc que va aconseguir dins la 
burgesia de Mataró, com prova el fet que l'any 1862 fos nomenat tresorer de 
la primera junta de la Caixa d'Estalvis. En canvi de l’oncle Coll ens consta la 
seva actuació com a constitucionalista durant els primers anys del període 
liberal (88). 

La fàbrica de la C a Planell i Bonet 

Agustí Planell en acabar l’associació amb Roldós se’n va endur un dels 
directors de la fàbrica: Antoni Bonet, amb el qual ja havia tingut relacions al 
seu antic establiment de filatura a la baixada de les Escaletes. Tots dos varen 
formar C a per a implantar una fàbrica de filats amb vapor al carrer Sant 
Ramon, que va iniciar els treballs l’any 1850, tot i que l'edifici no va ser 
acabat fins el 1854, en arribar la màquina de vapor de 12 cv encarregada a 
una fàbrica de Rouan a França, que va costar 88.110 ris. Aquests diners, 
juntament amb el cost de l'edifici i altres despeses, fan un total de 279.506 ris 
invertits en el negoci, recollits a base de crèdit. La C a no va durar massa 

temps i aviat consta a nom d' Antoni Bonet, i l'any 1862 com a Bonet i C a . 
Aquest, que havia començat treballant com a tècnic, va aconseguir amb la 
fàbrica una notable fortuna i l'any 1862 figurava com a director segon de la 
primera junta de la Caixa d'Estalvis. En anys posteriors la fàbrica va anar a 
nom de Fonrodona i C a , Minguell, Peradejordi i C a , Minguell i C a i Vda. 
Minguell i C a (1900) (89). 

4.2. Fàbriques de teixits. 

La fàbrica de Pau Codina 

Pau Codina era originari de Sant Iscle de Vallalta, fill de Jordi, pagès 
d'aquella localitat, que de petit va venir a residir a Mataró. Pau es va dedicar 
al comerç i a fabricar teixits. La combinació d'ambdues activitats li va donar 
bons resultats i la seva fàbrica es va anar situant en un lloc capdavanter en la 
indústria local. Feia teixits en cru i l’any 1850 comptava amb 32 telers 
senzills i 46 operaris. Per la xifra de l'impost, sabem que era un establiment 
notable en aquesta època tot i que quedava lluny de les fàbriques que 
utilitzaven telers mecànics. En morir Pau va continuar la indústria el seu fill 
Lluís, ja que el primogènit Francesc era cec. Un altre fill feia de candeler a 
Barcelona i el darrer, Carles, va rebre en herència 16 telers de fabricar 
empeses rao). 

La fàbrica de Sebastià Rodon 

Sebastià Rodon havia nascut a Cabrera, fill del pagès Josep, i tenia establerta 
a Sant Joan de Vilassar una petita indústria de teixits els anys trenta. Sabem 
que el 1836 el seu sogre Jaume Abril, pagès d'Argentona, li va deixar diners 
per continuar la producció i Rodon es va traslladar a Mataró l'any següent, on 
va obrir una fàbrica de teixits. Segons l'estadística de 1850 tenia un dels 
establiments més importants amb 95 telers senzills i 140 operaris. L'any 
següent és el darrer que consta com a fabricant de filats a la contribució (9i). 

La fàbrica de Joan Campos 

Campos era un teixidor d'envergadura que fins als anys cinquanta va 
mantenir la primacia del subsector amb 114 telers i 170 operaris. De la seva 
activitat, en coneixem pocs detalls, però sabem que tenia la fàbrica a l'antic 
emplaçament de Josep Riera i C a , a les Figueretes, i que l'any 1845 va 
necessitar una aportació de 16.981 ris per a la producció, que tornava un any 
després. La fàbrica Campos, com altres establiments sense telers mecànics. 

va anar disminuint progressivament la seva importància relativa. L'any 1860 
al casal de les Figueretes hi havia instal·lada la C a Tió, Rivas i Ortiz, que 
feien anar un vapor, cosa que prova la fallida de Campos. El 1840 havia 
comprat amb el manyà Bartomeu Carreras la fàbrica de filats de Joan Castells 
i Costa, a la plaça de Sant Cristòfor, per una xifra de 63.012 ris. Operació de 
tipus especulatiu, perquè l'any següent la tornen a vendre al comerciant de 
Barcelona Manuel Verdaguer (92). 



La fàbrica Rosal 

La família Rosal era de Berga on Josep i el seu fill Anton Rosal i Farriols 
eren ferrers. Aquest darrer va muntar, els anys trenta, una indústria tèxtil que 
va funcionar tota la dècada. En aquells moments els seus tres fills: Anton, 
Agustí i Ramon Rosal i Cortina varen establir conjuntament a Mataró una 
fàbrica de teixits al carrer Montserrat (93). L'any 1841 els trobarem cotitzant 
per primera vegada, i a partir d'aleshores la seva indústria va anar en 
augment: dels 30 telers jacquard que tenien el 1851 passen dos anys després a 
55. L'any 1849 Ramon mantenia una indústria de teixir, a part dels seus 
germans, amb deu telers. 

Sense abandonar la seva activitat de tissatge, l'any 1853 es varen 
posar d'acord, com ja hem assenyalat, amb els germans Arenas per muntar 
una indústria de gran envergadura dedicada a la filatura i el tissatge. Però 
desavinences de tipus personal varen malmetre la societat, i els Rosal van 
abandonar la C a previ cobrament de la quantitat avançada i d'una 

169 




indemnització. Els anys seixanta els germans Rosal desfeien el camí iniciat 
anys abans per tornar a Berga, on aixequen una colònia industrial de grans 
dimensions aprofitant l'energia del cabdal del riu Llobregat (94). 

La fàbrica Dorca, Solanas i C a 

El mes d'abril de 1854 es va constituir la societat Dorca, Sampere, i C a per 
fabricar panes i velluts durant cinc anys. El capital social era de 600.000 ris 
repartits en sis accions paritàries. Els socis hi participaven d'aquesta manera: 
Joan Dorca, fabricant i veí d'Olot, natural de La Manera, a França, tenia 1 
acció i 3/4 parts; Albert Sala i Basany, comerciant, natural de Manresa i veí 
d'Olot, tenia 1 acció; Isidre Sala i Basany, comerciant, natural de Manresa i 
veí de Mataró, tenia 1 acció i 1/4; Ignasi Sampere, comerciant, natural de 
Manresa i veí de Barcelona, tenia 1 acció i 1/4; i Lluís Soler i Sampere, 
natural de Manresa i veí de Mataró, tenia 3/4 d'acció. 

Dorca desplaçava la seva fàbrica d'Olot per integrar-la a la societat. 
Albert Sala n'era el comptable i Sampere, a Barcelona, s'encarregava de la 
gerència i gestió comercial. El projecte comptava amb la instal·lació d'una 
màquina de vapor, màquines de tenyir i tot l'utillatge necessari. I l'establiment 
es va muntar a l'edifici del carrer del Prat que era propietat de Jaume Baladia. 

El mes d'abril de 1855 es va reformar la composició de la C a , en la 
qual entraven com a socis Josep Solanas i Anglada, comerciant de Mataró, i 
Pere Cusachs. La deixaven, en canvi, Ignasi Sampere i Isidre Sala. Els motius 
d'aquesta reforma, que va comportar el canvi de nom de la societat, no els 
coneixem, però devien ser relatius al funcionament de la fàbrica i a desacords 
entre els socis. Problemes que aviat es tornarien a manifestar. 

El mes de juny de 1856 es reuneixen els socis per analitzar la marxa 
de la fabricació i decideixen que, vistos els pobres resultats del tenyit, 
deixaran de fer-lo per encomanar-ho a establiments especialitzats. Els socis 
es queixen que Dorca compri tanta matèria prima i aquest es va molestar: 
"habiéndose escedido de palabras (..) hasta el punto de haber llegado a 
espresar que para él había llegado el dia de arruinar la companía (..) que 
nada le importaba su buena o mala opinión en un país estraiio como lo es 
para él Espana ". 

A la fàbrica hi havia 42 telers mecànics, i feia fallida el 1857. En 
èpoques posteriors a l'edifici hi varen treballar: Josep i Melcior Alsina 
(1862), C a Alsina i Ferrer, i els Fills de Joaquim Esquerra (1899) (95). 

4.3. Fàbriques de mitges i punt. 


La fàbrica de Miquel Pou 

Un cas notable de fabricant de mitges és el de Miquel Pou i Esmandies, que 
tenia l'establiment a la Rambla i formava part del contingent d'industrials en 
actiu des dels anys vint. A la dècada dels quaranta s'havia convertit en el líder 
del sector. L'inventari de les seves pertinences, fet a la seva mort, ens permet 
acostar-nos a l'existència quotidiana i al nivell de vida d'una incipient classe 
mitjana que vivia lliurada al treball, com demostra prou el fet que els telers 
fossin situats al menjador de la pròpia casa. En tenia vint: tres del n° 30, set 
del n° 25 i deu més de deixats a diverses persones que treballaven per a ell. 

L'inventari incorpora una llista dels gèneres en període de 
comercialització, cosa que ens permet conèixer alguns aspectes dels 
mecanismes de la venda, preus dels productes, clients, etc. Els llocs on 
enviava mitges de cotó i seda són fonamentalment Barcelona i l'àmbit 
comarcal del Maresme, Madrid i Galícia, i tenia un important tràfic amb 
Cuba i Veracruz. De tota manera, d'aquesta documentació comercial de 
circumstància, és impossible de treure'n conclusions sobre el pes relatiu del 
mercat americà i nacional en el seu negoci, perquè és probable que darrere 
d'un comerciant amb residència a Arenys de Mar o Barcelona hi hagi 
l'exportació a Amèrica. De tota manera és evident que la mitgeria d'una certa 
qualitat tenia, durant els anys quaranta, un comerç atlàntic important. 

El detall de les operacions en curs és el següent: 

— Vendes a comissió: Vicenç Juvany (Barcelona), 440 dotzenes de 
parells de mitges de cotó per un import de 24.000 ris. Català i Fills 
(Barcelona): 19 dtz de mitges de seda: 2.960 ris. Camps i Artigas 
(Barcelona): 20 dtz de mitges de seda: 3.420 ris. Salvador Santaló 
(Barcelona): 28 dtz i sis parells de mitges de seda: 4.900 ris. Josep Teixidor 
(Barcelona): 6 dtz i sis parells de mitges de seda: 696 ris. Maria Bordas 
(Arenys): 4 dtz mitges de seda: 294 ris. Sra. Goday (Arenys): 3 dtz i deu 
parells de mitges de seda: 520 ris. 

— Vendes a partir el benefici: Es tracta de comandes que havien 
estat efectuades de cara a l'exportació a Amèrica. Pau Pla (El Masnou): 12 
dtz de mitges: 2.280 ris. Francesc Roca (Mataró): 16 dtz de mitges: 2.700 ris. 
Josep Calvetó i Julià (Arenys): 46 dtz de mitges: 9.760 ris. Jaume Julià 
(Arenys): 12 dtz de mitges: 2.780 ris. Gabriel Tomàs (Arenys): 38 dtz de 
mitges de seda: 5.740 ris. Joaquim Teis (Arenys): 22 dtz de mitges de seda: 
4.560 ris. Lluís Valdé (Mataró): 14 dtz de mitges de seda: 2.220 ris. Salvador 
Borrell (Cuba): 123 dtz de mitges: 25.500 ris. 

En el moment de fer l'inventari hi havia a la fàbrica 91 dtz de mitges 
per un valor de 12.800 ris, i Pou tenia concedits els següents crèdits en 
gènere que no havia estat abonat: Camps i Artigas (Barcelona): 1.460 ris; 
Herms i Anglada (Galícia): 1.600 ris; Martí Bantallós (Madrid): 1.600 ris; 
Esteve Pons (El Masnou): 1.600 ris; Simó Roig (Vilassar): 5.000 ris, que 
corresponien a una caixa de mitges de seda que aquest havia de vendre a 
Veracruz. 

Cal fixar-se que en les vendes al mercat nacional Pou anava a 
comissió, en canvi al mercat americà, més arriscat, però amb possibilitats 
d'uns beneficis més alts, anava a partir els ingressos amb els corresponsals. 
L'anàlisi del preu de les mitges per parella ens indica que aquest es fixava a 
cada partida i que depenia de les condicions del mercat. Pou té mitges 
venudes a 6'l/8'9 ris, però el preu més usual és a la franja 12/14 ris, havent -hi 
un cas en què es paguen a 17 ris, diferències també causades per les qualitats 
del producte. Les mitges de cotó tenien un preu molt baix i, a Túnica 
comanda que li coneixem aquest producte, les va vendre a 4'5 ris el parell. 

Miquel Pou també tenia altres negocis. Així, l'any 1826 havia format 
companyia amb Josep Ribas per obrir una botiga de licors al carrer Sant 
Josep, que havia de durar quatre anys i hi invertien 8.000 ris. En morir l'any 
1840, la seva vídua Rosa Pou i els seus fills varen tirar endavant el negoci 
que quatre anys més tard fabricava, a més de mitges i mitjons, gènere de 
punt: samarretes apelfades de llana fina i jaquetes elàstiques. La importància 
relativa del negoci, però, va anar disminuint i el 1853 sabem que tenia 8 
telers, dels quals, tres anys després, només en quedaven 2 d'actius (96). 

La fàbrica Marfà-Surià 

Gaietà Marfà i Guanyabens era un mitger amb una llarga tradició que l'any 
1815 sabem que era establert a casa seva en un negoci de dimensions 
reduïdes. En morir els anys vint havia progressat notablement i tenia una 
fàbrica amb deu telers al carrer Pou d'Avall, una de les més importants de la 
ciutat en aquella especialització. L'inventari que va fer la seva vídua Teresa 
Baladia ens mostra el tràfic comercial de Marfà i ens informa dels seus 
corresponsals. 

Una part de les mitges comercialitzades anaven a Barcelona on 
Vicenç Jubany tenia 298 dtz de cotó. També tenia tractes amb Amèrica on 
havia enviat, amb la goleta Las Dos Hennanas, comandada pel mataroní 
Fèlix Vidal, un bagul de mitges de seda amb la marca J. G, que corresponia al 
comerciant de Veracruz Josep Catà, dins el qual hi havia tres dtz de mitges de 
primera per a home i tres per a dona de la mateixa qualitat, per una quantia de 

1.890 ris. Un altre bagul havia estat tramès també a Veracruz a Joan 
Casanovas, i consistia en sis dotzenes de parells de mitges de seda per a 
home i dona, amb un valor de 1.776 ris. 

En aquest cas el preu de les mitges de seda és molt més elevat que 
en el cas del fabricant anterior. Es tracta de productes de seda de primera 
qualitat que costen de 24 a 26 ris la parella. Però potser fexplicació de la 
diferència de preu no és la qualitat, ja que aquests corresponen als primers 
anys de la dècada dels vint i els anteriors a finals dels trenta. Sabem que la 
transformació de la maquinària s'havia anat produint i que amb ella 
s'augmentava la productivitat i disminuïen els costos, i aquest podria ser el 
motiu de l'acusada diferència. 

En quedar-se vídua Teresa Baladia, germana de Jaume el fabricant 
de filats, es torna a casar l'any 1826 amb Miquel Surià, que també era mitger. 
Potser per aquest motiu o algun altre de tipus econòmic el fill hereu, Gaietà, 
de setze anys, va marxar a Amèrica a buscar fortuna l'any 1828, havent rebut 
del seu padastre i de la mare dotze dtz de mitges, la roba personal i 125 
duros. Anava a L'Havana a reunir-se amb el seu onde Jaume, que en aquella 
època comerciava a Cuba. 

Teresa va mantenir la seva indústria separada de la del seu nou 
marit. L'establiment de Surià era situat al carrer d'en Molas i sabem només 
que va funcionar fins als anys cinquanta, quan tenia uns escassos tres telers. 
El de Teresa Baladia era al Camí Ral i tenia més envergadura, ja que fins als 
anys cinquanta va mantenir en funcionament nou telers. El 1846 Teresa i el 
seu fill Llorenç, que era comerciant, varen formar companyia per ampliar la 
indústria cap al gènere de punt amb la fabricació de jaquetes elàstiques i 
samarretes apelfades i amb mescla. Ella havia abandonat el seu marit i sense 
el seu consentiment formava aquella societat per mantenir una autonomia 
efectiva. En el balanç que presenten en formalitzar l'acord, l'any 1847, el 
capital era repartit d'aquesta manera: Teresa, 42.668 ris; Llorenç, 74.699 ris. 

Gaietà, l'altre fill, va tornar d' Amèrica en una data indeterminada, 
però sabem que l'any 1851 s'establia com a fabricant de gènere de punt al 
Camí Ral i que comptava amb sis telers. Anys a venir es convertiria en una 
de les empreses més importants de Mataró, que va durar fins a finals del 
segle XX <97). 

Quarta Part 

L'estructura social 


1. Els grups dominants de l'Antic Règim. 

Els canvis polítics a conseqüència del final de les institucions de l'Antic 
Règim a Mataró es varen produir sense tensions, en ser una ciutat controlada 
per l'opinió liberal des de feia anys. I de fet la petita noblesa d'hisendats que 
tenien els càrrecs de regidors vitalicis va ser substituïda, els primers temps, 
per ells mateixos. El sistema electoral censatari els va dur a continuar 
controlant el poder municipal, tot i que ara gent de la burgesia benestant 
també entra a l'ajuntament. Els que varen patir mes el canvi de règim varen 
ser els frares carmelites i caputxins, en veure com grups d'agitadors cremaven 
els seus convents i com passaven a mans de l'estat durant el procés 
desamortitzador. Amb l’anul·lació de les rendes del delme, l’església rep els 
efectes directes del canvis, amb la reducció dràstica dels seus mitjans de 
subsistència. Els artesans agremiats també veuen desaparèixer els pocs 
privilegis que els quedaven. Molts d’ells són afectats directament per les 
mesures de llibertat de comerç i indústria, propi del nou sistema polític, i 
cauen en la dinàmica de la proletarització quan la revolució industrial 
arrenca. 

1.1. L'aristocràcia i els hisendats. 

La petita noblesa local era formada per un reduït nucli de comerciants i 
pagesos rics ennoblits. Per als membres de la burgesia del segle XVIII ser 
ciutadà honrat suposava la suprema categoria social a la que podien accedir, 
que els situava en el primer graó de la jerarquia nobiliària. 

A Mataró l'any 1830 hi havia dinou ciutadans honrat, tots ells 
posseïdors de les fortunes més importants de la ciutat, que consistien en 
terres cultivades de vinya, cases i préstecs a interès. Son els Baró, Boter i Pi, 
Boter i Llauder, Viladesau, Pineda, Gual, Campllonch, Peradejordi, Llauder, 
Palau i Comas, Boet, Torras i Golorons, Tomàs i Huguet, Caralt, Sistemes, 

Fortuny, Senromà, Arnau, etc. Sobre ells, en categoria, hi havia un reduït 
grup de nobles i cavallers: els Palau i Soler, Migliaresi, Lentisclà, Ramis, 
Belloch, Mercader, Vilallonga i Marlés d). La importància d'aquesta gent 
era cabdal durant l'Antic Règim, ja que eren els que controlaven l'ajuntament. 
Ara, sota el sistema liberal, el seu paper canviarà de manera substancial en 
perdre la preeminència política i deixar de tenir progressivament la 
tradicional superioritat econòmica. 

Si analitzem la franja superior dels contribuents del cadastre, el 
Quadre 1 ens dóna els noms i la xifra de què pagaven els deu primers. I 
trobem la presència absoluta de la petita noblesa ciutadana a què fem 
referència. Alguns d'ells tenien fortunes tan importants que al llarg dels anys 
continuen en aquella situació de privilegi: els Caralt, Sistemes, Fortuny, 
Llauder, Boter, Viladesau, etc. El control de les rendes de la terra i la 
propietat immobiliària es mostra molt estable. 

Amb el temps veurem com en aquest grup capdavanter de 
contribuents hi entren alguns fabricants, i la seva presència hi és més 
important si tenim en compte la xifra dels impostos d'immobles i d'indústria. 
Cosa que fa que l'any 1846 Busqueta i Sala es situï al setè lloc en importància 
i que cinc anys després ja siguin en el segon. També hem de fer notar el cas 
del comerciant Josep Bofarull, al qual, si li sumem a la xifra del cadastre el 
que pagava pels rendiments comercials, també es situa en els primers llocs. 

El llistat que analitzem ens mostra la façana del Mataró de l'Antic 
Règim, ja que totes les persones que hi apareixen pertanyen al grup que al 
llarg del segle XVIII, i al primer terç, del XIX, va controlar l'ajuntament, 
adeptes en la seva majoria a l'absolutisme. Els càrrecs de regidors que 
ostentaven tenien caràcter vitalici, i quan l'any 1826 es va projectar que ho 
deixessin de ser, s'hi varen oposar amb aquests arguments: "el estimarse con 
el oficio duradero por todos sus dias les estimulo todas las circunstancias 
persuasivas al decoro y estimación personal y de sus famttias sin causaries 
mella los resentimientos que muchas veces son inevitables de algunos 
particulares a los que se hallan constituidos en los oficios públicos" . I que: 
"si dichos oficios no permanecen estables, y se sugetan a anual u otra 
variación, no produciràn los efectos ni ventajas que se han visto de su 
estabilidad, pues que el ser mudables y obtenerlos por poco tiempo les 
desmerecerà el aprecio y sus obtentores obraràn con indiferència". La 
defensa dels privilegis era el seu interès primer, de la mateixa manera que, 
seguint una tradició d'anys, continuaven menyspreant els diputats del comú, 
d'extracció popular, als quals sovint denegaven la veu i no els deixaven 
participar en els afers de la ciutat a). 

QUADRE 1 


ELS MAJORS CONTRIBUENTS (Cadastre I Contribució d’Immobles) 


1824 


Domènec de Caralt (ciutadà honrat) 

2493 

ris 

Consorts Fortuny-Senromà (ciutadà h.) 

2280 

ris 

Vicens de Sistemes (cavaller) 

1686 

ris 

Fèlix A. Campllonch (ciutadà honrat) 

1237 

ris 

Josep Boter i Pi (ciutadà h.) 

1158 

ris 

Desideri Torras i Golorons (ciutadè h.) 

1122 

ris 

Manuela Palau Català (ciutadana h.) 

119 

ris 

Josep Francesc Llauder (ciutadà h.) 

964 

ris 

Pere Màrtir Viladesau (ciutadà h.) 

944 

ris 

Magí de Vilallonga (cavaller) 

894 

ris 

1834 



Consorts Fortuny-Senromà 

2435 

ris 

Vicens de Sistemes 

1816 

ris 

Domènec de Caralt 

1628 

ris 

Manuela Palau i Català 

1181 

ris 

Magí Bofarull (comerciant) 

1167 

ris 

Ramon Llauder i Freixas 

1159 

ris 

Josep Boter i Pi 

1152 

ris 

Desideri Torras i Golorons 

1009 

ris 

Marià Arqué i Sala (comerciant) 

958 

ris 

Pere Màrtir Viladesau 

931 

ris 

1846 



Ramon Llauder i Freixas 

5911 

ris 

Consorts Fortuny-Senromà 

5782 

ris 

Vicens de Sistemes 

3983 

ris 

Josep A. Peradejordi (ciutadà h.) 

3681 

ris 

Manuela Palau 

3455 

ris 

Francesc Viladesau 

3402 

ris 

Josep Bofarull 

3148 

ris 

Felip de Riera 

2990 

ris 

Hereus de Domènec de Caralt 

2754 

ris 

Francesc Boter i Llauder 

2721 

ris 

1860 



Ramon Llauder 

6538 

ris 

Josep Pineda (ciutadà h.) 

3771 

ris 

Francesc Viladesau 

3509 

ris 

Germans Biada Prats (f. filats) 

3466 

ris 

Josep Bofarull 

3393 

ris 

Carles Fortuny 

3381 

ris 

Felip de Riera 

3276 

ris 

Francesc Spa 

3195 

ris 

Pau Gallifa (comerciant) 

3141 

ris 

Manuel de Sistemes 

3113 

ris 


1829 


Vicens de Sistemes 

1239 

ris 

Domènec de Caralt 

1127 

ris 

Desideri Torras i Golorons 

1121 

ris 

Manuela Palau i Català 

1119 

ris 

Fèlix A. Campllonch i Jofre 

1074 

ris 

Josep Boter i Pi 

972 

ris 

Vd. de Francesc Arnau (ciutadà h.) 936 

ris 

Pere Màrtir Viladesau 

933 

ris 

M.» Mercè Llauder 

905 

ris 

Magí de Vilallonga 

895 

ris 

1840 



Consorts Fortuny-Senromà 

2423 

ris 

Vicens de Sistemes 

1615 

ris 

Hereus de Domènec de Caralt 

1389 

ris 

Feli de Riera (marquès) 

1153 

ris 

Francesc Viladesau 

1066 

ris 

Magí Bofarull 

1024 

ris 

Josep Boter i Pi 

1020 

ris 

Desideri Torras i Golorons 

910 

ris 

Ramon Llauder i F'reixas 

837 

ris 

Marià Arqué i Sala 

813 

ris 

1851 



Ramon Llauder i Freixas 

6863rls 

Josep A. Peradejordi 

4660 

ris 

Epifani Fortuny i Senromà 

4373 

r!s 

Francesc Viladesau 

4150 

ris 

Josep Bofarull 

4146 

ris 

Manuela Palau 

3957 

ris 

Vicens de Sistemes 

3724 

ris 

Josep Arqué 

3687 

ris 

Josep Romeu i Vilardebó 

3331 

ris 

Francesc Spa (farmacèutic) 

3131 

ris 


FONTS: AMM. Xifres obtingudes del “Ca- 
dastre al por menor” dels anys relacionats. 
A partir de 1846 corresponen a l’Impost 
d’Immobles. Htm escollit els anys amb un 
interval suficient per mostrar l’evolució, i 
tenint en compte el material de que dispo- 
sem. Agafem els deu primers contribuents 
com a mostra representativa del sector su- 
perior dels hisendats de Mataró. 


La reforma liberal dels ajuntaments acabarà amb el seu poder 
polític, tot i que hi ha casos aïllats d'elements constitucionalistes al si de la 
petita noblesa mataronina: els Sistemes, Llauder i Josep M. de Caralt, que 

col·laboren amb el nou sistema des de càrrecs d'importància. En canvi el 
poder econòmic dels hisendats trigarà mes a afluixar, cosa que es produeix 
quan la industrialització converteix Mataró en una ciutat fabril, no tan 
arrelada en l'activitat agrícola. Significativament, segons les dades que tenim, 
i llevat del cas de Caralt, els hisendats no varen participar en aquella 
arrencada industrial invertint-hi capitals. El que varen fer, seguint el seu 
tarannà tradicional, que els lligava a la terra i a la propietat immobiliària, va 
ser dedicar-se a la parcel- lació de terrenys agrícoles propers a la ciutat per tal 
de construir-hi, en uns moments en què la ciutat creixia i la demanda 
d'habitacles ho feia un bon negoci, no gens exposat, com la indústria. 

1.2. La clerecia: desamortització i delme. 

Les relacions entre església i estat varen fer crisi quan a la mort de Ferran VII 
els liberals es fan amb el poder. En l'aspecte polític el suport incondicional 
que l'església havia donat a l'Antic Règim va actuar de prevenció per part 
dels nous governants, però sobretot per als sectors mes avançats de la 
burgesia liberal i de les classes populars, que es ressentien de l'actuació 
abusiva de certs ordres monàstics en la repressió absolutista. A Mataró el 
caliu anticlerical era viscut intensament per la població, ja que els ciutadans 
eren liberals en la seva majoria. Ja abans de la mort del rei, l'any 1832, 
l'ajuntament es va veure obligat a publicar un ban amenaçant d'imposar penes 
de presó als que insultessin els religiosos pel carrer o fessin escarni de les 
cerimònies dins els temples. Amb l'inici de la guerra carlina, i el fet que s'hi 
sumés una part considerable de la clericat lluitant pel canvi dinàstic i pel 
model de relacions socials que es deixava enrere, la radicalització de les 
classes populars va ser un fet, que culmina en la crema de convents, que a 
Mataró té lloc el mes de juliol de 1835, quan s'incendia el dels caputxins i es 
desallotja el dels carmelites. 

En aquest clima social, que provoca el cop de força que duu l'ala 
progressista del liberalisme al govern, Mendizàbal va promulgar la 
desamortització eclesiàstica, que posava en venda les enormes extensions de 
terreny i propietats en mans dels ordes monàstics com una manera de sanejar 
les finances de l'Estat, de pagar el deute públic. El debat polític entre liberals 
i clericat va ser molt intens, i a Mataró hi ha una llarga polèmica entre els 
ajuntaments i les autoritats religioses durant els primers anys del liberalisme. 

Ara, però, ens interessa analitzar la part econòmica de les relacions 
entre la clericat i la ciutadania, en aquells moments de transformació: la 
institució del delme i els impostos que el varen seguir, i els efectes que va 

tenir per a la ciutat la política desamortitzadora. 

El delme, la renda de l'església, és afectada pel canvi de règim. Els 
pagesos i tots aquells que pagaven l'impost identifiquen immediatament la 
caiguda de l'absolutisme amb la possibilitat real d'alliberar-se d'aquella 
onerosa contribució, i ho posen en pràctica. Josep M. Fradera diu que "La 
caiguda del producte decimal de 1823-1829, que cal perllongar fins a la seva 
abolició, cal atribuir-la al defraudament camperol generalitzat, especialment 
agut en el cas dels cereals. A partir de 1833 la caiguda de les percepcions 
serà espectacular i irreversible" o). Una panoràmica de les xifres del volum 
del delme en aquests anys de transició ho mostra prou: 

QUADRE 2 

PRODUCTE DEL DELME 1832-1839 
1832 1833 1834^ 1835 1836 1837 1838 1839 

Cereals 212 184 168 184 — — 127 78 quarteres 

Vi 405 638 233 124 — 303 290 180 càrregues 

Fonts: Josep M. Fradera. Op. Ct. pp. 262-267 | Pels anys 1838 i 1839: 

AMM. Ac., 15, febrer, 1838; 19, agost, 1839. 

Per documentar els efectes seguirem la informació de la polèmica 
entre el clericat mataroní i la junta diocesana, per una banda, i l'ajuntament 
per l'altra, com a defensor del frau. Hem de pensar que el consistori a partir 
de 1836 és format per liberals, molts d'ells progressistes, declaradament 
anticlericals. 

L'any 1836 les relacions de l'església i l'ajuntament passaven per uns 
moments de tensió arran dels fets de l'any anterior: la crema de convents i 
l'inici de la desamortització. Les resistències a fer efectiu el delme es 
multiplicaven i l'intendent va haver de recordar a l'ajuntament les 
disposicions legals: "queden desde luego en pacífica y completa disposición 
del integro diezmo los Cabildos, curas Pàrrocos y demàs eclesiàsticos y 
demàs particulares a quienes està concedido su goce" , ordenant al consistori 
que prestes el seu ajut, cosa que no feia ni va fer. L'any 1837 la problemàtica 
seguia en els mateixos termes de dificultar aquella percepció. El problema va 
ser la manera de fer la recollida del vi. La junta diocesana, per evitar el frau, 
manava que es recollís elaborat, i no el raïm, i l'ajuntament diu que això no és 
practicable donat el costum de fer-ho de l'altra manera, i que els afectats 
"luego de concluida la vendimia hacen entrega de la parte decimal en el 
local acostumbrado, donde se hallan todos los enseres necesarios para la 
elaboración del vino" . El problema era que les despeses de recol·lecció es 

descomptaven del producte en brut, cosa il·legal. Així, en aquest any s'havien 
recollit 303 càrregues de vi, de les quals 73 eren de despeses i, el total del 
delme va sumar 43.275 ris, xifra molt baixa que va dur la junta diocesana a 
demanar 12.783 ris complementaris (4). 

En aquest ambient és notable el dictamen que va fer la comissió 
local de la Societat Econòmica d'Amics del País, formada per hisendats i 
burgesos liberals, que posteriorment es significarien per la seva adscripció al 
moderantisme. Es d'abril de 1837 i va ser demanat en motiu de l'abolició que 
volien fer les Corts del delme: "En su humilde sentir, por ahora no es 
prudente ni siquiera mentar, la abolición de los diezmos; por que con ella se 
daria pàbulo a los corifeos de la facción carlista para acabar de persuadir a 
sus secuaces, que los liberales son unos malvados hereges que después de 
haber derribado los templos, perseguido de muerte a los sacerdotes, 
quemado las casas religiosos, quieren borrar la ley de Dios, y quitar su 
cuito. 

Esta Comisión conoce que el prestigio del origen de los diezmos ha 
decaído algún tanto en las Poblaciones de grande vecindario; mas no se ha 
desvanecido en la masa general del Pueblo. Subsiste aun la opinión vulgar 
sostenida con interès de que los diezmos son emanadas de una ley Divina 
confirmada, y mandada observar por la Iglesia. 

No està el pueblo todavía dispuesto a dar acogida a una reforma de 
diezmos cual corresponde; y la idea de una nueva contribución en metàlico 
por la supresión de aquellos seria odiosa y repugnante, y ofrecería medios de 
desacreditar el actual systema". Diuen, també, que mentre duri la guerra no 
s'ha de fer cap variació, ja que debilitaria els liberals en l'estratègia bèl.lica. 
I que, posteriorment "cuando nos hallemos en tiempos pacíficos en que 
sosegados los ànimos puedan ventilarse con calma, y sin odiosas 
prevenciones materias en tanto bulto, entonces podran dispensarse a los 
Pueblos todos los beneficiós a que son acreedores, sin temerse funestos 
resultados ( 5 ). 

Els arguments polítics al voltant de la guerra carlina serveixen de 
tapadora a la no desitjada contribució substitutòria universal que es volia 
implantar. Assenyalem el testimoni que aporta aquest text de la caiguda del 
prestigi del delme a les grans concentracions urbanes, com és el cas de 
Mataró, on el control de clericat havia disminuït considerablement. 

Aquestes reticències, no les compartia l'ajuntament, tot i els bans 
formals que publicava ordenant el compliment del delme. Així, l'any 1838 
descomptava de nou les despeses de recol·lecció i provocava una nova 
polèmica que, en allargar-se, va originar el deteriorament del gra 

emmagatzemat (6). L'any següent, nova protesta de la junta diocesana que 
considera "insignificantes los productos que ha rendido dicho impuesto", 
atribuint-ho a la manca de pagament d'alguns productors i al desinterès 
municipal. L'ajuntament va oferir 8.544 ris, una xifra mínima, per a cobrir el 
delme en l'apartat de cereals, el mes afectat pel frau. Pel que fa al vi, una 
vegada venudes les càrregues es varen obtenir 4.520 ris i, mes greu encara, 
per poder fer front a la seva recollida, es varen haver d'invertir els diners 
recaptats amb els cereals. La crisi del delme era total (7). 

L'any 1840 l'ajuntament ofereix 8.544 ris pel conjunt del delme, 
cosa que no va ser acceptada pels interessats, que opinaven, amb raó, que el 
volum de les collites era molt superior. Es va allargar la discussió i una part 
del vi es va fer agre i la venda del que restava va donar molt pocs diners (s>. 
Aquesta, però, va ser la darrera vegada de la qüestió sobre el delme, ja que va 
ser suprimit per un nou impost, la contribució de culte i clero ( 9 ). 

Aquesta era de caràcter general, cosa que la va fer poc popular i 
motiva un seguit de resistències a la seva recaptació. Així, el primer any, el 
1841, va ser impossible de cobrar-la a causa del boicot dels contribuents. 
L'ajuntament no col·laborava, i va ser acusat pel cap polític que deia que 
"este cabildo se desentiende del cumplimiento de la ley" . El consistori va 
replicar dient que no volien saber res de la qüestió (io). 

Una cosa similar va passar els anys següents. El 1842 l'ajuntament 
no feia la distribució de l'impost, al·legant la manca de diners a la ciutat a 
conseqüència d'una granissada i la crisi econòmica d'aquell any. Però 
aleshores s'inicia un procediment executiu contra els que no pagaven i els 
regidors com a responsables subsidiaris. Tot i la "resistència general que se 
hace a este pago", la liquidació va fer-se, amb recàrrec, l’any 1844: 92.347 
ris, que corresponien a 1841. I el mes de febrer del mateix any fajuntament 
rebia pressions per fer efectives les quantitats endarrerides, ja que en cas 
contrari es passaria al "apremio militar" nu. 

La resistència al nou impost s’explica per la quantitat elevada que 
suposava si ho comparem amb l’antic delme i per la seva extensió universal. 
Pensem que l’any 1844 es varen haver de pagar 120.212 ris i que els sectors 
més afectats eren els membres de la nombrosa menestralia artesana i petits 
comerciants. Aquelles capes mig proletaritzades que subsistien amb el seu 
treball i el de la família a base d'una petita explotació veien encara més 
gravades les seves economies mínimes. 1 les veien gravades per un impost 
que servia per alimentar el clericat que molts consideraven un grup parasitari 
que vivia de l’esforç del seu treball (i 2 >. 

Per altra banda la nova contribució no va tornar al clericat mataroní 

l'antiga riquesa de què gaudia, com diu Josep M. Fradera: "la parròquia 
mataronina obtingué en el quinqueni de 1829-1833 (un període d'evident 
defraudament camperol ) uns ingressos anuals aproximats de 10.080 ris vn. 
Quan en 1845 reberen les subvencions endarrerides corresponents a 1841- 
1842 i 1842-1843, sumaven ambdues anualitats 5.200 ris vn.). En síntesi, 
una reducció aproximada d'un 75% dels ingressos ordinaris en relació als 
darrers anys de l'Antic Regim" (i3). 

La situació havia canviat per a l'església i per al contribuent, que es 
veia recarregat amb un nou impost. Però el que hem de retenir és la pèrdua 
d'aquell lloc de privilegi de l'estament eclesiàstic, que passava a ser un 
organisme més que vivia de la subvenció de l'estat. L'aspecte formal de la 
recaptació dels fruits del camp per part dels mateixos eclesiàstics i el poder 
que es derivava sobre els que pagaven varia substancialment. Ara hauran 
d'esperar, i reclamar, els diners de l'administració general de culte i clero del 
bisbat. Els elements simbòlics els estaven en contra. 

La desamortització a Mataró té un paper residual dins aquell gran 
moviment de liquidació dels béns de l'església i només va afectar dos 
convents i alguna propietat menor. L'ajuntament va contestar als diversos 
requeriments oficials dient que no hi ha ni "montes Nacionales " ni cap altra 
propietat important susceptible de ser desamortitzada. A Mataró es va establir 
l'administració subalterna de béns nacionals, a càrrec de Josep Matheu, que 
cobrava les rendes expropiades al clericat: censos, censals, lloguers diversos, 
etc.a4). 

El convent dels caputxins enrunat per l'incendi de 1835 va seguir el 
procés ordinari dels béns desamortitzats i va ser subhastat com a hort el 
terreny on abans s'ubicava. L'adjudicació es va efectuar el 29 de juliol de 
1838, la instrucció oficial aclaria que "ha de subastarse por tres anos a 
contar desde 10 de octubre del presente a 9 de igual mes de 1841 (..). No se 
admitirà postura menor de 350 ris por cada uno de dichos tres anos" . En 
vèncer el període contractual el terreny fou llogat de nou per tres anys mes, 
fins al 1844. Va ser llavors que la Junta d'Obra de Santa Maria i l'ajuntament 
varen dur a terme gestions per aturar la nova subhasta i aconseguir la cessió 
gratuïta del terreny a la ciutat pr a construir-hi el cementiri. Davant el fet de 
la imminent adjudicació el 10 de maig d'aquell any i els intents inútils 
d'oposar s'hi, la Junta va comprar la peça de terreny a través d'un intermediari 
per 12.090 ris. <i5). 

El convent de carmelites del carrer de Sant Josep, que havia estat 
desallotjat durant la revolta de 1835, va provocar una llarga polèmica sobre 
l'oportunitat de la seva reobertura al culte, cosa a la que s'oposaven 

rotundament els ajuntaments liberals. L'afer es va començar a resoldre quan 
les reials ordres de 5, agost, 1840, i 7, juny, 1842, varen establir el marc legal 
del convent. Es desamortitzava tot el terreny annexe i es concedia a la ciutat 
per construir-hi una presó i un establiment de beneficència. S'exceptuava de 
la cessió l'església i la sagristia, que havien de quedar obertes al culte. Els 
carmelites de Mataró també tenien un hort a Sabadell i una casa al mateix 
carrer de Sant Josep, que va comprar el comerciant Pau Agustí. Un altre tros 
del terreny del convent, que pertanyia al reial patrimoni, va ser concedit a 
diversos particulars per edificar-hi cases d6). 

Durant els mateixos anys l'ajuntament reclama els convents de 
monges carmelites i caputxines per a quarter i escola de nenes pobres. L'any 
1842 les superiores varen fer un recurs a Espartero en el qual manifestaven el 
seu desacord amb l'aplicació que se'ls volia fer de les mesures confiscadores i 
diuen que "su resultado seria quedar las monjas en la mas completa 
indigència y abandono" . El convent de carmelites, en un primer moment no 
va ser desamortitzat perquè era ocupat per un nombre suficient de religioses, 
però un temps després s'hi establia una escola de nenes pobres (i7>. 

El mes de setembre de 1841 l'ajuntament va rebre un ofici de 
l'intendent a través del qual demanava informes de quines possessions tenia 
el clericat. S'interessava per "el Clero secular de esta, los Mayordomos de 
fàbrica, hermitas, santuarios, cofradías y demàs poseedores e 
administradores de bienes eclesiàsticos" . L'ajuntament va passar una nota als 
ecònoms per tal que li donessin les dades que li reclamaven. Aquests en la 
seva contestació anomenen les confraries de la Minerva, del Rosari i de les 
Animes del Purgatori i afirmen que els béns que posseeixen no s'han de 
declarar nacionals perquè estan inclosos en les excepcions que marca la llei. 
Tot i així la relació detallada no la varen enviar fins dos mesos més tard, per 
pressions del consistori os). 

L'any següent, a instàncies de la Junta d’Alienació els regidors varen 
enviar un informe relatiu "a una finca urbana situada en esta Ciudad que 
correspondió a la cofradía de la Minerva de esta Parròquia y se ha 
declarado Nacional (..) dicha finca que es una casa o almacén, contiene dos 
estares, vulgo cossos, y que actualmente redditua, dos mil, ciento treinta y 
tres reales doce milésimas al ano" . Aquesta va ser una de les dues finques 
venudes en aquells anys que, sense cap altre detall, sabem que es varen 
adjudicar per 130.310 ris. ( 19 ). 

Els anys 1849-1850 es varen produir noves actuacions 
desamortitzadores, seguint la llei d’abril de 1845, que afectava els béns de les 
congregacions pietoses. Les dels Dolors, Roser, Animes del Purgatori, 

Soledat i Minerva, veuen confiscades les rendes que produïen diversos 
censos i censals donats per particulars. Les queixes i la llarga polèmica que es 
va produir entre els interessats i els organismes administratius es va resoldre 
amb l'ordre de lliurar aquells beneficis a la hisenda. Pel que fa a la 
importància d'aquesta operació tenim l'element indicatiu dels ingressos de les 
congregacions produïts per les rendes l'any 1841: un total de 5.073 ris. (20). 

L'any 1855 les mesures de confiscació de Madoz, que afectaven els 
béns de propis municipals, els dels establiments d’instrucció i els de 
beneficència, varen tenir una greu repercussió a Mataró, en ser afectat 
l'hospital. Els administradors de l'establiment fan saber a l'ajuntament que, en 
cas de ser obligats a prescindir de les seves propietats, a partir del juliol 
d’aquell any necessitarien el suport municipal, ja que es mantenien 
íntegrament dels productes de les rendes de finques (dotze cases l’any 1842) i 
diversos censos i censals. La mesura desamortitzadora va ser duta a terme <20. 

1.3. La dissolució gremial. 

El liberalisme econòmic tenia en els gremis un reducte a vèncer, ja que 

limitaven la concurrència en el mercat de treball, controlant a través 

d’exàmens i privilegis l’exercici de moltes professions. Es cert, però, que en 

el moments de crisi de l’Antic Règim ja havien perdut les antigues 

prerrogatives i no eren el grup de poder tan important del segle XVIII. 

Les primeres notícies que tenim de les limitacions als gremis de 
Mataró el segle XIX son de 1803, quan als teixidors de lli se’ls ordena revisar 
les ordenances (22). Posteriorment, l’any 1814, arran de les disposicions de les 
corts de Càdiz, una comissió de gremis de la Junta de Comerç s’interessa per 
si hi ha alguna cosa que no s’ajusta a les mesures liberalitzadores legislades. 
A Mataró varen fer rectificar en diferents moments les dels següents gremis: 

— El de Sant Joan Baptista, que, amb ordinacions de 1768, era 
format per " cuberos , albarderos, torneros, caxeros, escultores, serradores, 
fabricantes de carros, guitarreros, encepadores, silleros, taloneros y demàs 
obreros de la madera". Algunes de les seves ordenances havien de ser 
rectificades, perquè no s’ajustaven a la llei (23). 

— El d’argenters format l’any 1828 per vuit persones, també va ser 
investigat. 

— El de fabricants de mitges de seda i cotó amb teler és investigat el 
1815 i el 1817(24). 

— El de Sant Antoni Abat i Sant Eloi, agregats fins al 1835, que 
tenien ordinacions des de 1799, format per "arrieros, cerrageros, herreros, 

armeros, dagueros, caldereros, cabreros, fabricantes de agujas y alfileres, 
claveteros, ojalateros, faroleros, estaneros y demàs del arte delfuego, hierro, 
alambre y latón " (25). 

La comissió de gremis va impugnar les ordinacions de tots quatre 
per haver-hi aspectes que havien caducat amb motiu de disposicions oficials. 
Concretament, al gremi de mitgers se li va comunicar que algunes parts de 
les seves normes contribuïen a "cohartar el número de los agremiados y es 
diametralmente opuesto a los progresos de esta indústria" . Diu que calia 
suprimir-les "y quedar libre la indústria de fabricar medias de seda y 
algodón" . Aquest gremi va rebre el setembre de 1819 l'ordre del suprem 
consell d'hisenda de rectificar allò que suposés monopoli, perquè "los 
mancebos ya sean de la ciudad o forasteros puedan trabajar libremente en 
cualquier taller y por cuenta de cualquiera y que sea libre la venta de los 
artefactos de este oficio" ( 26 ). 

El reial decret de 20 de gener del 1834, sobre llibertat de comerç va 
ser el cop definitiu al gremialisme, ja que aquestes associacions perdien tots 
els privilegis. A Mataró hi va haver alguna resistència menor a seguir les 
ordres, pero la crisi del sistema gremial era irreversible, com demostra la vida 
interna d'alguna d'aquestes associacions durant els anys trenta i quaranta: 

— L'any 1835 el gremi de sabaters demana a l'ajuntament que 
prohibeixi "el que individuo alguno pueda tener tienda abierta de dicho 
oficio o trabajar de su cuenta sin pertenecer a dicho Gremio" . El prohom 
dels sabaters va presentar una llista dels contraventors, que varen ser citats 
per l'autoritat municipal, que els va ordenar de tancar l'establiment, 
prohibició de curta durada (27). 

— El gremi de Sant Joan es va reunir l'any 1836 perquè sabien que a 
la ciutat hi havia persones que tenien oberta botiga sense la seva autorització. 
Es tractava de persones nouvingudes, entre les quals els serradors francesos 
eren els capdavanters, però les queixes gremials no varen tenir ressò. L'any 
1837 es presenten només 26 persones a l'acte d'elegir consell i es manifesten 
queixes per l'absentisme dels agremiats, crisi agreujada per qüestions entre 
els prohoms. En una votació sobre la conveniència o no de subsistir el gremi, 
va resultar favorable a la seva pervivència per 36 vots contra 12 ( 28 ). 

— El gremi de Sant Antoni, cada vegada costa va més reunir-lo i 
trobar gent disposada a acceptar els càrrecs de direcció, i disminuïa el 
nombre de persones que assistien a les reunions. L'any 1845 havia quedat 
reduït a l'exclusiva activitat festiva: anaven a les processons amb la bandera i 
feien rifes per mantenir-se ( 29 ). 

La pèrdua de l'antiga importància era definitiva i la desaparició en 

va ser la lògica conseqüència. Tot i així van quedar alguns residus de tipus 
folklòric que han perdurat fins ara mateix. Ja ho ha assenyalat Pere Molas: 
"la legislació de l'Estat liberal va venir a extingir un sistema decadent i no 
pas una institució en plena volada. La veritable fi dels gremis és la lenta i 
continuada decadència, una crisi d'esgotament" ooj, manifestada en la pèrdua 
del control econòmic, la vulneració dels reglaments, la manca d'assistència 
als consells, l'augment de la competència no agremiada i la formació de 
noves professions al marge dels gremis: com, a Mataró, la filatura. 

L'actitud dels liberals de la ciutat és clara ja des d'abans de controlar 
l'ajuntament. L'any 1833, en un informe al corregidor, els regidors vitalicis 
consideren que "deve haber Gremios ", amb l'opinió contrària del síndic, i 
futur liberal, Desideri Torras, que manifestava: "que podia, pero que no había 
necesidad de haber Gremios". Va ser el primer ajuntament constitucional, el 
de 1836, que va reunir els gremis per obligar-los a complir allò que decretava 
la normativa de 1834 sobre la llibertat en el treball i el comerç, amb la sola 
presència del de Sant Antoni. La desfeta era una realitat i ningú no s'hi va 
oposar on. 


2. Els burgesos. 

2.1. El grup burgès. 

La crisi de l'Antic Règim, representada per la pèrdua del monopoli del poder 
dels grups tradicionals, dóna lloc a l'aparició d'un sistema de classes nou, en 
el vèrtex del qual hi ha els burgesos. Aquests fonamenten la seva hegemonia 
en un context presidit per les relacions econòmiques de tipus capitalista. La 
nova classe arrela aprofitant-se del comerç americà del segle XVIII, i de les 
possibilitats que oferia el mercat interior a l'especulació en productes 
alimentaris i articles d'importació no fabricats al país. Negocis que duen als 
més emprenedors a deixar enrere el seu passat artesanal o lligat a les rendes 
de la terra. Ara ens referirem a aquest grup social, descrivint a grans trets les 
seves característiques com a col·lectiu. 

Per fer-ho, ens centrarem en la franja superior dels burgesos locals, 
aquells que pagaven una xifra més elevada de la contribució de comerç i 
indústria i dels quals disposem d'una ampla documentació, que ens manca en 
els graons més baixos de l'activitat econòmica. El Quadre 3 ens mostra les 
quotes de l'impost a què ens referim i la seva evolució, i fa evident la imatge 
dinàmica de Mataró. A diferència del cadastre, aquí priva la inestabilitat dels 

QUADRE 3 

ELS MAJORS CONTRIBUENTS ( Contribució d’Indústria i Comerç). 


1836 

Pau Gallifa (mitger) 742 ris 

Francesc Mora (comerciant, saboner) 671 ris 

Joan CasteHs (mitger) 424 ris 

Lluis Achard (filats) 397 ris 

Rosa Puig (teixits) 385 ris 

Joan Pau Arenas (filats) 348 ris 

Antoni Caparà (saboner) 332 ris 

Antoni Artigas (saboner) 332 ris 

Melcior Valdé (filats) 324 ris 

Magí Bofarull (comerciant) 318 ris 


1846 

C.“ Busqueta i Sala (filats i teixits) 1809 ris 
Joan Campos (teixits) 1118 ris 

Antoni Artigas (especulador de grans) 1027 ris 
Josep Marti i Ribera (majorista 


de farina) 1003 ris 

Josep Solanas (botiguer de panyos) 931 ris 

Jaume Riera (botiguer de panys) 927 ris 

Joaquim Marti (moliner de xocolata) 879 ris 

C.* Gordils i Dalmau (filats) 826 ris 


Jaume Monner (especulador de grans) 817 ris 
Francesc Recoder (abastidor de carn) 804 ris 

1856 

C. a Busqueta i Sala (filats i teixits) 10870 ris 


C.° Gordils i Dalmau (filats) 3259 ris 

Jacint Arenas (filats) 2516 ris 

Antoni Roldós (filats i teixits) 2439 ris 

Vda. Francesc Viada (filats) 2245 ris 

Joaquim Esquerra (filats) 1935 ris 

Josep Bofarull (comerciant, 

especulador) 1768 ris 

Salvador Bernadet (comerciant, 
especulador) 1768 ris 

Pau Agusti (comerciant, especulador) 1768 ris 

C. a Arenas i Caparà (filats) 1555 ris 


1841 

Francesc Mora (comerciant i 
saboner) 2100 ris 

Jaume Monner (comerciant) 1300 ris 

Magi Bofarull (comerciant) 1300 ris 

Antoni Artigas (comerciant i 

saboner) 1200 ris 

Manuel B. Guanyabens 

(comerciant) 800 ris 

Josep Cuadrada (assaonador) 690 ris 

Maria Gari (fàbrica de seda) 500 ris 

Josep Puig (fàbrica de seda) 500 ris 

Miquel Duran (adroguer) 450 ris 


Pau Agusti (comerciant en ferro) 448 ris 
1851 

C. a Busqueta i Sala (filats i 

teixits) 3324 ris 

Josep Solanas (botiguer de 

panyos) 1793 r ls 

Francesc Baixés (botiguer de 
panyos) 1543 rls 

Andreu Cortès (botiguer de 
panyos) 1530 rls 

Francesc Mora (especulador de 
grans, sabó i licor) 1495 sis 

Josep Moragas (botiguer de 

teixits) 989 rls 

Joaquim Clavell (botiguer de 

teixits) 989 rls 

Jaume Monner (especulador de 

grans) 943 r ls 

Joaquim Tosquellas (especulador de 

grans) 943 r ls 

Gaspar Colomer (botiguer de 

teixits) 911 r l s 


FONTS: AMM. Subsidis d’Indústria i Co- 
merç dels anys relacionats. Hem escollit els 
anys amb un interval suficient per a mos- 
trar l’evolució, tenint en compte les possibi- 
litats de la documentació conservada. Aga- 
fem els deu primers contribuents com a 
mostra de les activitats productives de més 
èxit i per veure com evolucionen. 

QUADRE 4 


ELS MAJORS CONTRIBUENTS (Contribució d’Indústria i 
Contribució d’Immobels). 

Comerç + la 

1846 

Industrial 

Immobles 

Total 

Busqueta i Sala (filats) 

1809 

1509 

3318 ris 

Gordils i Dalmau (filats) 

826 

1479 

2305 ris 

Joan Pau Arenas (filats) 

338 

1237 

1575 ris 

Joan Campos (teixits) 

1118 

— 

1118 ris 

Antoni Artigas (cereals) 

1027 

— 

1027 ris 

Josep Martí (cereals) 

1003 

— 

1003 ris 

Josep Solanas (panys) 

931 

— 

931 ris 

Jaume Riera (panys) 

927 

— 

927 ris 

Vda. Gironès (filats) 

283 

634 

917 ris 

Joaquim Martí (xocolater) 

879 

— 

879 ris 

1851 

Busqueta i Sala (filats) 

3324 

2793 

6117 ris 

Hereus de Biada (filats) 

460 

2725 

3185 ris 

Gordils i Dalmau (filats) 

660 

1977 

2637 ris 

Josep Solanas (panys) 

Joan Pau Arenas (filats) 

1793 

237 

2030 ris 

507 

1491 

1998 ris 

Francesc Mora (licor, sabó, gra) 

1495 

495 

1990 ris 

Gaspar Colomer (teixits) 

911 

862 

1773 ris 

Francesc Baixés (panys) 

1543 

147 

1690 ris 

Andreu Cortès (panys) 

1530 

— 

1530 ris 

Jaume Monner (cereals) 

943 

339 

1282 ris 


Fonts: AMM. Contribucions dels anys corresponents. De l’any 1856, ens 
manca la Contribució d’Immobles per a poder establir una comparança. 

FONTS: AMM. Subsidis de Comerç i Indústria dels anys corresponens. 



negocis i la seva adequació a les circumstàncies canviants. Així veurem com, 
de manera progressiva, les activitats relacionades amb la indústria tèxtil 
aniran desplaçant les altres en els primers llocs de la contribució. Negocis i 
persones es relleven com a indicatiu de les transformacions que es 
produeixen. I darrere les empreses, cada vegada de més envergadura, es va 
afermant una activa burgesia local. 

La mobilitat és producte de les conjuntures econòmiques, en aquest 
aspecte és important el llistat de 1841 que mostra els comerciants 
especulador en cereals i altres aliments com el grup que feia més negocis a 
conseqüència d'una circumstància favorable que ja hem analitzat. 
Posteriorment les rendes del comerç baixen i és el tèxtil, en les seves vessants 
de producció i comerç, que es situarà de manera permanent al cap dels 
impostos. Si rectifiquem el Quadre 3 adjuntant-hi la contribució d'immobles. 
Quadre 4, veurem com els fabricants de filats es situen aviat en un lloc 
capdavanter, perquè els grans establiments industrials es veuen afectats per 
xifres molt elevades d'aquest impost. 

En els Quadres 3, 4 i 5, hi apareixen els homes de negocis i les 
companyies més importants del moment, els que conformen la burgesia 
industrial i comerciant de Mataró. Sabem que varen fer els seus diners a 
través del comerç i que la revolució industrial els va agafar en una bona 
situació econòmica. Però, què varen fer de la seva fortuna durant els anys 
1820 i 1856? La realitat és que no hi ha un model de conducta, coexistint 
entre comerciants i fabricants estratègies d'acumulació ben diferenciades. 

Els comerciants, que són les persones més riques fins als anys 
cinquanta, es dedicaven a això: a comerciar augmentant les seves rendes i 
patrimonis. Comerciar vol dir, com indica el Quadre 5, especular amb la 
compra i venda de cereals i altres productes del mercat de subsistències. 

La importància progressiva de Mataró com a ciutat industrial, amb 
un important contingent de persones que calia alimentar, va fer que aquestes 
activitats fossin molt rendibles. Es dedicaven a la importació de cereals com 
a majoristes els Artigas, Bofarull, Mora, Guanyabens i Monner, que 
pertanyien a famílies que havien realitzat el primer procés d'acumulació en el 
comerç americà, i amb la mateixa especulació alimentària. En alguns casos 
ens trobarem amb una política d'enllaços matrimonials amb la finalitat d'unir 
fortunes considerables. El cas dels Bofarull n'és una mostra aconseguida, ja 
que aquesta família, amb el comerç i els matrimonis, es va convertir en la 
mes rica de la ciutat (32). 

Uns altres burgesos comencen un procés d'acumulació a través de 
les activitats tèxtils, el cas dels Gallifa i els Arenas. Tot i que la manera de fer 

comerç americà / especulació de cereals es confirma en la cúpula de la 
burgesia, també hi ha altres exemples. Francesc Mora parteix d'una situació 
de dependència de la terra per aconseguir una de les fortunes més notables, 
gràcies a una política comercial diversificada: adrogueria, cereals, sabons, 
oli, destil·leria, etc. Pau Agustí especula en ferros i materials de la 
construcció i aprofita l'activitat de l'època per formar un capital important. 
També es dedicava ocasionalment a la fabricació de mitges. 

Una altra manera de fer diners per part dels burgesos era llogar els 
drets de consums. L'any 1849, com a exemple, els arrenden col·lectivament 
Melcior de Palau, Josep Bofarull, Gaspar Cusachs, Francesc Mora i Francesc 
Recoder. En alguns casos explotaven directament el dret, però mes sovint el 
subarrendaven (33). 

El Quadre 5, dels comerciants més importants, ens mostra quins 
eren i a què es dedicaven els membres de la burgesia comercial durant els 
anys 1836-1856, que son els que podem documentar sistemàticament. Cal 
notar el desplegament, cap als anys cinquanta, del sector alimentari al 
d'articles de roba i material de ferro per a la construcció, cosa que 
exemplifica el pas d'una economia tancada, en la qual l'alimentació era el 
centre dinàmic, a una d'oberta i en constant creixement, amb un consum més 
selectiu. 

Amb la revolució industrial pren relleu un altre sector de la burgesia 
local: els fabricants, que en general provenien del comerç, però que també 
comptaven en les seves files amb persones lligades a un origen artesanal. Ens 
hi hem referit en parlar de la indústria tèxtil, però cal assenyalar la diferència 
entre el burgès que inverteix en una fàbrica i l'industrial que la dirigeix i hi 
treballa. Aquest és el cas dels Arenas, Gironès, Esquerra, Sala, etc., que en les 
primeres generacions formen part de la fàbrica amb el seu treball directe, 
seguint els hàbits de tota una vida. Posteriorment el fabricant serà un 'senyor' 
i invertirà els diners en l'adquisició d'un patrimoni immobiliari. 

De la mateixa manera que hi va haver la febre d'especulació amb 
cereals, hi va haver la de les mines i moltes persones riques varen invertir en 
el que suposaven un negoci immillorable. La forta demanda de carbó per a la 
indústria va fer que hom intentes trobar aquesta matèria a Catalunya i durant 
els anys quaranta l'activitat minera es va convertir en un neguit, perquè es 
pensava poder substituir d'aquesta manera les importacions angleses. 

Al Maresme també hi va haver molt d'interès a buscar mines de 
carbó i de coure i els capitalistes eren darrere aquestes operacions. Les 
vessants de les muntanyes de Burriach, Sant Mateu, Vallgorguina, Tiana, 
Alella, Cabrera i tota la serralada litoral eren escorcollades sistemàticament. 

L'any 1843 es varen enregistrar dues mines de coure en aquests paratges, la 
Intrèpida de Salvador Isart, de Mataró, i la Palma, de Joan Modolell i C a , de 
Cabrera (34). Molts burgesos de Mataró participen en aquests negocis: els 
Bofarull, Josep M a . de Caralt, el fabricant de filats Roldós, etc. 

L'operació de mes envergadura relacionada amb les mines cal situar- 
ia l’any 1843, quan diferents propietaris d'accions mancomunen les seves 
propietats en la Societat Iluro. Es tracta d'un conjunt de 25 mines situades a 
molts indrets de Catalunya: Girona, Roses, Tarragona, Maçanet, Rocabruna, 
Lleida, etc. Els seus propietaris, que participen paritàriament en les cent 
accions de la nova societat, eren Magí Bofarull, Miquel Biada, Manuel B. 
Guanyabens, l'adroguer Josep A. Colomer i Riera, els germans Serra, 
comerciants de Figueres, Salvador Albareda i Tamareu i Antoni Matheu, de 
Palautordera (35). 

Altres especulacions, a les quals es dedicava la gent de diners, eren 
relatives a la compra de valors i la participació com a capitalistes en tota 
mena de companyies interessades en diversos negocis. L'advocat Josep 
Manen i Freginals és un exemple característic del burgès inversor que realitza 
negocis de tota classe. Tenia quatre cases i una fàbrica de gènere de punt al 
Camí Ral n° 53, que dirigia el seu nebot Ramon Manen. Una gran part del 
seu capital, 296.000 ris, xifra considerable, era invertit en accions de: 
l'Espanya Industrial, Canal d’Urgell, Banc de Barcelona, Tren del Grao a 
Almansa, la Fabril Algodonera, Caixa Catalana Industrial i Mercantil i la 
societat La Beneficiosa, que col·locava capitals i donava rendes ( 36 ). 

Els burgesos, doncs, invertien en operacions comercials fabrils, en 
valors, mines i tot allò que produís una renda adequada, diversificant les 
inversions i el risc i la part més important dels beneficis anava a parar, 
generalment, a l’adquisició de valors segurs, o sia a la propietat immoble: 
terrenys cultivables i cases eren el destí de les fortunes aconseguides 
especulant i fabricant, cosa que exemplifica la doble estratègia inversora en 
què es movien. Es el cas dels Bofarull, Arenas, Gallifa i tants altres. 

A diferència d’algunes localitats catalanes, a Mataró no hi ha casos 
de l’evolució de la inversió burgesa cap a la indústria. La gent més rica va 
continuar dedicant-se al comerç, a llogar cases i a prestar diners amb garantia 
hipotecària. 

Un aspecte fonamental relacionat amb els burgesos que apareixen en 
els Quadres 3, 4 i 5, i altres, és la seva participació en la vida política 
municipal i en l’organització del sistema de partits a Mataró arran els canvis 
liberals. Tot i que els aspectes polítics seran objecte d’un ampli estudi, 
avançarem algunes dades. Així com el cadastre, en el seu nivell de cotitzant 


199 



màxims. Quadre 1, suposa un llistat dels elements cabdals de l'Antic Règim 
quant a importància política, la contribució d'indústria i comerç és la mostra 
dels liberals. Aquí hi apareixen els comerciants i fabricants que varen donar 
suport a la transformació política i la protagonitzen participant en el poder 
municipal i en els partits. 

Varen tenir càrrecs a l'ajuntament constitucional la majoria d'ells: 
Pau Gallifa i el seu fill Josep, Francesc Mora, Joan Castells, Joan Pau Arenas 
i el seu fill Jacint, Jaume Monner, Pau Agustí, Josep Solanas, Joan Gordils, 
Ferran Dalmau, Antoni Roldós, etc. Els Bofarull participen com a 
constitucionalistes en el període 1820-1823 i, posteriorment a l'ajuntament 
com a moderats, un membre de la família va ser proposat per a diputat l'any 
1840. En la vessant progressista hi ha la família Tosquelles, que participa en 
pes en totes les conspiracions de l'època, per la qual cosa varen patir 
persecució per part del comte d'Espanya, d'Espartero i dels moderats. Manuel 
B. Guanyabens és un burgès avançat que formava a les files progressistes i va 
ser un dels primers a decantar-se al moderantisme després dels moviments 
radicals de la dècada dels quaranta. 

Aquest és un aspecte clau en analitzar la primera ideologia dels 
burgesos, el desplaçament de la representació política de la classe del 
progressisme al moderantisme durant els anys assenyalats. A la època 
moderada la burgesia ja havia abandonat majoritàriament el suport al 
progressisme i militava a les files del partit en el poder, exercint amb mà de 
ferro el control del procés polític, com ho demostra el fet, i és només un petit 
exemple, que la comissió encarregada de formar i rectificar les llistes 
electorals de 1847 comptés amb les següents persones: l’advocat i ex-alcalde 
Antoni Boter, el notari i regidor Miquel Torner, l’hisendat i regidor Josep 
Gallifa i els majors contribuents: Josep Bofarull, Pau Agustí i Bonaventura 
Renter, notables moderats (37). 

Tota aquesta gent s’havia compromès activament en la caiguda de 
l’Antic Règim i ara protagonitzava els moviments dirigits a donar 
preeminència política a la seva classe. Es a partir de 1844 que ho 
aconsegueixen d’una manera total, i a partir d’aquell moment es dediquen al 
que era la seva vocació històrica: fer negocis. 

El grup burgès també era compost per un conjunt de persones que 
practicaven professions liberals, per a les quals es necessitaven estudis 
especialitzats. Fet que no era a l'abast de qualsevol i donava un pes i 
importància al si de la societat de l'època. Si ens fixem, per exemple, en la 
contribució d'indústria i comerç de 1842, veurem que els professionals es 
dedicaven a fer de notaris, advocats, metges, procuradors, farmacèutics. 

arquitectes, manescals, administradors de béns, etc. 

De l'anàlisi de les persones podem extreure certes conclusions. Les 
professions mes notòries, les d'àmbit jurídic, són regentades per membres de 
la petita noblesa local i els fills dels ciutadans honrats, en la seva major part. 
El procés de recanvi familiar duia l'hereu a dirigir la hisenda i els altres 
germans a fer estudis especialitzats. Ser notari, advocat o procurador era una 
manera de treballar i fer diners d'acord amb el tarannà de la seva classe, que 
veia amb mals ulls el treball fet amb les mans, el que havien realitzat els seus 
pares o avis. Son els Boter i Llauder, els Caralt, els Palau, els Llauder, els 
Manen, els Borràs, els Thos, els Fins, els Poy, els Torras, els Torner, etc. 
Entre ells hi havia persones que pertanyien a famílies que feia generacions 
que es dedicaven a aquesta activitat, i s'establiren autèntiques nissagues de 
professionals. Molts d'ells formaven part de famílies que controlaven 
l'ajuntament durant l'Antic Règim i que sota el sistema liberal hi tornen a 
participar. El seu prestigi social i la seva conversió al constitucionalisme va 
fer que entre els regidors i alcaldes hi hagués advocats, membres de les 
famílies d'hisendats tradicionals. 

Hi ha treballs professionals que no comptaven amb el prestigi social 
de l'activitat jurídica, com poden ser els metges, cirurgians, arquitectes, 
administradors de béns, manescals, etc. Hem de ressaltar, però, el seu 
majoritari compromís de primera hora amb les institucions liberals: molts 
d'ells varen participar en diversos fets del canvi de règim. Alguns dels més 
destacats són Joaquim Pascual, Ignasi Boet, Josep de C. Tunyí, Joan Camín, 
Francesc Spa, Eduard Serra, Josep B. Riera, Salvador Prat i Batlle, Pau 
Tosquelles, Ramón Folcrà, Salvador Paratge, etc. 

Quant a les formes organitzades dels grups burgesos, hi ha en 
aquests anys dues entitats que els representaven. Ja hem parlat de la 
coordinació dels fabricants del tèxtil a la Comissió de fàbriques, ara ens 
referirem a la Sociedad Econòmica de Amigos del País de Mataró. 

Les Societats Econòmiques es comencen a manifestar a Barcelona 
durant la dècada de 1770 amb l'objectiu de fomentar la indústria popular i 
l'educació. Al segle XIX tornen a renéixer amb una estructura diferent, 
formades per intel·lectuals, fabricants i comerciants que s'associen per fer 
possible la modernització del país en la indústria i la cultura. Com altres 
institucions varen ser prohibides en acabar el Trienni Liberal i ressorgeixen 
l'any 1834 amb les transformacions polítiques. Llavors els seus objectius 
passen per la defensa del proteccionisme i el foment de l'ensenyança 
primària, interessant-se per la millora de les tècniques d'aplicació en la 
indústria. 

En estendre's l'entitat a diverses poblacions de Catalunya es 
constitueix, el mes d'abril de 1835, la comissió permanent de Mataró. El dia 
23 d'aquell mes es nomenen les persones que formaran la delegació: Joan 
Camín i Bonet (secretari), Josep Castellar, Gaspar Borràs, Francesc Vinyas, 
Pau Gallifa i, posteriorment, Joan Baró de Solà i Melcior de Palau. Tots ells 
són membres destacats de la burgesia mataronina i liberals. 

Sobre la vida de l'entitat no hi ha massa detalls, de tota manera 
sabem de la seva actuació donant suport a una sèrie d'iniciatives: promouen 
la carretera del Vallès; demanen un local per establir-hi una escola de nenes 
pobres; declaren les excel·lències del cultiu experimental de l'arròs que duia a 
terme el soci Melcior de Palau; donen suport a l'invent d'una nova tècnica 
ideada per Pau Agustí per fabricar acer; fan un dictamen mostrant la 
conveniència d'establir a la ciutat una escola lancasteriana; fan una col·lecta 
pública de diners per alleujar les famílies dels milicians morts a mans dels 
carlistes a Torelló l'any 1837; fan un dictamen sobre els inconvenients de 
suprimir el delme l'any 1840, al qual ja ens hem referit; la darrera actuació 
que en coneixem també és de 1840 i es tracta de la col·laboració que 
intentaven per fer possible l'edició de les obres del mataroní Antoni 
Puigblanch, que acabava de morir a Londres. 

No sabem res més de la seva existència i activitats, de tota manera 
cal suposar que no va ser massa dilatada, ja que l'any 1864, a la "Revista 
Mataronesa", va sortir una proposta de fundar una nova "Sociedad 
Econòmica de Amigos del País " a la ciutat. La iniciativa va quallar i l'any 
1870 era situada en un estatge al carrer de Montserrat (38). 

2.2. Els comerciants. 

Pau Agustí 

En morir l'any 1826 el manyà Josep Agustí deixava un conjunt de béns que, 
tot i no incloure'l en la categoria de persona rica, feien d'ell un membre de la 
menestralia benestant, allunyat de la penúria de les classes proletàries. Tenia 
una casa al carrer de Sant Pau, els estris de l'ofici i un conjunt de roba i 
mobles que denoten un nivell de consum mitjà. Josep s'havia casat amb 
Madrona Rovira, filia del manya Pau Rovira. 

El seu fill hereu. Pau Agustí i Rovira, va ser el que va augmentar el 
patrimoni de la família gràcies a la transformació de les activitats que 
endevinem artesanals del seu pare en una indústria de comerç i treballs de 
ferro, coure i plom, capdavantera a la ciutat. Pau venia a omplir un buit que 
hi havia des de les darreries del segle XVIII, quan els ferrers i els manyans es 

GENEALOGIA 


josep Agustí 


M adona Rovira 

neix: ? 


filla d’un manyà 

òbit: Mataró 1826 

Manyà de Cardedeu 


Mataró: 1774-Í826 

Pau Agustí i Rovira 

... (1822) .... 

Teresa Vilardebò 

Mataró: 1797-1862 

Manyà i comerciant 


filla d’un mitger 

Josep Agustí i Vilardebò ., 


. , Carme Mora 

Mataró 

(1865) .... 

.. Josefa Barjau 


queixaven de la manca d'un magatzem d'aquestes característiques. 

La falta de detalls sobre el procés d'acumulació, que va realitzar 
amb tant èxit, és només pal·liada per alguna notícia de segon ordre que ens 
indica les línies de la seva actuació econòmica i els tipus d'activitats que 
realitzava. L'any 1827 és nomenat per vida afinador del rellotge de 
l'ajuntament, succeïa el seu pare en aquest càrrec, i la seva obligació era "la 
recomposición perfecta de dicho Relox", vigilar-lo "y poner bueno". Un 
temps després va rebre el càrrec d'afinador de pesos i mesures, per això la 
casa va se coneguda fins fa pocs anys com Ca l'afinador. L'any 1832 compra 
una casa al carrer de Sant Josep, amb l’ajuda econòmica de Magí Bofarull, 
que li va deixar 1200 11. Amb Magí el devien unir llaços d’amistat ja que Pau 
consta com a testimoni en el seu testament. Durant els primers anys del 
procés desamortitzador Agustí va comprar una altra casa al carrer de Sant 
Josep. 

Els diners que l’havien de dur a figurar en els primers llocs de la 
contribució d’indústria i comerç els va fer a través de la construcció de cases, 
aprofitant-se del creixement sostingut dels anys trenta i quaranta. En aquell 
temps el trobem als protocols comerciant amb ferro, que venia com a 
majorista, fent treballs de manyà, comprant cases, fabricant-ne i deixant 
diners a crèdit. La seva capacitat d’iniciativa era notable, com ho prova el fet 
que l’any 1835 ideés una tècnica nova per a l’elaboració d’acer, que va 
interessar a la Societat Econòmica d’Amics del País. També es va dedicar 
ocasionalment a la fabricació de mitges, però d’aquesta indústria no en 
coneixem detalls. 

Durant els anys quaranta, el seu moment de més èxit comercial, era 
una de les persones que pagava més impostos. Tenia quatre cases a diferents 

indrets de la ciutat i un volum indeterminat de capitals deixats. Es situa dins 
la burgesia dinàmica de l'època, tot i que era lluny de la xifra de negocis dels 
comerciants que especulaven en productes alimentaris. En aquest temps 
negociava amb carbó que rebia d' Anglaterra. L'any 1856 el capità Haskings 
Sharp, de la goleta King of the Forest , li va dur un carregament que va 
provocar polèmica en no avenir-se amb el preu quan ja era a Mataró. 

Pau Agustí es va casar amb Teresa Vilardebò, filla d'un mitger, ofici 
que també practicava el seu germà Josep Antoni, i va pertànyer a l'ajuntament 
de 1844, i, donat el caràcter d'aquell consistori, el podem considerar 
políticament dins el sector més dretà del moderantisme (39). 

Pau Gallifa 

La primera menció que tenim de Pau Gallifa i Serratosa, natural de Sant 
Hipòlit de Voltregà, és dels anys vuitanta del segle XVIII, quan va inventar 
una màquina de filar estam, cànem, seda i cotó. Era fill d'una família de 
paraires i estamers de poca envergadura que s'havia traslladat a Mataró a la 
recerca d'un treball que no trobaven al seu lloc originari. Sabem que el 1790 
era en una situació precària, vivint "dentro una pequena casa" . El seu fill Pau 
va fer d'estamer i paraire fins als anys 1814-1817, quan va passar a dedicar-se 
a la fabricació de filats de cotó i mitges, treballs que li deurien suposar 
beneficis positius, tot i que l'època no era massa favorable als negocis, perquè 
dinant els anys vint ja era una persona benestant. 

Les activitats tèxtils a què es dedicava varen anar endavant, com ho 
demostra que l'any 1838 comprés l'edifici on abans hi havia l'Hostal de la 
Font, de tres cossos, a la cantonada de Les Escaletes-Camí Ral, per a 
construir-hi una fàbrica de filats de mes envergadura. Les seves inversions 
també es decantaven cap a altres negocis, com, per exemple, obra una botiga 
de quincalla al carrer Sant Cristòfor, on tenia 4.567 11 en gèneres l'any 1831. 
També explota mines d'aigua i presta diners. 

L'augment patrimonial ens l'indiquen les xifres del cadastre: l'any 
1817 tenia dues cases de propietat i la inversió immobiliària fa que l'any 1840 
sigui un hisendat amb dinou cases i vint-i-una peces de terra sembrades de 
vinya. L'increment és notable, i mes si tenim en compte que es produeix en 
un període curt. 

Pau Gallifa va participar activament en els afers públics: l'any 1828 
era diputat del comú, l'any 1834 regidor, membre de la Sociedad de Amigos 
del País, i en la seva qualitat de major contribuent, participava en algunes 
tasques auxiliars de l'administració de la ciutat. 

El seu fill Josep es va casar el 1827 amb Francisca Peris a la qual va 

Francesca Peris 
Mataró, 1813-? 






CD. ’Jtàvwta. ill ’Wfcfyl/. 

Casa de Jaume Monner, edificada l’any 1849. (AMM.) 
lliurar, com a paraula de casament " dos anillos el uno montado en plata, con 
diamantes y el otro en oro con un solitario topacio". Josep va tenir una 
destacada activitat en l'àmbit polític com a progressista, fins que l'any 1843 
passa als moderats i és regidor els anys 1846-1849. La seva fi va ser tràgica 
en morir a Argentona assassinat per uns lladres, l'agost de 1849. El seu pare 

llavors es fa càrrec de la direcció dels negocis i en morir deixa els béns al net. 
Pelegrí Gallifa i Peris mo). 

Jaume Monner 

Jaume Monner i Viza formava part d'una família de corredors de canvis i 
comerciants que varen fer els diners amb l'especulació de cereals i productes 
com oli, cacau i altres. La cronologia de la seva acumulació, no la coneixem, 
però dinant els anys trenta i quaranta el trobem contínuament als protocols 
deixant diners a préstec, activitat que cal suposar que era un dels centres de 
les seves especulacions. L'any 1845 el negoci passa al seu fill Jaume Monner 
i Esparragó, que rep del seu pare en herència 2.600 duros, diverses peces de 
terra cultivades i set cases a Arenys de Mar, aportades per la mare Josefa, 
filla d'un comerciant ric d'aquella localitat. De tota manera sembla que una 
part considerable de la fortuna era invertida en negocis, crèdits, etc. Monner i 
Viza va ser regidor l'any 1835 (4i). 

Francesc Mora 

Francesc Mora i Pol era fill del pagès de Sant Vicenç de Llavaneres Fèlix 
Mora i Colobran, que va morir a Mataró l'any 1820. A Francesc, nascut a 
Llavaneres, el trobem d'adroguer a Mataró, a la "davallada de Santa Anna", 
l'any 1816. El seu germà Josep també es trasllada a Mataró on feia de 
xocolater. En canvi l'altre germà, Anton, es queda a Llavaneres fent de pagès, 
activitat tradicional de la família. 

El negoci d'adrogueria es va anar transformant en un comerç a 
l'engròs de productes alimentaris: arròs, oli, cereals i d'altres. Mora va 
aprofitar la conjuntura favorable de l'època per fer-se amb un capital d'una 
importància mitjana a través d'aquell comerç, activitat que acompanyava amb 
del préstec hipotecari. Així, en diverses èpoques el trobem realitzant aquest 
tipus d'operacions. 

Els anys mes bons per als seus negocis, quan va assolir la condició 
de major contribuent, son els trenta. Llavors les possibilitats de beneficis al 
redos de l'especulació de cereals es multipliquen i Mora ho aprofita, com hem 
pogut veure en tractar del tràfic de contraban. A més dels cereals també 
comprava clandestinament arròs de València. Amb els beneficis va adquirir 
alguna casa, per exemple, l'any 1831 una al carrer Sant Antoni per 1400 11. 
Però els protocols notarials ens indiquen que a la inversió immobiliària 
preferia l'especulació amb crèdits, que donava unes rendes més altes. 

D'aquesta manera va anar augmentant el capital i invertint en nous 
afers comercials i industrials. Inicia una fàbrica de sabó, objecte molt apreciat 

amb un mercat creixent, i implanta una destil·leria de licors de dos alambins 
al carrer de Sant Antoni. Francesc Mora va ser constitucional durant el 
Trienni Liberal i regidor moderat els anys 1835 i 1844 (42). 

Manuel B. Guanyabens 

La família Guanyabens es dedicava al comerç des de feia dues generacions, 
quan Manuel Bonaventura Guanyabens i Clausell va engrandir 
substancialment el patrimoni que havia heretat. Cal dir, però, que el seu pare 
Nicolau, pilot d'ofici i comerciant, li havia deixat en morir l'any 1834 una 
fortuna que consistia en set cases, una d'elles la pròpia, al carrer de Sant Joan, 
i tres peces de terra de regadiu al pla de Mataró i Argentona. L'any 1840 
Manuel hi havia incorporat tres cases més i una peça de terra, pero la seva 
aportació havia de venir pel cantó del comerç i la indústria. 

Manuel en la seva joventut va anar a Amèrica on resideix fent 
negocis diversos anys. En tornar a Mataró arran de la mort del seu pare deixa 
un encarregat dels seus interessos en aquells territoris i tira endavant les 
activitats de la família. Així, a partir d'aleshores el trobarem dedicat a 
l'especulació de grans com a majorista i embolicat en l'afer de contraban de 
1838. Devia ser una persona una mica irascible, perquè sovint protagonitza 
conflictes de resistència a pagar les quotes dels gèneres desembarcats i els 
impostos de comerç, enmig d'enfrontaments sonats. 

L'any 1839 es va formar la raó social Guanyabens i C a , dedicada a 
fer anar un molí fariner amb energia de vapor, el segon que es posava a 
Mataró, activitat a la qual ja ens hem referit en parlar de la fàbrica de Josep 
Mataró. Manuel hi participava amb 48.600 ris, una quantitat important, i en 
un període de tres anys va fer uns beneficis de 1.100 ris. Per a invertir en el 
molí havia rebut de Fèlix Nunell 20.000 ris i de Josep Janer i Borrell 30.000 
ris, cosa que ens mostra els mecanismes de capitalització eventuals que 
tenien els negocis. 

Durant la dècada dels anys quaranta, a més de les seves activitats 
acostumades, en realitzava de noves: participa en la Societat Iluro de mineria 
i accepta diners per especular-hi, com els 20.000 ris que rep del cafeter Pere 
Sans l'any 1847, que s'havien de dedicar a comerciar amb fustes i trameses a 
mota. En aquesta mateixa època la seva dona. Bàrbara Giralt, compra al 
ciutadà francès Jaume Vassal, comerciant de Barcelona, la fàbrica 
d'aiguardent que tenia entre els carrers d'Amàlia i Sant Josep i en nomena 
director el també francès Joan Boizet, a qui ja hem trobat abans com a 
fabricant de vidre. L'any 1847 hi va haver una llarguíssima polèmica entre els 
Guanyabens i els arrendataris del dret de consum d'aiguardent perquè els 

primers es negaven a pagar la contribució autoritzada per entrar alcohol a la 
ciutat. 

Manuel es va dedicar activament a la política i va ser membre del 
partit progressista a les files del qual va ser regidor l'any 1839. Posteriorment, 
i enmig d'una agra discussió, de la qual fins i tot es va fer ressò la premsa de 
Barcelona, va passar als moderats (43). 

La família Bofarull 

Els Bofarull són el model de la família que va fer diners amb el mercadeig 
continental i que en el terme d'una generació passen de treballar la terra a un 
lloc de privilegi dins la societat mataronina. Els mecanismes que ho varen fer 
possible són una encertada política comercial que aprofitava totes les 
ocasions de fer negoci i una estratègia d'enllaços matrimonials encaminada a 
ajuntar fortunes. 

L'origen dels Bofarull, el trobem a la població de Santa Coloma de 
Queralt, on les primeres dècades del segle XVIII Joan Bofarull treballava de 
pagès. Diverses raons el duen a desplaçar-se a Mataró l'any 1755 amb el seu 
fill Magí Bofarull i Ventalló, que era adroguer i també havia nascut a Santa 
Coloma. Tres anys després Magí es casa amb Maria Carbonell, filla de Joan, 
candeler de cera i comerciant de posició. Aquest matrimoni li va suposar 
entrar a formar part d'una família acomodada, i uns anys després ja el veurem 
dedicar-se, sense deixar l'adrogueria, al treball de la cera, negoci de la família 
de la muller. L'any 1791, vidu, i ja actuant com a comerciant en tota mena de 
productes, es casa amb Teresa Rafart, filla d’un argenter, el prototipus de 
l’artesà ric. Notem que un fill seu, Joan, el 1797 es casa amb Anna Maria 
Rafart, tal vegada germana de la dona del pare. 

La cronologia de la seva acumulació de capital ens és desconeguda, 
pero cal relacionar-la, sense cap mena de dubte, amb el comerç americà, els 
negocis locals i els seus diversos matrimonis. Una primera dada, però que ja 
suposa un procés anterior d'enriquiment, és la fundació l'any 1801 de la casa 
de comerç Germans Bofarull i Carbonell a Cartagena. Els tres socis eren els 
fills de Magí: l'hereu, que també es deia Magí, Josep i Joan, que havia tingut 
del seu primer matrimoni. En la companyia també hi participava el ric 
comerciant Josep Carbonell i Serra, amb el qual tenien llaços de família: era 
el germà de la primera dona de Magí pare, o sia l'oncle dels germans Bofarull 
i Carbonell. El director de la casa de Cartagena era Joan que en aquells 
moments ja residia en aquesta ciutat i hi tenia negocis. 

L'any 1802 es va formar una nova societat, Guanyabens, Feliu i C a , 
amb un capital de 20.000 11 aportades pel comerciant Francesc Ramon i per 


211 



GENEALOGIA 


Joan Bofarull 

pagès 

Sta. Coloma de Queralt 


Catarina Ventalló 

Magí Bofarull i Ventalló 

.. (1758) .... 

Maria Carbonell i Sera 

adroguer 

(1791) .... 

.. Teresa Rafart 

n: Sta. Coloma de Queralt 
ò: Mataró, 1811 

(1808) .... 

. . Antònia Riera 

Magí Bofarull i Carbonell . . . . 
Comerciant 

Mataró: 1764-1845 

.. (1790) .... 

.. M.“ Josep Carbonell i Riera 

Josep Bofarull i Carbonell .. 
Comerciant 

Mataró 1792-1871 

,. (1816) .... 

.. Margarida Bruguera 

Vda. Borràs 


Josep Carbonell a parts iguals. Magí es feia càrrec de la part de Carbonell, 
que moria el mateix any. La C a sabem que l'any 1815 encara era en actiu i 
que Jaume Guanyabens n'era el factor a Veracruz. 

L'any 1804 es funda la societat Cabanyes, Cortecans, Pasqual i C a , 
de la qual Magí pare era soci i hi aportava la meitat del capital: 20.000 11. Es 
tractava d'establir una casa a Veracruz per dedicar-se a tota mena de comerç 
de productes de la península: vi, licors, mitges, paper, etc. A partir de 1804 
varen tenir problemes a conseqüència del bloqueig del mar per part dels 
anglesos, fins a l'any 1808, quan es varen tornar a obrir les rutes marines, 
moment en què fan bons negocis fins a l'any 1812, en ocupar els francesos 
Mataró. Llavors Magí es va instal·lar a Mallorca des d'on continua les 
expedicions comercials a Amèrica. La C a es va dissoldre l'any 1819, però va 
reorganitzar-se de seguida sota la denominació de Guillermo Cortecans i C a 
en la qual Magí també tenia la seva part. L'any de l'extinció definitiva de la 
societat va ser el 1826, a causa de "los quebrantos que últimament e sufría 
por la general decadència del Comercio" , deguda, com declaren, als 
conflictes polítics de l'Amèrica revoltada contra Espanya. 

En aquests mateixos anys hi havia funcionant a Barcelona la societat 
Bofarull, Bosch i C a una activitat més de Magí de la qual només en coneixem 
l'existència, de la mateixa manera que tenim indicis d'altres negocis 
mercantils amb diverses persones. Totes aquestes operacions ens mostren la 

diversificació de les activitats de la família Bofarull i el seu dinamisme 
emprenedor. 

L'any 1808 es va produir un esdeveniment cabdal en el procés 
d'enriquiment dels Bofarull. Magí, el pare, que havia quedat vidu per segona 
vegada, es casa amb Antònia Riera, que era la vídua de Josep Carbonell, el 
germà de la seva primera dona. Uns anys abans els seus fills Magí i Joan 
s'havien casat amb les dues filles d'Antònia, les germanes Maria Josep i 
Joaquima Carbonell. D'aquesta manera el patrimoni considerable del ric 
comerciant passava íntegre als Bofarull. Les dades del cadastre ens indiquen 
que els béns aportats eren divuit peces de terra i una casa de tres cossos al 
carrer de Sant Roc, també anomenat d'Argentona, dins la muralla, que es 
convertiria en la llar dels Bofarull. 

Magí Bofarull i Carbonell, l'hereu, va eixamplar espectacularment el 
patrimoni llegat i dinant els anys vint, i sobretot els trenta i quaranta, el 
veurem comprar cases, terres, deixar diners a interès i realitzar moltes 
operacions comercials i financeres de diversa consideració i, també, dedicar- 
se a l'especulació de cereals. La dècada dels quaranta ja s'havia fet amb vint- 
i-cinc cases i trenta-i-una peces de terra sembrades de vinya, tenia una heretat 
amb masos i terres a Vilamajor, una gran quantitat de censos i censals, es 
dedicava a la fabricació de vels i era en els primers llocs de totes les 
contribucions. 

Coneixem altres negocis duts a terme pels tres germans Bofarull i 
Carbonell, que havien liquidat la C a que dirigia Joan a Cartagena l'any 1814 i 
tornen a establir relacions comercials l'any 1827 formant una societat 
dedicada a "buscar aguas en el Campo de Cartagena" junt amb altres socis. 
També tenien accions de la casa de comerç d'Alacant a nom de Fernando 
Mata i C a . Els germans liquiden comptes i separen els seus béns l'any 1837. 
En aquell moment Magí residia a Mataró, Josep a Barcelona i Joan 
continuava a Cartagena, on va formar un patrimoni d'importància, una 
mansió modernista ho recorda. 

Les especulacions mineres també varen temptar els Bofarull durant 
els anys quaranta. Ja ho hem vist en parlar de la Societat Uuro, de la qual 
formaven part. Però també participaven en la companyia minera Aguilà, 
Union y Constància , que treballava al Barranco Jaroso, a Sierra Almagrera, 
Múrcia i altres llocs d’ Andalusia. L’any 1843 Josep Bofarull, l’hereu de Magí, 
cedeix aquestes participacions al seu pare, a Melcior de Palau i a Miquel 
Biada, per 140.000 ris. Les mines no devien ser massa productives perquè 
"en algunas se hi treballa pero la maior part estan abandonades" . 

Magí va morir l’any 1845. Deixa Josep hereu universal i, als altres 

fills: Gaspar, Anna M., Rita, Concepció, Joaquima, Antònia i Teresa, els dóna 
una assignació que totalitza 363.120 ris. 

En el terreny polític Magí Bofarull i Carbonell havia estat un 
militant constitucionalista des de 1822. També cal ressaltar un aspecte curiós 
de la seva personalitat: l'any 1838 rebaixa els censos als seus emfiteutes, unes 
vint persones, "atesa la miserabilitat del temps en que vivim", conducta poc 
comuna. El seu fill Josep va ser regidor durant l'etapa liberal, l'any 1841, i 
pertanyia a l'ala no radical del progressisme. Va passar als moderats el 1840, i 
es va convertir en candidat a diputat a corts el mateix any ( 44 ). 

2.3. Formes de vida burgeses. 

Amb la burgesia pren forma un sistema de valors i de comportaments nou. 
Una mentalitat privativa. En aquest procés es va conformant un imaginari 
que manifesta les formes noves de la ideologia burgesa i els seus 
comportaments socials. Per una banda les maneres interiors de la cultura, que 
tenen la seva expressió en l'àmbit domèstic. L'altre aspecte és el de la 
projecció col·lectiva de la classe, les formes de socialització dins el grup. El 
valor de l'èxit. Un comerciant de Mataró envia el seu fill a Amèrica perquè es 
fes "un nombre mercantil" . El nom fa la cosa, i la formació de la burgesia 
ciutadana és el camí que va de l'anonimat a la preeminència gràcies als 
negocis, al poder del diner (45). 

La vida interior 

La casa és un dels centres de l'univers burgès i el seu contingut el mirall de la 
seva mentalitat. Hi ha diverses estètiques: per una banda trobem els 
comerciants més rics, amb un patrimoni antic, que tenien cura en extrem de 
la seva imatge pública i es feien aixecar autèntics palaus per mostrar la seva 
fortuna a tothom, enllaçant amb els usos de l'antiga aristocràcia. En canvi els 
fabricants, més relacionats amb el procés productiu, molts dels quals 
treballaven directament, no manifesten d'una manera tan exagerada la seva 
opulència, com tampoc no la manifesten els comerciants enriquits de poc. 
Però això canviarà en les segones generacions. 

Adjuntem els plànols de cinc cases de burgesos i hisendats de 
l'època, que mostren l'estètica neoclàssica del moment i el gust per la 
grandiositat dels seus propietaris. Cal ressaltar la casa de Pau Bertran que 
d'una estructura clàssica d'habitatge de pagès, experimenta una adequació a 
les noves exigències de l'aparença d'uns propietaris pròspers. 

Traspassem el llindar d'una casa i, oberta la porta del cancell, entrem 

1. Casa de Josep Sala, al Rec del Molí, 1847. (AMM.) 

2. Casa de Pau Bertran, al Ravalet, 1848. Transformació d’una casa tí- 
pica de pagès, línia de punts A, en una de més adequada a la nova posició 
social del propietari. (AMM.) 

3. Casa de Joaquim Llobet, a la Riera, 1856. (AMM.) 

4. Casa de Manuel Comas, a la Riera, 1853. (AMM.) 

5. Casa de Miquel Moler, a la cantonada dels carrers Sant Josep/Molas, 

1855. (AMM.) 

dins les habitacions domèstiques d'algun membre notable de la burgesia. Pot 
ser la casa de Francesc Mora, el comerciant, o la dels Bofarull, la gent més 
rica de la ciutat, o d'algun altre personatge d'aquest nivell. De seguida ens 
adonarem que la rasa que separava les classes socials es manifesta en el 
nivell de consum. La manca d'un gruix de classes mitjanes manifesta amb 
tota la seva cruesa els desnivells socials, sense ocultacions. L'abisme en el 
consum de béns: la casa, la roba, els mobles, etc., es complementa amb una 
altra vessant: l'alimentació. Economia de subsistència per a uns i 
d'abundància per als altres. A la plaça, a l'hora de comprar això no es pot 
amagar. 

Per a saber com vivien els burgesos, la casa de Joan Pau Arenas, al 
Camí Ral, ens servirà de mostra. Arenas, com hem vist, era una d'aquelles 
persones que es va fer rica a partir de la indústria tèxtil durant les primeres 
dècades del segle. La seva casa ensenya allò que conforma l'univers quotidià 
d'un burgès benestant, que s'estructura al voltant de l'acumulació de roba, 
mobles, espai i comoditat. De tota manera cal advertir que, tot i que no hi 
manca res, som lluny de la magnificència que altres domicilis manifesten: els 
que són habitats pels comerciants rics i els hisendats, com és el cas d'Ignasi 
Pineda de Morenas, que vivia al carrer de Barcelona (46). 

A aquests béns, hi podem afegir, en alguns casos, un element de 
distinció cabdal: les joies. Agustí Lalana i Clavell posseïa coberts, candelers, 
platets, botons, medalles, reliquiaris i un rellotge, tot de plata. I "unas 
arrecadas de tres atmetllas totas de diamans montadas al fi (..) altras de tres 
ametllas de rubins y diamans treballadas al fi a la antigua (..) un botó y 
ametlla ab un llaset de rubins y diamans també traballadas al fi (..) una anell 
de tres rotllos de diamans (..) unas arrecadas violadas engastadas en or (..) 
una arrecada de or sense pedras espatllada (..) un botó de perilla de or per 
las or ellas (..) un anallet de or ab una esmaralda y dos puntas de diamans 
(..) un canonet defil y grana dorat" ( 47 ). 

Un altre aspecte, que només apuntem, és el tema de la mort i 
l'actitud de les classes socials, tot i que l'excessiu retoricisme de la 
documentació notarial ho dificulta. Hi ha dos nivells: l'escenografia de 
l'enterrament, que acostumava a ser extremadament luxós per als membres de 
la burgesia; i l'actitud del protagonista davant la pròpia mort. En aquest 
aspecte Joan Pau Arenas fa testament l'any 1850, preveient un pròxim traspàs 
que tardaria dos anys, i fa una donació significativa en aquells moments 
"mogut de una fervorosa devoció a Jesu.'Christ Sacramental, y desitjan fer un 
petit obsequi a sa grandesa he fet construir a mos gastos dos encensers ab sa 
barquilla y cullereta de plata" , que llega a l'església de l'Hospital. El sistema 

de valors i la pràctica simbòlica queden de relleu en aquests moments (48). 


La vida exterior. 

Hi ha poques dades aquests anys sobre les formes de comportament social de 
la burgesia i, llevat de la institució dels casinos, només coneixem noticies 
esparses. Com l'observació que va fer el viatger Ford, que deia que els 
mariners i obrers de Mataró conservaven "els vestits tradicionals catalans, 
pintorescos i originals. En canvi els benestants, seguint les maneres 
modernes i les modes estrangeres, son una imitació deslluïda i de segona 
categoria" (49). 

El vestit era una preocupació constant als anys cinquanta dels 
membres femenins de la burgesia local a la "Revista Mataronesa" sortia 
propaganda dels teixits de moda i es comentava la follia que envoltava el seu 
regnat: "Ligera, mudable, solo constante en su inconstancia a la que debe su 
ascendiente; con ella domina, reina, y estiende su imperio trayéndose las 
simpatías de las gracias, de la belleza, de la elegancia. (..) Aquellos decretos 
espedidos en París, centro de todo lo agradable, llegaran a vuestras manos 
embellecidos con la indispensable gracia espanola que habràn adquirido a 
su paso por la Corte" (50). 

L'escenari d'aquest luxe i emmirallament eren les festes socials de 
caràcter particular o dins l'àmbit dels casinos. Abans, però, de referir-nos-hi, 
relatarem l'única informació que tenim al voltant de l'actuació social de les 
dones de la burgesia. Es tracta d'un acte de caritat dut a terme per "unas 
senoras verdaderas observantes de la voluntad divina" . Eren Pompeia Serra, 
Margarida Bofarull, Concepció Boet, Petra Rabassa, Antònia Lleona, i 
Manuela Bofarull, que varen rentar els peus a unes nenes orfes i els varen 
servir el menjar csi). 

La dècada moderada és el moment de l'estabilització política del 
sistema liberal, quan la burgesia després dels anys revolucionaris es fa amb 
l'hegemonia social i crea una cultura de classe. Hem de partir de la realitat 
d'un col·lectiu privilegiat format per un nombre considerable de persones, a 
diferència de l'antiga noblesa, que era molt més reduïda. Gent que tenen una 
característica en comú: disposar de temps lliure i començar a conquerir l'oci. 
Són aquestes hores de lleure les que possibiliten la construcció d'una cultura 
que té un dels seus moments claus en la vida en societat: un sistema de 
relacions dins el grup que els dóna cohesió, i un sistema de valors que els 
aïlla i els fa substantius. Cultura a través de la qual es reconeixen com a 
classe diferent, i més elevada. 

La creació de casinos és exponent important de l'afermament de la 

Dos Comisioaados de (• c«M de AIEINEIIEB' WAN 
SISCOOFF de Calcuta; paaando para Orienle con objeto 
de espender un crecido y rleg·níe surlido de géoerna 
prncedentes de las mejores fibricas dò las Indiaa y de la 
China, riendo la pocn tranquilidad què reina «n el terri- 
lorio Asiàtico i consecuencia de las guerras y del còlera, 
ban dcterminado desembarcar en la península rip·nola. 
k bo de realizar diclios efectos y rrgresar 4 su pms con 
la mayor brevedad. I.os pocos qur nns quedan son de 

é bilado à mano, hay desde «Uütro p*lmos deancho 
basta trace lodo el ancbo de una sabana; mant*- 
lerías adamasr-adas de doce. díez y ochu. y veinte y 
cuatro persooas: toallas de lo mismo; panuelos abaliatados 
desde el precio de vciote reales la docena, hasla lo inas 
fino que se coooce en batista, p*nuolos de crespon dn 
la China bordados i mano. Inútil es decir que los ob- 
jetos que te ne mos el bunor de ofrecer ban merecido 
en las pocas poblacione» que hemos recorrido da este 
ilústre pais la mayor aceplacion y particularment* de 
lat personas que han cnnocido su verdadcro niérito; no 
dudames pues, que Cstedes se apresurarào à verificar 

ucras; Imp de Oliveras, c- ^ -fiSi. 


Full publicitari d’uns venedors ambulants de teixits, de 1853. 

burgesia en la direcció de la societat i un pas decisiu en aquella formació d'un 
model de relacions: "El objeto principal del casino es procurar a sus 
individuos los goces que produce el trato mútuo de las personas que lo 
componen" . Un univers on: "se hermanen las buenas costumbres y la fina 
educación con la ciència y el inocente recreo, procurando aquella ilustración 
que hace del hombre un ser apreciable y grato a sus semejantes" . 

Els primers casinos de la ciutat varen ser el Mataronès i la Societat 
Apolo, també anomenada Casino Filharmònic. Ambdós es varen fundar amb 
els moderats al poder, per fer possible la diversió ben entesa — lluny dels 
espectacles feréstecs de les classes populars — i l'aprenentatge de la vida 
moderna, constituint-se en lloc distingit i selecte. Tot això va ser vist i 
criticat, pel progressista Joan Amich, que l'any 1856 escrivia: "La civilización 
de un pueblo la forman todas las clases de la sociedad las que deben 

cooperar a un mismo fin, no permitiendo reine un divorcio entre las mas 
acomodadas y las pobres. (..) El incremento que tomaron los casinos después 
de 1843 ha dado margen a un gran elemento de cultura parcial con perjuicio 
de la civilización de un pueblo inmenso al que no le es permitido pisar los 
umbrales de la puerta del gran tono" . I fa una acusació concreta que explica 
el procés ideològic que havia emprès la burgesia hegemònica: "y decimos del 
gran tono por que la clase media marcha a pasos agigantados a rodearse de 
todo el oropel que engalanaba a la antigua aristocracia" (52). 

Les paraules d'Amich són clares i mostren la intenció d'una classe 
social de refer allò que al segle XVIII hom anomenava la 'cascada del 
menyspreu', la formulació d'un sistema de valors excloent que es 
fonamentava en la desconsideració cap a les classes inferiors. Per això 
Amich, en comparar els balls del moment amb els dels anys anteriors, diu: 
"casi se nos asoman las làgrimas a los ojos porqué no vemos confundidas 
todas las clases, porqué no notamos una fraternidad. (..) No atacamos los 
casinos (..) lo que nosotros pretendemos es que los que estan afiliados a 
dichos centros bajen algunas veces para dar la mano a los que se hallan en 
escalones inferiores". Deixant de banda els aspectes positius de la seva 
crítica, queda la idea de l'organització selectiva dels burgesos (53). 

Entre els dos casinos hom podia trobar diferències qualitatives. El 
Mataronès era compost pels elements més escollits de la burgesia i les seves 

221 




sessions es produïen en un ambient molt formal. Quan, amb motiu del 
Carnestoltes de 1856, s'hi varen realitzar balls, la premsa es queixava de 
l'etiqueta rígida obligada en aquella ocasió, que contrastava amb els balls del 
Filharmónic: "aun mucho mas concurridos y notàndose mas confianza, es 
decir menos tono que el Mataronés" (54). 

El Casino Mataronés va tenir una vida soterrada a partir de 1845, 
fins que el febrer de 1849 obté l'aprovació del cap polític. El reglament intern 
de la societat explica que els seus objectius eren fomentar la il·lustració dels 
socis, afavorir les relacions interpersonals, la creació de càtedres, obrir un 
departament de música, salons d'esplai, de lectura i de jocs lícits, etc. 
S'excloïa explícitament les dones, però s'acceptava les escriptores en les 
sessions culturals. 

La normativa prohibia les discussions polítiques i religioses i la 
quota era de 80 ris l'entrada i 16 cada mes. Organitzen balls, representacions 
teatrals, concerts, sarsueles i reunions de societat en les quals eren admeses 
les famílies dels numeraris. En el carnestoltes de 1856, al ball de disfresses, 
es varen presentar cinc senyores vestides de pagesa i pastora, cosa que va 
provocar que immediatament es reunís la junta directiva i les expulsés del 
local, ja que havien manifestat tan mal gust i afectat el decòrum d'un saló 
aristocràtic (55). 

El Casino Filharmónic (Societat Apolo) comenta a fer-se notar l'any 
1848 i és reconegut oficialment el 1851. Tenia una secció musical i una de 
literatura i les característiques internes eren similars a les del Mataronés. Era 
establert en una casa-café a la Riera i els socis havien de tenir una edat que 
anava dels 14 als 50 anys (56). 

3. Els proletaris. 

El sistema polític establert per la burgesia liberal excloïa totes aquelles forces 
o grups que qüestionaven algun dels principis mestres del nou ordre social. 
En un primer moment, a la mort de Ferran VII, els problemes d'ordre 
dinàstic, amb la realitat de la immediata guerra civil, varen fer que 
s'aconseguís aglutinar els sectors més diversos per lluitar contra els que 
defensaven la permanència de l'Antic Règim. La fi de la guerra i la regència 
d'Espartero, que situa els progressistes al poder, clivellarà el sistema 
establert. Dos elements apareixen com a claus en l'agitat període 1840-1843: 
per una banda els teixidors organitzats i per l'altra els republicans. 

En anys anteriors ja hi havia diversos moviments de caràcter violent 
protagonitzats pel proletariat industrial, com destrucció de màquines de filar, 

incendis de fàbriques i reivindicacions salarials, però és precisament en 
aquests anys quan el moviment obrer fa el salt qualitatiu de l'estat primitiu 
que representa l'avalot a l'organització sectorial perfectament estructurada. 

L'activitat solidària dels treballadors va xocar en els seus inicis amb 
els interessos de la burgesia industrial catalana, que desitjava una mà d'obra 
barata i submisa. Els teixidors, el grup més organitzat i nombrós de la classe 
obrera, varen veure legalitzades les seves organitzacions a partir de 1840, 
amb un caràcter de mutualitat de protecció. Però quan les societats nascudes 
amb aquestes limitacions es varen manifestar com a autèntics sindicats 
reivindicatius, amb una presència consolidada i una notable capacitat 
organitzativa, i els conflictes s'anaven estenent, el govern progressista els va 
prohibir. 



Emblema de l’Associació de Teixidors de Barcelona. 

En el panorama polític el naixement dels sindicats obrers és un fet 
original degut a la novetat d'uns plantejaments reivindicatius de caràcter 
col·lectiu. Cal assenyalar que els progressistes, el grup polític més avançat 
del sistema, no tenia entre els seus principis ideològics i alternatives cap 
reivindicació estrictament proletària o que hi fes referència. Els liberals, en 
les seves dues versions de moderats i progressistes, sabien prou que a la 
classe treballadora se l'havia de mantenir allunyada del joc polític, i el 

mecanisme electoral censatari era una exigència d'ambdues formacions, que 
veien en el nombre superior del proletariat un element de perill real per a la 
supervivència del seu control del poder. 

El vot només el tindran aquells que justifiquin ser propietaris o 
posseir una renda elevada. La propietat com a font del dret electoral queda 
constituïda com una de les bases de l'estructura política i cap dels dos partits 
no volia alterar substancialment aquest estat de coses. Així els proletaris, per 
la pròpia naturalesa de la seva condició d'assalariats, vivien una doble 
marginació: la política, en no poder participar dels beneficis del sistema 
representatiu, i la social, en ser una part de l'estructura productiva 
subordinada a les lleis de propietat i del mercat. 

En general els elements que conformen una pràctica ideològica 
queden en segon terme als sindicats i els seus directors no s'estan de repetir 
que la tasca primordial de l'organització és la lluita per conservar el lloc de 
treball i el salari. Però els teixidors varen participar en les lluites polítiques de 
l'època, i ho varen fer al costat dels sectors més radicals, ja que els liberals no 
aportaven respostes a la seva problemàtica específica. 

Aquestes respostes, i els primers elements d'ideologia obrera, varen 
aparèixer amb els corrents d'opinió democràtics, que aplegaven les 
tendències republicanes i socialistes en període de formació. A partir de 1840 
comencen a manifestar-se, però, més que grups consolidats i amb una 
ideologia precisa, ens trobem davant de moviments molt heterogenis, no 
massa coneguts, de caràcter insurreccional, que aprofiten qualsevol 
conjuntura per actuar violentament. La realitat és que els teixidors formaven 
el gros en les revoltes d'aquesta època i això tenia neguitosos els polítics del 
sistema. Com diu un periòdic moderat de Madrid l'any 1841: "la asociación 
se va robusteciendo todos los dias y se convierte en una república que 
llegarà a dictar la ley a la nación, si mientras es tiempo no se atajan sus 
progresos (..) el plan que se abriga por la asociación de tegedores de formar 
una sola asociación general de todas las clases trabajadoras, plan que si 
llega, por desgracia, a realizarse, las clases obreras van a adquirir un poder 
irresistible, capaz de avasallar a todas las otras clases de la sociedad. (..) 
Digo que se formaria un ejército tan numeroso, porqué la mayor parte de sus 
individuos, con la organización que se ha dado la Milicia Nacional, 
pertenecen a lasfilas de la misma y, por consiguiente, tienen las armas" (57). 

Milicians, teixidors i republicans protagonitzen les bullangues 
contra el govern i les classes benestants i són l'element clau del trienni 1840- 
1843. A Mataró ens consta la intervenció dels teixidors en aquests fets. Ens 
fixarem en un personatge que resumeix en ell mateix aquesta realitat: Antoni 

Paradís, que era vocal de l'associació de teixidors de Mataró i oficial de la 
milícia, i que ens mostra el fil que duu de l'activitat sindical a aquell 
conglomerat heterogeni de la força urbana. Paradís, el trobem l'any 1843 
manifestant-se contra Espartero i participant activament en la revolta 
centralista (58). 

Hi ha una tradició obrera, radical, una cultura, el rastre de la qual, 
malgrat la documentació escassa, podem seguir a través dels esdeveniments 
capitals de l'època. Ara ens referirem al proletariat mataroní, a les seves 
formes de vida i l'organització que els representava. 

3.1. El grup proletari: els teixidors. 

El proletariat mataroní era format pels jornalers del camp i els obrers que 
treballaven a les indústries de tota mena que hi havia a la ciutat: química, 
vidre, terrissa, foneria, etc. Però el sector més nombres era el que esta va 
lligat a les feines del tèxtil: el tissatge i la filatura, fonamentalment, i treballs 
auxiliars, o menors, com el blanqueig, les lones, les mitges, la seda, els 
pintats, els velluts, els encaixos, les panes i d'altres. 

Si ens fixàvem en l'estadística de població, citada a la primera part, 
tenint en compte la incertesa d'aquelles xifres, ens adonaríem que l'empenta 
industrial no va tenir una repercussió en l'augment d'habitants fins a la dècada 
dels anys cinquanta. Augment que també manifesta l'estadística del 
proletariat. Quadre 6, que, tot i la seva manca de fiabilitat, assenyala 
l'expansió de la mà d'obra. Això suposaria que l'any 1850 els proletaris 
formaven el 24'8% de la població i set anys després un 31'1%. Xifres que no 
es deuen ajustar massa a la realitat si tenim en compte que Llovet ha calculat 
per a l'any 1860, sobre el cens, que els jornalers del camp i de fàbrica eren el 
65'4% de la població, afegint-hi tots els integrants dels nuclis familiars, dada 
més segura que les que donem de fonts documentals indicatives ( 59 ). 

Dins el tèxtil mataroní, i fins que no arrela definitivament la 
revolució industrial, hi ha en el proletariat dos grups clars. Per una banda els 
antics artesans lligats al mode de producció que començava a ser superat, i 
molts dels quals varen patir la lògica de la proletarització en veure la 
davallada dels seus negocis. Per una altra banda hi ha els proletaris del cotó, 
en general poc qualificats, que duen endavant el moviment reivindicatiu de la 
classe i s'apunten a totes les aventures exaltades. Els proletaris-artesans, 
lligats ideològicament a l'antiga estructura artesanal, molts dels quals encara 
realitzen tasques qualitativament superiors, es sentien per sobre dels senzills 
treballadors de fàbrica. Tenim a Mataró un testimoni de l'època, de l'any 

QUADRE 6 

ESTADÍSTICA DEL PROLETARIAT 



1848 

1850 (a) 

1850 (b) 

1857 

1858 

Filat 

696 

719 







Tissatge 

1350 

2567 

426 

— 



Altres tèxtil 

800 

— 

— 

— 



Jornalers 

— 

— 

3150 

3231 

3780 

Pobres 

— 

— 

— 

365 

300 

Altres 

— 

— 

154 

774 

1495 


2846 

3286 

3730 

(5165) 

5575 


Fonts: 

1848: ACSA. Lligall 41, dades del P. Rius, molt completes pel que 
fa al sector tèxtil, però que no ens informen d’altres activitats. 

1850 (a): AFTN. JdF, estadística de 1850. 

1850 (b): AMM. D-224, document de 23, juliol, 1850. 

1857 : AMM. D-224, document de 1857. La xifra de la suma no quadra, 
però és la que indica el document. 

1858: AMM. D-224, document de 1, agost, 1858. Dins el concepte de 
jornalers hi compta les feines fabrils, domèstiques i els arts i oficis. 

Notes: Els documents dels anys 1850 (b), 1857 i 1858, de caràcter es- 
tadístic, semblen fets d’una manera aproximativa sense utilitzar cap criteri 
científic. Així, de l’estadística formada no es poden treure conclusions amb 
un mínim de fiabilitat i només retenim, a títol indicatiu, les xifres absolutes 
d’ocupats. 


1842, que és una mostra prou explícita d'aquesta realitat: "mi padre era 
tejedor de lonas, o sea de lino, como así antes se llamaba y estos 
consideraban de mas mayor categoria que aquellos [els teixidors de cotó] 
aunque, de jornal allà se iban" (6o>. 

Els obrers treballaven a les fàbriques de filats i teixits, però també hi 
havia un important contingent de persones impossible de quantificar dedicat 
a la producció a domicili. Proletaris que tenien telers en propietat o més 
sovint, llogats sota conveni als grans industrials, que els proporcionaven les 
eines i la matèria primera a canvi de determinada quantitat de producte i 
compraven l'excedent. Aquest tipus de treball feia baixar molt els costos al 
tissatge, perquè l'excés de mà d'obra afavoria preus de feina d'estricta 
supervivència. 

Era més usual el treball a la fàbrica. Si ens fixem en les dades de 

1848, Quadre 7, les úniques de completes que tenim, podem arribar a algunes 
precisions sobre la qüestió. Es manifesta en primer lloc la realitat, tal com 
s'assenyala usualment, que la feina de filar era encomanada en primer lloc a 
les dones i les criatures, i els filadors, els més preparats dels quals eren 
capaços de conduir de 200 a 350 fusos, eren menys d'una quarta part de la mà 
d'obra ocupada en aquell mester. En canvi el tissatge era practicat 
principalment per homes, d'aquí que fossin els teixidors els primers que varen 
organitzar-se en sindicats. També destaca el fet de la gran quantitat de 
criatures col·locades a les fàbriques, una xifra similar a la de dones, i en 
conjunt suposaven el 58% de la mà d'obra. 

QUADRE 7 

PROLETARIAT DEL TÈXTIL L’ANY 1848 



homes 


dones 


nens 


total 

Tissatge 

700 

52% 

300 

22% 

350 

26% 

1350 

Filatura 

150 

21 % 

324 

46% 

222 

32% 

698 

Total 

850 

41 % 

624 

30% 

572 

28% 

2046 


Font: ACSA. P. Rius. Lligall, 41. 


Treballar en una fàbrica tèxtil suposava uns horaris molt dur, és 
només amb ironia que podem llegir comentaris de l'època com el que 
segueix: "la gran ventaja que se ha obtenido [amb la mecanització] consiste 
en el precioso habito del trabajo e increïble afàn con que le prestan los 
operarios de esta clase, entre, los cuales trabajan muchos, mas de 14 y 16 
horas diarias" (6i). 

Jornades esgotadores que a Mataró no ho eren tant, ja que 
s'acostumava a treballar 12 o 13 hores diàries durant sis dies a la setmana. 
Començava la feina a les cinc del matí i durava fins a les vuit de la nit, 
descomptant el temps d'esmorzar, dinar i sopar. Cosa que ens indica que els 
proletaris gairebé vivien a la fàbrica, ja que, llevat de dormir, hi realitzaven 
totes les altres activitats quotidianes ( 62 ). 

Aquest ritme cansat afegint-hi la perillositat d'algunes màquines feia 
que els accidents fossin habituals. L'ajuntament es va fer ressò l'any 1840, 
recordant una iniciativa semblant de 1834, de les disposicions que prohibien 
als nens treballar en les màquines diable , dites així perquè un descuit del que 
la feia anar li podia provocar amputacions als membres: "Habiendo sabido 

QUADRE 8 

SALARIS DE LA CLASSE OBRERA 


Salaris de l'anij 1847 (teixidors i filadors) 


Teixidors 

Homes 

Dones 

Nens 

Total 

Obrers 

700 

300 

350 

1.350 

Salaris al dia 

91 

7’2 

4 


Saalris al mes 

160.200 

54.000 

35.000 

249.200 

Filadors 

Obrers (vapors) 

138 

262 

193 

593 

Obrers (no vapors) 

12 

62 

29 

103 

Salaris/dia (vapors) 

12’3 

8’5 

3'8 


Salaris/dia (no vapors) 

20 

81 

3 


Salaris/mes (vapors) 

42.690 

56.172 

18.406 

117.268 

Salaris/mes (no vapors) 

6.000 

12.668 

2.193 

20.861 


Font: ACSA: Lligall 41, del P. Rius. | Nota: Els salaris són calculats a partir 
de 25 dies de feina al mes. Les xifres són en rals. 


Salaris de tany 1856 (fàbrica “Dorca, Solanas, i C.*”) 


Empleats de la casa 


Tint i Grillat ge 


Contramestre 

30 

Majordom 

10 

Contramestre 

20 

Grillador 

10 

Parador 

13’3 

Engomador 

10 

Maquinista 

13’3 

Engomador 

9’3 

Serraller 

13’3 

9 peons 

8’6 

Escrivent 

10 



Fuster 

12 

Bobinadores 


Magatzem 

Ajudant 

12 

8’6 

3 bobinadores 

7 

Mosso 

Vigilant 

8’6 

8’6 

Sargidores 


Aprenent 

2’6 

9 sargidores 

5’2 

Peó 

2 




Tallat 




Encarregat 

10 



19 Obreres 

6’6 

Nota: Sous en rals. 




Font: AHCB. Fons comercial, 

B-982. 

Llibre de setmanals de 

“Dorca, So- 


lanas, i C."”. Utilitzem el detall de la setmana 24/30, maig, de 1856. 

este Ayuntamiento que con motivo de emplearse en el manejo de la màquina 
llamada ’diablo', a personas de corta edad, habían sucedido varias 
desgracias (..) ha acordado que se haga un bando, haciendo saber, que los 
fabricantes de la presente, no podran emplear para el uso y ejercicio de 
dicha màquina a personas menores de veinte anos, en la inteligencia de que 
si ocurre alguna desgracia por haberse contravenido a esta disposición, 
seran todas las resultas y los danos que se ocasionen de cuenta del 
contraventor" (63). 

Al tema de les condicions de treball, hi hem d'afegir la qüestió 
fonamental dels salaris, que és la que va enfrontar durament els proletaris i 
els amos. Perquè la inestabilitat en el lloc de treball, motivada per les crisis 
industrials, era agreujada quan els amos, davant augments del preu del cotó, 
pretenien rebaixar els costos disminuint els salaris per mantenir la 
competitivitat dels seus productes. A Mataró el problema era greu perquè, 
com deia Madoz, es partia d'una situació no gens favorable als obrers arran 
dels seus reducidísimos jornales. Les xifres que recull l'escolapi Josep Rius, 
Quadre 8, per a l'any 1848, ens informen de l'estructura de sous al tèxtil i són 
l'únic conjunt de dades que donen una visió general del tema. 

Una primera constatació és la diferència entre els preus de la feina al 
tissatge i a la filatura, apreciant-se una major quantia en aquesta darrera, més 
especialitzada. També és significatiu que el cost de la mà d'obra sigui 
superior a la filatura preindustrial que no en les indústries que utilitzaven la 
força de vapor. Els teixidors cobraven 9'1 ris al dia i els filadors 12'3 ris, però 
els filadors de fàbriques antigues cobraven 20 ris. El salari femení era, al 
tissatge, de 7'2 ris i es movia en uns marges de 8'l/8'5 a la filatura. Sabem, 
però, que hi havia dones que realitzaven feines a domicili als pobles de la 
comarca, que es conformaven amb xifres miserables, per exemple 1 '2/1 '5 ris 
diaris, com informa Madoz. Les criatures eren les que tenien salaris més 
baixos, cobraven quantitats que anaven de 3 a 4 ris diaris. El seu treball, a 
partir de sis anys, era habitual i les xifres exposades n'indiquen la 
importància. El fet de comptar amb una mà d'obra tan barata era un estímul 
per als fabricants que en llogaven tants com podien a les feines auxiliars. Hi 
ha tota una literatura de caràcter social que té com a centre la denúncia de 
fets com aquest. 

Les xifres comentades corresponen a un càlcul de mitjana, però a la 
filatura no hi havia un preu únic i, segons la fàbrica, hom hi troba diferències 
substancials. Per als homes hi ha diferències en la banda 10/14 ris, per a les 
dones 8/9 ris, i en el cas dels nens de 2'8/4 ris. A les fàbriques de teixits i les 
de filats amb cavalls no hi ha tantes diferències. Fixem-nos, només, el cas 


229 



dels nens, els sous dels quals es mouen entre 1 a 4 ris. Algunes d'aquestes 
variacions devien tenir com a motiu l'especialització, però sovint es tractava 
d'un intent de rebaixar costos per part dels empresaris (64). 

Les altres dades que tenim relatives als sous obrers són de 1856 i 
corresponen a la nòmina de la fàbrica de panes Dorca, Solanas i C a . Un 
especialista (parador, maquinista, grillador o fuster) comparable a un teixidor 
o filador, cobrava en la banda de 10/133 ris al dia, lleugerament superior a 
les xifres de 1847. En canvi el salari femení (bobinadores, talladores i 
sargidores) és inferior, movent-se pels 5/7 ris. I el dels nens és potser 
comparable al d'aquests aprenents i peons que cobraven sous de misèria: 
2/2' 6 ris. En el cas de les dones, treure la mitjana amaga el fet que es cobrava 
per la feina feta, que oscil- lava segons la producció i categoria del treball. En 
les sargidores trobem diferències que van de 60 ris per 342 forats, 33 ris per 
192 forats o 14 ris per 58 forats. En el tall, on es cobrava segons les peces 
elaborades i la seva complexitat, les diferències van de cinc peces que es 
paguen a 54/63 ris a una peça que es paga a 33/36 ris. 

Amb els salaris s'havia d'atendre al cost de la vida: l'alimentació, els 
vestits, la casa, etc. En aquests aspectes no tenim dades suficients que ens 
permetin donar una panoràmica de la situació a la ciutat, per la qual cosa 
seguirem les de Cerdà, que és qui per a l'època ha presentat una estadística 
mes sistemàtica, però referida a Barcelona. Assenyala que el salari anava en 
un 50% a les despeses d'alimentació, que constaven d'uns elements molt 
migrats, i més si tenim en compte que es destinaven a persones que 
treballaven moltes hores. La dieta diària: esmorzar, dinar i sopar, tenia com a 
base el pa, amb acompanyament de mongetes, patates, una sardina i una mica 
d'oli, queviures que costaven 4'55 ris al dia. Era la meitat del salari d'un 
teixidor, cosa que obligava a treballar tota la família per a fer-se amb els 
diners indispensables per a les despeses mínimes (65). 

Les crisi de les subsistències eren moments dramàtics, que incidien 
sobre la dieta de la classe obrera en la mesura que ja era de per si precària. 
Per aquest motiu es varen produir aldarulls populars, no massa radicals, els 
anys 1837 i 1840. En aquesta darrera ocasió els obrers es varen manifestar 
contra els augments del preu del pa acusant els especuladors de retenir el blat 
als magatzems per fer pujar els preus (66). 

Un altre element de les despeses quotidianes era l'habitacle, que els 
proletaris havien de llogar, perquè una casa valia al voltant de 10.000 ris, el 
sou íntegre de gairebé quatre anys d'un teixidor que, recordem-ho, no podia 
estalviar res. La població creixia, s'inauguraven nous carrers i els propietaris 
agrícoles destinaven a l'edificació terrenys de conreu a fi de treure'n una 

rendibilitat més elevada llogant-los. Es construïen cases en serie que es 
caracteritzaven, segons alguns inventaris, per l'escassetat d'espai. En alguns 
casos es tractava d'habitacles mínims, d'una habitació i cuina. 




Conjunt de cases de lloguer per a la classe obrera al carrer Beat Oriol, de 
l’any 1847. (AMM.) 

A la documentació notarial hi ha diversos inventaris pertanyents a 
membres de la classe obrera i treballadors del camp que són prou 
significatius per a conèixer el nivell de consum d'aquest sector. De la situació 
d'extrema pobresa d'un bracer o d'un obrer del tèxtil, passem al nivell 
relativament mes bo d'algun de treballador autònom o artesà. 

L'inventari del bracer Miquel Catarineu i Estrany (67) mostra la 
realitat quotidiana d'un assalariat sense béns i representa el grau mes baix de 
consum: una cuina i una habitació pet dormir. Hi ha també alguna eina de 
treball, pocs estris de cuina, poca roba i un llit, tot en estat vell i molt usat. 

L'inventari d’Esteve Serra (68) és el d'un nivell superior en benestar. 
Ens trobem davant el cas d'un pagès que té en contracte emfitèutic dues 
petites peces de terra plantades de vinya al pla de Mataró. A la seva casa, a 
diferència del cas anterior, hi ha més habitacions, més roba de llit i de vestir, 
més mobles i estris de la casa. I un bon conjunt d'eines de la feina: garbella. 

falç, podadores, magalles, magalls, magallons, forques i altres. 

En el treball tèxtil també hi ha diferències acusades. Així tenim el 
cas de Joan Roldós (69), teixidor pobre de Sant Genis de Vilassar, que incapaç 
de mantenir la família marxa a Amèrica. Els seus béns, que es queden la dona 
i els fills en traslladar-se a Mataró a treballar, es reduïen a uns pocs estris de 
cuina, roba de casa i algun moble. Un cas diferent és el de Josep Serra i Coll, 
mitger artesà, que treballava a casa seva amb dos telers. El seu nivell de 
consum, tot i ser molt baix, mostra una situació de més benestar. Era 
propietari de la casa, que tenia menjador i dues habitacions. Pel que fa a la 
roba, hi trobem més quantitat de peces que en el cas precedent. També tenia 
dos trossos de terra no productius i un censal que li donava una pensió 
mínima: 3 lliures a l'any po). 

La indigència general del proletariat es completava amb una manca 
total d'instrucció. Tenim la prova documental de les cartes que escrivien els 
teixidors sindicats als seus companys d'altres localitats, a les que ara mateix 
ens referirem. Cartes que ensenyen que els pocs membres de la classe que no 
eren analfabets tenien unes carències culturals molt greus, com demostra la 
seva redacció. 

Les escoles privades i públiques eren poc utilitzades pels obrers, a 
causa de la necessitat que hi havia del treball infantil. L'estadística que dóna 
Madoz ho fa evident: els nens escolaritzats, durant els anys quaranta, de 
l’edat de 3/10 anys eren 1.600, en canvi de 10 anys endavant només eren 437. 
Dada reveladora que els fills d’obrers que anaven al col·legi ho feien en edats 
mínimes, quan encara no podien dur un sou a casa pi). 

Jornades llargues, salaris de misèria, condicions precàries de treball 
i vida i les penalitats pròpies de les èpoques de crisi, varen fer que s'anés 
consolidant l'organització reivindicativa dels treballadors per fer front a 
aquests problemes i al principal de tots: l'intent repetit dels fabricants de 
rebaixar els salaris. Varen ser els teixidors l'avançada del proletariat industrial 
mataroní. 

3.2. La Sociedad de Mutua Protección de Tegedores de Mataró, 1840-1843 

La primera dada que tenim documentada al voltant de la confrontació entre 
treballadors i fabricants és del 24 de maig de 1840, quan Antoni Pesant, Lluís 
Matas, Josep Puig, Dolors Campins, Lèlix Puig i Joan Seda, "duenos todos de 
hornos para la fàbrica de ladrillos" , expliquen al consistori que els seus 
obrers els havien fet una reclamació conjunta i que: "en el dia de ayer 
domingo por parte de los respectivos trabajadores de sus establecimientos se 

les había presentado una nota del precio diario que pretendían por sus 
jornales" . També expliquen que "a mas según confidencialmente habían 
podido saber intentaban dichos trabajadores para el caso que los oponentes 
empleasen otros operarios, no solo destruir todo lo que se elaborase, sino 
también dirigirse contra sus personas". L'ajuntament progressista respon, 
seguint els criteris del liberalisme més estricte, que no volia intervenir en la 
qüestió del jornal " dependiendo esto de convenciones entre amos y 
jornaleros" , però que vetllarà per l'ordre públic, i crida els representants dels 
treballadors per fer-los saber que els considerarà responsables de les accions 
violentes que es duguin a terme. Eren Joan Anglada, Vicenç Català, Francesc 
Pons i Fidel Català, quatre dels sis obrers "que en nombre de los demàs 
presentaron las notas de los preciós" (72). 

Aquesta notícia indica l'existència d'una organització obrera, 
segurament poc cohesionada, que es manifestava quan les necessitats 
econòmiques ho exigien. No hi ha cap altra informació al voltant d'aquest 
afer, de la mateixa manera que desconeixem en absolut la situació laboral de 
totes les altres activitats productives, llevat del cas dels obrers del tèxtil. 

A Mataró, a causa de la importància de la indústria tèxtil, varen ser 
els teixidors, el sector més nombrós de la classe obrera, els que varen 
protagonitzar la formació del primer sindicat de classe de la història local. El 
dia 20 de juny de 1839 un grup de sis teixidors es varen presentar a 
fajuntament per demanar permís per procedir a la formació d'una associació 
per defensar els seus interessos, al redos de la reial ordre de febrer del mateix 
any, que els permetia aquell dret. Eren Joan Fradera, Felip Tauler, Cebrià 
Vila, Miquel Duxans, Josep Urpina i Felicià Julià, que varen demanar que es 
trametessin al cap polític "los estatutos que han fromado de una asociación 
de socorros mutuos de los tegedores de algodón e hilo de la presente 
ciudad" . De l’eficàcia de la sol·licitud, cal dubtar-ne, ja que no es registra cap 
resposta de la superioritat, com era habitual (73). 

Els teixidors varen insistir en els seus propòsits el juliol de 1840, 
quan fajuntament rep "una solicitud que le presentaron varios tegedores de 
algodón para que se les permitiese formar una sociedad de mutua 
protección, de que acompanan un ejemplar". La petició es va fer d’una forma 
organitzada a diferents poblacions (74) i va ser denegada pel cap polític en tots 
els casos. Quant a Mataró, ho justificava en diversos bans previs emesos al 
voltant d’altres intents de legalització dels sindicats a Barcelona i Vic. De tota 
manera, i com que la voluntat dels obrers persistia perquè responia a 
problemes objectius, el mateix cap polític, i com a mesura conciliatòria, 
ordenava a Mataró formar una comissió inspectora per tal d’analitzar la 

realitat de l'existència quotidiana dels teixidors i les condicions en què 
s'exercia el treball. L'ajuntament va acordar nomenar per a aquesta tasca J. A. 
Roca, Josep Bofarull, S. Prat i J. Font. S’havien de col·locar avisos a les 
fàbriques amb els noms dels membres de la comissió, a la qual havien 
d'acudir els reclamants (75). 

El mateix mes un fabricant relacionat amb els moderats és acusat de 
provocar els treballadors anunciant la reducció dels salaris: "alarmo a los 
trabajadores manifestàndoles, que seguramente tendría que rebajarles el 
jornal en virtud de que algún otro fabricante lo había hecho, según se dice, 
con el fin de que dejasen el trabajo y anduviesen divagando por la ciudad y 
llamar la atención con reuniones no acostumbradas en dias de trabajo" . El 
progressista que dóna aquesta informació no s'està de fer el següent 
comentari: "los jornaleros de esta liberal población son demasiado cuerdos 
para ser el juguete de las pérfidas maquinaciones jovellànicas que tratan por 
todos los medios de poner en boga para desacreditar las últimas ocurrencias 
y la nueva marcha de verdadero constitucionalismo que debe adoptar el 
gobierno. De luengos aiios no se ha hecho variación ninguna en los jornales 
de velas, y nada prueba mas que no hay motivo de rebaja en esta clase de 
indústria, como el disgusto que ha causado a algunos fabricantes semejante 
novedad de la rebaja sonada de jornales" ( 76 ). 

L'actitud dels fabricants identificats amb els moderats, cap a la 
revolta esparterista és clara: volien agitar l'àmbit de les relacions socials 
davant el perill de la legalització dels sindicats obrers. L'ajuntament, 
conciliador, adopta mesures de pacte i, intervenint-hi aconseguirà el 
restabliment de la pau social en aquesta primera confrontació en el tèxtil. I es 
prohibeix que, per la seva perillositat, els nens treballin en el 'diable'. 

La Sociedad de Mutua Protección de Tegedores de Mataró (ATM) 
va néixer amb un caràcter de resistència i la intenció primera de conservar el 
poder adquisitiu dels salaris. Millorar les condicions de vida, les de treball i 
aconseguir una major equitat en el repartiment dels beneficis, eren altres 
interessos d'una organització que en cap moment no es va plantejar lluites 
contra el dret a la propietat. Les nombroses vagues d'aquest període sempre 
tenien la intenció de resistir la pressió a la baixa en els salaris. En aquests 
casos la societat donava diners als vaguistes i cercava llocs de feina a altres 
poblacions, recolzant-se en sindicats forans. Per a poder dur a terme aquests 
ajuts hi havia una caixa de resistència en la qual els membres del sindicat 
ingressaven una quota fixa. El cap de la societat era Joaquim Baset, i Josep 
Martí, Salvador Bagué i Antoni Paradís en formaven part com a dirigents (77). 

L'any 1841 va ser el més crucial de la seva existència, a causa de 

l'extrema conflictivitat que es va produir. La disminució dels salaris a 
conseqüència d'una crisi de comandes va enfrontar els proletaris i els amos en 
una lluita duríssima que, si en un primer moment es ressol a favor dels 
teixidors, la major resistència i el locaut empresarial acabarà fent-se amb la 
victòria d'aquests, i amb la desfeta del sindicat, que, havent tingut una gran 
representativitat entre la classe, acabarà vegetant en la inoperància 
testimonial ( 78 ). 

El mes de gener hi va haver uns intents d'avenir-se les parts 
enfrontades, però aviat es passava de les paraules a les accions. El mes d'abril 
els treballadors desocupen les fàbriques demanant augment de sou perquè 
deien que els preus de venda havien pujat i volien participar en aquella 
millora. Els teixidors amenacen amb estendre la vaga si no son ateses les 
seves reivindicacions i, com a mesura d'urgència, envien vaguistes a treballar 
a Vic. En una carta als sindicalistes d'aquesta ciutat demanen que donin 
treball als companys, ja que la lluita en la qual són immersos és decisiva: "los 
dadores de esta vienen por el motivo que nosotros hemos desocupado su 
fàbrica, lo que eremos [queremos] desocupar otras en el termino de pocos 
dias por el motivo de que hemos sabido que los guaneros [géneros] an echo 
aumento y los anos [amos] no quieran subir el jornal y por consiguiente 
recomendamos a Vs. que nos remiten pronto el estado de la sociedad y nota 
de los telares vacios de esa y sobre todo les recomendamos decisión aora 
mas que nunca porque los amos tendràn que blandirse a las razones 
naturales para la salida que tienen todos los géneros" (79). 

El conflicte es va anar estenent a Mataró i altres llocs, amb moltes 
indústries de diverses poblacions aturades. El cap polític va fer una circular a 
diversos ajuntaments donant una normativa a seguir en aquelles 
circumstàncies, aconsellant la formació de comissions mixtes. Es tractava de 
promoure "una reunión de comisionados de la clase de fabricantes y de la 
trabajadores, que, conciliando los intereses de unos y otros [establís] una 
regla general en el tiro y medición de las piezas tejidas, como en los preciós 
de su mano de obra". Es considerava aquesta modalitat d'acord com a 
immillorable: "no pudiendo en derecho obligar a los unos a trabajar si no 
quisieren, ni a preciós que no les acomoden; ni a los otros a pagar sus 
trabajadores a preciós que tampoco lesfuesen convenientes" cso). 

L'alcalde, en rebre la missiva oficial, treu importància als fets 
esdevinguts a la ciutat i explica: "no ser ecsactos los avisos que sin duda 
alguna persona mal intencionada le han dado sobre la maliciosa agitación 
entre fabricantes y trabajadores (..) a la vista de algunas pequehas 
diferencias que han tenido las clases expresadas acerca el precio de la 

elavoración de manufacturas y que a pesar de no haber presentado ningún 
sintonia alarmante ha procurado y logrado conciliarlas completamente lo 
que le ha sido muy fàcil atendida la sensatez de que ha dado constantes y 
repetidas pruebas la clase proletària de la presente y la aplicación a la 
indústria y a su fomento que caracteriza a los fabricantes de la misma" (8i>. 

L'ajuntament va organitzar una comissió formada per tres membres 
del consistori, tres fabricants i tres teixidors que havien d'acordar el preu de 
les peces teixides sempre que es presentés algun problema. L'existència 
d'aquest organisme va ser efectiva i a finals d'abril el problema iniciat els 
primers dies del mes s'havia resolt a favor dels teixidors. Ells mateixos ho 
relaten: "ya tenemos haviertas las fàbricas o cuadras y el modo con que emos 
convatido contra los enemigos, digo los fabricantes, después de haver echo 
varias proposiciones cuantra [contra] nosotros, no an encontrado medio 
alguno que bajarse bajo nuestros pies y decir que ya aumentarían las piezas 
y que sobre todo dàsemos permiso para poder abrir las cuadras, pero como 
nosotros a teníamos a todos nuestros hermanos socios colocados, éramos 
sordos a sus reclamasiones hasta que se valieron del gobierno, lo que juymos 
llamados lante [delante] el Sr. Alcalde y el M. Y. Ayuntamiento constitucional 
de esta, pero como nosotros ya nada tememos tubieron que sedir a dicho 
tribunal lo que nosotros quisiéramos" ( 82 ). 

D'aquest document cal ressaltar la força del sindicat, que radicava en 
la solidaritat entre les diverses associacions i el moment polític. També és 
significativa la diferència de to amb el document del consistori, que relata el 
mateix conflicte. 

Durant les vagues l'ATM duia a terme una important tasca buscant 
feina als associats d'altres poblacions, despatxats per participar en conflictes. 
I els col·locaven a Mataró i els pobles veïns ( 83 ). Hi ha molts exemples 
d'aquesta solidaritat activa. Així, el juny de 1841, uns treballadors de Vic 
escriuen a la seva associació explicant que ja treballen: "Lo motiu de escriurà 
és que sabareu que estem colocats tots tres que bàram marxar pero en fi 
sabareu quen Pera Bert nos ba dexà asta que bàram se cotlocats a nal 
traball y a la despesa" ( 84 ). 

El mes de juliol del mateix any la crisi tèxtil es va fer sentir a causa 
de l'augment dels preus del cotó i la disminució de les comandes, quan els 
fabricants tenien els magatzems plens i despatxaven treballadors. A Mataró 
l'ATM no donava l'abast en les seves tasques de socors, a causa dels aturats i 
les vagues que hi havia a dues fàbriques: "nos encontramos en una crisis en 
que tenemos un gran número de trabajadores sin colocasión, a causa de la 
calma que se esperimenta, pues todos los dias estan despidiendo gente los 

amos; a màs, tenemos dos cuadras cerradas porqué rebajavan las piezas de 
una peseta, de modo que todas las semanas tenemos un gasto de cuarenta y 
tres duros y pico, por lo que pagamos a 18 cuartos semanal y no podemos 
sumplir los gastos de jornales que tenemos que pagar a los que mandamos 
que no trabajen a menos precio de lo que estan montadas las piezas, y con 
todo lo dicho no se socorre a ningún despachado por los amos; tal bez 
llegaremos a pagar una peseta semanalmente para poder sostenirnos a que 
no decayga la sociedad" (85). 

Els caps del sindicat sabien que el moment era crític i fan una crida 
per resistir la lluita: " ahora mas que nunca, es cuando todos los socios 
tenemos que rebastirnos de valor y ser firmes para poder bencer toda clase 
de obstàculos que se nos presenten, que ya llegarà un dia feliz en que 
brillaremos con nuestra unión y entonces lograremos el fruto de nuestras 
fatigas" . El mes d'agost hi ha noves vagues: "nos encontramos muy apurados 
con una infinitud de socios sin trabajo, los fondos muy escasos y los amos 
provando todos los dias para rebajarnos el jornal (..) cada socio por su parte 
hace toda clase de sacrificios, y así és que nuestros adbersarios admiran 
nuestra constància, nuestro sufrimiento y, en una palabra, nuestra 
prodencia" . El mes de setembre la situació va donar un tomb, i així ho 
manifesten amb optimisme els de l'ATM: "parece que las cosas ban 
canbiando de aspecto, pero todavía tenemos algunos yndividuos sin 
colocación; hemos tenido muchos gastos, màs podemos decir que los amos 
no se han podido burlar de nosotros" . De tota manera demanen als companys 
de Vic que no els enviïn més persones, ja que a Vilassar hi ha vaga i el diners 
de la caixa s'exhaureixen (86). 

La revolta dels moderats encapçalats per O’Donell, que va produir la 
creació a Barcelona, Mataró i altres localitats de juntes de vigilància de 
caràcter radical, també és un factor que en aquells darrers mesos de 1841 
decanta el clima polític cap a la confrontació. Va ser al mes de novembre 
quan els fabricants decideixen de donar el cop definitiu contra l’ATM, i 
organitzen un locaut per aconseguir que els obrers abandonin els sindicats. 
Els fabricants, en general coreligionaris dels moderats, també intentaven que 
els obrers sense treball deixessin la ciutat i no participessin en les eleccions 
municipals, que es presenta ven crítiques. 

La premsa progressista informava dels fets: "Los fabricantes de 
Mataró mal avenidos con el sistema actual en estos momentos en que se 
ajitan los partidos en la arena de las elecciones, acaban de dejar sin trabajo 
un sin número de jornaleros, de manera que seis fàbricas quedan cerradas. 
Es convenio que llevan al objeto de dispersar a los proletarios porqué no 

puedan ejercitar el derecho de ciudadano mayormente para tal novedad no 
alegan otro protesto que el de no querer admitir en sus fàbricas a los 
asociados. Infelices creen acaso destruir la asociación por medios tan viles y 
piensa tal vez el dueno de la proyectada fàbrica de Vapor que formando en 
lasfilas de los retrógrados asegura mejor sus inte reses que protegiendo a los 
trabajadores de cuya clase ha salidol [Es tracta d'Ignasi Sala] Alerta 
asociados no abandonéis vuestro puesto a pesar de que los duenos de 
fàbricas ataquen vuestra asociación ni desesperéis del provenir porqué 
vuestra causa es justa y santa, al paso que la de vuestros opresores injusta y 
nefanda, por consiguiente tarde o temprano triunfa la razón y la justícia" (87). 

La patronal estava disposada a arribar a les últimes conseqüències: 
"estaban honidos para despedirlo todo como ya lo abian echo en Mataró" . 
Actitud d'intransigència denunciada pel cap de l'associació de teixidors de 
Barcelona, Joan Muns, que alertava dels propòsits dels fabricants explicant: 
"lo que recientemente acaba con escàndalo de suceder en Mataró donde han 
sido despedidos de cinco a seis fàbricas o talleres los trabajadores inscritos 
en la asociación amenazando de hacer otro tanto con los que en adelante se 
afüiases. El plan es conocido: se trata de irritarnos para que cometamos 
excesos, y para arrebatarnos en castigo la fraternidad que nos une" (88). 

Els excessos no varen tenir lloc, de tota manera Espartero dissolia 
els sindicats, mesura que a Barcelona no es va aplicar fins al 4 de gener de 
1842, prenent abans mesures d'ordre públic. A Mataró arriba la força militar 
el 5 de gener: "ayer dia de la publicación de la orden para el cese la 
sociedad de protección mutua de los tegedores, estuvo la tropa sobre las 
armas. En San Andrés de Palomar y Mataró se hizo igual observación. 
Felizmente todas estàs precauciones han sido inútiles: los obreros asociados 
no piensan oponer resistència activa" (89). 

L'ATM no va poder resistir l’embat de la patronal ni la prohibició a 
dur a terme legalment les seves tasques. I així les escasses notícies que tenim 
a partir d’aleshores ens mostren un sindicat reduït i testimonial. En una carta 
dirigida als companys de Vic el maig de 1842, signada per Desideri Oriach, 
com a encarregat de l’ATM, i per Ignasi Baset, afirmen que "La sociedad està 
enteramente batida raspecto a los amos, baliéndose estos de la ocasión del 
tiempo tan malo tocante a los tegidos (como sucede en todas partes), de 
obligar a sus operarios de dejar de ser socios bajo pena de ser despedidos 
del trabajo; por lo tanto, dicha sociedad tubimos que sucumbir por aber al 
fin en todas nuestras resistencias, agotando nuestros fondos; es decir, somos 
de 28 a 30 socios los que aguantamos el nombre de la sociedad en esta de 
Mataró. (..) No tenemos confianza por ahora de reanimamos porque ya ben 

V's. el tiempo tan malo ho sea tan brutal" (90). 

El mes de març es tomen a legalitzar les associacions obreres i 
sabem que els teixidors participen activament en la revolta del mes de 
novembre en solidaritat amb els barcelonins que s’havien aixecat contra 
Espartero. Però, de l’ATM, no en tenim detalls; de tota manera la nova 
dissolució de gener de 1843 devia ser un altre cop dur, perquè el mes de març 
d’aquest any alguns fabricants rebaixen els salaris amb el suport de 
l’ajuntament sense cap oposició. Els teixidors havien demanat el suport del 
consistori, però aquest, després de consultar els fabricants, va decidir que no 
podia accedir a la petició d’intervenció demanada pels obrers (91). 

Els fets polítics de juny i setembre de 1843 demostraran la força 
organitzada dels teixidors fent costat als sectors més radicals del 
progressisme. La derrota de la revolta centralista inicia uns anys d’obligat 
silenci i organització callada. 

3.3 Organització obrera del període moderat, 1844-1854. 

Amb el govern moderat el moviment obrer passa per una dècada de 
dificultats legals agreujades per la llibertat absoluta que es concedeix als 
fabricants, els primers anys, de marcar la mida de les peces i de pagar la feina 
al preu desitjat. Però tot i la manca de legalització i els problemes que això 
comportava, els proletaris varen mantenir el caliu sindical. 

La continuïtat es manifesta en la celebració a Barcelona l’any 1844 
de l’aniversari del sindicat de teixidors i en el fet que sovint les autoritats 
recordin que era prohibit de formar comissions d’obrers. Però malgrat 
aquestes ordres els sindicats continuaven organitzats. 

L’abril de 1846 s’inicia una greu crisi de treball, que es va fer més 
crítica en coincidir amb el problema general de manca de subsistències l’any 
1847, quan s’apugen els preus dels cereals. A Mataró la crisi va fer estralls, no 
hi va haver les revoltes d’altres ciutats, però va ser l’origen de la primera vaga 
general del tèxtil en aquesta època. 

Va ser el dia 20 d’abril quan a causa dels acomiadaments d’obrers i la 
reducció de salaris es va fer vaga solidaria en el sector. L’ajuntament es fa 
ressò dels fets i els explica de la següent manera: "una porción de opera ríos a 
consecuencia los unos de no querer continuar en los talleres en razón de 
habérseles disminuido el jornal, y por efecto los otros de que los dueiios de 
las fàbricas los han despedido" (92). El capità general va fer aquarterar la 
columna del districte de Mataró en prevenció de disturbis i diu que si convé 
enviarà més tropa. El cap polític també hi va intervenir interessat a posar 

algun remei a la situació i autoritza el consistori que "para prevenir los 
resultados desagradables a que podria dar lugar la paralización de las 
fàbricas de esta y el despido de operarios, concede autorización para que en 
caso apurado se costee de fondos comunales una sopa econòmica en la parte 
que para ello no baste la generosidad de los particulares" . L'ajuntament diu 
que no té diners ni per fer aquesta sopa mínima: "con motivo del considerable 
número de personas, muchas de ellas casadas y con família a que debería 
atenderse; cuyo suministro tiene por otra parte presentido el Ayuntamiento 
no seria tampoco agradable a los trabajadores, habida consideración de los 
hàbitos y costumbres de la mayor parte de ellos" . I considera que dels 
particulars no es pot esperar cap ajuda: "en razón al escesiva precio de los 
artículos de primera necesidad" ( 93 ). 

La crisi s'allargava, agreujada per escenes de descontentament a la 
plaça protagonitzades per dones i pel fet que moltes persones d'altres llocs 
acudien a Mataró amb l'esperança de trobar un lloc de treball. L'ajuntament 
temia una explosió de violència i demana un destacament de cavalleria 
perquè la força amb què comptava era incapaç d’aturar un motí dels 
proletaris, en cas que: " su ínfimo estado de abandono y de misèria les haga 
perder la resignación " ( 94 ). 

L'any següent es va produir un fet important en el món laboral. El 5 
de març, presidits per l’alcalde, es varen reunir a l’ajuntament els fabricants 
de teixits de cotó Joan Bolart, Bonaventura Fontanils, Joan Flamarich, Joan 
Campos, Jaume Roca, Josep Torrellas, Enric Casòliva, Jaume Sola, Ramon 
Suner, Joan Casanovas, Ramon Font, Ignasi Barba, Ramon Vives, Joan 
Rosal, Josep Alsina i Domènec Gironès. El motiu de la reunió era fer efectiva 
la instrucció del cap polític que ordenava formar una comissió paritària de 
fabricants i treballadors del tissatge. De fet el cap polític va deixar a l’arbitri 
del consistori formar la comissió i l’alcalde va fer votar als fabricants si ho 
consideraven convenient. Aquests ho varen aprovar i nomenen els seus 
representants. A continuació es presenten els delegats dels obrers i queda 
organitzada la 'junta mixta': president: Ignasi Sampere (fabricant); 
vicepresident: Francesc Umbert (obrer); secretari; Maurici Roca (o); sots- 
secretari: Jaume Roca (f); vocals: Joan Bolart (f), Antoni Rosal (f), Emetri 
Vila (o), Antoni Foix (o); vocals suplents: Joan Campos (f), Josep Torrella 
(f), Francesc Basas (o), Serafí Salvanyà (o) (95). 

Sobre la vida i activitats d'aquesta comissió no en tenim notícies, 
però devia ajudar a conduir el descontentament popular tan agut per les 
circumstàncies del moment. El que és manifest és la continuïtat de 
l'organització dels teixidors al llarg d'aquests anys, com aviat es demostraria. 

3.4. La "Sociedad de Tejidos con volante", 1854-1856. 


En aprovar-se el maig de 1850 de nou la legalització de les organitzacions 
obreres els proletaris varen reconstruir els sindicats, que vivien en semi 
clandestinitat, per plantejar amb mes força les seves reivindicacions. Però 
l'any 1854 torna la prohibició, que va contribuir a radicalitzar la classe quan, 
encara sota govern moderat, hi ha una vaga a moltes poblacions catalanes del 
29 de març al 3 d'abril. A Mataró es va iniciar com a solidaritat amb els 
treballadors de Barcelona el dia 1 i va acabar dos dies després davant les 
amenaces del capità general que contemplava la pena de mort per als 
vaguistes. L'atur havia tingut a Mataró una gran incidència a la fàbrica 
Busqueta i Sala i l'ajuntament havia fet detenir diversos treballadors sindicats 
i els envien a la presó de la ciutadella, a Barcelona (96). 

Amb el canvi de règim polític del mateix any les posicions obreres 
es tornen a radicalitzar i quan es produeix l'alçament de juliol de la ciutat de 
Barcelona contra els moderats, el proletariat tèxtil es revolta destruint les 
maquines de filat selfactines, que estalviaven molta mà d'obra. 

A Mataró aquests mateixos fets varen tenir una component 
certament original. El 15 de juliol el consistori i el poble s'adhereix al 
pronunciament. Per aquest motiu es va aplegar molta gent de les localitats 
veïnes i entre els grups de pagesos reunits es covava un esperit de revolta. A 
la mateixa nit del dia 15 la situació era crítica: " empezaron a acudir gente del 
campo y mezclàndose con los grupos que estaban en la Rambla, empezaron a 
proferir palabras amenazadoras contra los vapores, esparciéndose el 
ridículo y absurdo rumor de que estos eran causa de la enfermedad que 
sufren los vinedos. Al oir esto, muchos trabajadores de fàbricas ofrecieron 
sus servicios al Ayuntamiento y gracias a su actitud decidida y a la de la 
corta fuerza que hay en esta, el orden no se turbó" . 

L'endemà la situació continuava greu: "Vino el dia, empezó de nuevo 
la agitación, que se complico de un modo muy amenazador con la multitud 
de braceros que iban llegando de los afueras y pueblos circunvecinos que 
preocupados con la fatal idea de que el ’Oidium-Turkei', era efecto de los 
vapores, pensaban podrían aprovecharse de un desorden general para 
incendiar aquellos elementos de vida que creían la causa de sus males" . Al 
final no va passar res i es va restablir l'ordre amb el suport dels proletaris del 
tèxtil, que varen estar a primera línia en la defensa de les fàbriques. Actitud 
diferent de la protagonitzada pels obrers de Barcelona, que varen organitzar 
els incendis i destruccions. Dels líders obrers que participen en aquests fets 

cal mencionar a Ignasi Baset, Josep Martí, Carles Oriach, Salvador 
Palmarola, Jaume Batlle i Desideri Oriach, entre d'altres. Perquè no es 
reproduïssin els fets, dies després l'ajuntament acorda mesures de seguretat 
que tenien la intenció de "precaver cualquier ocurrència que en lo sucesivo 
pudiese perturbar la tranquilidad pública y de defender la propiedad y 
seguridad personal" ( 97 ). 

L'epidèmia de còlera d'aquell mateix any va fer que tota activitat es 
paralitzés d'agost a octubre, i als darrers mesos de l'any els fabricants 
rebaixaven els salaris. L'ajuntament va aconseguir que als establiments de 
Jacint Arenas i dels socis Dídac Arenas i Isidre Caparà es tornés a les tarifes 
anteriors, cosa que va tranquil·litzar els ànims. Uns obrers es queixaven que a 
la fàbrica Roldós se'ls obligava a pagar la llum i a treballar tretze hores 
diàries, contra les dotze hores acostumades. Roldós diu que el tema de la 
llum responia a un pacte amb els obrers i que, pel que feia a les tretze hores, 
cap obrer no se li havia queixat i que no tenia inconvenient que fossin dotze 

( 98 ). 

El mes de gener de 1855 es constitueix a Barcelona la " Junta 
Central de Directors de la Classe Obrera", organisme suprem del proletariat 
català. A Mataró el sindicat local era la "Sociedad de Tejidos con volante", 
una prolongació de l'ATM de 1840-1843, que comptava entre els seus líders 
amb alguna persona d'aquell temps i altres que havien destacat durant la 
dècada moderada, tots ells gent jove. El sindicat era dirigit per Joan 
Fonrodona i Marià Espín. Francesc Solé, Ignasi Baset, Maurici Roca, 
Fulgenci Fradera i Jaume Riudor eren membres de la junta de govern. 
L'organització mataronina, a part de la feina específicament reivindicativa, va 
dur a terme alguna acció política, com l'adhesió al manifest de suport al 
govern progressista el maig de 1855, que signava, per Mataró, Maurici Roca. 

El mes de març de 1855 va tornar a ser conflictiu al món del treball, 
però a Catalunya es va dur endavant una política de concertació que va 
resoldre els greus problemes del moment. Comissions de teixidors de la junta 
central anaven pels pobles per conciliar obrers i fabricants i aconsegueixen 
convenis col·lectius a Sallent, Vilassar de Dalt i altres localitats. A Mataró 
aquesta iniciativa es va concretar el 13 de març, quan a la sala de plens de 
l'ajuntament, presidida pel consistori, es va reunir una comissió mixta "para 
el arreglo de los preciós y demàs concerniente al trabajo" . L'acord de 
fabricants i treballadors es fa oficial en la següent exposició: "Nota de lo que 
ha acordado interinamente la Comisión. De lo que marca la estadística de 
tegidos combinados de Barcelona, sea pagada del mismo modo que marca la 
antedicha, con tal que para pagar los gastos se rebajen a toda clase dos 

cuartos por cana, las piezas que se plegaran por todo el dia de mariana en 
adelante se arreglaran conforme marca la estadística. Todas las piezas de 
empesa que tiren a cincuenta canas seràn aumentadas de dos pesetas por 
pieza, y si son largas, de cuatro pesetas, que se suponen sesenta canas. Los 
que son plegadores se empezarà a pagar el aumento de dos pesetas y el tiro 
de cincuenta canas cuando seràn a listas y las piezas de biot, se empezarà 
por todas las piezas que se plegaràn desde el dia de mariana en adelante. 
Por las màquinas a la Jacar, lo que es por el alconchado se arreglarà 
conforme marca la estadística, y también se les rebajarà dos cuartos por 
cana por transporte y gastos. En cuanto a los demàs géneros queda a cargo 
de la Comisión el recoger datos para daries el precio que se consiga" . 

Els fabricants de la sessió eren Cosme Clavé, Germans Martorell, 
Antoni Rosal, Mateu Marimon, Francesc Sadó, Josep Bolart, Tomàs Prat, 
Enric Casòliva, Josep Vilà, Genis Vehil, Josep Comas, Ignasi Babra, Lluís 
Codina, Joan Valloberas, Jaume Roca, Joan Campos i Joan Saborit. 
Representaven els teixidors: Gaspar Lloveras, Lluís Viada, Jeroni Mitjans, 
Antoni Bertran, Jaume Vidal, Salvador Palmarola, Manuel Cruxent, i 
Fulgenci Fradera, sota la direcció de Maurici Roca (99). Però l'acord no va ser 
respectat massa temps i dos mesos després s'inicia el període mes dur 
d'enfrontaments de l'època, que tindrà el colofó en la vaga general de juliol, 
la primera de la història amb aquesta característica. 

El mes de maig s'havien de celebrar eleccions parcials a diputats a 
corts, que a Mataró coincidien amb la fira, i l'ajuntament temia la 
concentració de gent que ambdós esdeveniments provocaven en un moment 
quan "se teme van a cerrarse algunas fàbricas" , i demana al capità general 
que enviï forces per prevenir possibles desordres. L'atur d'algunes fàbriques 
va ser un fet aviat, a causa de la vaga parcial declarada pel sindicat, i la 
situació s'agreujava en haver de tancar fàbriques subsidiàries per manca de 
matèria. Així l'atur de la filatura Roldós va provocar la dels establiments de 
Joan Campos i Josep Comas per manca de trama. I es temia que el tancament 
arribés a Can Biada: "siendo así que la disidencia entre amos y operarios 
tanto en la de Biada como en la de Roldós, no tienen otra causa que el de 
negarse los amos a admitir a algunos operarios, alegando haberles estos 
faltado al respeto, sin embargo de haber los mismos reconocido su falta y 
humillàndose ante aquellos" . La vaga de solidaritat es va anar allargant fins a 
coincidir amb la revolta del mes de juliol (íoo). 

Com que aquesta situació de conflictes locals s'anava generalitzant a 
tot Catalunya el capità general va dissoldre els sindicats el 21 de juny. La 
prohibició de les organitzacions proletàries va comptar amb la massiva 

resposta de la classe, concretada en la vaga general per a reivindicar el dret a 
associar-se iniciada el 2 de juliol a Barcelona i a altres localitats industrials. 

Els fets ocorreguts a Mataró, no els coneixem d'una manera precisa. 
Sabem, però, per les mesures preses, que varen tenir una extraordinària 
gravetat, que es devia tractar d'una mena d'insurrecció proletària. Hi ha 
notícies que també parlen de l'incendi de blat, cosa que pot dur a pensar en la 
intervenció de bracers en els esdeveniments d'aquells dies, però les dades que 
en tenim són mínimes noi). 

El dia 5 de juliol l'ajuntament acorda que els guàrdies rurals es situïn 
al campanar de l'església de Santa Maria, que els revoltats havien intentat 
ocupar, i demana que s'enviïn més soldats, ja que només es comptava amb 
120 homes armats. La milícia nacional vigilava els carrers i guardava els 
escolapis i l'ajuntament, i el dia 8 reben l'ordre de patrullar amb els fusells 
carregats. Aquest mateix dia, quatre comissionats de ciutadans afectes al 
partit progressista s'ofereixen a l'ajuntament per vetllar l'ordre públic. Eren 
Joaquim Segarra, Joan Amich, Lluís Boter i Pere Barbosa. La participació 
dels progressistes en els fets indica el grau de radicalització a què el 
proletariat havia arribat en aquelles circumstàncies. El dia 9, a la matinada, es 
produeixen les detencions de persones relacionades amb els fets: Marià 
Espín, Francesc Solé, Joan Fonrodona, Ignasi Baset i Josep Saurí, la plana 
major del sindicalisme i persones afectes als republicans. L'ajuntament fa de 
seguida un ban "escitando a los operarios a acudir a sus talleres", amenaçant 
amb la detenció dels forasters indocumentats i prohibint formar grups als 
carrers. També es mana als fabricants "que al anochecer diesen parte de los 
que hubiesen dejado de acudir a sus establecimientos" . Però en aquells 
moments la vaga era en reculada, fins que va acabar el dia 10 a totes les 
localitats. 

La tranquil·litat dels dies posteriors va fer que es retiressin els 
escamots de l'ajuntament i que hom es preocupes per la sort dels detinguts, 
que havien estat deportats. Un grup d'obrers format per Domènec Pesant, 
Carles Oriach i Vicenç Alcaraz demanen al consistori una certificació de que 
els detinguts eren adeptes a les institucions vigents, per tal de preparar la seva 
defensa. També varen demanar certificats de bona conducta teixidors 
significats com Maurici Roca, Magí Pujol i Josep Ribas. Els presos varen 
anar tornant a Mataró a partir del mes d'abril de l'any següent, després que 
l'ajuntament s'interessés per la seva sort 002 ). 

El mes de setembre es torna a alterar la pau social amb alguna acció 
que no coneixem, però que provoca l'estat d'alerta a la milícia nacional. 
També sense detalls, hi ha la notícia de la conspiració duta a terme el mes de 

desembre per part d'alguns fabricants i de l'atemptat de gener de 1856 contra 
els obrers de Busqueta i Sala, amb àcid sulfúric llençat a l'aigua potable. 
Dades que mostren prou bé l'ambient de confrontació que presidia la vida 
quotidiana no3). 

La crisi econòmica feia estralls entre la classe obrera, i es 
realitzaven col·lectes públiques per alimentar les persones en atur. El març de 
1856 la 'Sociedad de Tegidos' de Mataró va agrair públicament a "los 
tejedores de lonas, a los curtidores, carpinteros, ladrilleros y algunos otros 
particulares por el filantrópico donativo que estan haciendo para socorrer a 
sus hermanos los tejedores que se hallan sin trabajo" (io4). 

El mes de juliol és el que enregistra un grau més elevat de violència. 
Les notícies de les accions produïdes durant aquells dies son fragmentàries, 
però denoten l'ambient de subversió social en què es vivia. A les parets 
d'algunes cases apareixen cartells cridant a cremar les fàbriques i com a 
resultat s'incendia la de Josep Arnau. La investigació posterior no va poder 
esbrinar si havia estat provocat o era un fet casual. El consistori alarmat pels 
" atentados ocurridos en varios puntos", torna a alertar la milícia nacional 

(105). 

Dels dies 18 al 22 del mateix mes es produeix a Barcelona la 
defensa popular del govern Espartero, l'enderrocament del qual suposava la fi 
del període progressista. A Mataró no coneixem el detall dels esdeveniments, 
però la resistència al nou govern devia ser considerable perquè el mateix 
ajuntament progressista es va veure en la necessitat d'emetre el dia 20 el 
següent ban: "Debiendo este Cuerpo Municipal precaver todo acto de 
desmàn que se pudiera intentar comprometiendo las sanas intenciones de 
estos leales y honrados vecinos; ha acordado ordenar que todo acto de robo, 
incendio y cualquier ataque tanto a las personas, como a las propiedades, 
serà castigado instantàneamente y con el mayor rigor". Dies després és 
rellevat el consistori per adeptes al moderantisme i el 20 d'agost és dissolt el 
sindicat de teixidors. Començava un nou període polític (io6). 

Apèndix 

I. La casa: classes socials i nivell de consum. 

II. Com es formava una companyia. 

III. Les fàbriques avui: pervivència arquitectònica. 

IV. Escoles mataronines de 1820 a 1856 (algunes dades). 


Apèndix I 

La casa: classes socials i nivell de consum. 

En els inventaris que transcrivim es dóna el contingut de les cases de sis 
famílies que pertanyen a nivells de riquesa i a classes diverses. Són una 
mostra de les capacitats de consum que coexistien a la societat mataronina de 
la primera meitat del segle XIX. La intenció d'aquestes transcripcions és 
indicar les diferències d'una manera objectiva: la que suposa els llistats 
notarials dels béns posseïts per les persones a casa seva. En aquest terreny hi 
ha una documentació abundant, que permet fer una anàlisi suggestiva de la 
qüestió, que aquí només tractem de manera marginal. 

1. Miquel Catarineu i Estrany, treballador que fou de la terra. Inventari dels 
béns que contenia la casa on vivia, al carrer del Carme, l'any 1841. 

En la entrada: Primo: Dos botas de cabuda o mida de unas sis cargas, 
vuidas encercoladas de fusta, molt usadas. Ytem: Dos magallas de ferro de 
mànech de fusta molt usadas. Ytem: Un cabafems de ferro ab mànech de 
fusta molt usat. Ytem: Un magall de ferro ab mànech de fusta dit escarpell, 
molt usat. Ytem: Unas arpellas vellas. Ytem: Una banca y dos cadiras 
ordinàrias, tot vell. Ytem: Uns calamàstachs y una lleva, tot vell. 

A la cuina: Ytem: Una pastera de fusta, de tomba, gran, molt vella. 
Ytem: Una taula de cuina de fusta ordinària de mida regular, vella. Ytem: 
Un banch espatller de fusta comuna, regular, però molt vell. Ytem: Dos llums 

de cuina de llauna, bastant usats. Ytem: Una paella regular molt vella. Ytem: 
Una petita sort de ollas, casolas, y plats de barro, y usat. Ytem: Dos gibrells 
y dos cantis de barro, usats. Ytem: Una pala petita de ferro, molt vella. Ytem: 
Sis plats de pisa comuna blanchs pintats. Ytem: Una gabineta ordinària y 
molt usada. 

En lo cuarto del detràs: Ytem: Un llit de mida regular y banchs de 
fusta ordinària molt vell. Ytem: Una màrfega de roba dita de borràs pròpia 
per dit llit, vella. Ytem: Una flasada de llana en lo estat de inseri’ible. Ytem: 
Cuatre llansols de mida regular, y dos cuixineras de roba comuna, y una y 
altre cosa, vell. Ytem: Tres caixas de fusta, de mida regular però molt vellas. 
Font: AMM. AP. Jacint Boter, 22, maig, 1841, f. 1 12 v. 


2. Esteve Serra, bracer, petit emfiteuta. Inventari dels seus béns, de l'any 
1834. 

Primo: un llit de peu de gall ab cuatre posts, una màrfega, y un matalàs de 
llana ab telas de daus blaus y blanchs, usat y apadassat. Ytem: dos cuixins 
de ana molt usats. Ytem: sinch llansols de bri usats. 

Roba de port del difunt: Primo: cuatre camisas de bri molt usadas. 
Ytem: un gech, calsas y armilla de ballut blau usat. Ytem: unas calsas de 
bayaton usadas. Ytem: un gech y una armilla de pell negre molt usat. Ytem: 
dos parells de mitjas las unas de fil de lli y las altras de cotó blau. Ytem: 
unas sabatas grossas vellas, altras de rossas. Ytem: un capot de pano usat. 
Ytem: dos barratinas vellas. Ytem: dotze parells de votons de plata en una 
armilla. 

Ytem: tres posts de fusta vellas per llit. Ytem: una màrfega petita 
molt vella. Ytem: cuatre cadiras grossas pintadas de vermell vellas. Ytem: 
dos cadiras petitas vellas. Ytem: una caixa petita usada. Ytem: cuatre 
portadores de fusta ab cèrcols de ferro. Ytem: dos cobas de bermar usats. 
Ytem: dos cistellas la una de auferta, y la altre per anar a la vina. Ytem: una 
bota nova de set cargas ab cerch de ferro. Ytem: altra bota de carga ab 
cèrcol de fusta vella. Ytem: una garbella de jonchs, usada. Ytem: tres faus, 
tres podadoras, cuatre magallas, un magall de pal y punta, una puntona y un 
magalló de ferro usat. Ytem: una forca de batrer y dos samales. Ytem: sis 
fausons, un punxó y una barrina. Ytem: un orinal de terra. Ytem: sinch plats 
de pisa blanchs, dos escudellas y sis xicras del mateix. Ytem: tres cantis de 
terra vells. Ytem: sinch ollas regulars y algunas de mol petitas. Ytem: un 
morter de pedra ab la maneta de fusta usat. Ytem: un cullerer ab algunas 
culleras y forquillas, tot de fusta y usat. Ytem: unas llevas y uns tres peus, 

una paella, uns molls tot de ferro y usat. Ytem: un tallador de fusta. Ytem: 
dos gibrells de terra y alguns plats de terrissa comuna usats. Ytem: una taula 
petita ab calaix usada. Ytem: un porró de vidre ab sa capsa de fusta. Ytem: 
uns estalvis de berga. Ytem: un setrill de vidre ab la capsa de llauna. Ytem: 
un llum de llauna. Ytem: un càntir de mitg cuartà, per posar oli. Ytem: cuatre 
basos y dos empolletas de vidre. 

Bens inmobles: Primo: tot lo dret emphitèutich y de rabassa de 
aquella pessa de terra plantada de vina de tinguda sis cuarteras y mitja de 
sembradura, situada en lo terme de la present Ciutat y partida anomenada 
Berà, pròpia de D a Ramona Badruna y Smandia muller de D. Ramon 
Badruna. Ytem: lo dret emphitèutic y de rabassa de altra pessa de terra 
plantada de vina nomenada Ascarbera, de tinguda tres cuarteras cuatre 
cortans de sembradura pròpia de la Sra. Josepha Riu y Saldari. 

Font: AMM. AP. Jaume Fins, 28, juny, 1834, f. 135v. 


3. Joan Roldós, teixidor pobre. 

Inventari dels béns de la família fet per Maria Roldós i Pons de la Casanova, 
muller de Joan, en anar-se aquest a Amèrica l'any 1838 a buscar fortuna. Eren 
de Sant Genis de Vilassar i es varen haver de traslladar a Mataró, la mare i 
els fills, en deixar la casa als creditors del marit. 

Primo: una taula de fusta, petita y usada. Ytem: sis cadiras de fusta ab 
asiento de espart, usadas. Ytem: altres sis cadiras ab asiento de bova, 
pintadas y usadas. Ytem: un catre de fusta ab sa tela, y dos llits de peu de 
gall, o sian de posts y banchs, tot usat. Ytem: una pastera de fusta, pintada 
de vermell, usada. Ytem: dos cofres per posar roba, de fusta, usats. Ytem: 
dotse llansols, sis estovallas, y tres aixugamans, tot de bri, y usat. Ytem: una 
payella de aram, ab mànech de ferro, y usat. Ytem: dotse culleras y dotse 
furquillas de fusta, usadas. Ytem: uns estalvis de jonchs, usats. Ytem: tres 
ampollas de vidre, usadas. Ytem: algunas cassolas, plats, ollas y cobertoras 
de terrissa, tot usat. Ytem: una banca de fusta usada. Ytem: cuatre cuixins 
plens de llana ab sas telas corresponents, usats. Ytem: dos màrfegas per los 
llits, usadas. Ytem: dos cobas y una cistella, tot de jonchs y caria, usats. 
Ytem: dos càntirs y dos gibrells de terra, usats. Ytem: un cossi de terra, 
també usat. Ytem: dos caixons de fusta també usats. Ytem: un cobrillit de 
indiana, y una colcha de indiana y cotó, tot usat. Ytem: un fogó de ferro, 
usat. Ytem: un braser de aram, sens caixa, ab sa paleta de llautó, tot usat. 
Ytem: un càntir de aram, usat. Ytem: una caldera id, també usada. Ytem: 

unas graellas y dos llums tot de ferro, y usat. Ytem: un cedàs usat. Ytem: una 
ganibeta, y dos ganibets ab mànech de bafía, usats. Ytem: un tinter de llauna, 
usat. Ytem: una gerra de terra, envarnissada y usada. Ytem: sis vasos de 
vidre, usats. Ytem: dotse plats, y sis xicras de pisa, usat tot. Ytem: una 
garrafa per posar vi, de unas dotze mitadellas. 

Font: AMM. Ap. Desideri Torras, 5, desembre, 1838, f. 225. 


4. Josep Serra i Coll, petit mitger autònom. 

Inventari dels seus béns fet a la seva mort per la vídua Maria Cruxent, l'any 
1841. 

En la entrada de la casa que més avall se dirà: Dos talers de mitger. Un 
ermari gran. Dos botas de dos càrregas cada una. Una rodilla de devanà 
cotó. Un tornet per devanar cutó. Un banch. Tres cadiras baixas usadas. 

En lo menjador y cuina: Dos taulas la una se troba en bon estat y la 
altra molt vella. Una pastera. Vuit cadiras grans y tres de baixas usadas. 
Dotse plats blanchs y dotze xicras y escudellas. Deu dotzenas de mitjas de 
cotó per dona existents. Dotze vasos de vidre comú y cuatre empollas petitas. 
Dos empollas grans de deu mitadellas cada una. Un murté de pedra blanch. 
Un fugó de ferro y una olla del mateix. Unscalamastres. Uns molls. Una 
pala. Dos paellas ab son mànech de ferro. Uns tres peus també de ferro. Dos 
llumaneras de llautó. Tres llums de ferro. Un collerer ab sas corresponents 
colleras y forquillas, tot de fusta. Dos càntirs de aram, un casó y graxunera 
del mateix. Altre càntir per posar oli. Unas satrilleras ab sos satrills y un 
purró de vidre. Dos talladors. Dos mitjas llunas, dos ganibets y una 
ganibeta. Dos ollas y altras tantas casolas. Dos dotzenas de plats negras. 
Dos gibrells lo un de aram y lo altre de terrissa. Una copa gran y una 
chocolatera de aram. Un ermari. 

En lo cuarto del devant: Un llit ab tres matalasos y altras tantas 
fiolas. Sis cuadros, un mirall, y una peana. Dos calaixeras, dotse cadiras y 
un catre. Dos jochs de cortina de arcoba y altre de finestre, dos cobrellits, 
dotze llansols, vuit cuxins, dotse cuxineras, dos conxas y tres flasadas. 

En lo cuarto del mitg: Un llit de peu de gall ab sa màrfega. Dos 
cadiras, y tres cajas. Dotze estoballas, dotze toballons, dos toballolas, y vuit 
aixugamans. 

Bens inmobles: Una casa (..) situada en la present ciutat y carrer 

nomenat de Sant Rafel. Dos pessas de terra situadas en lo terme de Cabrera 
de tinguda la una dos quarteras, nomenada la carbassona, y la altra de nou 
cortans, dit lo pedregà, y és prop de Sa Margarida. 

Un censal de preu cent lliuras y pensió tres lliuras que tot any als 
nou juliol prestaba Joseph Pallés y vuy dia presta Josepha Pallés muller de 
Salvador Novell. Crèdit contra los béns de dit Joseph Serra. A favor de D. 
Onofre Sala y Ramon, comerciant, firma obligació de mil cent cincuanta 
lliuras en poder de D. Anton Simon (..). 

Font: AMM. AP. Miquel Torner, 18, setembre, 1841, f. 259v. 


5. Ignasi Pineda de Morenes, ciutadà honrat. 

Inventari dels béns que contenia la casa de dos cossos que habitava al carrer 
de Barcelona. 

En lo saguan de dita casa: Primo, una taula mediana de fusta blanca, vella. 
Ytem; dos sachs usats, plens de blat. Ytem; una regadora de llauna pintada 
de vert, usada. Ytem; dos picadors usats. Ytem; dos rentadors de fusta, usats. 

En lo menjador. Ytem; una taula de fusta de noguer, molt usada. 
Ytem; un canapè de fusta comuna pintat de vermell, ab assiento de bova, 
vell. Ytem; sis cadiras de la mateixa cualitat, vellas. Ytem; altres vuyt 
pintadas de groch, també ab assiento de bova, vellas. Ytem; dos de mitjanas 
pintadas també de groch, vellas. Ytem; una taula petita, vella. Ytem; cinch 
cuadros, lo un de tela media, y los altres de paper petits, sens vidre, vells. 
Ytem; una cortina de percala, usada. Ytem; una toballola de cotó, usada. 
Ytem; una ampolla y cinch vasos de cristall comú, usats. Ytem; tres 
ampolletes y dos vasos de vidre, usats. Ytem; unas setrilleras de pisa ab dos 
setrils de vidre, tot usat. Ytem; un saler de vidre, usat. Ytem; uns estalvis de 
llautó, usats. Ytem; una bacina y una fiamb rera de llauna, usadas. Ytem; una 
ganibeta usada. Ytem; dos plats de pisa, usats. Ytem; dos planxas usadas. 
Ytem; dos paneras de jonch vellas. Ytem; dos llumaneras de llautó, usadas. 

En la cuina: Ytem; una olla de ferro colat, usada. Ytem; dos 
brasers, una graixonera, una cassarola, y una escurradora, tot de aram usat. 
Ytem; una arrossera de llauna, usada. Ytem; una llossa y dos escalfetas de 
aram, usadas. Ytem; una sopera, divuyt plats, dotse xicras y cuatre 
escudellas de pisa, tot usat. Ytem; un assortiment de plats, ollas, casolas y 
altres pessas de terrissa per lo us de la casa, usat. Ytem; una chocolatera de 
aram, usada. Ytem; sis cuberts de fusta, usats. Ytem; dos payellas de aram ab 
mànech de ferro, la una gran y la altre petita, usadas. Ytem; dos llums de 

llauna usats. Ytem; un morter de pedra ab sa maneta de fusta, usat. Ytem; 
una mitja lluna, usada. Ytem; un tallador de fusta, usat. Ytem; dos sistells de 
jonchs, usats. Ytem; un ventall usat. Ytem; una escombreta per los fogons, 
usada. 

En lo estudi: Ytem; diferents prestatges de fusta comuna pintats de 
color de plom, y en ells cuaranta dos llibres en folio, cuatre de ells 
encuadernats ab pasta, y los altres ab pergamí, vells; vuytanta y un de 
al·legats en dret encuadernats en pergamí, també vells; cuaranta y dos en 
cuart de diferents obras, encuadernats ab pasta, usats; seixanta y vuyt en 
cuart, encuadernats ab pergamí, usats; catorce en octau encuadernats ab 
pasta; y trenta y tres també en octau encuadernats ab pergamí, part usats y 
part vells. Ytem; una taula gran de fusta de noguer, vella. Ytem; un tinter, 
una hostiera y una salvadera de plom, molt vell. Ytem; un armari media de 
fusta de xiprer envarnissat de fora, y dins de ella varios papers relatius al 
patrimoni de la casa. Ytem; un canapè y catorce cadiras de fusta de noguer, 
pintadas de vermell, ab assiento de bova, vellas. Ytem; cinch mapas vells, ab 
guarnició de fusta comuna molt usada. Ytem; una ampolla ab tinta. 

En lo rebost: Ytem; dos rentamans, dos gerros, sis platas, y 
cuaranta plats de pisa fina usats. Ytem; dos soperas, trenta tres plats, cuatre 
escudellas y setse xicras de pisa comuna, tot usat. Ytem; cuatre beyras y vuyt 
vasos petits, de cristall comú, usats. Ytem; cuatre ampollas, dinou vasos y 
dos setrills de cristall fi, usats. Ytem; un globo, sis pots, una ampolla 
mediana, y sis petitas ditas de capilera, tot de vidre, usat. Ytem; un porró y 
una tassa també de vidre, usat. Ytem; set ampollas de vidre negre, usadas. 
Ytem; una gerra, un gibrell, tres càntirs grans, y dos petits per posar oli, tot 
de terrissa envernissada, usat. Ytem; dos càntirs, sis cassolas y vuyt ollas de 
terrissa, usats. Ytem; una assafata vella. Ytem; un paner de cana molt usat. 
Ytem; un sistell de jonch vell. 

En lo soterrani: Ytem; un cup ab son brescat, tot vell. Ytem; cuatre 
barras de fusta, vellas. Ytem; una capsa de braser; vella. Ytem; una taula 
inservible. Ytem; varios trossos de fusta dolents. Ytem; una porció de rejolas 
que ja han servit. Ytem; una pila de carbons. 

En lo seller: Ytem; nou botas de càrrega, y en ellas cinch càrregas 
de vi novell. Ytem; sis de mitja càrrega, molt usadas, y en dos de ellas un 
poch de vinagre. Ytem; cuatre botalls petits molt usats. Ytem; un fogó de 
ferro vell. Ytem; una escala de fusta usada. 

En lo jardí: Ytem; disset testos medians, envernissats de vert, usats. 
Ytem; en una capella una Ymatge de Sant Ygnasi. 

En lo cuarto del devant del primer pis: Ytem; una calaixera de fusta 

cuberta ab fullola de caoba, ab una pedra màrmol, y ab cuatre calaixos 
grans, y dins de ells lo següent. Una casaca de pano usada. Una levita de 
pano nova. Un pantalon de pano usat. Altre de patent, usat. Dos de roba de 
estiu, usats. Una capa de pano blau usada. Una casaca, una jupa y unas 
calsas de vellut de seda, usadas. Una jupa de pano negre usada. Tres 
armillas usadas. Sis camisas de tela usadas. Dos samarretes de llana usadas. 
Sis parells de mitjas usadas. Vuyt mocadors per butxaca usats. Dos per coll 
usats. Un paletó per lo estiu usat. Ytem; dos taulas de joch usadas. Ytem; 
dotse cadiras de fusta comuna envernissadas ab assiento de bova usadas. 
Ytem;dos cuadros antichs, y en ells las efígies de la Santa Faz y de S. Lluís 
Gonsaga. Ytem; tres cantoneras envernissades de blanch, de fusta comuna. 
Ytem; unas cortinas en lo balcó, y unas cortinetas en las vidrieras, de 
mosselina teixida, usadas. Ytem; unas cortinas per la part de fora del balcó, 
de roba de cotó ab telas viadas de blau y blanch, usadas. 

En la saleta: Ytem; un relotje dit de paret ab sa corresponent capsa 
de fusta envernissada, usat. Ytem; divuyt cadiras grans y cuatre mitjanas de 
fusta ordinària pintadas de vermell ab grops grochs, ab assiento de bova 
blanca y verde usada. Ytem;dos cuadros grans, ab guarnició envernissada de 
vermell y en ells las efígies de N a S a del primer Dolor y de Sta. Eulàlia. 

En lo estrado: Ytem; un sofà de fusta de noguer, y en ell un petit 
matalàs y dos coixins de domàs vert plens de clin, tot nou. Ytem; vint y una 
cadiras també de fusta de noguer ab assiento de bova fina, novas. Ytem; dos 
tamboretillos de la mateixa fusta, nous. Ytem; una pastera de fusta 
envernissada, nova. Ytem; una alfombra nova. Ytem; dos candelabros de 
bronse, usats. Ytem; una cortina de domàs vert, vella. 

En lo cuarto principal: Ytem; un llit ab capsalera de caoba massisa, 
ab vàrios florejats de doradillo, ab alguns remates dorats, nou, y en ell tres 
fiolas plenas de palla, tres matalassos plens de llana, dos coixins plens de 
pluma ab sas coixineras de tela guarnidas de mossolina, un cobrellit de 
indiana, y una flassada de cotó blanca, tot nou. Ytem; un sofà de fusta de 
caoba ab assiento de domàs carmesí, nou. Ytem; dos dotsenas de cadiras 
també de fusta de caoba ab assiento de bova fina, novas. Ytem; dos cadiras 
de fusta de noguer també ab assiento de boba fina, novas. Ytem; dos 
tamboretillos de fusta de caoba igualment ab assiento de bova fina, nous. 
Ytem; dos pasteretas de fusta de caoba novas. Ytem; un petit armari portàtil 
de la mateixa fusta, nou. Ytem; un tocador de fusta de caoba ab vàrios 
floratjes de doradillo, ab una pedra màrmol y sa corresponent lluna, ab 
remates dorats, nou. Ytem; dos candeleros de cristall nous. Ytem; unas 
espaviladeras ab son platet de plata, tot nou. Ytem; una alfombra nova. 

Ytem; un gerro ab palengana de porcelana, nou. Ytern; una piqueta de plata 
nova. Ytem; una imatge del St. Cristo, de plata ab una creu de ebano. Ytem; 
dos cortinas de mossolina brodada, novas. Ytem; una cortina de cotó en la 
part de fora del balcó, vella. Ytem; dins de la alcoba tres cadiras de fusta de 
noguer ab assiento de bovafina, novas. 

En un recuartet inmediat a dit cuarto: Ytem; un armari gran pintat 
de groch ab un calaix gran en lo baix y dins de ell tres prestatjes y dos 
calaixos petits, y en ells las cosas següents. Set llansols de tela fina bons. 
Altres set part de bri y part de estopa, usats. Tres de petits usats. Quaranta y 
dos tovallons de fil i cotó, so es, trenta dos bons y los altres deu usats. Deu 
estovallas de fil i cotó part usadas y part vellas. Deu toballolas, so es cinch 
de ginesta, cuatre de fil y una de cotó, part usadas y part vellas. Cuatre 
coixineras de tela ab guarnició de puntas, bonas. Altres quinse de roba de 
cotó guarnidas de mossolina. Unas estovallas y vint y tres tovallons de gineta 
endomascats, bonas. Deu tovallons de roba de cotó també endomascats bons. 
Cuatre coixins plens de pluma ab telas de fil, usats. Un cobrellit de domàs 
vert, usat. Varios trossos de roba de estovallas, toballons y altres cosas. Dos 
gerros de porcelana, bons. Ytem; una calaixera petita ab tres calaixos grans 
vella y sobre ella una pedra de màrmol trencada, y dins dels calaixos lo 
següent: Una assafata vella. Un caldelabro ab dos brochs molt usat. Tres 
sotacopas. Una escopidora. Una tassa. Unas setrilleras. Una escudella 
petita. Dos salers. Un puno de espasa. Dos colleras grans. Dotze colleras y 
tretse furquillas per menjar. Una cullereta, tot de plata antich. Dos 
forquillons de ferro ab mànech de plata, usats. Cinch ganibets, ab mànech de 
plata, usats. Ytem; una tauleta de fusta de caoba, per cosir, usada. Ytem; tres 
cadiras mitjanas de fusta comuna, ab assiento de bova, usadas. Ytem; un 
rentamans de fusta de caoba bona, ab una rentadora de pisa, usada. Ytem; 
un plumero gran ab son mànech de fusta, usat. Ytem; altre plumero petit sens 
mànech, usat. Ytem; un càntir de terrissa usat. Ytem; una sombrerera de 
cartró, usada. 

En lo cuarto de devant del segon pis: Primo; un llit a la antigua, ab 
pilars y capselera pintat de vermell, y en ell tres fiolas, ab telas blavas y 
blancas bonas, dos matalasos molt usats, un coixí, y un cobrellit de indiana 
antich, usats. Ytem; nou cadiras de fusta comina pintada de groch, ab 
assiento de bova vellas. Ytem; una taula petita antigua ab un calaix, usada. 
Ytem; uns tres peus de fusta envernissats, usats. Ytem; cinch cuadros petits, 
usats. Ytem; una creu petita cuberta de roba ab vàrias reliquias. Ytem; una 
cortina de percala usada. 

En lo recuartet del costat de la escala: Ytem; un llit de peu de gall, 


258 



vell, y en ell una màrfega, una flassada, y dos coixins, tot vell. Ytem; una 
cadira vella. 

En altre recuartet allí inmediat: Ytem; un llit petit ab cuatre pilars, 
y en ell una màrfega, un coixí, y un cobrellit de indiana groch, tot vell. Ytem; 
dos cadiras vellas, la una pintada de groch y la altra de vermell. Ytem; un 
guardarobas de fusta ordinària ab cuatre prestatjes dins de ell, y un calaix 
en lo baix, que contenen lo següent. Un cobrellit de mossolina brodada 
guarnida ab puntas, bò. Altre cobrellit de amburbòs de color de roca, nou. 
Altre cobrellit de bombosí ab guarnició de mussolina, nou. Una funda de 
mossolina ab trasparent de amburbòs de color de rosa per cobrir lo coixí 
figurat del llit del cuarto principal, nou. Dos flassadas de cotó blancas, 
usadas. Una cortina ab sanefa per lo balcó y altre per la alcoba de domàs 
vert, usadas. Tres colchas grans, la una bona y las altres molt usadas. Altre 
colcha petita usada. Dos coixins, lo un gran y lo altre petit, usat. Un 
cobritaula vell. Varios trossos de roba de tela, estovallas y tovallons vells. 
Una capsa de fusta ab draps i venas. Un sendrer usat. Dos cortinas de roba 
de cotó vellas. Un cobritaula de bayeta verde, usada. 

En lo cuarto del detràs de la part de solixent: Ytem; un llit antich 
pintat de color de jaspe ab varios rematos de colradura, usat, y en ell tres 
fiolas, dos matalassos, un coxí ab sa coixinera, dos llansols, lo un de bri y lo 
altre de tela, un cobrellit de indiana antich, y una cortina de flanioras, tot 
molt usat. Ytem; una calaixera antigua ab tres calaixos, molt usada. Ytem; 
set cadiras pintadas de groch, vellas. Trem; una caixa petita vella, y en ella 
varios papers relatius al patrimoni de la casa. Ytem; unas cortinas de domàs 
vert, molt vellas. Ytem; una taula petita ab son calaixet, envernissada de 
vermell, molt vella. Ytem; una imatge de Nostra Sehora dels Dolors, ab lo 
vestit y mantó de satí negre, vells, est guarnit ab puntas, y la corona y lo 
escut dels set dolors de plata. Ytem; dos petitas imatges de barro. Ytem; dos 
cuadros medians y cinch de petits ab vidre y guarnició de fusta comuna, 
vells. Ytem; una piqueta de cristalleria, usada. Ytem; una imatge del S. 
Cristo de llautó ab la creu de fusta. Ytem; un bagul cubert de pel, usat. Ytem; 
un tocador petit envernissat de color de jaspe, vells. Ytem; una maleta vella. 

En la saleta: Ytem; un canapè y cinch cadiras antiguas pintades de 
jaspe, ab assiento de bova, vell. 

Ytem; un bagul gran cubert de pell, vell, y dins lo següent: Una 
corda per estendrer roba, usada. Dos llansols de bri molt usats. Una cortina 
ab sanefa de percala, usada. Altre cortina de mossolina rallada, usada. Dos 
coixineras de cotó ab farbalà de mossolina, usada. Ytem; un mirall medià ab 
remato de colradura antich. Ytem; cuatre cuadros petits usats. 

En lo cuarto del detràs de la part de ponent: Ytem; un llit gran de 
fusta de albé, ab pilars y capsalera ab rematos de colradura, y ab cuatre 
gerros envarnissats de negre en los pilars, nou, y en ell tres fiolas, dos 
matalassos ab telas blavas y blancas usats, un coixí ab coixinera de tela, dos 
llansols de bri, y una flassada de cotó blanca, usats. Ytem; una taula petita 
ab calaix envernissada, usada. Ytem; quinse cadiras grans antiguas vellas. 
Ytem; dos de petitas de fusta comuna, novas. Ytem; un mirall media ab 
guarnició y remato de colradura molt usat, ab borlas y cordons verts. Ytem; 
sis cuadros medians y dos petits ab vidre, y guarnició de fusta comuna, usats. 
Ytem; dos figuras de fusta pintadas de blanch ab peu negre. Ytem; una 
piqueta de porcelana nova. Ytem; una imatge del S. Cristo, de llautó ab creu 
de fusta negre capsada de marfil, ab un llas de cinta. 

En lo recuartet inmediat al balcó: Ytem; un catre de estisora, ab sa 
tela, usat y en ell dos matalassos petits y dos coixins usats. Ytem; una taula 
petita vella. Ytem; dos paraiguas de seda, lo un carmesí y lo altre de color de 
cafè, vells.Ytem; una mangala de cana ab puno de plata, usada. 

En altre recuartet, al que se entra per dins de la alcoba. 

Ytem; un llit petit ab capsalera de fusta comuna, usat, y en ell dos 
matalassos ab telas blavas y blancas, un coixí ab coixinera de bri, un llansol 
també de bri, y un cobrellit de indiana, tot usat. Ytem; dos cadiras, vellas. 
Ytem; una petita imatge del St. Cristo clavat en la Creu. 

En la golfa: Ytem; dos baguls grans cuberts de pell ab tatxas de 
llautó formant dibuixos, y en ells lo següent. Cinch camisas de tela novas. 
Uns anaguas de tela nova. Dos cobrellits de seda folrats de roba de cotó, 
antichs y vells. Dos estovallas grans molt usadas. Tres tovallolas de fil 
novas. Varios trossos de domàs de roba de seda, de fil y de cotó per 
pedassos. Varios llibres encuadernats ab pergamí, vells. Ytem; un paner de 
canas vell. Ytem; una mosquitera insen’ible. Ytem; un salador per lo tocino 
vell. Ytem; una caixa de fusta vella sens tap, y dins de ella alguns rematos de 
cuadros, miralls y cornocòpias antichs y vells. Ytem; un cuadro gran de tela, 
ab lo retrato de Mare Maria Antònia Pineda y de Lentisclà. Ytem; un 
escalfador de fusta vell. Ytem; dos escalfallits dits ases, usats. Ytem; una 
capsa de braser antigua vella. Ytem; cuatre atxeras de fusta vellas. Ytem; 
alguns suros y figuras per pesebre. Ytem; dos cantoneras antiguas vellas. 
Ytem; dos gàvias la una de jonch y la altre de filferro vellas. Ytem; setse 
pallets molt usats. Ytem; dos brasserets vells. Ytem; una ventalla de tela per 
escalfapanxas, vella. Ytem; vuyt sacas esadas. Ytem; un march de aresba 
atich y vell. Ytem; varios altres trastos inútils e inservibles. 

Béns inmobles: Primo; tota la referida casa de dos cossos ab una 

petita eixida al detràs ab mitja pluma de aigua que flueix en ella, situada en 
esta Ciutat en lo carrer nomenat de Barcelona. Ytem; una pessa de terra part 
vina y part herma, de uns vint jornals de cabadura, situada en lo lloch dit 
Molí de Vent. Ytem; altre pessa de terra de vina mallola, de catorce u quince 
jornals de cabadura, en la partida dita Vera. 

Font: AMM. AP. Antoni Boter, 26, octubre, 1846, f. 158. 


6. Joan Pau Arenas i Pla, fabricant de filats i mitges. 

Inventari dels béns que va deixar en morir aquest fabricant que a partir d'una 
activitat artesanal s'havia fet un lloc en la indústria d'avançada, a les seves 
cases del Camí Ral. 

En lo Estudi. Primo sis cuadros de la història de Napoleon pintats de color 
de cahoba, y altre cuadro de Nra Sra del Roser, usats. Ytem una taula 
rodona mediana sens calaix pintada y usada. 

En la Cuyneta. Sis cadiras de fusta ab assiento de cuyro usadas. 
Una taula ab son calaix pintada, usada. Unas ollas de terra embernissadas y 
una de ferro. Una calamàstechs, unas llevas, una pala y uns molls de ferro, y 
usat. Dos llumaneras medianas, y una de petita de courer, una xocolatera de 
aram, y tres llums de ferro y un de llautó tot usat. 

En lo altre Estudi, que serveix de menjador. Una taula de fusta de 
noera ab sos calaixos cuadrada y usada. Tres cadiras ab assiento de boba 
grans, y set de petitas pintadas de color de xocolate. Nou cuadros ab 
diferents efígies pintats de color cahoba y usats. Un relotge de paret en 
forma de cuadro. Un encerat petit. 

En lo Rebost de sota la escala. Una dotsena de vasos de cristall per 
taula. Sis xicras, dos dotzenas de plats de color ordinari. Dos setrilleras las 
unas de llauna, y las altras de fusta ab sos setrills de cristall. Dos rentamans 
y tres platetas de pisa. Cinch pots de llauna usats per posar llart. Dos 
paneras tapadas, una cistella també tapada, y altra destapada tot usat. Un 
brassol, y cinch talladors de fusta usat. Dos empollas grans espartadas de 
trenta sis a cuaranta mitadellas de cabuda, altre de dotze mitadellas, y altre 
de més petita embimadas y un pot de vidre espartat, y cuatre planxas, tot 
usat. Un càntir de aram enformatjat. Una botella o empolla de vidre. Una 
graxonera de llauna usada. Dos cistelletas y dos cabassos de palma. Cuatre 
pots de llauna petits, y dos salers de vidre usats. Dos marcelinas de llauna 
usadas. Un brasaret de fusta usat. 

En la Entrada. Una tartana y dos banquets usat tot. 

En la Cuyna. Una calaxera ab tres calaxos y en un de ells una 
dotzena de culleras y altra de forquillas y una dotzena de ganibets, tres 
tallantas de trinxar y una mitja lluna tot usat. En altre calaix una dotzena de 
aixugamans de cuyna molt usats. Una dotzena de basos de vidre. Un 
escalfador, un caldero, dos calderetas, un casó, un càntir, y dos xocolateras 
tot de aram y usat. Un quinquer y un llum de llautó, usats. Dos escumadoras 
y un potet de llauna y una regadora petita del mateix, usat. Cuatre fanals, 
una cafetera de llauna, un llum, un torrapà, uns calamàstechs, unas llevas y 
uns molls tot de ferro y usat. Un fogó y una dotzena de ollas de terra 
petitiyas tot usat. Una sopera, set gerros, una dotzena de escudellas y sis 
xicras de pisa usadas. Un càntir per posar oli, usat. Una paella de ferro 
usada. Un cubell de fer bogada usat. 

En lo Bany. Un penja robes. 

En lo Hort. Sis testos ab un banch de fusta. Dos gibrells, vuit platas, 
dos rentamans, vuit ollas, cuatre cobertoras, y cuatre cassolas, dos 
escorradoras, y tretze plats tot de terrissa, y divuit de pisa. 

En la Comuna. Tes fogons de ferro vells, un cossi de terra, un casco 
y un cassó de aram. 

En un aposento per treballar. Una prempsa ab sos arreus, taulells y 
cartrons per premsar mitjas, y mantellinas tot usat. Una caldera de aram, un 
taulallet y un banch de fusta tot usat. Dos bancas y dos taulas vellas. 

En lo aplanador. Dos taulells ab dos banchs a cada un tot usat. Una 
guarniments de animal per la tartana usats. Una brida y un bridó usat. Una 
pala de forn usada. Un canastro ab dos palas y ab cuatre pesos de mitg 
quintar cada un, altre de arroba, y varios de petits usats. Una garbella de 
cuyro usada. Tres barrils per posar carbó y cendres. Una destral petita 
usada. 

En lo surtir al hort de la casa primera: Sis gibrellas y vuit cassolas 
usadas. Dotze platas, tres escorradoras, vuit cobertoras, vuit testos tot usat. 
Dotze cobertoras de llana usadas. Un pot de vidre vestit de berga usat. Un 
buyol y tres fusta per rentar en lo safreitg tot usat. 

En lo Jardí: Sexanta testos per flors, tres enbelletas, y una 
portadora tot usat. Una cassola de aram y dos buyols. 

En lo Celleret: Dos botas de los cargas, y cinch de cargo 
ensercoladas de ferro y usadas. 

En lo Rebost del primer Estudi: Una pastera ab sos arreus per 
pastar. Una regadora gran de llauna usada. Un sedàs per passar farina usat. 
Una empolla y un porró de vidre. 

En lo Armari gran del mateix Estudi: Dos dotzenas de plats grans y 

petits, cuatre platets, dos gerros, tres escodellas, vint xicras de pisa, y divuit 
basos de vidre, tot usat. 

En lo Cuartet de baix, que serveix de despatx: Un taulell de fusta 
usat. Un escriptori ab un tamboret de fusta tot usat. Una caixeta y uns 
prestatges de fusta a la paret. Un canastro petit ab sas palas usat. Un Mapa 
de Cataluna. 

En lo cuarto del devant del primer cos de casa: Un llit de pilars y 
capsalera pintat de color de cahoba ab tres fiolas de palla, y tres matalassos 
ab sos cuxins de llana y un cobrillit de Indiana. 

En la arcoba unas cortinas grogas ab sanefa del mateix usadas: 
Dos cuadros medians y dos de petits, una piqueta y un Sant Christo petit. 
Una escaparata ab la Ymatge de Nra Sra dels Dolors, y una peana. Cuatre 
cuadros grans y un mirall. Nou cadiras grans y tres de petitas usadas. Un 
escriptori y dins ell lo següent: Plata. Vuit coberts de plata, un cutxaron y 
una cullera grossa del mateix, tot usat. Un Relotge de repetició. Sis ganibets 
de taula. 

Roba de port del difunt: Una dotzena de camisas de tela y sis 
calsotets del mateix. Una dotzena de parells de mitjas, sis parells de cotó y 
sis de fil, tot usat. Tres pantalons de pana, dos armillas y dos gechs del 
mateix usats. Una capsa de pano usada. Dos gechs de estiu y dos pantalons 
usats. Sis mocadors de fil per la butxaca. Cuatre mocadors del coll. Dos 
parells de sabatas de pano usadas. Unas cortinas ab sanefa en la finestra y 
altras en la arcoba. En un requartet dins lo mateix cuarto. Una capsa de 
escalfar roba y dos paneras. 

En lo cuarto del mitg: Un llit de pilars y capsalera ab tres fiolas de 
palla y dos matalassos y dos cuxins de llana. Tres cuadros grans antichs 
dorats, y dos de petits. Tres cadiras y un armari gran. 

En lo Cuarto del detràs: Un llit de pilars y capsalera pintat de color 
de cahoba ab tres fiolas de palla, dos matalassos y dos cuxins de llana. Unas 
cortinas en la arroba de Yndiana, y una de blanca ab sanefa en la finestra. 
Nou cuadros mediants y dos de petits ab efígies de diferents Sants. Un 
tocador. Una Ymatge de bulto de Nra Sra del Roser y dos candeleros de 
llautó. Dotze cadiras grans y dos de petitas usadas. Una calaxera antigua 
contenint roba de port de Batista Arenas filla del difunt. 

Un armari gran y dins ell lo següent: Una dotzena de llansols de 
tela nous. Una dotzena de llansols de bri grans nous. Sis llansols petits de 
tela y sis de bri. Dos dotzenas de llansols entre de bri y tela usats. Sis 
toballolas novas i sis de usadas. Sis estoballas de pinonet y dos de ginesta. 
Trenta sis toballolas de pinonet. Dotze toballons endomascats. Trenta y sis 

cuxineras de tela. Trenta y sis toballons de bri usats. Un cobrillit de la faya 
verde. Dos cobrillits de indiana. Cuatre colxas grans y una de cuatre usadas. 

En lo requartet: Una calaxera ab roba de port de Antònia Ausell 
neboda del difunt. Un cuadro antich. Una caixa gran y dins una dotzena de 
estoballas de cotó i bri per lo servey de la cuyna, y dos dotzenas de 
axugamans del mateix tot usat. 

En un quartet de la part dels horts. Un llit de peu de gall ab tres 
fiolas, dos matalassos y dos cuxins de llana tot usat. Sis cuxins sueltos usats. 
Una calaxera antigua y sobre ella un Nino de bulto, dos candeleros y una 
palmatòria de llautó. Una caixa gran usada, vuida. Dos catres ab un 
traspontí a cada un, cuatre flassadas y dos banuas tot usat. Tres cuadros 
grans dorats antichs. 

En lo cuarto que serveix de desembràs altrament dit del Tossino: 
Un salador de tossino, y un botifarrer. Una caixa ab una porció de plats, 
platas, xicras, y escudellas, y altra pisa per lo servey de la casa. 

En lo cuarto del devant de la altra casa: Un llit de pilons y 
capsalera ab tres fiolas de palla, tres matalassos y cuatre cuxins de llana, y 
una coixa. Unas cortinas de Yndiana bermella en la arcoba, y una ab sanefa 
en lo Balcó. Sis cuadros grans pintats de color de cahoba, vuit cadiras grans 
y dos medianas ab assiento de boba a la moda. Un mirall medià. Un armari 
de noera o guarda robas ab dos calaxos contenint roba de port de dit Jacinto 
Arenas y Maynou. Un cobrillit de domàs bermell. 

En lo cuarto del mitg: Un penjarobas ab roba de port del mateix 

Jacint. 

En lo cuarto del detràs dit del allotjament: Un llit de pilars y 
capsalera ab tres fiolas de palla, dos matalassos de cotó y dos cuxins de 
llana. Una tauleta ab son cobritaula de Yndiana. Un tocador. Una dotzena 
de cadiras grans usadas. Dos cuadros de tela ab guarnició dorada y cuatre 
ab vidre antichs. Una cortinas de indiana pintada en la arcoba, y altras de 
blancas en lo balcó, usadas. 

En lo cuarto de sobre la Cuyneta: Un llit petit de peu de gall, una 
caixa vuida y un encerat molt usat tot. 

Segueix l'inventari amb la relació dels estris de la fàbrica, existències de 
gèneres, crèdits per cobrar, capital circulant, propietats immobles, àpoques i 
tota mena d'interessos. 

Font: AMM. AP. Jaume Fins, 5, abril, 1852, ff. 71 i ss. 

Apèndix II 

Com es formava una companyia 

El document que transcrivim a continuació és el pacte que l'any 1845 dóna 
entitat legal a la Companyia Roldós i Planell per bastir una fàbrica de filats. 

Constituïts devant de mi lo infraescrit Notari y testimonis instrumentals los 
Sors Anton Roldós y Agustí Planell vehins y del comers de esta ciutat de 
Mataró, confessan y regoneixen lo un al altre recíprocament que haben 
format y forman Societat y Compania per la plantificació y curs en tots los 
negocis pertanyents de una fàbrica de vapor per fdats de cotó, cual deurà 
durar per lo termini de cinch anys contadors des de lo dia present en avant 
fins a igual dia y mes del any venider mil vuit-cents cuaranta nou baix la 
rahó social de Roldós y Planell, en cual nom deuran y podran firmarse per 
los dos socios o lo altre de por si tots els documents necessaris a dita 
Societat, que habem convingut baix los pactes, clàusulas y condicions 
següents. 

1. Que lo fondo o capital de dita Societat deurà ser de la cuantitat 
de tretse mil tres cents setanta vuit pesos forts que fins en la actualitat se 
troban invertits en ella, a saber: deu mil cinch cents setanta vuit duros en 
maquinària, y dos mil vuit cents duros en diner que he proporcionat jo dit 
Anton Roldós, sie de caudals propis o de préstamos baix la mia 
responsabilitat y ab lo producto mercantil del sis per cent a favor dels 
prestamistas. 

2. Que jo lo altre socio Agustí Planell deuré introduir y mantenir en 
la casa fàbrica ademés de lo que consta en lo anterior pacte set màquines de 
filar, un batan, tres cardas, cuatre aspis y sis xochs de manuà ab los 
embarrats corresponents, cuals igualment que la màquina de vapor y demés 
útils de la fàbrica quedaran sempre en hipoteca per la seguretat de dits tretse 
mil tres cents setanta vuit duros fins sian retornats. 

3. Que lo premi al sis per cent de estos deurà entregarsem 
mensualment a mi dit Anton Roldós dels reddits de la fàbrica per satisfer-lo 
al prestamista que me haurà facilitat lo diner; lo mateix que la cuantitat que 
se situarà per lloguer de la casa-fàbrica. 

4. Que dels resultats liquits de la fabricació deduïts dits premis y 
lloguer deuran satisfer-se mensualment tots los gastos de la fàbrica, tant de 
treballadors, com de altre cualsevol clase; y del remanent se ne extraurà 
cada mitg any la part que los dos de comú acort resoldrem per anar retornan 
los capitals als prestamistas, y lo demés quedarà en fondo per emplear-se en 
lo que convínguia a voluntat dels dos socios. 

5. Que luego de retornats als prestamistas o redimits sos alcances 
enterament, quedia a favor de la societat tota la maquinària en que se han 
empleat los deu mil cinch cents setanta vuit duros de què se ha fet mèrit en lo 
capítol primer, la qual maquinària quedarà desde a les hores propietat de 
los dos socios o sos successors per los efectes corresponents al temps de la 
disolució de la Societat en lo estat en que se tròbia; y las màquinas de què 
parla lo capítol segon pròpias de Agustí Planell deuran sempre pertànyer a 
est també en lo estat que tindran en la època en que de ellas se hàgia de 
incorporar. 

6. Que la asociació y totas las especulacions a ella relativas y sos 
productos o pèrduas se entendran sempre de compte y mitat entre los dos 
socios. 

7. Que por lo giro y maneix de la fabricació servirà la casa que 
actualment tinch jo dit Anton Roldós, situada en lo carrer del Pou de vall de 
la present ciutat per lloguer de la cual se me abonarà la cuantitat de un duro 
diari pagadora per semestres anticipats. 

8. Que ningú de los dos podrà retirar de la mitat que li 
competèsquia dels beneficis durant lo temps de la societat cuantitat alguna, 
fins a estar enterament redimits los capitals, y ya redimits, solament al fi de 
cada any la cuantitat que de comú acort convindrem los dos socis. 

9. Podrem qualsevol dels dos socios otorgants fer comers particular 
en altre ram que no sia lo de filatura de cotó, sobre lo qual no podrem tenir 
altre societat durant lo temps de la present, y tot lo que farem sobre lo 
mateix ram ha de ser precisament de acort entre los dos y a benefici, profit y 
utilitat de esta societat. 

10. Que si a algun de los dos socios li convingués seperar-se de la 
societat antes de finir lo temps, o bé desgraciadament morís, podrà deixar 
encarregada sa respectiva part a qui millor li acomòdia, prèvios sempre los 
balances, inventaris y demés formalitats convenients y tenint lo altre socio lo 
dret de prelació o fatiga. 

11. Que tindrem cumulativament lo gobern y diricció de la casa per 
medi dels directors o majordoms que més avall nomenarem, sens que per 
rahó de dit gobern ni per altre cualsevol dependència de esta societat pugam 

reconvenir-nos lo un al altra en justícia; pues volem que tot se hàgia de 
determinar per medi de dos hòmens bons de la clase de fabricants un per 
part nomenador y un tercer en cas de discòrdia, que los mateixos hòmens 
bons deuran elegir. 

12. Que farem tots los anys inventari general de tots los efectes y 
crèdits actius y pasius de la societat, del cual cada un de nosaltres se 
retindrà una còpia firmada pels dos. 

13. Que si succeís que estant per cumplir los referits cinch anys no 
tinguésem a bé renovar dita societat, estarem obligats a donar-nos avís lo un 
al altre sis mesos antes, a fi de què durant dit temps no se fàcian compras y 
se liquídian tots nostres negocis ab cobro dels deutes actius y pago dels 
pasius que sia posible. 

14. Que se ha de fer al fi dels cinch anys un inventari general de tots 
los gèneros y deutes actius que quédian pendents, de tot lo qual se faran dos 
parts lo més iguals que sia posible, adjudicant-se per sort un a cada un de 
nosaltres que haurà de encarregar-se de la sua respectiva sens dificultat ni 
reparo. 

15. Que serà obligació de cada un de nosaltres fer a cost comú dels 
dos per lo temps de un any totas las diligèncias necessàrias judicials y 
extrajudicials per lo cobro dels deutes últims que hi hàgian tocat en part, 
donant-nos rahó de sis en sis mesos de lo cobrat, y abonar-nos mútuament 
tots los gastos y costas causadas, partint depués lo que resultaria. 

16. Que de tots los demés deutes que passat dit any quedesen 
pendents no habent-se deixat de cobrar per diligència se'n faran dos parts lo 
més iguals que sia posible, y se distribuiran per sort entre los dos, perquè 
quédia definitivament propietat de cada un la sua sens reclamació del socio. 

17. Que se colòquia com a primer director de la fàbrica a Anton 
Bonet, y com a segon a Bonaventura Roldós, fabricants de esta ciutat, los 
cuals seguint dit ordre de primer a segon dèguian obrar en tot conforme a lo 
que los dos socios previnguian y a las suas instruccions. (..) 

Font: AMM. AP. Miquel Torner, 1, abril, 1845, f. 113v. 

Apèndix III 

Les fàbriques avui: pervivència arquitectònica. 

En la primera edició d'aquest llibre l'any 1985 hi havia aquesta nota: 
" Resseguint la localització dels antics edificis f abrils hom s'adona que la 
major part d'ells, sobretot els més importants, romanen encara amb la seva 
estructura primera. La utilització ja no és la mateixa, però aquells grans 
casalots, fets amb cura i bons materials, són una mostra viva del pas de la 
història pels carrers de Mataró. Ara en donem la seva imatge, inèdita per a 
molts que no hi han parat esment i que en sorprendrà uns altres, ja que 
alguns d'aquests establiments són coneguts pels noms dels seus propietaris 
de les darreries del segle XIX". Ara, però, és l'any 2014 i han passat moltes 
coses, sobretot un procés intensiu d'urbanització que ja no permet mantenir 
l'afirmació feta fa tres dècades sobre la continuïtat dels vells edificis fabrils. 
A les imatges publicades en la primera edició hi ajuntem d'altres fetes ara 
mateix que mostren els canvis d'utilització dels espais fabrils. Ara són 
gairebé tots blocs de pisos i una escola. Resta com a testimoni de l'arrencada 
del vapor a Mataró, la fàbrica Gordils, la primera de totes. 

2. Fàbrica Busqueta i Sala, al carrer Sant Agustí, aixecada entre 1840/1844. 
El 2014 és una escola. 






3. Fàbric; 
un edifici 

4. Ampliació de Busqueta i Sala cap al carrer Campeny, realitzada els anys 
cinquanta del segle XIX. El 2014 és una escola. 

5. Fàbrica Gironès al Ravalet (Camí Ral), de la dècada dels anys quaranta del 
segle XIX. El 2014 és un edifici de vivendes. 

6. Fàbrica Achard, al carrer Sant Pelegrí, de l'any 1855. El 2014 és un edifici 
de vivendes. 


7. Fàbrica Arenas, El Vapor Nou, entre el Camí Ral i el carrer Lepanto, 
construïda l'any 1856. Sense canvis el 2014. 

8 i 9. La identificació d'aquest edifici és incerta. Està situat entre els carrers 
Sant Ramon i del Prat i potser es tracta de la fàbrica Xarau de l'any 1834. El 
2014 és un edifici de vivendes. 

10. Fàbrica de Jaume Baladia, edi 
del Prat. El 2014 és un edifici de vi 

1 1 . Fàbrica Riera i C a a les Figueretes, l'obra primera de la qual va ser l'any 
1780. El 2014 és una escola. 

13. Fàbrica Martorell, Batlle i C a , de 1854, al Camí Ral. El 2014 sense canvis 
i en estat d'abandonament. 

Apèndix IV 

Escoles mataronines de 1820 a 1856 (algunes dades). 

Col·legi escolapi de Santa Anna 

Els escolapis viuen el moment més intens del seu establiment d'ensenyança 
dinant les darreres dècades del segle XVIII, quan augmenten el nombre 
d'alumnes, l'edifici s'adequa a les noves exigències i el prestigi de les classes 
de filosofia es manifesta en nombrosos exercicis literaris de caràcter públic. 
Però aquest clima de puixança fa crisi amb motiu de la guerra de la 
Independència i el seguit de conflictes bèl·lics i polítics que es succeeixen a 
partir de 1820. Aleshores la vida escolar pateix una greu manca de recursos 
econòmics, que fa que l'any 1824 els escolapis amenacin amb marxar si no 
s'arregla el tema dels diners. En aquells moments hi havia vuit mestres i 
quatre ajudants, en una situació d'extrema misèria, ensenyant a una població 
de 800/900 nens. Els pobres, fills de famílies obreres, anaven en un edifici 
annexe utilitzat com a escola pública, que el 1837 acollia 300 alumnes, i no 
pagaven res. L'ajuntament va intentar fer front al problema demanant al Rei 
un augment de la dotació a 8000 rals, que no es va concedir. 

Algunes notícies ens informen que les aules que donaven al Camí 
Ral eren de poca capacitat, feia calor i es sentia "el bullicio de la calle y 
mesones contíguos". Un aspecte conflictiu va ser la relació dels escolapis 
amb els alumnes: a vegades eren problemes per no voler-ne admetre algun i 
en altres ocasions els pares es queixaven de maltractes als seus fills. El 1826 
hi va haver queixes pels càstigs que imposava el mestre de retòrica i el 1837 
hi intervé l'ajuntament manifestant que no es castigui amb azotes i que hi 
havia casos de massa rigor. En aquest ambient, hi podem incloure els greus 
fets de 1828, durant l'absolutisme. Els alumnes es varen negar a pagar les 
taxes mensuals "moviendo una griteria", cosa que va fer actuar 
immediatament els regidors que, presentats al col·legi, varen ordenar la 
detenció de Francesc Cabanellas, delegat del curs. 

Altres notícies ens mostren grups d'escolars poc interessats en 
l'educació religiosa. Potser per aquest motiu els alumnes dels escolapis varen 
fer escarni del Santíssim Sagrament el gener de 1827. En aquella ocasió, 
"lejos de infundirles el respeto que estan devido a su divina Magestad, 
movieron un escàndalo, con una excesiva griteria, sigiendo el tono de los 

sacerdotes que lo acompanaban" . Aquest ambient devia ser el motiu de la 
proposta dels religiosos Josep Sala i Josep de Palau que, en nom del clergat 
de la ciutat, demanen l'any 1828 permís per ensenyar doctrina als nens de 7 a 
16 anys, "que en su mayor parte carecen de los rudimentos cristianos" . Però 
la canalla era incorregible i sovint els trobarem, després de sortir de l'escola, 
" entre gados al juego del que resulta las mas veces consecuencias fatales con 
los apedreos y palabras escandalosos e inmorales olvidando con el sabor del 
juego y su atractivo las amonestaciones y ensenanzas cristianos que se les 
imbuye en las aulas" . 

L'any 1829 per decret reial els estudis de filosofia cursats a les 
escoles pies de Mataró reben sanció oficial i els alumnes "se admiten en las 
Universidades del Reyno para el estudio de facultades mayores previo 
examen de suficiència" . L'any següent es reprenen els estudis de filosofia i 
els certàmens literaris. Els escolapis explicaven: "Este seminario que en el 
atio 1808, dias de su mayor auge y esplendor, se vió tan numeroso y 
acreditado no solo en toda la provincià, sino también en todo el reino, aun 
mas allà, pues diversos americanos contaba entre sus alumnos, por los 
transtomos tan generales como aciagos y frecuentes desde aquella època, ha 
estado cerrado muchos aiios. (..) Ahora que en mejor tiempo y con mejor 
estrella a lo que pueden augurar los hombres, se ha plantado de nuevo y 
comienza a arraigarse [esperen dels seus afanys] que crezca y fructifique en 
bien y decoro de la Iglesia, y al servicio del Rey y de la Patria. Así 
convertidos sus alumnos algun dia en zelosos ministros del altar, o en padres 
de família bien morigerados, magistrados íntegros, vasallos fieles, 
ciudadanos utiles, cristianos perfectos 

Durant els anys trenta l'ensenyament era realitzat per vuit 
professors: Andreu Arxer, mestre de nens, Josep Tomis, de llegir, Ramon 
Ribera, d'humanitats, Pere Freixas, de filosofia, Domènec Parés, de llatí, Pere 
Montanyà, d'aritmètica superior, Francesc Grau i Lluís Gafas, d'escriure i 
comptar. Tots ells escolapis. Durant el Bienni Progressista els mestres varen 
tenir algun frec amb l'ajuntament perquè feien signar als alumnes contra la 
base segona del projecte de constitució, que es discutia a les corts. I per 
motius de la seva relació amb forces opositores al sistema es va dur a terme 
un registre a l'escola, després del qual l'ajuntament va demanar el trasllat de 
dos professors ci). 

Escoles i mestres particulars 

Farem una relació dels establiments de què tenim notícia de petites 
dimensions i caràcter privat. Abans, però, un aclariment: sota el concepte 

d'escola privada s'amaga la realitat d'un mestre que ensenya a casa seva a un 
grup d'alumnes una o diverses assignatures i que malviu amb el que li poden 
donar com a retribució pels seus esforços. A vegades era l'ajuntament que ho 
subvencionava, però sempre amb aportacions mínimes que feien la vida del 
mestre d'una duresa extrema. 

1818: s'autoritza Joan B. Boter, pilot de l'armada, a obrir una 
acadèmia de matemàtiques. 

1838: l'ajuntament demana als mestres particulars de primària que 
presentin el títol per poder continuar exercint el seu ofici. El presenten Marià 
Salvanyà, Jaume Riera, Magí Baxés, Joan B. Viza, Domènec Mayol, Josep 
Macià, Vicenç del Villar. No el presenten Josep Comas, Joan Marquès (ecl), 
Antoni Borrell, Francesc Brunet, Fèlix Vall-lloberas, Josep Fàbregas i 
Miquel Puig. Comas diu que és tan pobre que no s'ha pogut pagar el títol i 
l'ajuntament mana plegar els que no poden acreditar la titulació. El mateix 
any Marià Aymerich demana certificat de què havia estat ensenyant francès 
durant setze mesos. 

1839: Joan Veguer estableix una escola d'ensenyar aritmètica, 
gramàtica llatina i francès, i Antoni Baigés una de matemàtiques pures i 
economia política. 

1846: Agustí Botey i Casimir Rosés volen obrir una escola 
d'ensenyança primària, elemental i superior. Botey venia de l'Havana i 
l'ajuntament no el va autoritzar per manca de documentació. De tota manera, 
devia obrir l'escola ja que tres mesos després la comissió provincial 
d'instrucció ordena que no se'l molesti en les seves activitats. 

1849: Manuel Dalfó i Verdaguer, agrimensor i matemàtic, demana 
permís i local per instal·lar-se i ensenyar aquestes matèries. 

1851: Ramon Arabia vol establir una acadèmia. 

1854: s'inicia un col·legi de certa importància al carrer de la Riera, 
on és ara l'escola del Cor de Maria, propietat de Joan B. Viza. S’ensenyava 
primària, elemental i superior, i podia admetre 10 pensionistes, 20 mig 
pensionistes i externs, i posava l'accent en els principis pedagògics. 
S'obligava els alumnes a parlar en castellà en totes les ocasions ( 2 ). 

Beneficència de Sant Josep 

F'escola de nenes pobres a l'antic convent de carmelites s'inicia el març de 
1846 quan l'ajuntament arriba a un acord amb l'Associació de la Sagrada 
Família, de monges de Foreto, d'origen francès, per regentar l'establiment. En 
el conveni es recollia que quatre senyores havien d'estar contínuament en 
servei i que ensenyarien: "catecismo cristiano, civilizacïón, moralidad, leer, 

escribir, calceta, coser, encages y bordar" . En cas que les famílies benestants 
s'interessessin per dur-hi les seves filles, aquestes rebrien educació en classe 
a part i als temes descrits s'afegirien: "planchar, aritmètica, gramàtica 
castellana, historia y rudimentos de religion cristiana". El cap polític va 
aprovar el conveni i l'escola inicia les seves tasques amb 50 nenes pobres el 4 
de juny del mateix any. Es considerava d'aquesta condició les que tinguessin 
pares només amb 8 rals al dia per a mantenir la família. 

El mes d'agost de 1849 es celebraven exercicis 'pio-literarios' com a 
mostra dels avenços de les alumnes. De tota manera les coses no anaven 
massa bé a la institució ja que no es complien algunes de les clàusules 
pactades. El consistori denuncia l'acord l'any 1850 fent una exposició de les 
queixes que tenia contra les monges: "Comenzaron por sacar la maestra 
Directora de la clase primera de quien estaba sumamente satisfecha la Junta 
y desde entonces ya comenzó a resentirse la ensenanza, continuaron las 
primeras superioras en la mutación de maestras y esto produjo un atraso 
total en las clases y en la educación que no pudieron verificarse los 
exàmenes hasta después de muchos meses del que se acostumbran celebrar 
anualmente". Diuen també que mai no es va enviar la mestra de planxar 
promesa i que la societat es considerava gairebé propietària de la casa: "pues 
formó dentro de él un numeroso noviciado sin conocimiento del 
Ayuntamiento" . 

Però el punt fonamental de la discrepància era d'ordre ideològic, ja 
que xocava amb els costums d'aquí el tipus d'ensenyament a l'estil francès. 
Per això l'ajuntament parla de "ciertas practicas y màximas por las que se 
gobernaban dichas senoras las que segun concepto del Reverendo Clero de 
esta Ciudad no eran muy conformes a las doctrinas religiosas del Pahís lo 
que contribuïa poderosamente al decaimiento del prestigio en que debía 
estar dicho establecimiento" . I és que els pares no tenien confiança en 
l'educació moral de l'escola. Així es va trencar el contracte i l'ajuntament 
invita les religioses que volguessin deixar l'obediència a la casa central a 
quedar-se a Mataró: "Efectuada la operación resulto que de las veinte y tres 
senoras que había en el Colegio las diez y ocho se declararon libremente 
independientes de Francia y cuatro declararon tomarse tiempo para 
deliberar de las cuales dos se han agregado a las demàs" . 

Va quedar de superiora la que ja ho era. Sor Alfonsa Cavin. De tota 
manera l'escola va continuar malament i era motiu de crítica general, alhora 
que hi havia un nombrós alumnat. Com a detall anecdòtic coneixem el convit 
especial del març de 1856 a les nenes pobres i orfes del col·legi, a càrrec 
d'una comissió de senyores de la burgesia local. L'acte va consistir en rentar 

els peus de les nenes i a fer una col·lecta pública per ajudar el centre (3). 


Escola lancasteriana 

Tomàs Arnaiz i Barrera es va presentar el dia 15 de juliol de 1837 a 
l'ajuntament per demanar que se li facilités un local on establir una escola 
d'ensenyament lancasterià. El consistori va acordar passar el recurs a la 
secció local de la Societat Econòmica d'Amics del País, que ho va considerar 
molt útil perquè beneficiava els més necessitats. A Arnaiz, se li exigia que 
ensenyés un període mínim de dos anys. La darrera notícia que tenim de 
l'experiència és de febrer de 1838, quan aquest escriu des de Barcelona 
demanant a l'ajuntament que l'indemnitzi per les despeses d'agençament d'un 
local que no es va fer servir (4). 

Escola de nàutica 

El setembre de 1829 fajuntament demana que es restableixi a Mataró l'antiga 
escola de nàutica, que havia estat oberta de 1780 a 1792, cosa que es va 
aconseguir el gener de 1830. El primer professor encarregat va ser el pilot 
segon de l'armada Ezequiel Calbet, que cobrava 600 rals al mes. La iniciativa 
va resultar un èxit i aviat es matriculen molts interessats i s'ha de contractar 
un segon professor ajudant. 

El mes de gener de 1832 hi havia 24 estudiants de nàutica i nou de 
l'especialitat de matemàtiques pures. Quatre d'ells ho feien gratuïtament per 
conveni amb el ’Gremio de Mareantes', i els altres pagaven una petita 
quantitat al mes. El període 1830-1837 va ser el de més èxit d'aquests estudis 
que el 1836 veien aprovat el seu reglament pel consistori, en el qual 
s'especificava que hi havia d'haver quatre tipus de classes: la d'aritmètica, 2 a 
de geometria i trigonometria rectilínia, 3 a trigonometria esfèrica i 
cosmografia i 4 a navegació. El període lectiu quedava establert del 1 de 
setembre al 30 de juny i hi havia dues hores de classe al matí i dues a la tarda. 

L'any 1835 el professor Calbet va traslladar-se a l'escola de nàutica 
de Barcelona i ocupa de manera interina el seu lloc Josep Espín, també pilot 
segon de l'Armada, i alferes de fragata, que va rebre el nomenament definitiu 
el 1839. Espín també era capità d'artilleria de la milícia nacional i va ser 
durant un temps ajudant de marina, càrrec del que va ser cessat l'any 1841. 
Espín va ser empresonat a conseqüència de la seva participació en la revolta 
centralista de 1843, i el seu càrrec l'havia d'ocupar Fulgenci Pascual i Calvet, 
pilot de l'armada resident a Cartagena, que no va arribar mai a prendre 
possessió. Per aquest motiu l’escola va estar molt de temps tancada i no es 
reprenen els estudis fins a l’octubre de 1847. 

En aquesta darrera etapa, n'era mestre Josep Ruiz de Ruiz de 
Tarragona, que va ensenyar fins al 10 d'octubre de 1850, data en què va ser 
tancada per reial decret. Hi va haver un intent de reobrir-la l'any següent quan 
Josep Casanovas, veí de Sant Joan de Vilassar, s'ofereix a fer de professor i 
mantenir-se de les quotes dels alumnes, i demana a l’ajuntament un local. 
Però després de fer gestions a les més altes instàncies es va rebre desestimada 
la iniciativa ( 5 ). 

Escola de música 

El músic cec Jaume Isern va fer un conveni amb el consistori, aprovat l’any 
1839, per ensenyar gratuïtament música a quatre persones. Per aquest mester 
cobrava 4400 rals anuals, i el tracte aclaria que tindrien preferències els cecs 
pobres. D’aquesta escola, no en tenim massa notícies, però sabem que sota la 
direcció d’Isern aprenen música Nicolau Guanyabens, Lluís Viada i Manuel 
Blanch, entre altres. L’any 1852 el consistori, va treure a Isern la seva 
assignació econòmica, perquè considera que en aquells moments era una 
persona benestant dotada de prou mitjans de vida ( 6 ). 

Escola de dibuix 

L’origen d’aquesta escola és l’establiment protegit per l'ajuntament que inicia 
Josep Ros l'any 1815 donant classes a la mateixa casa consistorial. Anys 
després, el 1829, Pere Narbona, sots-tinent d'infanteria, rep permís per 
establir una escola de dibuix a la ciutat. Però aquestes iniciatives de poca 
durada varen fer que els regidors pensessin en obrir una escola municipal de 
dibuix de més envergadura i la varen obrir a l'antic edifici de la fleca. Es va 
inaugurar el 21 de febrer de 1835 i, de la seva activitat en coneixem molt 
pocs detalls. Des de 1837 era dirigida per Joan Barba, que va ser substituït 
l'any 1851 per Josep Robreno, que havia de donar classes de pintura, dibuix i 
principis d'arquitectura. Cobrava unes quotes als alumnes de 5 rals al mes, 
fins que l'ajuntament li assigna un salari mensual de 320 rals. p). 

Col·legi de Catalunya 

L’any 1854 s'inicien els tràmits per establir el Col·legi de Catalunya, més 
conegut pel nom d’un dels seus fundadors: Ermenegildo Coll de Valldemia, 
fill de Moià. Els altres promotors eren Pelegrí Ferrer i Buxó (1813-1891), de 
Sant Hipòlit de Voltregà, i Ramon Cruspinera i Figueras, també de Moià. 
Tots tres eren veïns de l’Havana i Santiago, a l'illa de Cuba, on es varen 
conèixer i establir relacions d'amistat i projectaren tornar a Espanya per fer-hi 
una escola model. El juny de 1855 Ferrer informa a l’ajuntament que són a 

punt de començar les obres i presenta els plànols. La inauguració es va 
produir el dia 1 d'octubre del mateix any amb quaranta alumnes (8). 

Notes 


1. AMM. Ac, 26, setembre, 1823; 20, 29, març, 25, juny, 1824; 5, gener, 18, novembre, 1825; 3, 
juliol, 1826; 22, gener, 9, abril, 1827; 13, febrer, 27, 31, octubre, 1828; 8, maig, 1829; 7, 25, 
juny, 9, juliol, 1830; 1, juliol, 1831; 21, 28, novembre, 1832; 10, 13, octubre, 1837; 9, juliol, 6, 
agost, 1852; 5, març 28, maig, 1855. AMM. Llibre de negocis, 1836-1850, 14, setembre, 1837. 

2. AMM. Ac, 4, setembre, 1818; 22, 26, febrer, 5, abril, 23, agost, 24, setembre, 1838; 29, 31, 
agost, 1839; 31 agost, 7, 14, 18, setembre, 3, octubre, 1846; 26, abril, 11, juny, 1849; 14, març, 
1851. 

3. AMM. Ac., 7, 20, març, 24, abril, 25, maig, 3, juny, 1846; 20, agost, 1849; 14, agost, 1850; 6, 
setembre, 1852; 25, abril, 31, octubre, 12, desembre, 1853; 28, novembre, 27, desembre, 1854. 
Revista Mataronesa, 16, 23, març. 1856. AMM. AP. Miquel Torner, 16, abril, 1846, f. 168v. 
Antoni Boter, l.juny, 1847, f. 177. 

4. AMM. Ac, 4, abril, 19, juliol, 3, agost, 1837; 15, febrer, 1838. 

5. AMM. Ac, 14, setembre, 1829; 22, gener, 26, febrer, 1830; 16, 28, gener, 1832; 22, maig, 30, 
agost, 25, octubre, 1833; 25, agost, 1836 (hi ha el reglament de l'escola); 31, gener, 14, octubre, 
1839; 30, desembre, 1841; 29, març, 1842; 17, març, 1843; 15, octubre, 28, novembre, 1844; 24, 
gener, 18, abril, 1845; 27, febrer, 1846; 27, gener, 2, juny, 12, 22, setembre, 7, novembre, 1851; 
2, gener, 1852. AMM. D-153, exàmens de nàutica. AMM. Llibre de negocis 1836-1850, 27, 
novembre, 1 844, inventari de les pertinences de l'escola. 

6. AMM. Ac, 17, 19, desembre, 1840; 26, 28, abril, 28, maig, 1852. 

7. AMM. Ac., 3, novembre, 1815; 4, setembre. 1818; 27, abril, 1829; 30, juny, 10, setembre, 9, 
desembre, 1834; 26, gener, 21 27, febrer, 1835; 4, novembre, 1837; 29, desembre, 1851; 13, 
febrer, 1852; 16, juny, 1853. 

8. AMM. Ac, 19, juny, 1855. AMM. AP. Jacint Boter, 23, desembre, 1854, f. 362. Revista 
Mataronesa, 2, febrer, 1856. El Semanario de Mataró, 6, octubre, 1888; 20, juny, 1891, 
biografia de Pelegrí Ferrer. 

I. Fonts documentals. 

II. Premsa. 

III. Bibliografia local. 

IV. Bibliografia general. 


I. Fonts documentals. 


Societat Econòmica Barcelonesa d'Amics del País 
Caixes corresponents als anys 1835-1837, i 1840. 

Arxiu del Foment del Treball Nacional (Barcelona) 

Comissió de Fàbriques. Registres d'oficis, correspondència, cartes i altres documents. Vol I, 
1829-1833; Vol. II, 1834-1838; Vol. III, 1839-1844; Vol. IV, 1844-1847; Vol. V, 1847-1850; 
Vol. VI, 1851-1856. Estadística del tèxtil de 1850. 

Arxiu de la Diputació Provincial de Barcelona 

Eligall 430/431: Expedient de riquesa comercial, territorial i industrial de Mataró, 1842. Lligall 
18: Apeo del corregiment de Mataró, segle XIX. Lligall 1009: Calamitats públiques. Expedient 
perdó de les contribucions dels pobles del districte de Mataró. Lligall 847: Plets 
contenciosos/administratius, 1854. Fabricants de blondes de Mataró contra fadministració 
d'hisenda pública. 

Arxiu Històric de Protocols de Barcelona 

Josep Dardé, manuals de 1823 i 1836. Ramon Torras i Golorons, 1840. Manuel Rafart, 1819. 
Ramon Font i Alier, 1783. Sebastià Prat, 1746. Ramon Cailà i Gual, 1855. Josep Grau Sayrols i 
Carreras, 1792. 

Arxiu Històric de la Ciutat (Barcelona) 

Fons Comercial: B, 6. Francesc Espar i C a , copiador de cartes, 1791-1807. B, 400. Francesc 
Marxuach i Julià, copiador de cartes, 1802-1825. B, 401. Francesc Marxuach i Julià, llibre 
major, 1805-1821. B, 402. Francesc Marxuach i Julià, factures, 1811-1822. B, 978. Dorca, 
Solanes i C a llibre de magatzem, 1855-1857. B, 979. Dorca, Solanes i C a , llibre de caixa, 1855- 
1857. B, 980. Dorca, Solanes i C a , llibre de compres, 1856-1857. B, 981. Dorca, Solanes i C a , 
registre de taller, 1856-1857. B, 982. Dorca, Solanes i C a , registre de setmanals, 1856. B, 983. 

Dorca, Solanes i C a , documentació notarial. A, 215. Dorca, Solanes i C a , llibre diari, 1856-1857. 
A, 216. Dorca, Solanes i C a , llibre major. 

Biblioteca de Catalunya (Barcelona) 

Junta de Comerç: Lligall 19: sobre el dret de portes. Lligall 23: invents de màquines. Lligall 37: 
sobre gremis. Lligall 49: qüestió dels cereals de l'any 1838. Lligall 126: informes sobre cereals. 
Lligalls 51, 53: sobre fàbriques d'indianes. 

Arxiu de la Corona d' Aragó (Barcelona) 

Secció d'Hisenda: 1108: Bienes nacionales. Administración subalterna de Mataró. Cargo de 
caudales y efectos, 1843. 1254: Estado de censos y fincas urbanas y rústicas y de los documentos 
que constituyen el patrimonio del hospital civil de Mataró, 1858. Protocols de Mataró: Pau 
Teixidor, 1772-1777. Francesc Poy, 1778-1799. Francesc Fins, 1783-1800. Francesc Boronat, 
1770-1800. Salvador Torras, 1744-1781. Josep Torras i Bieta, 1760-1776. Lluís Bruguera, 1728- 
1786. Antonio Golorons, 1761-1774. Bonaventura Català i Mas, 1777. Antonio Torras i Mataró, 
1777-1800. Capítols matrimonials, 1777-1790. 

Museu-Arxiu de Santa Maria de Mataró 

Llibre de notes del rector. Documentació de Marià Ribas. Llibres d'òbits, naixements i 
matrimonis. ESG. Arxiu del rector, plec n° 45, sobre desamortització. F. 6/0007/Gremi de Sant 
Joan. F. 11/ A/0 107/ Desamortització. 

Arxiu del Col- legi de Santa Anna (Mataró) 

Libro de las resoluciones de la comunidad de las escuelas pías de Mataró, 1814-1864. Libro de 
cosas notables, 1740-1827. Lligalls del pare Rius: n° 41, informació tramesa a Madoz; n° 43, 
estadística de marina. 

Arxiu Municipal de Mataró 

Llibres d'acords, 1800-1807, 1813-1820, 1823-1856. Llibres de negocis, 1823-1835, 1836-1850. 
Llibres del Cadastre, 1822, 1823, 1824, 1826, 1827, 1828, 1829, 1830, 1831, 1832, 1833, 1834, 
1835, 1836, 1837, 1838, 1840, 1841, 1842. Llibres de la contribució d'indústria i comerç 
(ganancial), 1825, 1826, 1827, 1828, 1831, 1833, 1834, 1835, 1836, 1837, 1838, 1840, 1841, 
1842, 1846, 1848, 1849, 1850, 1851, 1852, 1853, 1854, 1855, 1856, 1861, 1862. Contribució 
d'immobles, 1848, 1849, 1850, 1851, 1852, 1853, 1855, 1860, 1861, 1862. 

Secció Diversos (lligalls): 52/53: Libro de las limosnas de la junta de caridad de esta ciudad, 
1799-1803. 83: Escola Pia. 84: documentació militar diversa. 86/88: propis de 1814-1845. 89: 
llicències d'establiments. 90: registres de reials despatxos. 91: llibre de data, 1817-1849. 103: 
títols de noblesa i nomenaments de fadministració. 106/111: apeo de 1819. 112: apeo de 1830. 
113/134: registre de naixements, òbits i matrimonis, 1833-1870. 153/155: documents de nàutica. 
164/165: sanitat. 171: comptes de propis. 173: drets de portes. 177: comptes municipals, 
1828/1845. 178: tabes lloguer de propis. 182/185: contribució general de 1820. 189: 
contribucions i documentació econòmica diversa. 192/194: documentació de propis i obres 
municipals. 196: obres, propis, pressupostos, etc. 223: ordenances de policia, comptes, gas, 
despeses militars, etc. 222: documents sobre el tren de Mataró a Arenys. 224: aplecs estadístics 
diversos, padrons, etc. 225: documentació diversa, no catalogada. 228/229: plànols d'obres 
particulars. 230: dossier dels vapors de l'any 1882. 

Protocols: Pau Teixidor, 1752-1771. Isidre Font, 1799-1820. Francesc Boronat, 1801-1811. 

Inventaris, 1778-1784, 1793-1794. Testaments, 1801-1807. Francesc Poy. 1800-1804. Gaspar 
Poy i Torras, 1817-1844. Testaments, 1817-1830, 1831-1840, 1841-1844. Nicolau Vergés, 1801- 
1831. Joaquim Segarra i Vieta, 1838-1856. Joaquim Martí i Monner, 1856. Matias Aparicio i 
Burgès, 1852-1856. Desideri Recoder, 1849-1856. Miquel Torner, 1823-1856. Francesc Thos, 
1823-1825. Antoni Simon i Serra, 1817-1856. Josep de Batlle, 1814-1832. Ramon Cailà i Gual, 
1834-1840. Ramon Font, 1838-1856. Josep Formica Corsi i Oliver, 1841-1866. Jacint Boter i 
Llauder, 1828-1856. Antoni Boter i Llauder, 1846-1849. Francesc Fins i Colomer, 1801-1828. 
Jaume Fins i Riera, 1830-1852. Desideri Torras i Golorons, 1801-1845. Testaments, 1801-1845, 
1811-1820, 1821-1830, 1831-1840, 1841-1845. Capítols matrimonials, 1801-1810, 1811-1820, 
1821-1845. Requisitòries, 1801-1810, 1811-1820. 


II. Premsa. 


Diario Constitucional de Barcelona (AHCB). Diario de Barcelona (AHCB). El Semanario de 
Mataró (AMM). Revista Mataronesa, 1856 (BPCE). Revista Mataronesa, 1864 (BPCE). El 
Constitucional (Barcelona) (AHCB). El Avisador Barcelonès (AHCB). El Popular (Barcelona) 
(AHCB). Boletín Oficial de la Provincià (AHCB). La Verdad (AMM). 

